
DEUXIESME JOURNÉE 




PROLOGUE 

E lendemain se levèrent en grand désir de 
retourner au lieu où le jour précédent 
avoyent eu tant de plaisir, car chacun avoyt 
son compte si prest qu'il leur tardoyt qu'il 
ne fust mis en lumière. Après qu'ilz eurent ouy la 
leçon de Madame Oisille- & la messe, où chascun re- 
commanda à Dieu son esperit afin qu'il leur donnast 
parolle & grâce de continuer l'assemblée, s'en allèrent 
disner, ramentevans les uns aux autres plusieurs his- 
toires passées. 

4 IJ* JOURNÉE 

Et après disner, qu*ilz se forent reposez en leurs 
chambres, s'en retournèrent i l'heure ordonnée dedans 
le pré, où il sembloyt que le jour & le temps fevor- 
isast leur entreprinse, & après qu'ilz se furent tous 
assis sur le siège naturel de l'herbe verte, Parlamente 
dist : 

« Puis que je donnay hier soir fin i la dixiesme, 
c'est i moy i eslire celle qui doibt commancer aujour- 
d'huy, &, pour ce que Madame Oisille fut la première 
des fenmies qui parla, conmie la plus saige & ancienne, 
je donne ma voix i la plus jeune, je ne didz pas i la plus 
folle, estant asseurée que, si nous la suyvons toutes, 
ne ferons pas attendre Vespres si longuement que nous 
feismes hier. Par quoy, Nomerfide, vous tiendrez au- 
jourd'huy les rangs de bien dire; mais, je vous prie, 
ne nous £uâes poinâ recommancernostre journée par 
larmes. 

— Il ne m'en £dloit pas prier », dist Nomerfide, 
« car une de noz compaignes m'a £aiâ choisir un 
conte, que j'ay si bien mis en ma teste que je n'en 
puis dire d'aultre, &, s'il vous engendre tristesse, vostre 
naturel sera bien mélencolicque : 

ONZIESME NOUVELLE 

Madame de Rancex, estant aux Cordeliers de Thouars, fut si 
pressée dealer à ses affaires que, sans regarder si Us anneaus 
du retrèt estoyent net^ ^ala seoir en lieu si ord que ses fesses 
& abUkmens en furent souHlis, de sorte que, ayant à Va^ & 
désirant recouvrer quelque femme pour la netoyer, fut servye 
d'hommes qui la veirent nue & au pire itat que femme se 
sçauroit montrer, 

M la maison de Madame de La Tré- 
moille y avoit mie Dame, nommée Ron- 
cex, laquelle, mig jour que sa maistresse 
estoit allée aux Cordeliers, eust une 
grande nécessité d'aller au lieu où on ne peut envoler 
sa chamberière, & appella avecq elle une fille, nom- 
mée La Mothe, pour luy tenir compaignie; mais, 
pour estre honteuse & secrette, laissa la dite Mo- 
the en la chambre & entra toute seule en un re- 

6 IJ* JOURNÉE 

traiâ assez obscur, lequel estoit commung à tous 
les Cordeliers, qui avoient si bien rendu compte 
en ce lieu de toutes leurs viandes que tout le re- 
traiâ, Taneau & la place estoient tout couverts de 
moust de Bacchus & de la Déesse Cerès, passé par 
le ventre des Cordeliers. 

Geste pauvre femme, qui estojt si pressée que à 
peine eut elle le loisir de lever sa robbe pour se 
mettre sur l'anneau, de fortune s'alla asseoir sur le 
plus ord & salle endroit qui fût en tout le retraid, 
où elle se trouva prinse mieuk que à la gluz, & 
toutes ses pauvres fesses, habillemens & piedz si 
merveilleusement gastez qu'elle n'osoit marcher 
ne se tourner de nul cousté, de paour d'avoir enco- 
res pis. Dont elle se print à crier tant qu'il luy fut 
possible: « La Mothe, m'amie, je suis perdue & 
déshonorée I » 

La pauvre fille, qui avoyt oy autresfois faire des 
comptes de la malice des Cordeliers, soupçonnant 
que quelques uns fussent cachez là dedans qui la 
voulsissent prendre par force, courut tant qu'elle 
peut, disant à tous ceuk qu'elle trouvoit: « Venez 
secourir Madame de Roncex, que les Cordeliers 
veulent prendre par force en ce retraid » , lesquels y 
coururent en grande diligence & trouvèrent la 
pauvre Dame de Roncex qui cryoit à l'ayde, dési- 
rant avoir quelque femme qui la peust nedoier, & 
avoitle derrière tout descouvert, craingnant en 

approcher ses habillemens, de paour de les gaster. 
A ce ciy là entrèrent les Gentilz hommes, qui 
veîrent ce beau spedacle & ne trouvèrent autre 
Q>rdelier qui la toùrmentast, sinon l'ordure dont 
elle avoyt toutes les fesses engluées, qui ne fiit pas 
sans rire de leur costé, ni sans grande honte du 
coustë d'elle, car, en lieu d'avoir des femmes pour 
la netoier, fut servie d'hommes qui la veirent nue 
au pire estât que une femme se povoit monstrer. 
Par quoy, les voiant, acheva de souiller ce qui es- 
toit net & abessa ses habillemens pour se couvrir, 
oubliant l'ordure où elle estoitpour la honte qu'elle 
zvoji de veoir les hommes. Et, quand elle fiit hors 
de ce viUain lieu, la fallut despouiller toute nue & 
changer de tous habillemens avant qu'elle partist 
du couvent. Elle se fast voluntiers corroucée du 
secours que luy amena La Mothe, mais, entendant 
que la pauvre fille cuydoit qu'elle eust beaucoup 
pis, changea sa coUère à rire comme les autres. 

« Il me semble, mes Dames, que ce compte n'a esté 
ne long, ne mélencolicque, & que vous avez eu de 
moy ce que vous en avez espéré », dont la compaignie 
se print bien fort à rire, & luy dist Oisille : 

<c Combien que le compte soit ord & salle, con- 
gnoissant les personnes à qui il est advenu, on ne le 
sçauroit trouver Ëischeux; mais j'eusse bien voulu voir 
la myne de La Mothe & de celle à qui elle avoyt ad- 
mené si bon secours. Mais, puis que vous avez si tost 

8 IJ* JOURNÉE 

finy », ce dit elle i Nomerfide, « donnez vostre voix 
à quelqu'un qui ne pense pas si legièrement. » 

Nomerfide respondit : « Si vous voulez que ma 
£iulte soyt rabillée, je donne ma voix à Dagoucin, 
lequel est si saige que pour mourir ne diroit une 
foUye. » 

Dagoucin la remercia de la bonne estime qu'elle 
avoyt de son bon sens, & commencea i dire : 

« L'histoire que j'ay délibéré de vous racompter, c'est 
pour vous £sdre veoir comme Amour aveuglist les plus 
grands & honnestes cueurs, & comme meschanceté est 
difficiUe à vaincre par qudque bénéfice ne biens que 
ce soit. » 

ONZIESME NOUVELLE 

(D'après l'éditioii de Gnigct.) 

Propos facétieux d'un Corddier en ses sermons. 

RÈs la ville de Bléré en Touraine y a 
un village, nommé Sainft-Martin-le- 
' Beau, où fut appelle un Cordelier, du 
llConvent de Tours, pour prescher les 
Avents & le Caresme ensujrvant. Ce Cordelier, 
plus enlangagé que doâe, n'ayant quelquesfois de 
quoy parler pour achever son heure, s'amusoit à 
faire des comptes, qui sadsfaisoient aucunement 
à ces bonnes gens de village. 

Un jour de jeudy absolut, preschant de Taigneau 
pascal, quand ce vint à parler de le manger de 
nuid & qu'il veit à sa prédication de belles jeunes 
Dames d'Âmboise, qui estoient là freschement 

K 

10 IJ* JOURNÉE 

arrivées pour y faire leurs Pasques & y séjourner 
quelques jours après, il se voulut mettre sur le 
beau bout & demanda à toute l'assistencedes fem- 
mes si elles ne sçavoient que c'estoit de manger 
de la chair crue de nuid : « Je le vous veux ap- 
prendre, mes dames », ce dist il. Les jeunes hom- 
mes d'Amboise là présens, qui ne faisoient que 
d'y arriver avec leurs femmes, soeurs & niepces, 
& qui ne cognoissoient l'humeur du pèlerin, com- 
mencèrent à s'en scandaliser; mais, après qu'ils 
l'eurent escouté dayantage, ils convertirent le 
scandale en risée, mesmement quand il dist que, 
pour manger l'aigneau, il falloit avoir les reins 
ceints, des pieds en ses souliers, & une main à 
son baston. 

Le Cordelier, les voyant rire & se doutant pour- 
quoy, se reprint incontinent : « Eh bien, » dist-il, 
« des souliers en ses pieds & un baston en sa main. 
Blanc chapeau, & chapeau blanc, est ce pas tout 
un? » Si ce fut lors à rire, je croy que vous n'en 
doutez point. Les Dames mesmes ne s'en peurent 
garder, ausquelles il s'attacha d'autres propos ré- 
créatif. Et, se sentant près de son heure, ne vou- 
lant'pas que ces Dames s'en allassent mal contentes 
de luy, il leur dist : 

« Or çà, mes belles Dames, mais que vous soyez 
tantost à cacqueter parmi les commères, vous de- 
manderez : Mais qui est ce maistre Frère, qui parle 

si hardiment ? Cest qudque ban compagnon. Je 
vous diray, mes Dames, je vous dîray, ne vous 
en estonnez pas> non, si je parle hardiment, car 
je suis d'Anjou, à vostre commandement. » Et, en 
disant ces mots, mit fin à sa prédication, par la- 
quelle il laissa ses auditeurs plus prompts à rire de 
ses sots propos qu'à pleurer en la mémoire de la 
passion de Nostre Seigneur, dont la commémor- 
ation se faisoit en ces jours là. 

Ses autres sermons, durant les Pestes, furent 
quasi de pareille efficace, &, comme vous sçavez 
que tels Frères n'oublient pas à se faire quester 
pour avoir leurs œufs de Pasques, en quoy faisant 
on leur donne, non seulement des œufs, mais plu- 
sieurs autres choses, comme du linge, de la filace, 
des andouïlles, des jambons, des eschinées, & au- 
tres menues chosettes. Qjiand ce vint le mardy 
d'après Pasques, en faisant ses recommendations, 
dont telles gens ne sont point chiches, il dist : 

(( Mes Dames, je suis tenu à vous rendre grâces 
de la libéralité dont vous avez usé envers nostre 
pauvre Couvent; mais si fault il que je vous die 
que vous n'avez pas considéré les nécessitez que 
nous avons, car la plus part de ce que nous avez 
donné, ce sont andouïlles, & nous n'en avons 
point de faulte ; Dieu mercy, nostre Couvent en 
est tout farcy . Qji'en ferons-nous donc de tant ? 
Sçavez-vous quoy ? Mes Dames , je suis d'avis que 

12 IJ* JOURNÉE 

VOUS mesliez vos jambons parmy nos andouïlles; 
vous ferez belle aumosne. » 

Puis, en continuant son sermon, il feit venir le 
scandale à propos &, en discourant asse^z brusque- 
ment par dessus, avec quelques exemples, il se 
meit en grande admiration, disant : 

« Eh dea, Messieurs & Mes Dames de Saind- 
Martin, je m'estonne fort de vous, qui vous scan- 
dalisez pour moins que rien & sans propos, & te- 
nez vos comptes de moy par tout, en disant : C*est 
un grand cas; mais qui l'eust cuidé que le beau Pire 
eust engrossy la fille de son Hostesse ? Vrayement, » 
dist il, « voilà bien de quoy s'esbahir qu'un Moytie 
aitengrossy une fille; mais venez çà, belles Da- 
mes, ne devriez vous pas bien vous .estonner da- 
vantage si la fille avoit engrossy le Moyne? » 

« Voilà, mes Dames, les belles viandes de quoy ce 
gentil Pasteur nourrissoit le troupeau de Dieu. Encores 
estoit il si eflfronté que, après son péché, il en tenoit 
ses comptes en pleine chaire, où ne se doit tenir pro- 
pos qui ne soit totalement à Térudition de son pro- 
chain & à l'honneur de Dieu premièrement. 

— Vrayement, » dist Saflfredent, « vçili-un maistre 
Moyne. J'aymerois. quasi autant Frère Anjibaut, sur le 
dos duquel on mettoit tou^ lès propos facétieux qui se 
peuvent rencontrer en boflne compagnie. 

— Si ne trouvai je point de risée en telles déri- 
sions, » dist Oisille, « principalement en tel endroiâ. 

— Vous ne dides pas, ma Dame, » dist Nomerfide, 

ce qu'en ce temps lâ^ encores qu'il n'y ait pas fort 
longtemps, les bonnes gens de v&lage, voire la plus 
part de ceux des bonnes villes, qui se pensent bien 
plus habiles que les autres, avoient tels Prédicateurs en 
plus grande révérence que ceux qui les preschoient 
purement & simplement le sainâ Evangile. 

— En quelque sorte que ce fiist, » dist lors Hircan, 
« si n'avoit il pas tort de demander des jambons pour 
des andouîlles, car il y a plus à manger. Voire, &, si 
quelque dévotieuse créature l'eust entendu par amphi- 
bologie, comme je croirois bien que luy mesme l'en- 
tendit, luy ny ses compagnons ne s'en feussent point 
mal trouvez, non plus que la jeune garse qui en eut 
plein son sac. 

— Mais voyez vous quel effronté c'estoit », dist 
Oisille, « qui renversoit le sens du Texte à son plaisir, 
pensant avoir afiaire à beste comme luy, & en se fai- 
sant chercher impudemment à suborner les pauvres 
femmelettes, à fin de leur apprendre à manger de la 
chair crue de nuiâ. 

— Voire, mais vous ne dides pas », dist Simon- 
tault, « qu'il voyoit devant luy ces jeunes Tripières 
d'Amboise, dans le baquet desquelles il eust volontiers 
lavé son, nommeray je ? Non, mais vous m'entendez 
bien, & leur en faire gouster, non pas roty, ains tout 
groulant & frétillant, pour leur donner plus de plaisir. 

— Tout beau, tout beau. Seigneur Simontault », 
dist Parlamente; a vous vous oubliez. Avez vous mis 
en réserve votre accoustumée modestie, pour ne vous 
en plus servir qu'au besoing? 

— Non, ma Dame, non, » dist il, « mais le Moyne 
peu honneste m'a ainsi faiâ esgarer. Parquoy, à fin 

que nous rentrions en noz premières erres, je prie 
Nomerfide, qui est cause de mon esgarement, donner 
sa voix à quelqu'un qui face oublier à la compagnie 
nostre commune faulte. 

— Puis que me faides participer à vostre coulpe, » 
dist Nomerfide, « je m'adresseray à tel qui réparera 
nostre imperfeftion présente. Ce sera Dagoucin, qui 
est si sage que, pour mourir, ne vouldroit dire une 
foUie. » 

Le Duc de Florence, n'ayant jamais peu foin entendu à une 
Dame Vaffeâian qu'il luy portait, se découvrit à un Gentil 
homme, frère de la Dame, & le pria de l'en faire jouyr. Ce 
qv^après plusieurs remontrances au contraire, luy accorda de 
bouche seulement, car il le tua dedans son lit, à l'heure qu'il 
espérait avoir viâoire de celle qu'il avait estimée invincible, & 
ainsi, délivrant sa patrie d'un tel tyran, sauva sa vie & l'hon- 
neur de sa Maison. 




EPUis dix ans en çà, en la Ville de Flo- 
rence y avoit un Duc, de la Maison de 
Médicis, lequel avoyt espousé Madame 
Marguerite, fille bastarde de l'Empe- 
reur, &, pour ce qu'elle estoit encores si jeune 
qu'il ne luy estoit licite de coucher avecq elle, 
attendant son aage plus meur, la traiâa fort doul- 
cement, car, pour l'espargner, fut amoureux de 
quelques autres Dames de la Ville, que la nuiâ 
il alloit veoir tandis que sa femme dormoit. 



Digitized by VjOOQ IC 



l6 IJ* JOURNÉE 

Entre auàres le fut d'une fort belle^ saige & hon- 
neste Dame, laquelle estoit seur d'un Gentil 
homme que le Duc aimoit comme luy mesmes, & 
auquel il donnoit tant d'autorité en sa maison que 
sa parolle estoit obéye & crainâe comme celle du 
Duc, & n'y avoit secret en son cueur qu'il ne luy 
declairast, en sorte que l'on le pouvoit nonmier le 
second luy mesmes. 

Et voyant le Duc sa seur estre tant fenmie de 
bien qu'il n'y avoit moien de luy declairer l'amour 
qu'il luy portoit, après avoir cherché toutes occa- 
sions à luy possibles, vint à ce Gentil homme qu'il 
aimoit tant, en luy disant : 

<( S'il y avoit chose en ce monde, mon ami, 
que je ne voulsisse faire pour vous, je craindrois 
à vous déclarer ma fantaisye, & encores plus à vous 
prier m'y estre aidant. Mais je vous porte tant d'a- 
mour que, si j'avois femme, mère ou fille qui peust 
servir à sauver vostre vie , je les y employerois 
plustost que de vous laisser mourir en torment, & 
j'estime que l'amour que vous me portez est reci- 
procque à la mienne & que, si moy, qui suis vos- 
tre maistre, vous portois telle affeâion, que pour 
le moins ne la sçauriez porter moindre. Par quoy 
je vous declaireray un secret, dont le taire me met 
en Testât que vous voyez, duquel je n'espère 
amandement que par la mort ou par le service que 
vous me pouvez faire. » 

Le Gentil homme, oyant les raisons de son 
maistre & voyant son visaige non faind tout baigné 
de larmes, en eut si grande compassion qu'il luy 
dist : « Monsieur, je suis vostre créature. Tout le 
bien & l'honneur que j'ay en ce monde vient de 
vous; vous pouvez parler à moy comme à vostre 
ame, estant seur que ce qui sera en ma puissance 
est en vos mains. » 

A l'heure, le Duc commença à luy déclairer l'a- 
mour qu'il portoit à sa seur, qui estoit si grande & 
si forte que, si par son moyen n'en avoit la jois- 
sance, il ne voioit pas qu'il peust vivre longue- 
ment, car il sçavoit bien qu'envers elle prières ne 
présens ne servoient de riens. Par quoy il le pria 
que, s'il aimoit sa vie autant que luy la sienne, luy 
trouvast moyen de luy faire recouvrer le bien que 
sans luy il n'espéroit jamais d'avoir. 

Le frère, qui aimoit sa seur & l'honneur de sa 
Maison plus que le plaisir du Duc, luy voulut faire 
quelque remonstrance, luy suppliant en tous au- 
tres endroids l'employer, hors mis en une chose 
si cruelle à luy que de pourchasser le deshonneur 
de son sang, & que son cueur & son honneur ne 
se pouvoient accommoder à luy faire ce service. 

Le Duc, enflambé d'un courroux importable, 
mist le doigt entre ses dens, se mordant l'ongle, 
& luy respondit par une grande fureur : « Or bien, 
puisque je ne trouve en vous nulle amitié, je sçay 

que j'ay à faire. » Le Gentil homme, coognoissant 
la cruaulté de son maistre, eut crainâe & luy dist: 
(( Mon seigneur, puisqu'il vous plaist, je parleray 
à elle & vous diray sa réponse. » Le Duc luy rcs- 
pondit, en se départant de luy : « Si vous aimez 
nu vie, aussi feray je la vostre. » 

Le Gentil homme entendit bien que ceste pa- 
role vouloit dire & fut ung jour ou deux sans veoir 
le Duc, pensant à ce qu'il avoit à faire. D'un costé 
luy venoit au devant l'obligation qu'il devoyt à 
son maistre, les biens & les honneurs qu'il avoyt 
reçeuz de luy; de l'autre costé l'honneur de sa 
Maison, l'honnesteté & chasteté de sa seur, qu'il 
sçavoit bien jamais ne se consentir à telle mes- 
chanceté si par sa tromperie elle n'estoit prinse par 
force, chose si estrange que à jamais luy & les 
siens en seroient diffamez. Si print conclusion en 
ce différent qu'il aimoit mieux mourir que de faire 
un si meschant tour à sa seur, l'une des plus fem- 
mes de bien qui fîist en toute l'Italie, mais que 
plustost debvroyt délivrer sa patrie d'un tel tyran, 
qui par force vouloit mettre une telle tache en sa 
Maison; car il tenoit tout asseuré que, sans faire 
mourir le Duc, la vie de luy & des siens n'estoit 
pas asseurée. Parquoy, sans en parler à sa seur ni 
à créature du monde, délibéra de saulver sa vie & 
venger sa honte par un mesme moyen. Et au bout 
de deux jours s'en vint au Duc & luy dist comme 

il avoit tant bien praâiqné sa seor, non sans grande 
peine, que ji la fin elle s'estoit consentie à Ëiire à 
sa volunté, pourveu qu'il luy pleust tenir la chose 
si secrette que nul que son firère n'en eust con- 
gnoissance. 

Le Duc, qui desiroit cette nouvelle, la creut fa- 
cilement ÔCy en embrassant le messaiger, luy pro- 
meâoit tout ce qu'il luy sçauroit demander; le 
pria de bien tost exécuter son entreprinse, & prin- 
drent le jour ensemble. Si le Duc fut aise, il ne le 
faultpoinâ demander, &, quand il veid approcher 
la nuiâ tant désirée où il espèroit avoir la viâoire 
de celle qu'il avoit estimée invincible, se retira de 
bonne heure avecq ce Gentil homme tout seul & 
n'oblia pas de s'acoustrer de coeffes & chemises 
perfumées le mieuk qu'il luy fut possible. Et, 
quand chascun fut retiré, s'en alla avecq ce Gen- 
til homme au logis de sa Dame, où il arriva en une 
chambre fort bien en ordre. 

Le Gentil homme le despouiUa de sa robbe de 
nuiâ & le meit dedans le lia en luy disant: « Mon 
Seigneur, je vous vois quérir celle qui n'entrera 
pas en ceste chambre sans rougir, mais j'espère 
que avant le matin elle sera asseurée de vous. » Il 
laissa le Duc & s'en alla en sa chambre, où il ne 
trouva qu'un seul homme de ses gens, auquel il 
dist : a Auroys tu bien le cueur de me suyvre en 
ung lieu où je me veux venger du plus grand en- 

nemy que j'aye en ce monde? » L'autre, ignorant 
ce qu'il vouloit faire, luy respondist : « Ouy, Mon- 
sieur, fust ce contre le Duc mesme. » A l'heure le 
Gentil homme le mena si soubdain qu'il n'eut loi- 
sir de prendre autres armes que ung poignart qu'il 
avoit. Et, quand le Duc l'ouyt revenir, pensant 
qu'il luy amenast celle qu'il aimoit tant, ouvrit 
son rideau & ses oeilz pour regarder & recepvoir 
le bien qu'il avoit tant attendu, mais, en lieu de 
veoir celle dont il espéroit la conservation de sa 
vie, va veoir la précipitation de sa vie, qui estoit 
une espée toute nue que le Gentil homme avoit 
tirée, de laquelle il frappa le Duc qui estoit tout en 
chemise , lequel, dénué d'armes & non de cueur, 
se meist en son séant dedans le lia & print le 
Gentil homme à travers le corps en luy disant : 
« Est ce cy la promesse que vous me tenez? » Et, 
voiant qu'il n' avoit autres armes que les dentz & 
les ongles, mordit le Gentil homme au poulce & 
à force de bras se deffendit tant que tous deux 
tombèrent en la ruelle du lia. 

Le Gentil homme, qui n'estoit trop asseuré, ap- 
pella son serviteur, lequel, trouvant le Duc & son 
maistre si liez ensemble qu'il ne sçavoit lequel 
choisir, les tira tous deux par les piedzau meillieu 
de la place, & avec son poignard s'essaya à coup- 
per la gorge au Duc, lequel se défendit jusques ad 
ce que la perte de son sang le rendist sifoible qu'il 

n*en pouvoit pins. Alors le Gentil homme & son 
serviteur le meirent dans son lia, où à coups de 
poignard le parachevèrent de tuer. Puis, tirans le 
rideau, s'en allèrent & enfermèrent le corps mort 
en la chambre. 

Et, quand il se veid victorieux de son grand en- 
nemy, par la mort duquel il pensoit mettre en li- 
berté la chose publique, se pensa que son euvre 
seroit imparfaiâe s'il n'en faisoit autant à cinq ou 
six de ceulx qui estoient les prochains du Duc. 
Mais le serviteur, qui n'estoit ne hardy , ne sot, luy 
dist: ce n me semble. Monsieur, que vous en avez 
assez faiâ pour ceste heure & que vous ferez 
mieulx de penser à saulver vostre vie que de la 
vouloir oster à aultres; car, si nous demeurions 
autant à deffaire chascun d'eulx que nous avons 
faiâ à deffaire le Duc, le jour descouvriroit plus- 
tost nostre entreprinse que ne l'aurions mise afin, 
encores que nous trouvassions noz ennemis sans 
défense. » 

Le Gentil homme, que la mauvaise conscience 
rendoit craintif, creut son serviteur &, le menant 
seul avecq luy, le mena à ung Evesque qui avoit 
la charge de faire ouvrir les portes de la Ville & 
commander aux postes. Ce Gentil homme luy 
dist: « J'ay eu ce soir des nouvelles que ung mien 
frère est à l'article de la mort; je viens de deman- 
der mon congé au Duc, lequel le m'a donné, par- 

quoy je vous prie mander aux postes me bailler 
deux bons chevauk, & au Portier de la ViUe 
m'ouvrir. » L'Evesque, qui n'estimoit moins sa 
prière que le commandement du Duc son maistre, 
luy bailla incontinent un bulletin, par la verm du- 
quel la porte luy fut ouverte & les chevaulx baillez 
ainsi qu'il demandoit, &, en lieu d'aller voir son 
frère, s'en alla droit à Venise, où il se feit guérir 
des morsures que le Duc luy avoit faides, puis 
s'en alla en Turquie. 

Le matin, tous les serviteurs du Duc, qui le 
voyoient si tard demourer à revenir, soupçonnè- 
rent bien qu'il estoit allé veoir quelque Dame, 
mais, voyans qu'il demeuroit tant, commencèrent 
à le chercher par tous costez. La pauvre Duchesse, 
qui commençoit fort à l'aymer, sçachant qu'on 
ne le trouvoit point, fut en grande peine; mais, 
quand le Gentil homme qu'il aimoit tant ne fut 
veu non plus que luy, on alla en sa maison le 
chercher. Et trouvant du sang à la porte de sa 
chambre, l'on entra dedans ; mais il n'y eut homme 
ne serviteur qui en sçeust dire nouvelles. Et, sui- 
vans les traces du sang, vindrent les pauvres servi- 
teurs du Duc à la porte de la chambre où il estoit, 
qu'ils trouvèrent fermée, mais bien tost eurent 
rompu l'huis. Et voyans la place toute pleine de 
sang, tirèrent le rideau du lia & trouvèrent le pau- 
vre corps endormy en son Hâ du dormir sans fin. 

Vous pouvez penser quel deuil menèrent ces 
pauvres serviteurs, qui apportèrent le corps en 
son palais, où arriva TEvesque, qui leur compta 
conmie le Gentil honmie estoit party la nuid en 
diligence soubz couleur d'aller veoir son frère, 
par quoy fut congneu clairement que c'estoit luy 
qui avoit faid ce meurdre. Et fut aussi prouvé que 
sa pauvre seur jamais n'en avoit oy parler, la- 
quelle, combien qu'elle fust estonnée du cas ad- 
venu, si est ce qu'elle en aima davantaige son frère, 
qui n'avoit poind espargné le hazard de sa vie pour 
la délivrer d'un si cruel Prince ennemy, & conti- 
nua de plus en plus sa vie honneste en ses vertuz, 
tellement que, combien qu'elle fiist pauvre pour 
ce que leur maison fut confisquée, si trouvèrent sa 
seur & elle des mariz autant honnestes hommes & 
riches qu'il y en eust poind en Italie, & ont tous- 
jours depuis vescu en grande & bonne réputation. 

«r Voyià, mes Dames, qui vous doibt bien faire craindre 
ce petit Dieu, qui prend plaisir à tormenter autant les 
Princes que les pauvres, & les fortz que les foibles, & 
qui les aveuglit jusques là d'oublier Dieu & leur con* 
science, & à la fin leur propre vie, & doibvent bien 
crûndre les Princes, & ceulx qui sont en auâorité, de 
£ûre desplaisir â moindre que eulz, car il n'y a nul qui 
ne puisse nuyre quand Dieu se veult venger du pé- 
cheur, ne si grand qui sçeust mal fidre à celuy qui est 
en sa garde. » 

Ceste histoire fut bien estimée de toute la com- 
paignie, mais elle y engendra diverses opinions, car 
les ungs soustenoient que le Gentil homme avoit £dâ 
son debvoir de saulver sa vie & l'honneur de sa seur, 
ensemble d'avoir délivré sa patrie d'un tel tyran; les 
austres disoient que non, mais que c'estoit une trop 
grande ingratitude de mettre à mort celuy qui luy 
avoit iaiâ tant de bien & d'honneur. Les Dames di<- 
soient qu'il estoit bon frère & vertueux citoyen, les 
hommes au contraire qu'il estoit traistre & meschant 
serviteur, & Ëdsoit bon oyr les raisons all^[uées des 
deux costez, mais les Dames, selon leur coustume, 
parloient autant par passion que par raison, disans que 
le Duc estoit si digne de mort que bien heureux estoit 
celuy qui avoit £uâ le coup. 

Parquoy, voyant Dagoucin le grand débat qu'il avoit 
émeu, leur dist : « Pour Dieu, mes Dames, ne prenez 
point querelle d'une chose desjà passée, mais gardez 
que vos beaultez ne Êtcent point faire de plus cruels 
meurtres que celuy que j'ay compté. » 

Parlamente luy dist : « La belle Dame sans tnercy 
nous a appris à dire que si gracieuse maladie ne met 
guéres de gens à mort. 

— Pleust à Dieu, ma Dame, » ce luy dist Dagoucin, 
« que toutes celles qui sont en ceste compaignie 
sçeussent combien ceste opinion est &ulse, & je croy 
qu'elles ne vouldroient point avoir le nom d'estre sans 
mercy, ne ressembler à ceste incrédule qui laissa mou- 
rir un bon serviteur par Ëiulte d'une gracieuse res- 
ponse. 

— Vous vouldriez donc, » dist Parlamente, « pour 
saulver la vie d'un qui diâ nous aimer que nous mis- 

sions nostre honneur & nostre conscience en dan- 
gier? 

— Ce n'est pas ce que je vous dy, » respondit Da- 
gottcin, c car celuy qui aime parfaiâement craindroit 
plus de blesser Thonneur de sa Dame qu'elle mesme* 
Parquoy il me semble bien que une response honneste 
& gracieuse, telle que parËûâe & honneste amitié re- 
quiert, ne pourroit qu'accroistre l'honneur & amender 
la conscience, car il n'est pas vray serviteur qui cherche 
le contraire. 

— Toutesfois, » dist Ennasuite, « si est ce tousjours 
la fin de voz oraisons, qui commencent par^ l'honneur 
& finissent par le contraire, &, si tous ceulxqui sontîcy 
en veulent dire la vérité, je les en croyâleur serment. » 

Hircan jura, quant à luy, qu'il n'avoit jamais aymé 
fenmie, hors mise la sienne, à qui il ne desirast iaire 
ofienser Dieu bien lourdement. Autant en dist Simon- 
tault, & adjousta qu'il avoit souvent souhaité toutes 
les femmes meschantes, hors mise la sienne. Geburon 
luy dist : 

« Vrayement vous méritez que la vostre soit telle 
que vous desirez les autres; mais, quant à moy, je puis 
bien vous jurer que j'ay tant aymé une femme que 
j'eusse mieuk aymé mourir que pour moy elle eust 
£iiâ chose dont je l'eusse moins estimée, car mon 
amour estoit tant fondée en ses vertuz que, pour 
quelque bien que j'en eusse sçeu avoir, je n'y eusse 
voulu veoir une tache. » 

Saffiredent se print à rire en lui disant : « Je pensois, 
Geburon, que l'amour de vostre femme & le bon sens 
que vous avez vous eussent mis hors du dangier d'estre 
amoureux, mab je vois bien que non, car vous usez 

encore^ de$ termes dont nous avon9 «ccoustamé de 
tromper les plus fines & d'estre escoutez des plu3 
saiges. Car qui est celle qui nous fermera les aureiUeSy 
quand nous commencerons nostre propos par Thon- 
neur & par la vertu? Mais, si nous leur monstrions 
nostre cueur tel qu'il est, il y en a beaucoup de bien 
venuz entre les Dames de qui elles ne tiendroient 
compte. Mais nous couvrons nostre diable du plus bel 
ange que nous pouvons trouver &, soubz ceste cou- 
verture, avant que d'estre congneuz, recevons beau- 
coup de bonnes chères. Et peut estre tirons les cueurs 
des Dames si avant que,pensant aller droiâ à la vertu, 
quand elles congnoissent le vice elles n'ont le moyen 
ny le loisir de retirer leurs pieds. 

— Vrayement, » dist Geburon, « je vous pensois 
autre que vous ne diâes & que la vertu vous feust 
plus plaisante que le plaisir. 

— Comment? » dist Saf&edent, « est il plus grande 
vertu que d'aymer comme Dieu le commande? Il me 
semble que c'est beaucoup mieulx fidâ d'aymer une 
femme comme femme que d'en idolâtrer plusieurs 
comme on fait d'une imaige. Et quant à moy, je 
tiens ceste opinion ferme qu'il vault mieulx en user 
que d'en abuser. » 

Les Dames furent toutes du costé de Geburon & 
contraignirent Saffi-edent de se taire, lequel dist : « Il 
m'est bien aisé de n'en plus parler, car j'en ay esté si 
mal traifté que je n'y veulx plus retourner. 

— Vostre malice, » ce luy dist Longarine, « est 
cause de vostre mauvais traiâement, car qui est l'hon- 
neste femme qui vous vouldroit pour serviteur après 
les propos que nous avez tenuz? 

— Celles qui ne m'ont point trouvé fiischcux, » dist 
Safiedent, « ne changeroient pas leur honnesteté à la 
vostre; mais n'en parlons plus, à fin que ma colère ne 
face despkisir ny à moy ny à autre. R^ardons à qui 
Dagoucin donnera sa voix, » lequel dist : 

« Je la donne à Parlamente, car je pense qu'elle doit 
sçavoir plus que nul aultre que c'est que d'honneste & 
par£uâe amitié. 

— Puisque je suis choisie, » dist Parlamente, « pour 
dire la tierce histoire, je vous en diray une advenue à 
une Dame, qui a esté tousjours bien fort de mes amies 
& de laquelle la pensée ne me fut jamais celée : 

Un Capitaine de Galères, fort serviteur d'une Dame, luy emfoya 
un dyanuuU, qi^dle renvoya à sa femme & le feit sthimpro- 
fiter à la décharge de la conscience du Capitaine que par son 
moyen le mari & la femme furent réunis en bonne amitié. 

N la Maison de Madame la Régente, 
mère du Roy François, y avoit une 
Dame fort dévote, mariée à un Gentil 
homme de pareille volume, &, combien 
que son mary fîist vieil & elle belle & jeune, si est 
ce qu'elle le servoit & aimoit comme le plus beau & 
le plus jeune honmie du monde, &, pour luy oster 
toute occasion d'ennuy, se meit à vivre comme 
une femme de Taage dont il estoit, fuyant toutes 
compaignies, accoustremens, danses & jeuz, que 
les jeunes femmes ont accoustumé d'ajmier, met- 
tant tout son plaisir & récréation au service de 
Dieu, par quoy le mari meist en elle une si grande 

amour & seureté qu'elle gouvernoit luy & sa mai- 
son comme elle vouloit. 

Et advint un jour que le Gentil homme luy dist 
que dès sa jeunesse il avoit eu désir de faire le 
voyage de Jérusalem, lui demandant ce qu'il luy 
en sembloit. Elle, qui ne demandoit qu'à luy com- 
plaire, luy dist : « Mon amy, puisque Dieu nous 
a privez d'enfans & donné assez de biens, je vou- 
drois que nous en missions une partie à &ire ce 
sainâ voyage, car là, ny ailleurs que vous alliez, je 
ne suis pas délibérée de jamais vous abandonner.» 
Le bon homme en fut si aise qu'il luy sembloit 
desjà estre sur le mont de Calvaire. 

Et en ceste délibération vint à la Court un Gen- 
til homme, qui souvent avoit esté à la guerre sur 
les Turcs & pourchassoit envers le Roy de France 
une entreprinse sur une de leurs villes, dont il 
pouvoit venir grand proffiô à la Chrestienté. Ce 
vieil Gentil honmie luy demanda de son voyage, 
&, après qu'il eut entendu ce qu'il estoit délibéré 
de faire, luy demanda si après son voyage il en 
vouldroit bien faire un aultre en Jérusalem, où sa 
femme & luy avoient grand désir d'aller. Ce Capi- 
taine fut fort aise d'ou3rr ce bon désir, & luy pro- 
mit de l'y mener & de tenir l'aflfaiie secrète. H Uiy 
tarda bien qu'il ne trouvast sa bonne femme pour 
luy compter ce qu'il avoit faid, laquelle n'avoit 
guères moins d'envie que le voyage se parachevast 

que son mary. Et pour ceste occasion parloit sou- 
vent au Capitaine, lequel, regardant plus à elle 
qu'à sa parole, fut si fort amoureux que souvent, 
eu luy parlant des voyages qu'il avoit £ûts sur mer, 
mesloit l'embarquement de Marseille avec TArchi- 
pelle&, en voulant parler d'un navire, parloit d'un 
cheval comme celuy qui estoit ravy & hors de son 
sens, mais il la trouva telle qu'il ne luy en osoit 
&ire semblant, & sa dissimulation luy engendra 
un tel feu dans le cueur que souvent il tomboit 
malade, dont la diâe Dame estoit aussi soigneuse 
comme de la croix & de la guide de son che- 
min, & l'envoyoit visiter si souvent que, con- 
gnoissant qu'elle avoit soing de luy, il guèrissoit 
sans aultre médecine. 

Mais plusieurs personnes, voyans ce Capitaine 
qui avoit eu le bruid d'estre plus hardy & gentil 
compaignon que bon Chrestien, s'émerveillèrent 
comme ceste Dame l'accointoit si fort &, voyans 
qu'il avoit changé de toutes conditions, qu'il fré- 
quentoit les églises, les sermons & confessions, se 
doutèrent que c'estoit pour avoir la bonne grâce 
de la Dame, ne se peurent tenir de luy en dire 
quelques paroles. 

Ce Capitaine, craignant que, si la Dame en en- 
tendoit quelque chose, cela le séparast de sa pré* 
sence, diçt à son mary & à elle conune il estoit 
prest d'estre despesché du Roy & de s'en aller & 

qu'il avoit plusieurs choses à luy dire, mais, à fin 
que son affaire fust tenu plus secret > il ne vouloit 
plus parler à luy & à sa femme devant les gens, 
mais les pria de l'envoyer quérir quand ils seroient 
retirez tous deux. Le Gentil homme trouva son 
opinion bonne & ne failloit tous les soirs de se 
coucher de bonne heure & faire déshabiller sa 
femme. 

£t> quand tous leurs gens estoient retirez, en- 
voyoient quérir le Capitaine & devisoient là du 
voyage de Jérusalem, où souvent le bon homme 
en grande dévotion s'endormoit. Le Capitaine, 
voyant ce Gentil honmie vieil endormy dedans un 
lia & luy dans une chaise auprès de celle qu'il 
trouvoit la plus belle & la plus honneste du monde, 
avoit le cueur si serré entre crainfte de parler & 
désir que souvent il perdoit la parole. Mais, à fin 
qu'elle ne s'en apperçeust, se mettoit à parler des 
sainâs lieux de Jérusalem, où estoient les signes 
de la grande amour que Jésus Christ nous a por- 
tée, & en parlant de ceste amour couvroit la sienne, 
regardant ceste Dame avecq larmes & souspirs, 
dont elle ne s'apperçeust jamais, mais, voyant sa 
dévote contenance, l'estimoit si sainft honmie 
qu'elle le pria de luy dire quelle vie il avoit menée 
& comme il estoit venu à ceste amour de Dieu. 

Il luy déclaira conmie il estoit un pauvre Gentil 
homme qui, pour parvenir à richesse & honneur, 

avoit oublié sa conscience & avoit espousé une 
femme trop proche son alliée, pource qu'elle es- 
toit riche, combien qu'elle fiist laide & vieille & 
qu'il ne l'aimast poinâ, &, après avoir tiré tout 
son argent, s'en estoit allé sur la marine chercher 
ses advantures & avoit tant faiâ par son labeur 
qu'il estoit venu en estât honorable; mais depuis 
qu'il avoit eu congnoissance d'elle, elle estoit 
cause, par ses sainâes paroles & bon exemple, de 
luy avoir hiâ changer sa vie, & que du tout se 
délibéroit,s'il pouvoit retourner de son entreprinse, 
de mener son mary & elle en Jérusalem pour sa- 
tisfaire en partie à ses grands péchez, où il avoit 
mis fin, sinon qu'encores n'avoit satisfaiâ à sa 
femme, à laquelle il espéroit bientost se recon- 
cilier. 

Tous ces propos pleurent à ceste Dame , & sur- 
tout se resjouit d'avoir tiré un tel homme à l'amour 
& craînâe de Dieu. Et, jusques ad ce qu'il partist 
de la Court, continuèrent tous les soirs ces longs 
parlemens, sans que jamais il osast déclairer son 
intention. Et luy feit présent de quelque crucifix 
de Nostre-Dame-de-pitié, la priant qu'en le voyant 
elle eust tous les jours mémoire de luy. 

L'heure de son partement vint &, quand il eut 
prins congé du mary, lequel s'endormit, il vint 
dixe adieu à sa Dame, à laquelle il veid les larmes 
aux œilz pour l'honneste amitié qu'elle luy por- 

toit, qui luy rendoit sa passion si importable que, 
pour ne Toser déclarer, tomba quasi esvanouy en 
luy disant adieu, en une si grande sueur univer- 
selle que non sts œilz seulement, mais tout son 
corps, jedoient larmes. Et ainsi sans parler se de- 
partist, dont la Dame demora fort estonnée, car 
elle n'avoit jamais veu un tel signe de regret. Tou- 
tesfois poinâ ne changea son bon jugement envers 
luy & l'accompaignà de prières & oraisons. 

Au bout d'un mois, ainsi que la Dame retour- 
noit à son logis, trouva un Gentil homme qui luy 
présenta une lettre de par le Capitaine, la priant 
qu'elle la voulust veoir à part & luy dist comme 
il l'avoit veu embarqué, bien délibéré de faire 
chose agréable au Roy & à l'augmentation de la 
Qirestienté, & que de luy il s'en retoumoit à 
Marseille pour donner ordre aux affaires dudiâ 
Capitaine. 

La Dame se retira à une fenestre à part, & ou- 
vrit sa lettre, de deux feuilles de papier escriptes 
de tous costez, en laquelle y avoit l'Epistre qui 
s'ensuid : 



Mon long celer, ma tadtumité 
Apporté in*a telle nécessité 
QJie je ne puis trouver nul reconfort, 
Fors de parler ou de souf&ir la mort. 
Ce parler là, auquel j*ay défendu 
De se monstrer à toy, a attendu 

De me veoîr seul & de mon secours loing , 

Et lors m'a diâ qu'il estoit de besoing 

De le laisser aller s'esvertuer 

De se monstrer ou bien de me tuer, 

Et a plus faiâ, car il s'est veau mettre 

Au beau milieu de ceste miemie lettre. 

Et dlst que, puis que mon oeil ne peut veoir 

Celle qui tient ma vie en son pouvoir, 

Dont le regard sans plus me contantoit 

Q)iand son parler mon oreille escoutoit, 

Qpe maintenant par force il saillira 

Devant tes yeulx, où point ne faillira 

De te monstrer mes plainâs & mes clameurs, 

Dont le celer est cause que je meurs. 

Je l'ay voulu de ce papier oster, 

Crungnant que point ne voulusse escouter 

Ce sot parler qui se monstre en absence, 

Qui trop estoit craintif en ta présence, 

Disant : « Mieulx vault, en me taisant, mourir 

Que de vouloir ma vie secourir 

Pour ennuyer celle que j'aime tant 

Qjie de mourir pour son bien suis content I » 

D'autre costé, ma mort pourroit porter 

Occasion de trop desconforter 

Celle pour qui seulement j'ay envie 

De conserver ma santé & ma vie. 

Ne t'ay je pas, o ma Dame, promis 

Q}ie, mon voiage à fin heureuse mis, 

Tu me verrois devers toy retourner 

Pour ton mary avec toy emmener 

Au lieu où tant a de dévotion 

Pour prier Dieu sur le mont de Syon? 

Si je me meurs, nul ne t'y mènera; . . 

Trop de regret ma mort rampera, 

Voyant à riens tourner nostre entreprinse 

Q.u*avecques tant d'affeâion as prinse. 

Je vivray doncq, & lors t'y mèneray 

Et en brief temps à toy retoumeray. 

La mort pour moy est bomie, à mon advis, 

Mais seulement pour toy seule je vis. 

Pour vivre donc il me fault alléger 

Mon pauvre cueur & du faiz soulager, 

Qui est à luy & à moy importable, 

De te monstrer mon amour véritable, 

Qui est si grande & si bonne & si forte 

Qu*il n'y en eut oncques de telle sorte. 

Que diras tu, o parler trop hardy? 

Que diras tu? Je te laisse aller; dy. 

Pourras tu Inen luy donner congnoissance 

De mon amour? Las, tu n'as la puissance 

D'en démonstrer la milHesme part. 

Diras tu poinâ au moins que son regard 

A retiré mon cueur de telle force 

Que mon corps n'est plus qu'une morte escorce 

Si par le sien je n'ay vie & vigueur? 

Las, mon parler foible & plein de langueur. 

Tu n'as pouvoir de bien au vray luy peindre 

Comment son œil peut un bon cueur contraindre ; 

Encores moins à louer sa parole 

Ta puissance est pauvre, débile & molle. 

Si tu pouvois au moins luy dire ung mot, 

Qpe Ûen souvent comme muet & sot 

Sa bonne grâce & vertu me rendoit. 

Et à mon œil qui tant la regardoit 

Faisoit jetter par grand amour les larmes. 

Et à ma bouche aussi changer ses termes; 

Voire &, en lieu dire que je l'aimois. 

Je luy parloîs des signes & des mois 

Et de l'estoiUe Arâicque & Antaréticque. 

O, mon parler, tu n'as pas la pratique 



Digitized by VjOOQ IC 



XIIj*= NOUVELLE 37 

De luy compter en quel estomiement 

Me mettoit lors mon amoureux tourment, 

De dire aussi mes mauk & mes douleurs. 

Il n'y a pas en toy tant de valeurs 

De dedairer ma grande & forte amour; 

Tu ne sçaurois me faire img si bon tour. 

A tout le moins, si tu ne peux le tout 

Luy racompter, prens toy à quelque bout, 

Et dy ainsi : a Crainâe de te desplaire 

M*a faiâ longtemps maulgré mon vouloir udre 

Ma grande amour, qui devant toi mérite 

Et devant Dieu & le ciel estre diâe. 

Car ta vertu en est le fondement, 

Qui me rend doulx mon trop cruel tourment, 

Veu que l'on doit un tel trésor ouvrir 

Devant chacun & son cueur descouvrir. 

Car qui pourroit un tel amant reprendre 

D'avoir osé & voulu entreprendre 

D'acquérir Dame en qui la verm toute. 

Voire & l'honneur, faiâ son séjour sans double? 

Mais au contraire, on doit bien fort blasmer 

Cduy qui voit un tel Inen sans l'aimer. 

Or, i'ay je veu & l'aime d'un tel cueur 

Qu'amour sans plus en a esté vaîncqueur. 

Las, ce n'est pcnnt amour legier ou fainâ 

Sur fondement de beauté fol & painâ; 

Encores moins cest amour qui me lie 

Regarde en rien la ^aine foUie. 

Poinâ n'est fondé en villaine espérance 

D'avoir de toy aucune joissance, 

Car rien n'y a au fonds de mon désir 

Qyn contre toy souhaitte nul plaisir. 

J'aimerois mieulx mourir en ce voyaige 

Que te sçavdr moins vertueuse ou saige. 

Ne que pour moy fust moindre la vertu 

Dont ton corps est en ton cueur revestu. 

Aimer te veulx comme la plus perfaiâe 

Qui oncques fut; par quoy rien ne souhaitte 

Qjû puisse oster ceste perfeâion, 

La cause & fin de mon affeâion» 

Car, plus de moy tu es saige estimée, 

Et plus aussi parfaitement aimée. 

Je ne suis pas celuy qui se console 

En son amour & en sa Dame folle ; 

Mon amour est très saige & raisonnable, 

Car je Tay mis en Dame tant aimable 

Qu'il n*y a Dieu, ny Ange en Paradis, 

Qu'en te voyant ne dist ce que je dis. 

Et, si de toy je ne puis estre aymé, 

Il me suffist au moins d'estre estimé 

Le serviteur plus parfaiâ qui fut oncques. 

Ce que croiras, j'en suis très seur, adoncques 

Qpe la longuetu: du temps te fera veoir 

Que de t'aymer te fais loyal debvoir, 

Et, si de toy je n'en reçois autant, 

A tout le moins de t'aymer suis contant. 

En t'asseurant que rien ne te demande, 

Fors seul^nent que je te recommande 

Le cueur & corps bruslant pour ton service 

Dessus l'autel d'Amour pour sacrifice. 

Croy hardiment que, si je reviens vif. 

Tu reverras ton serviteur naïf. 

Et, si je meurs, ton serviteur mourra, 

Que jamais Dame un tel n'en trouvera. 

Ainsi de toy s'en va emporter l'onde 

Le plus perfaiâ serviteur de ce monde. 

La mer peut bien ce mien corps emporter, 

Mais non le cueur, que nul ne peut oster 

D'avecques toy, où il faiâ sa demeure 

Sans plus vouloir à moy venir une heure. 

Si je ponvois avoir, par juste eschange, 

Un peu du tien, clair & pur comme un ange. 

Je ne craindrois d*emporter la viâoire 

Dont ton seul cueur en gagneroit la gloire. 

Or vienne doncques ce qu*il en adviendra; 

J'en ay jedé le dé; là se tiendra 

Ma volunté sans aucun changement, 

Et, pour mieulx peindre au tien entendement 

Ma loyaulté, ma ferme seureté, 

Ce diamant, pierre de fermeté, 

En ton doigt blanc te supplie prendre. 

Par qui pourras trop plus qu*heureux me rendre. 

O, diamîant, dy : « Amant cy m'envoye. 

Qui entreprend ceste doubteuse voye 

Pour mériter par ses œuvres & faiâs 

D*estre du rang des vertueux parfaiâs, 

A fin qu'un jour il puisse avoir sa place 

Au désiré lieu de ta bonne grâce. » 



La Dame lut Tepistre tout du long, & de tant 
plus s'esmerveilloit de Taffeâion du Capitaine que 
moins elle en avoit eu de soupçon. Et, en regar- 
dant la table du diamant grande & belle, dont 
l'anneau estoit esmaillé de noir, fut en grande 
peine de ce qu'elle en avoit à faire. Et, après avoir 
resvé toute la nuid sur ces propos, fat très aise 
d'avoir occasion de ne luy faire response par faulte 
de messaigier, pensant en elle mesme qu'avecq les 
peines qu'il portoit pour le service de son maistre, 
il n'avoit besoing d'estre fasché de la mauvaise 
response qu'elle estoit délibérée de luy faire, la- 

quelle elle remiâ à son retour. Mais elle se trouva 
fort empêchée du diamant, car elle n'avoit poinâ 
accoustumé de se parer aux despens d'aultres que 
de son mary. Par quoy elle, qui estoit de bon en- 
tendement, pensa de faire profiâer cest anneau àla 
conscience du Capitaine. Elle depescha un sien 
serviteur, qu'elle envoya à la Demoiselle femme 
du Capitaine, en feingnant que ce fust une Reli- 
gieuse de Tarascon qui luy escripvit une telle 
lettre : 

Madame, Monsieur vostre mary est passé par 
icy bien peu avant son embarquement &, après 
s'estre confessé & reçeu son Créateur comme bon 
Chrétien, m'a déclairé ung faiâ qu'il avoit sur 
la conscience, c'est le regret de ne vous avoir tant 
aymée comme il debvoit. Et me pria & conjura 
à son partement de vous envoyer cesie lettre avec 
u diamant, lequel il vous prie garder pour 
V amour de luy, vous asseurant que, si Dieu le 
faiâ retourner en santé, jamais femme ne fut 
mieulx traiâée que vous sere:^ & ceste pierre de 
fermeté vous en fera foy pour luy* 

Je vous prie l'avoir pour recommandé en vos 
bonnes prières, car aux miennes il aura part 
toute ma vie. 

Ceste lettre, parfaiâe & signée au nom d'une 

Religieuse, fut envoyée par la Dame à la femme 
du Capitaine. Et, quand la bonne vieille veid la 
lettre & l'anneau, il ne fault demander combien 
elle pleura de joye & de regret d'estre aimée & es^ 
timée de son bon mary, de la vue duquel elle se 
voyoit estre privée, &, en baisant l'anneau plus 
de mille fois, l'arrousoit de ses larmes, bénissant 
Dieu qui sur la fin de ses jours luy avoit redonné 
l'amitié de son mary, laquelle elle avoit tenue 
longtemps pour perdue. Et, remerciant la Reli- 
gieuse qui estoit cause de tant de bien, à laquelle 
feit la meilleure response qu'elle peut, que le mes- 
saigier rapporta en bonne diligence à sa maistresse, 
qui ne la leut, ny n'entendit ce que luy dist son 
serviteur sans en rire bien fort. Et se contenta 
d'estre deffaiâe de son diamant par si profitable 
moyen que de réunir le mary & la femme en 
bonne amitié, dont luy sembla avoir gaigné ung 
royaulme. 

Ung peu de temps après vindrent nouvelles de 
la deffaiâe & mort du pauvre Capitaine, & comme 
il fiit abandonné de ceulx qui le dévoient secourir, 
& son entreprinse révélée par les Rhodiens, qui 
la debvoient tenir secrette ; en telle sorte que luy, 
avecq tous ceuk qui descendirent en terre, qui 
estoient en nombre de quatre vingts, fiirent tous 
tuez , entre lesquels estoit un Çentil hoinme 
nommé Jehan & un Turc, tenu sur les fons par la 

diâe Dame, lesquels deux elle avoit donnez au 
Capitaine pour faire le voyage avecq luy, dont 
Tun mourut auprès de luy, & le Turc, avec quinze 
coups de flèches, se saulva à nouer jusques dedans 
les vaisseaulx François. 

Et par luy seul fut entendue la vérité de toute 
ceste affaire, car ung Gentil homme, que le pau- 
vre Capitaine avoit prins pour amy & compai- 
gnon, & Tavoit avancé envers le Roy & les plus 
grands de France, si tost qu'il veid mettre pied à 
terre au did Capitaine retira bien avant en la mer 
ses vaisseaulx. Et, quand le Capitaine veid son en- 
treprinse descouverte & plus de quatre mil Turcs, 
se voulut retirer comme il debvoit. Mais le Gentil 
homme, en qui il avoit eu si grande fiance, voyant 
que par sa mort la charge luy demouroit seule de 
ceste grande armée & le profid, meit en avant à 
tous les Gentils hommes qu'il ne falloit pas hazar- 
der les vaisseaulx du Roy, ne tant de gens de bien, 
qui estoient dedans, pour saulver cent personnes 
seulement, & ceulx qui n'avoient pas trop de har- 
diesse furent de son opinion. 

Et voyant le did Capitaine que, plus il les ap- 
pelloit& plus ils s'eslongnoient de son secours, 
se retourna devers les Turcs estant au sablon jus- 
ques au genoil, où il feit tant de faids d'armes 
& de vaillances qu'il sembloit que luy seul deust 
deffaire tous ses ennemis, dont son traistre com- 

paignon avoit plus de paour que désir de sa 
viâoire. 

A la fin, quelques armes qu'il sçeut faire, re- 
çeut tant de coups de flèches de ceulx qui ne 
pouvoient approcher de luy que de la portée de 
leurs arcs, qu'il commencea à perdre tout son 
sang. Et lors les Turcs, voyans la foiblesse de 
ces vrais Qirestiens, les vindrent charger à grands 
coups de cymetère, lesquels, tant que Dieu leur 
donna force & vie, se defiendirent jusques au 
bout. 

Le Capitaine appella ce Gentil homme, nommé 
Jehan, que sa Dame luy avoit donné, & le Turc 
aussi, &, en mettant la poinâe de son espée en 
terre, tombant à genoux auprès, baisa & embrassa 
la croix, disant : 

« Seigneur, prens Tame en tes mains de celuy 
qui n'a espargné sa vie pour exalter ton nom. » 

Le Gentil homme, nommé Jehan, voyant qu'a- 
vec ses parolles la vie luy deffailloit, embrassa 
luy, & la croix de l'espée qu'il tenoit, pour le cui- 
der secourir, mais un Turc par derrière luy coupa 
les deux cuisses, &, en criant tout hault : « Allons, 
Capitaine, allons en Paradis veoir celuy pour qui 
nous mourons, » fut compaignon à la mort comme 
il avoit esté à la vie du pauvre Capitaine. 

Le Turc, voyant qu'il ne pouvoit servir à l'un 
ny à l'aultre, estant frappé de quinze flèches, se 

retira vers ses navires &, en demandant y estre 
reçeu, combien qu'il fiist seul eschappé des quatre 
vingts, fut refusé par le traistre compaignon. Mais 
luy, qui sçavoit fort bien nager, se jetta dedans la 
mer & feit tant qu'il fut reçeu en ung petit vais- 
seau, & au bout de quelque temps guéry de ses 
playes. Et par ce pauvre estranger fut la vérité con- 
gneue entièrement, à l'honneur du Capitaine & à la 
honte de son compaignon, duquel le Roy & tous 
les gens de bien qui oyrent le bruid jugèrent la 
meschanceté si grande envers Dieu & les hommes 
qu'il n'y avoit mort dont il ne fût digne. Mais à sa 
venue donna tant de choses faulses à entendre, 
avecq force présens, que non seulement se saulva 
de pugnition, mais eut la charge de celuy qu'il 
n'estoit digne de servir de varlet. 

Quand ceste piteuse nouvelle vint à la Court, 
Madame la Régente, qui l'estimoit fort, le regretta 
merveilleusement. Aussi feit le Roy & tous les 
gens de bien qui le congnoissoient, & celle qu'il 
aymoit le mieulx, oyant une si estrange, piteuse 
& chrestienne mort, changea la dureté du pro- 
pos qu'elle avoit délibéré luy tenir en larmes & 
lamentations, à quoy son mary luy tint com- 
paignie, se voyans frustrez de l'espoir de leur 
voyage. 

Je ne veulx oblier que une Damoiselle, qui es- 
toit à ceste Dame, laquelle aimoit ce Gentil homme 

nommé Jehan plus que soy mesmes, le propre 
jour que les deux Gentils hommes furent tuez, 
vint dire à sa maistresse qu'elle avoit veu en songe 
celuy qu'elle aymoit tant vestu de blanc, lequel 
luy estoit venu dire adieu, & qu'il s'en alloit en 
Paradis avecq son Capitaine. Mais, quand elle 
sçeut que son songe estoit véritable, elle feit un 
tel dueil que sa maistresse avoit assez à faire à la 
consoler. 

Au bout de quelque temps la Court alla en Nor- 
mandie, d'où estoit le Gentil homme, la fenrnie 
duquel ne Êiillit à venir faire la révérence à 
Madame la Régente, &, pour y estre présentée, 
s'adressa à la Dame que son mary avoit tant 
aymée. 

Et, en attendant l'heure propre en une église, 
commençea à regretter & louer son mary, & entre 
aultres choses luy dist : 

« Hélas! ma Dame, mon malheur est le plus 
grand qu'il n'advint oncques à femme, car à 
l'heure qu'il m'aimoit plus qu'il n'avoit jamais 
faiâ Dieu me l'a osté. » 

Et, en ce disant, luy monstra l'anneau qu'elle 
avoit au doigt comme le signe de sa parfaiâe 
amitié, qui ne fut sans grandes larmes, dont la 
Dame, quelque regret qu'elle en eust, avoit tant 
d'envie de rire, veu que de sa tromperie estoit 
sailly un tel bien, qu'elle ne la voulut présenter à 

Madame la Régente, mais la bailla à une aultre 
& se retira en une chapelle, où elle passa Tenvie 
qu'elle avoit de rire. 

« Il me semble, mes Dames, que celles à qui on pré- 
sente de telles choses debvroient désirer en feire œuvre 
qui vint à aussi bonne fin que feyt ceste bonne Dame, 
car elles trouveroient que les bienfaiâs sont les joyes 
des biens faisans. Et ne &ult poinâ accuser ceste Dame 
de tromperie, mais estimer de son bon sens, qui con- 
vertit en bien ce qui de soy ne valoit riens. 

— Voulez vous dire, » ce dist Nomerfide, « qu'un 
beau diamant de deux cens escus ne vault riens ? Je 
vous assure que, s'il fiist tumbé entre mes mains, sa 
femme ne ses parents n'en eussent riens veu. Il n'est 
rien mieulx à soy que ce qui est donné. Le Gentil 
homme estoit mort, personne n'en sçavoitrien; elle 
se fust bien passée de &ire tant plorer ceste pauvre 
vieille. 

— En bonne toy », ce dist Hircan, « vous avez rai- 
son, car il y a des femmes qui, pour se monstrer plus 
excellentes que les aultres, font des oeuvres apparantes 
contre leur naturel, car nous sçavons bien tous qu'il 
n'est riens si avaricieux que une femme. Toutesfois 
leur gloire passe souvent leur avarice, qui force leurs 
cueurs à faire ce qu'elles ne veulent, & croy que celle 
qui laissa ainsi le diamant n'estoit pas digne de le 
porter. 

— Hola! hola! » ce dist Oisille; « je me doubte 
bien qui elle est, par quoy, je vous prie, ne la con- 
damnez poinâ sans l'oyr. 

— Ma Dame, » dist Hircan, « je ne la condamne 
poinâ, mais, si le Gentil homme estoit autant vertueux 
que vous diâes, elle estoit honorée d'avoir ung tel 
serviteur & de porter son anneau; mais peut estre que 
ung moins digne d'estre aimé la tenoit si bien par le 
doigt que l'anneau n'y pouvoit entrer. 

— Vrayement, » ce dist Ennasuitte, « elle le pou- 
voit bien garder puisque personne n'en sçavoit rien. 

— Comment? » ce dist Geburon, « toutes choses à 
ceulx qui ayment sont elles licites, mais que l'on n'en 
sache riens? 

— Par ma foy, » ce dist Saffi-edent, « je ne vois 
onques me&iâ pugny, sinon la sottise, car il n'y a 
meurtrier, larron, ny adultère, mais qu'il soit aussi fin 
que maulvais, qui soit jamais reprins par Justice, ny 
blasmé entre les hommes. Mais souvent la malice est 
si grande qu'elle les aveugle, de sorte qu'ils deviennent 
sots, &, comme j'ay diâ, seulement les sots sont pu- 
nis & non les vicieux. 

— Vous en direz ce qu'il vous plaira, » ce dist Oi- 
sille; « Dieu peut juger le cueur de ceste Dame, mais, 
quant à moy, je treuve le faid très honneste & ver- 
tueux. Pour n'en débattre plus, je vous prie, Parla- 
mente, donner vostre voix à quelqu'un. 

— Je la donne très voluntiers, » ce dist elle, à Si- 
montault; « car, après ces deux tristes Nouvelles, il ne 
Êiuldra de nous en dire une qui ne nous fera poinâ 
plorer. 

— Je vous remercie, » dist Simontault; « en me 
donnant vostre voix, il ne s'en &ult guères que ne me 
nommiez plaisant, qui est un nom que je trouve fort 
fascheux, &, pour m'en venger, je vous monstreray 

qu'il y a des femmes qui font bien semblant d'estre 
chastes, envers quelques uns ou pour quelque temps; 
mais la fin les monstre telles qu'elles sont, comme 
vous verrez par une histoire très véritable : 



^ 

Ls Sngfiiur de Bonnyu$t, pour se venger de la cruauté d^une 
Dame Mtlanoyse, ï accointa d'un Gentil homme Italian qu'elle 
aymoit sans qu'il en eût encores rien eu que bonnes paroles & 
asseurance dfitre aymè, &, pour parvenir à son intention, lui 
conseilla si Inen que sa Dame luy accorda ce que tant il avdt 
pourchassé. Dont le Gentil homme avertit Bonnyvet, qui, 
après s'estre fait couper les cheveus & la barbe, vestu d'àbil- 
lemens semblables à ceus du Gentil homme, /en ala sur le my 
nuyt mettre sa vengeance à exécution, qui fut cause que la 
Dame, après avoir entendue de luy l'invention qu^il avoit 
trouvée pour la gangner, luy promit de se départir de Vamytié 
de ceus de sa nation & f arrêter à luy, 

K la Duché de Milan, du temps que le 
Grand-Maistre de Chaumont en estoit 
Gouverneur, y avoit un Gentil homme 
nommé le Seigneur de Bonnivet, qui de- 
puis par ses mérites fut Admirai de France. Estant 
à Milan, fort aymé du diâ Grand-Maistre & de tout 
le monde pour les vertuz qui estoient en luy, se 
trouvoit voluntiers aux festins où toutes les Dames 

se assembloient, desquelles il estoit mieulx voulu 
que ne fut oncques François, tant pour sa beaulté, 
bonne grâce & bonne parole, que pour le bruiâ que 
chascun luy donnoit d'estre un des plus adroiâs & 
hardys aux armes qui fust poinâ de son temps. 

Ung jour en masque, à ung cameval, mena 
dancer une des plus braves & belles Dames qui 
fust poinâ en la ville, &, quand les hautsbois fai- 
soient pause, ne failloit à luy tenir les propos 
d'amour qu'il sçavoit mieux que nul aultre dire. 
Mais elle, qui ne luy debvoit rien de respondre, 
luy voulut soubdain mettre la paille au devant & 
Tarrester, en Tasseurant qu'elle n'aimoit ni n'ai- 
meroit jamais que son mary & qu'il ne s'y atten- 
dist en aucune manière. Pour ceste response ne 
se tint le Gentil honmie refusé, & la pourchassa 
vivement jusques à la my caresme. Pour toute 
résolution, il la trouva ferme en propos de n'ay- 
mer ne luy ne aultre, ce qu'il ne peut croire, veu 
la mauvaise grâce que son mary avoit & la grande 
beaulté d'elle. Il se délibéra, puisqu'elle usôit de 
dissimulation, d'user aussi de tromperie, & dès 
l'heure laissa la poursuitte qu'il luy faisoit, & s'en- 
quist si bien de sa vie qu'il trouva qu'elle a3maoit 
un Gentil homme italien, bien saige & honneste. 

Le diâ Seigneur de Bonnivet accointa peu à 
peu ce Gentil homme par telle doulceur & finesse 
qu'il ne s'apperceut de l'occasion, mais l'aima si 

paiÊùâement qu'après sa Dame c'estoit la créa- 
ture du monde qu'il aimoit le plus. Le Seigneur 
de Boxmivet, pour luy arracher son secret du 
cueur, faingnit de luy dire le sien & qu'il aimok 
une Dame, où jamais n'avoit pensé, le priant le 
tenir secret & qu'ils n'eussent tous deus que ung 
cueur & une pensée. Le pauvre Gentil homme, 
pour luy monstrer l'amour réciproque, luy va de^ 
rlairer tout du long celle qu'il portoit à la Dame 
dont Bonnivet se vouloit venger, & une fois le 
jour .s'assembloient en quelque lieq tous deux 
pour rendre compte des bonnes fortunes adve- 
nues le long de la journée, ce que l'un faisoit en 
mensonge & l'autre en vérité. Et confessa le 
Gentil homme avoir aymé trois ans ceste Dame 
sans en avoir riens eu, sinon bonnes paroles .& 
asseurance d'estre aymé. 

Le diâ de Bonnivet lui conseilla tous les 
moyens qu'il luy fut possible pour parvenir à son 
intention, dont il se trouva si bien que en peu de 
jours elle luy accorda tout ce qu'il demandoit. Il 
ne restoit que de trouver le moyen, ce que bien 
tost par le conseil du Seigneur de Bonnivet fut 
trouvé. Et ung jour avant souper lui dist le Geçtil 
homme : « Monsieur, je suis plus tenu à vous 
qu'à tous les hommes du monde, car par vostre 
bon conseil j'espère avoir ceste ijuid ce que tant 
d'années j'ay désiré. 

-^ Je M pAûy mou amy », ce luy âi$t Bônûivêt, 
« dompte moy k sorte dé ton entfêprinse pour vêôir 
l*il y a tromperie oa hazard, pour te y servir de 
bon amy« » Le Gentil homme iuy va compter 
conune elle avoit moyené de faire laisser la grande 
pwte de la maison ouverte^ soubz couUeur de 
quelqae maladie qu'avoit un de ses frères, pour 
laquelle à toute heure falloit envoyer à la ville 
quérir ses nécessitez, & qu'il pourroit entrer seu- 
rement dedans la court» mais qu'il se gardast de 
monter par TescaUler, Se qu'il passast par ung 
petit degré qui ettoit à main droiâe, & entrast en 
la première gallerie qu'il trouveroit, où toutes lès 
portes des chamWeâ de son beau père & de séfc 
beauk frères se rendoiént; & qu'il choisist bien 
la troisiesme plus près du diâ degré, &, si en la 
poussant doulcement il la trouvoit fermée, qu'il 
s'en allast, estant asseuré que son mary estoit re- 
venu, lequel toutesfois ne devoit revenir de detik 
jours; 8c que, s'il la trouvoit ouverte, il entrast 
doucement & qu'il la refermast hardiment au 
coureil, sachant qu'il n'y avoit qu'elle seule en la 
chambre, & que surtout il n'oubliast à faire faire 
dès sûuUiers de feutre, de paour de faire bruiâ; 
tl qu'il se gardast bien de venir plus tost que deuic 
heures après minuiâ ne fuss^t passées, pource 
que ses beauk frères, qui aymoient fort le jëu,nes'al- 
loient jamais coucher qu'il ne fust plusd^une heure. 

Le diâ dé Boûoivet luy respondit : « Va, mon 
âmy, Dieu te conduise; je le prie qu'il tt gârdè 
d'inconvénient. Si ma compaignie y sert de 
quelque chose, je n'espargneray rien qui soit en 
ma puissance. » 

Le Gentil homme le merda bien fort, & luy 
dist qu'en ceste affaire il ne pouvoit estre trop 
seul, & s'en alla pour y donner ordre. 

Le Seigneur de Bonnivet ne dormit pas de son 
costi,&:, voyant qu'il estoit heure de se venger de 
sa cruelle Dame, se retira de bonne heure en son 
k>gis, & se feit coupper la barbe de la longueur & 
largeur que Tavoit le Gentil homme; aussi se feit 
coupper les cheveux à fin qu'à le toucher on ne 
peust congnoistre leur différence. H n'oblia pas les 
^carpins de feutre &le demorant des habillemens 
semblables au gentil homme. 

Et, pource qu'il estoit fort aimé du beau père 
de ceste femme, ne craignit d'y aller de bonne 
heure, pensant que, s'il estoit apperçeu, il iroit 
tout droiâ à la chambre du bon homme, avec 
lequel il avoit quelque affaire. 

Et sur l'heure de minuiâ entra en la maison de 
ceste Dame, où il trouva assez d'allans & de ve- 
nant, mais parmy eulx passa sans estre congneu 
& arriva en la gailerie. Et, touchant les deux pre- 
mières portes, les trouva fermées & la troisiesme 
non, kqueUe doucement il poussa. Et, entré qu'il 

fut en la chambre de la Dame, la rçferms^ au 
coureil, 6c veid toute ceste chambre tendue de 
linge blanc» le pavement & le dessus de mesmes, 
& un lia de toille fort déliée tant bien ouvré de 
blanc qu'il n'estoit possible de plus; & la dame 
seule dedans avecq son scofion & sa chemise» 
toute couverte de perles & de pierreries» ce qu'il 
veid par ung coing du rideau avant que d'estre 
apperçeu d'elle, car il y avoit un grand flambeau 
de cire blanche» qui rendoit la chambre claire 
comme le jour» & de paour d'estre congneu d'elle» 
alla premièrement tuer le flambeau» puis 3e de$- 
pouilla & s'alla coucher auprès d'elle, 

Elle» qui cuydoit que ce fiist celuy qui si Ion* 
guement l'avoit aymée» lui feit la meilleure chère 
qui luy fut possible; mais luy» qui sçavoit bien 
que c'estoit au nom d'un aultre» se garda de luy 
xiire un seul mot & ne pensa qu'à mettre sa ven- 
geance à exécution» c'est de luy oster son hon- 
neur & sa chasteté sans luy en sçavoir gré ni 
grâce. Mais» contre sa volume & délibération» la 
Dame se tenoit si contente de cette vengeance 
qu'elle l'estimoit recompensé de tous ses labeurs» 
. jusques à ce que une heure après minuiâ sonna 
qu'il estoit temps de dire adieu. Et à l'heure» le 
plus bas qu'il luy fut possible» luy demanda si elle 
estoit aussi contente de luy que luy d'elle. Elle» 
qui cuidoit que ce fust son amy» luy dist que non 

seullemènt elle estoit contente, mais émerveillée 
de la grandeur de son amour, qui Tavoit gardé 
une heure sans luy pouvoir respondre. 

A l'heure, il se printà rire bien fort, luy disant : 
« Or sus, ma Dame, me refuserez vous une aultre 
fois, comme vous avez accoustumé de faire jusques 
icy ? » Elle, qui le congneut à la parole & au ris, 
fat si désespérée d'ennuy, de honte, qu'elle Tap- 
pella plus de mille fois meschant, traistre & trom- 
peur, se voulant jeter du lia à bas pour chercher 
un Cousteau à fin de se tuer, veu qu'elle estoit si 
malheureuse qij'elle avoir perdu son honneur pour 
un homme qu'elle n'ajonoit poinâ & qui, pour se 
venger d'elle, pourroit divulguer ceste affaire par 
tout le monde. 

Mais il la retint entre ses bras, & par bonnes & 
doulces paroles Tasseura de l'aymerplus queceluy 
qui l'aimoit & de celer ce qui touchoit son hon- 
neur si bien qu'elle n'en auroit jamais blasme. Ce 
que la pauvre sotte creut, &, entendant de luy 
l'invention qu'il avoit trouvée & la peine qu'il 
avoit prinse pour la gaingner, luy jura qu'elle 
l'aymeroit rhieux que l'aultre, qui n'avoit sçeu 
celer son secret, & qu'elle congnoissoit bien le 
contraire du faulx bruiâ que l'on donnoit aux 
François, car ils estoient plus saiges, persévérans 
& secrets que les Italiens, parquoy doresnavant 
elle se departoit de l'opinion de ceulx de sa nation 

peur se arrester à luy. Mais elle le pria bien fort 
que pour quelque temps il ne se trouvast en lieu 
ne festin où elle fiist, sinon en masque, car elle 
sçavoit bien qu'elle auroit si grande honte que sa 
contenance la dédaireroit à tout le monde. 

H luy en feit promesse, & aussi la pria que, 
quand son amy viendroit à deux heures, elle luy 
feit bonne chère, & puis peu à peu elle s'en pour- 
loit deffaire, dont elle feit si grande difficulté que, 
sans l'amour qu'elle luy portoit, pour rien ne 
l'eust accordé. Toutesfois en luy disant adieu la 
rendit si satisfaide qu'elle eust bien voulu qu'il y 
fîist demouré plus longuement. 

Après qu'il fut levé & qu'il eut reprins ses 
habillemens, saillit hors de la chambre & laissa la 
porte entr'ouverte comme il l'avoit trouvée. Et, 
pour ce qu'il estoit près de deux heures & qu'il 
avoit paour de trouver le Gentil homme en son 
chemin, se retira au hault du degré, où bien tost 
après il le veid passer & entrer en la chambre de 
sa Dame. 

Et luy s'en alla en son logis pour reposer son 
travail, ce qu'il feit de sorte que neuf heures du 
matin le trouvèrent au lia, où à son lever, arriva 
le Gentil homme, qui ne faillit à luy compter sa 
fortune, non si bonne comme il l'avoit espérée, 
car il dist que, quand il entra en la chambre de sa 
Dame, il la trouva levée en son manteau de nuid. 

avecques une bien grosse fiebyre, le pouls fort 
esmeu, le visaige en feu & la sueur qui commen- 
çoitÂluy prendre, de sorte qu'elle le pria s*en re- 
tourner incontinent, car, de paour d'inconvénient, 
n'avoit osé appeller ses femmes, dont elle estoit si 
mal qu'elle avoit plus besoin de penser à la mort 
qu'à l'amour & d'oyr parler de Dieu que de 
Cupido, estant marrie du hazard où il s'estoit mis 
pour elle, veu qu'elle n'avoit puissance en ce- 
monde de luy rendre ce qu'elle espéroit faire en 
l'autre bientost. Dont il fbt si estonné & marry 
que son feu & sa joye s'estoient convertis en glace 
& en tristesse, & s'en estoit incontinent departy. 
Et au matin au poinâ du jour, avoit envoyé sça- 
voir de ses nouvelles & 'que pour vray elle estoit 
très mal, &, en racomptant ses douleurs, ploroit si 
très fort qu'il sembloit que l'ame s'en deust aller 
par ses larmes. 

Bonnivet, qui avoit tant envie de rire que 
l'autre de plorer, le consola le mieux qu'il luy fut 
possible, luy disant que les amours de longue 
durée ont tousjours un commencement difficile, 
& qu*Amour lui faisoit ce retardement pour luy 
faire trouver la joissance meilleure, & en ces pro- 
pos se départirent. 

La Dame garda quelques jours le lia &, en re- 
couvrant sa santé, donna congié à son premier 
serviteur, le fondant sur la crainâe qu'elle avoit 

eue de la mort & le remords de sa conscience, & s'ar« 
resta au Seigneur Bonnivet^dont l'amitié dura,selon 
la coustumeyCommela beauté des fleurs des champs. 

«r n me semble, mes Dames, que les finesses du Gentil 
homme valent bien Thypocrisie de ceste Dame, qui, 
après avoir tant contre&iâ la femme de bien, se dé- 
daira si folle. 

— Vous direz ce qu'il vous plaira des femmes, » dist 
Ennasuitte, « mais ce Gentil homme feit un tour mes- 
chant. Est il diâ que, si une Dame en aimoit un, 
Tautit la doive avoir par finesse ? 

— Qoyez, > ce dist Geburon, « que telles marchan- 
dises ne se peuvent mettre en vente qu'elles ne soient 
emportées par les plus offirans & derniers enchérisseurs. 
Ne pensez pas que ceulz qui poursuivent les dames 
prennent tant de peine pour l'amour d'elles, car c'est 
seulement pour l'amour d'eulx & de leur plaisir. 

— Par ma foy, » ce dist Longarine, « je vous croy; 
car, pour vous en dire la vérité, tous les serviteurs que 
f'ay jamais eu m'ont tousjcîars commencé leurs propos 
par moy, monstrans désirer ma vie, mon bien, mon 
honneur, mais la fin en a esté pour eulz, desirans leur 
plaisir & leur gloire. Par quoy le meilleur est de leur 
donner congié dés la première partie de leur sermon; 
car, quand on vient à la seconde, on n'a pas tant d'hon- 
neur à les refuser, veu que le vice de soy, quand il est 
congneu, est refusable. 

— n fituldroit doncques, > ce dist Ennasuitte, « que, 
dés que ung homme ouvre la bouche, on le refosast 
sans sçavoir qu'il veult dire ? » 

Paxlamente luy respondit : « Ma compaigne ne l'en- 
tend pas ainsi, car on sçait bien qne au commencement 
tine femme ne doibt jamais fidre semblant d'entendre 
où l'homme veult venir ny encores, quand il le dedaire, 
de le pouvoir croire; mais, quand il vient à en jurer 
bien fort, il me semble qu'il est plus honneste aux 
dames de le laisser en ce beau chemin que d'aller jus- 
ques à la vallée. 

— Voire mais, » ce dist Nomerfide, « devons nous 
croire par U qu'ils nous aiment par mal? Est ce pas 
péché de juger son prochain ? 

— Vous en croirez ce qu'il vous plaira, » dist Oi- 
sille; c mais il fault tant craindre qu'il soit vray que, 
dés que vous en appercevez quelque estincelle, vous 
devez iiiir ce feu, qui a plus tost bruslé un cueur qu'il 
ne s'en est apperçeu. 

— Vrayement, » ce dist Hircan, « voz loix sont trop 
dures, &, si les femmes vouloient selon vostre advLs 
estre si rigoureuses, auxquelles la doulceur est tant 
séante, nous changerions aussy nos doulces supplica- 
tions en finesses & forces. 

— Le mieulx que je y yoye, » dist Simontault, « c'est 
que chacun suive son naturel. Qui aime ou qui n'aime 
point le monstre sans dissimulation. 

— PleustàDieu », ce dist Saffiredent, ce que cesteloy 
apportast autant d'honneur qu'elle feroit de plaisir. » 

Mais Dagoucin ne se sçeut tenir de dire : « Ceux 
qui aymeroient mieulx mourir que leur volonté fust 
congneue ne se pourroient accorder à vostre ordon- 
nance. 

— Mourir ! » ce dist Hircan ; « encore est il à naistre 
le bon Chevalier qui pour telle chose publique voul- 

droh mourir. Mais laissons œs propos d'impossibilité, 
ât regardons à qui Simontault donnera sa voix. 

— Je la donne, » dist Simontault, « à Loogarine» 
car je la regardois tantost qu'elle parloit toute seule. 
Je pense qu'elle recordoit quelque bon roole. Se si n'a 
point accoustumé de celer la vérité, soit contre homme 
ou contre femme, 

— Puis que vous m'estimez si véritable, » repondist 
Longarine, « je vous racompteray une histoire que, 
nonobstant qu'elle ne soit tant à la louange des femmes 
que je vouldrois, si verrez vous qu'il y en a ayans aussi 
bon cueur, aussi bon esprit, & aussi pleines de finesses 
que les hommes. Si mon compte est un peu long, 
vous aurez patience. 

Par la faveur du Roy Françoys un simple Gentil homme de sa 
Cour espousa une femme fort rkhe, de laqueUe to^tesfois, tant 
pour sa grande jeunesse que pour ce qu^U avoU sou cueur ail" 
leurs, il teint si peu de conte que éOe, meue de dépit & vain- 
cue de désespoir, après avoir cerché tous moyens de luy com- 
plaire, avisa de se reconforter autre part des ennuys qu'elle 
endurait avec, son mary. 

K la Court du Roy Françoys premiery 
avoit ung Gentil homme, duquel je con- 
gnois si bien le nom que je ne le veuh 
ïpoint nommer. Il estoit pauvre, n'ayant 
point cinq cens livres de rente, mais il estoit tant 
aymé du Roy, pour les vertus dont il estoit plein, 
qu'il vint à espouser une femme si riche qu'un grand 
Seigneur s'en fiist bien contenté. Et pour ce qu'elle 
estoit encores bien jeune, pria une des plus gran- 
des Dames de la G>urt de la vouloir tenir avecq 
elle, ce qu'elle feit très voluntiers. 

Or estoit ce Gentil homme tant honneste, beau 
& plein de toute grâce que toutes les Dames de la 
G)urt en faisoient bien grand cas, & entre aultres 
une que le Roy aimoit, qui n'estoit si jeune ne si 
belle que la sienne. Et, pour la grande amour qu'il 
luy portoit, tenoit si peu de compte de sa femme 
que à peine en ung an couchoit il une nuiâ avec 
elle &, ce qui plus luy estoit importable, c'est que 
jamais il ne parloit à elle, ne luy faisoit signe d'a- 
mitié. Et, combien qu'il jouist de son bien, il luy 
en faisoit si petite part qu'elle n'estoit pas habillée 
comme il luy appartenoit, ne comme elle desiroit, 
dont la Dame avecq qui elle estoit reprenoit sou- 
vent le Gentil homme, en luy disant : 

« Vostre femme est belle, riche & de bonne 
Maison, & vous ne tenez non plus compte d'elle 
que si elle estoit tout le contraire, ce que son en- 
fance & jeunesse a supporté jusques icy; mais j'ay 
paour, quand elle se verra grande & belle, que 
son mirouer, & quelcun qui ne vous aymera pas, 
luy remonstre sa beaulté si peu de vous prisée, & 
que par despit elle face ce que, estant de vous 
bien traiâée, n'oseroit jamais penser. s> 

Le Gentil homme, qui avoit son cueur ailleurs, 
se mocqua très bien d'elle & ne laissa, pour ses 
enseignemens, à continuer la vie qu'il menoit. 

Mais, deux ou trois ans passez, sa femme com- 
mença à devenir une des plus belles femmes qui 

fost poinâ en France, tant qu'elle eut lé brniâ 
de n'avoir à la Q>urt sa pareille. Et plus elle se 
sentoit digne d'estre aymëe, plus s'ennuya de 
veoir que son maiy n'en tenoit compte, tellement 
qu'elle en print ung si grand desplaisir que, sans 
la consolation de sa Maistresse,elle estoit quasi au 
desespoir. Et, après avoir cherché tous les moyens 
de complaire à son mary qu'elle pouvoir, pensa 
en elle mesme qu'il estoit impossible qu'il l'ay- 
mast, veu la grande amour qu'elle luy portoit, 
sinon qu'il eust quelque autre fantaisie en son en- 
tendement, ce qu'elle chercha si subtilement 
qu'elle trouva la vérité & qu'il estoit toutes les 
nmâs si empesché ailleurs qu'il oubUoit sa femme 
& sa conscience. 

Et, après qu'elle fut certaine de la vie qu'il me» 
noit, print une telle mélancolie qu'elle ne se vou- 
loit plus habiller que de noir, ne se trouver en 
lieu où l'on feist bonne chère, dont sa maistresse, 
qui «'en apperçeut, feit tout ce qui luy fut possible 
pour la retirer de ceste oppinion, mais elle ne 
peut. Et, combien que son mary en fîist assez ad' 
verty, il fiit plus prest à s'en mocquer que de y 
donner remède. 

Vous sçavez, mes Dames, que, ainsi que ez' 
trème joye est occupée par pleurs, aussi extrême 
ennuy prend fin par quelque joye. Par quoy ung 
jour advint que ung grand Seigneur, parent pro- 

che de la maistresse de ceste Dame 6c qui souvent 
la fréquentoit, entendant l'estrange façon dont le 
maiy la traiâoit, en eut tant de pitié qu'il se vou* 
lut essayer à la consoler Se, en parlant avecq elle^ 
la trouva si belle, si saige & si vertueuse, qu'il 
désira beaucoup plus d'estre en sa bonne grâce 
que de luy parler de son mary, sinon pour luy 
monstrer le peu d'occasion qu'elle avoit jde l'ay^ 
mer. 

Ceste Dame, se vojrant délaissée de celuy qui 
la debvoit aymer &, d'autre costé/aymée& requise 
d'un si beau Prince, se tint bien heureuse d'estre 
en sa bonne grâce. Et combien qu'elle eust tous- 
jours désir de conserver son honneur, si prenoit 
elle grand plaisir de parler à luy & de se veoir ay- 
mée & estimée , chose dont quasi elle estoit affa- 
mée. Ceste amitié dura quelque temps, jusques à 
ce que le Roy s'en apperçeut, qui portoit tant d'a- 
mour au Gentil homme qu'il ne vouloit souffiir 
que nul luy feist honte ou desplaisir. Par quoy il 
pria bien fort ce Prince d'en vouloir oster sa fan- 
taisie & que, s'il continuoit, il seroit très mal con- 
tent de luy. 

Ce Prince, qui aimoit trop mieulx la bonne 
grâce du Roy que toutes les Dames du monde, 
luy promist pour l'amour de luy d'abandonner son 
entreprinse& que dès le soir il iroit prendre congé 
d'elle, ce qu'il feit si tost qu'il sçeut qu'elle estoit 

retirée en son logis, où logeoit le Gentil honune 
en une chambre sur la sienne. Et, estant au soir à 
la fenestre, veid entrer ce Prince en la chambre 
de sa femme, qui estoit soubs la sienne, mais le 
Prince, qui bien l'advisa, ne laissa d y entrer, &, 
en disant adieu à celle dont l'amour ne £sdsoit que 
commencer, luy allégua pdur toutes raisons le 
commandement du Roy. 

Après plusieurs larmes & regrets qui durèrent 
jusques à une heure après minuiâ, la Dame luy 
dist pour conclusion : « Je loue Dieu, Monsei- 
gneur, d'ont il luy plaist que vous perdiez ceste 
opinion, puisqu'elle est si petite & foible que vous 
la pouvez prendre & laisser par le commandement 
des hommes. Car, quant à moy, je n'ay point de- 
mandé congé ny à maistresse, ny à mary, ny à 
moy mesmes pour vous aimer; car Amour, s'aî- 
dant de vostre beaulté & de vostre honnesteté, a 
eu telle puissance sur moy que je n'ay congneu 
aultre Dieu ne aultre Roy que luy. Mais, puis que 
vostre cueur n'est pas si remply de vraye amour 
que crainâe n'y trouve encores place, vous ne 
pouvez estre amy parfaiâ, & d'un imparfaiâ je ne 
veulx poinâ faire amy aymé parfaiâement comme 
j'avois délibéré faire de vous. Or, adieu, Monsei- 
gneur, duquel la crainâe ne mérite la franchise de 
mon amitié. » 

Ainsi s'en alla pleurant ce Seigneur &, en se 

retournant, advîsa encores le mary estant à la fe- 
nestre, qui Tavoit vu entrer & saillir. Par quoy le 
lendemain luy compta l'occasion pourquoy il es- 
toit allé veoir sa femme & le commandement que 
le Roy luy avoit faiâ, dont le Gentil homme en fut 
fort content & en remercia le Roy. 

Mais, voyant que sa femme tous les jours em- 
bellissoit & luy devenoit vieil & amoindrissoit sa 
beaulté, commença à changer de roole, prenant 
celuy que long temps il avoit faiâ jouer à sa 
femme, car il la cherchoit plus que de coustume 
& prenoit garde sur elle. Mais de tant plus elle le 
fuyoit qu'elle se voyoit cherchée de luy, désirant 
luy rendre partie des ennuiz qu'elle avoit euz pour 
estre de luy peu a3anée. 

Et pour ne perdre si tost le plaisir que l'amour 
luy commençoit à donner, se va addresser à un 
jeune Gentil homme, tant si très beau^ bien par- 
lant & de si bonne grâce qu'il estoit aymé de tou- 
tes les Dames de la Court, &, en luy faisant ses 
complaindes de la façon comme elle avoit esté traic- 
tée, l'incita d'avoir pitié d'elle, de sorte que le 
Gentil homme n'oublia rien pour essayer à la re- 
conforter. Et elle, pour se recompenser de la perte 
d'un Prince qui l'avoit laissée, se meit à a3aner si 
fort ce Gentil homme qu'elle oublia son ennuy 
passé & ne pensa sinon à finement conduire son 
amitié, ce qu'elle sçeut si bien faire que jamais sa 

Maistresse ne s'en apperçeut, car en sa présence se 
gardoit bien de parler à luy. Mais, quand elle luy 
vouloit dire quelque chose, s'en alloit veoir quel- 
ques Dames qui demouroient à la Court, entre 
lesquelles y en avoit une dont son mari faingnoit 
d'estre amoureux. 

Or ung soir, après soupper, qu'il faisoit obscur, 
se desroba la diâe Dame, sans appeller nulle 
compaignie, & entra en la chambre des Dames, 
où elle trouva celuy qu'elle aimoit mieulx que 
elle mesmes, &, en se asséant auprès de luy, 
appuyez sur une table, parloient ensemble, fei- 
gnans de lire en ung livre. Quelqu'un, que le 
mary avoit mis au guet, luy vint rapporter là où sa 
femme estoit allée; mais luy, qui estoit saige, sans 
en fiaire semblant s'y en alla le plus tost qu'il peut, 
&, entrant en la chambre, veid sa femme lisant le 
livre, qu'il faingnit ne veoir point, mais alla tout 
droid parler aux Dames qui estoient de l'autre 
costé. Geste pauvre Dame, voyant que son mary 
l'avoit trouvée avecq celuy auquel devant luy elle 
n'avoit jamais parlé, fut si transportée qu'elle per- 
dit sa raison &, ne pouvant passer par le banc, 
saulta sur la table & s'enfuit comme si son mary 
avecq l'espée nue l'eust poursuyvie & alla trouver 
sa maistresse qui se retiroit en son logis. 

Et, quand elle fut deshabillée, se retira la diâe 
Dame, à laquelle une de ses femmes vint dire que 

son maiy la demandoit. Elle luy respondit fran- 
chement qu'elle n'iroit point & qu'il estoit si 
estrange & austère qu'elle avoit paour qu'il ne loy 
feist ung mauvais tour. 

A la fin, de paour de pis, s'y en alla. Son mary 
ne luy en diâ un seul mot sinon quand ils forent 
dedans le lia. Elle, qui ne sçavoit pas si bien dissi- 
muler que luy, se print à pleurer &, quand il luy 
eust demandé pourquoy c'estoit, elle luy dist qu'elle 
avoit paour qu'il fiist courroucé contre elle pource 
qu'il Tavoit trouvée lisant avecq un Gentil homme. 

A l'heure il luy respondit que jamais il ne luy 
avoit deffendu de parler à homme & qu'il n'avoit 
trouvé mauvais qu'elle y parlast, mais ouy bien de 
s'en estre fuie devant luy comme si elle eust Ëûâ 
chose digne d'estre reprinse, & que ceste fuitte 
seulement luy faisoit penser qu'elle aymoit le 
Gentil homme. Par quoy il luy deffendit que ja- 
mais il ne lui advint de luy parler ny en public ny 
en privé, luy asseurant que la première fois qu'elle 
y parleroit, il la tueroit sans pitié ne compassion, 
ce qu'elle accepta très voluntiers, faisant bien son 
compte de n'estre pas une autre fois si sotte. 

Mais, parce que les choses où l'on a volunté, 
plus elles sont défendues & plus elles sont désirées, 
ceste pauvre femme eust bientost oublié les mena- 
ces de son mary & les promesses d'elle, car dès le 
soir mesmes, elle envoya prier le Gentil homme 

de k venir veoir la nuiâ. Mais le mary, qui estoit 
si tommenté de jalousie qu'il ne pouvoit dormir, 
va prendre une cappe & un varlet de chambre 
avecq luy, ainsi qu'il avoit ouy dire que Tautre 
alloit la nuiâ, & s'en va frapper à la porte du logis 
de sa femme* Elle, qui n'attendoit rien moins que 
luy, se leva toute seule & print des brodequins 
fourrés & son manteau, qui estoit auprès d'elle, &, 
voyant que trois ou quatre femmes qu'elle avoit 
estoient endormies, saillit de sa chambre & s'en va 
droiâ à la porte où elle ouyt frapper. Et en de- 
mandant ce Q]ii est ce? » luy frit respondu le nom 
de celuy qu'elle aymoit, mais, pour en estre plus 
asseurée, ouvrit un petit guichet, en disant : « Si 
vous estes celluy que vous diâes, baillez moy la 
main & je la congnoistray bien ». Et, quand elle 
toucha la main de son maiy, elle le congneut &, 
en fermant vistement le guichet, se print à crier : 
a Ha, Monsieur, c'est vostre main ». Le mary luy 
respondit par grand courroux : <x Ouy; c'est la 
main qui vous tiendra promesse ; par quoy ne £ûllez 
à venir quand je le vous manderay ». 

En disant ceste parole, s'en alla en son logis, 
& elle retourna en sa chambre, plus morte que vive, 
& dist tout hault à ses femmes : c( Levez-vous, mes 
amies; vous avez trop donny pour moy, car en 
vous cuydant tromper je me suis trompée la pre- 
mière. » En ce disant se laissa tumber au milieu 

de la chambre, toute esvanouyc. Ces pauvres fem- 
mes se levèrent à ce ciy , tant estonnées de veoir leur 
maistresse comme morte couchée par terre & d'oyr 
ses propos qu'elles ne sçeurent que faire, sinon que 
de courir aux remèdes pour la faire revenir. Et, 
quand elle peut parler, leur dist: « Aujourd'huy, 
voyez vous, mes amies, la plus malheureuse créa- 
ture qui soit sur la terre », & leur va compter toute 
sa fortune, les prians la vouloir secourir, car elle 
tenoit sa vie pour perdue. 

Et, en la cuydant reconforter, arriva un varlet 
de chambre de son mary, par lequel il luy mandoit 
qu'elle allast incontinent à luy. Elle, embrassant 
deux de ses femmes, commença à crier & à pleu- 
rer, les prians de ne la laisser point aller, car elle 
estoit seure de mourir. Mais le varlet de chambre 
l'asseura que non & qu'il prenoit sur sa vie qu'elle 
n'auroit nul mal. Elle, voyant qu'il n'y avoit point 
de résistence, se jeâa entre les bras de ce pauvre 
serviteur j luy disant: « Puis qu'il le fault, porte ce 
malheureux corps à la mort. » 

Et à l'heure, demy esvanouye de tristesse, fut 
emportée du varlet de chambre au logis de son 
maistre, aux pieds duquel tumba ceste pauvre 
Dame, en luy disant: « Monsieur, je vous supplie 
avoir pitié de moy, & je vous jure la foy que je 
doibs à Dieu que je vous diray la vérité du tout. » 
A l'heure, il luy dist, comme un homme deses- 

peré : « Par Dieu, vous me la direz », & chassa 
dehors tous ses gens. 

Et, pource qu'il avoit tousjours congneu sa 
femme dévote, pensa bien qu'elle ne se oseroit 
parjurer sur la vraye croix. Il en demanda une fort 
belle qu'il avoit &, quand ils furent tous deux 
seuls, la feit jurer dessus qu'elle luy diroit la vérité 
de ce qu'il lui demanderoit. Mais elle, qui avoit 
desja passé les premières appréhensions de la mort, 
reprint cueur, se délibérant, avant que mourir, de 
ne luy celler la vérité & aussi de ne dire chose dont 
le Gentil homme qu'elle aimoit peust avoir à souf- 
frir, &, après avoir oy toutes les questions qu'il 
luy faisoit, luy respondit ainsi : 

« Je ne veuk point. Monsieur, justifier ne faire 
moindre envers vous l'amour que j'ay portée au 
Gentil homme dont vous avez soupson, car vous 
ne Je pourriez ny ne devriez aoire, veu l'expé- 
rience que aujourd'huy vous en avez eue, mais je 
désire bien vous dire l'occasion de ceste amitié. 
Entendez, Monsieur, que jamais fenmie n'aima au- 
tant mary que je vous ay aimé, &, depuis que je 
vous espousay jusques en cest aage icy, il ne sçeut 
jamais entrer en mon cueur autre amour que la 
vostre. Vous sçavez que, encores estant enfant, mes 
parens me vouloient marier à personnaige plus ri- 
che & de plus grande Maison que vous, mais jamais 
ne m'y sçeurent faire accorder dès l'heure que j'eus 

parlé à vous, car, contre toute leur opinion, je tins 
ferme pour vous avoir, sans regarder ny à vostre 
pauvreté nyaux remonstrances que ils me £ûsoient. 
Et vous ne pouvez ignorer quel traidement }'ay eu 
de vous jusques icy, & comme vous m'avez aymée 
& estimée, dont j'ay porté tant d'ennui & de des- 
plaisir que, sans Tayde de la Dame avecq laquelle 
vous m'avez mise, je fusse désespérée. Mais àla fin, 
me voyant grande & estimée belle d'un chascun 
fors que de vous seul, j'ai commencé à sentir si vi- 
vement le tort que vous me tenez que l'amour que 
je vous portois s'est convertie en haine & le désir 
de vous obéir en celluy de vengeance. Et sur ce 
désespoir me trouva ung Prince, lequel, pour 
obéjrr au Roy plus que à l'Amour, me laissa à 
l'heure que je commençois à senth: la consolation 
de mes tourmens par ung amour honneste. Et an 
partir de luy, trouvay cestuy cy qui n'eut point la 
peine de me prier, car sa beaulté, son hoimesteté, 
sa grâce & ses vertuz méritent bien estre cher- 
chées & requises de toutes femmes de bon enten- 
dement. A ma requeste, & non à la sienne, il m'a 
aymée avecq tant d'honnesteté que oncques en sa 
vie ne me requist chose que l'honneur ne luy peust 
accorder. Et, combien que le peu d'amour que 
j'ay occasion de vous porter me dotmast excuse de 
ne vous tenir foy ne loyaulté, l'amour seul que 
j'ay à Dieu & à mon honneur m'ont jusques icy 

gardée d'avoir faiâ chose dont j'aye besoing de 
confession ne de honte. Je ne vous veubc poinâ 
nyer que, le plus souvent qu'il m'estoit possible, 
je n'allasse parler à luy dans une garderobbe, fain^ 
gnant d'aller dire mes oraisons, car jamais en 
femme ne en homme je ne me fiay de conduire 
ceste affaire. Je ne veuk poind aussi nyer que, 
estant en ung lieu si privé & hors de tout soupson, 
je ne l'aye baisé de meilleur cueur que je ne faiâz 
vous. Mais je ne demande jamais mercy à Dieu si 
entre nous deux il y a jamais eu aultre privaulté 
plus avant, ne si jamais il m'en a pressée, ne si mon 
cueur en a eu le désir, car j'estois si aise de le veoir 
qu'il ne me sembloit poinâ qu'il y eust au monde 
ung aultre plaisir. Et vous. Monsieur, qui estes seul 
b cause de mon malheur, vouldriez vous prendre 
vei^eance d'un' œuvre dont si long temps a vous 
m'avez donné exemple, sinon que la vostre estoit 
sans honneur & conscience? Car vous le sçavez & 
je sçay bien que celle que vous aymez ne se con^ 
tente poinâ de ce que Dieu & la raison comman- 
dent. Et, combien que la loy des honunes donne si 
grand deshonneur aux femmes qui ajment autres 
que leurs maris, si est ce que la loy de Dieu 
n'exempte point les mariz qui ayment autres que 
leurs femmes. Et, s'il fault mettre à la balance l'of-* 
fense de vous & de moy, vous estes homme saige 
& expérimenté & d'aage pour congnoistre Se éviter 

le mal, moy jeune & sans expérience nulle de la 
force & puissance d'amour. Vous avez une fenmie 
qui vous cherche, estime & ayme plus que sa vie 
propre, & j'ay un mary qui me fuit, qui me hait & 
me desprise plus que chamberière. Vous aymez 
une fenmie desjà d'aage & en mauvais poinâ & 
moins belle que moy, & j'ayme ung Gentil homme 
plus jeune que vous, plus beau que vous & plus ay- 
mable que vous. Vous aymez la femme d'un des 
plus grands amis que vous ayez en ce monde & 
l'amye de vostre maistre, offensant d'im costé l'a- 
mitié & de l'autre la révérence que vous devez à 
tous deux, & j'aime un Gentil honmie qui n'est à 
rien lié sinon à l'amour qu'il me porte. Or jugez 
sans faveur lequel de nous deux est le plus pu- 
nissable ou excusable, ou vous estimé homme 
saige & expérimenté, qui, sans occasion donnée de 
mon costé, avez non seulement à moy, mais au 
Roy auquel vous estes tant obligé, faiâ un si mes- 
chant tour, ou moy, jeime & ignorante, desprisée 
& contemnée de vous, aymée du plus beau & hon- 
neste Gentil homme de France, lequel j'ay aymé 
par le desespoir de ne pouvoir jamais estre aymée 
de vous. » 

Le mary, oyant ces propos pleins de vérité, diâs 
d'un si beau visaige, avec ime grâce tant asseurée 
& audacieuse qu'elle monstroit ne craindre ne mé- 
riter nulle pugnition, se trouvant tant surprins d'es- 



Digitized by VjOOQ IC 



XV* NOUVELLE 75 

tonnement qu'il ne sçeut que luy respondre sinon 
que rhonneur d'un homme & d'une femme n'es- 
toient pas semblables. Mais toutesfois» puis qu'elle 
luy juroit qu'il n'y avoît poinâ eu entre celuy 
qu'elle aymoit & elle aultre chose, il n'estoit poinâ 
délibéré de luy en faire pire chère, par ainsi qu'elle 
n'y retoumast plus & que l'un ne l'aultre n'eus- 
sent plus de recordation des choses passées, ce 
qu'elle luy promist, & allèrent coucher ensemble 
par bon accord. 

Le matin une vieille Damoiselle, qui avoit grand 
paour de la vie de sa maistresse, vint à son lever & 
lui demanda: « Et puis, ma Dame, comment vous 
va? » Elle luy respondit en riant: « Croyez, m'a- 
mie, qu'il n'est point ung meilleur mary que le 
mien, car il m'a creue à mon serment. » Et ainsy 
se passèrent cinq ou six jours. 

Le mary prenoit de si près garde à sa femme 
que, nuiâ & jour, il avoit guet après elle. Mais 
il ne la sçeut si bien garder qu'elle ne parlast en- 
cores à celuy qu'elle aimoit en un lieu obscur & 
suspeâ. Toutesfois, elle condubit son affaire si 
secrettement que homme ne femme n'en peut sça- 
voir la vérité, & ne fut que ung bruid que quel- 
que varlet feit d'avoir trouvé ung Gentil homme 
& une damoiselle en une estable sous la chambre 
de la Maistresse de ceste Dame. Dont le mary eut 
si grand soupson qu'il se délibéra de faire mourir 

le Gentil homme & assembla un grand nombre de 
ses parens & amis pour le faire tuer, s'ils le pou* 
voient trouver en quelque lieu, mais le principal 
de ses parens estoit si grand amy du Gentil 
homme, qu*il faisoit chercher, qu'en lieu de le 
surprendre Tadvertissoit de tout ce qu'il faisoit 
contre luy, lequel d'aultre costé, estoit tant aymé 
en toute la Court & si bien accompaigné qu'il ne 
craingnoit poinâ la puissance de son ennemy, par 
quoy il ne fat poind trouvé. 

Mais il s'en vint en une église trouver la Mais- 
tresse de celle qu'il aymoit, laquelle n'avoit jamais 
rien entendu de tous les propos passez, car devant 
elle n'avoient encores parlé ensemble. Le Gentil 
homme luy compta le soupson & mauvaise vo- 
lunté qu'avoit contre luy le mary & que, nonob- 
stant qu'il en fust innocent, il estoit délibéré de 
, s'en aller en quelque voyage loing pour oster le 
bruift qui commcnçoit fort à croistre. Geste Prin- 
cesse, Maistresse de s'amie, fut fort estonnée 
d'ouyr ces propos & jura bien que le mary avoit 
grand tort d'avoir soupson d'une si fenmie de bien 
où jamais elle n'avoit congneu que toute verm & 
honnesteté. Toutesfois, pour l'audoritéoù le mary 
estoit & pour esteindre ce fascheux bruiâ, luy 
conseilla la Princesse de s'esloingner pour quel- 
que temps, l'asseurant qu'elle ne croioit rien de 
toutes cts follies & soupsons. 

Le Gentil homme & la Dame, qui estoient en- 
semble avecq elle, furent fort contens de demeu- 
rer en la bonne grâce & bonne opinion de ceste 
Princesse, laquelle conseilla au Gentil homme 
qu'avant son partement il devoit parler au mary, 
ce qu'il feit, selon son conseil, & le trouva en une 
gallerie près la chambre du Roy, où, avec un très 
asseuré visaige, luy faisant l'hoimeur qui apparte- 
noit à son estât, luy dist : 

a Monsieur, j'ay toute ma vie eu désir de vous 
faire service &, pour toute recompense, j'ay en- 
entendu que hier au soir me feistes chercher pour 
me tuer. Je vous supplie. Monsieur, pensez que 
vous avez plus d'autorité & puissance que moy, 
mais toutesfois je suis Gentil homme comme vous, 
n me £ascheroit fort de donner ma vie pour riens. 
Je vous supplie penser que vous avez une si femme 
de bien que , s'il y a homme qui vueille dire 1^ 
contraire, je luydirayqu'ilameschamment menty. 
Et, quant est de moy, je ne pense avoir faiâ chose 
dont vous ayez occasion de me vouloir mal. Et, 
si vous voulez, je demoureray vostre serviteur, ou 
sinon je le suis du Roy, dont j'ay occasion de me 
contenter. » 

Le Gentilhomme à qui le propos s'adressoit 
luy dist que véritablement ilavoit eu quelque soup- 
son de luy, mais qu'il le tenoit si homme de bien 
qu'il desiroit plus son amitié que son inimitié, &, 

enlay disant adieu, le bonnet au poing, l'embrassa 
comme son grand amy. Vous pouvez penser ce 
que disoîent ceulx qui avoient eu le soir de devant 
commission de le tuer, de veoir tant de signes 
d'honneur & d'amitié ; chascun en parloit diver- 
sement. 

Ainsy s'en partît le Gentil homme, mais, pource 
qu'il n'estoit si bien gamy d'argent quedebeaulté, 
sa Dame luy bailla une bague que son mary luy 
avoit donnée, de la valeur de trois mil escuz, la- 
quelle il engagea pour quinze cens. 

Et, quelque temps après qu'il fut party, le Gen- 
til homme mary vint à la Princesse Maistresse de 
sa femme, & luy supplia donner congié à sa diâe 
femme pour aller demeurer quelque temps avec 
une de ses seurs, ce que la diâe Dame trouva fort 
estrange & le pria tant de luy dire les occasions qu'il 
luy en dist une partie, non tout. Après que la jeune 
Dame eut prins congé de sa Maistresse & de toute 
la Court, sans pleurer ne faire signe d'ennuy, s'en 
alla où son mary vouloit qu'elle fustfen laconduide 
d'un Gentil homme auquel fut donnée charge ex- 
presse de la garder soingneusement & surtout que 
elle ne parlast poind sur les chemins à celuy dont 
elle estoit soupsonnée. 

Elle, qui sçavoit ce commandement, leur bail- 
loittous les jours des alarmes en se moquant d'eulx 
& de leur mauvais soin &, ung jour entre les au- 

très, elle trouva au partir du logis ung G)rdelier à 
cheval & elle, estant sur sa haquenée, l'entretint 
par le chemin depuis la disnée jusques à la soup- 
pée. Et, quand elle fut à un quart de lieue du logis, 
elle luy dist : « Mon Père, pour la consolacion que 
vous m'avez donnée ceste après disnée, voylà deux 
escuz que je vous donne, lesquels sont dans ung 
papier, car je sçay bien que vous n'y oseriez tou- 
cher, vous priant que, incontinent que vous serez 
party d'avecq moy, vous en alliez à travers le che- 
min & vous gardez que ceuk qui sont icy ne vous 
voient. Je le dis pour vostre bien & pour l'obliga- 
tion que j'ai à vous. » 

Ce Cordelier, bien aise de ses deux escuz, s'en 
va à travers les champs le grand galop. Et, quand 
il fut assez loing, la Dame commença à dire tout 
hault à ses gens : <c Pensez que vous estes bons 
serviteurs & bien soingneux de me garder, veu 
que celuy qu'on vous a tant recommandé a parlé 
à moy tout ce jourd'huy & vous l'avez laissé faire. 
Vous méritez bien que vostre bon maistre, qui se 
fie tant à vous, vous donne des coups de baston au 
lieu de vos gaiges. » 

Quand le Gentil homme qui avoit la charge 
d'elle ouyt telz propos , il eut si despit qu'il ne 
pouvoit respondre , picqua son cheval, appellant 
deux aultres avecq luy, & feit tant qu'il attaingnit 
le Cordelier, lequel , les voyant venir, fuyoit au 

mieuk qu^il pouvoit, mais, pource qu'ils estoient 
mieuk montez que luy, le pauvre homme fut prins. 
Et by qui ne sçavoit pourquoy, leur cria mercy 
&, descouvrant son chapperon pour plus humble- 
ment les prier teste nue, congneurent bien que ce 
n'estoit pas celuy qu'ils cherchoient & que leur 
maistresse s'estoit mocquée d'eulx, ce qu'elle feit 
encore mieulx à leur retour, disant : « C'est à telles 
gens que l'on doit bailler Dames à garder. Ils les 
laissent parler sans sçavoir à qui, 8c puis, adjous- 
tans foy à leurs paroles, vont faire honte aux ser- 
viteurs de Dieu. » 

Après toutes ces mocqueries, s'en alla au lieu 
où son mary avoit ordonné, où ses deux belles 
seurs & le mary de l'une la tenoient fort subjeâe. 

Et, durant ce temps, entendit son mary comme 
sa bague estoit en gaige pour quinze cens escuz, 
dont il fat fort marry &, pour saulver l'honneur 
de sa femme & la recouvrer, luy feist dire par ses 
seurs qu'elle la retirast & qu'il payeroit quinze 
cens escuz. Elle, qui n'avoit soulcy de la bague 
puisque l'argent demouroit à son amy, luy escrivit 
comme son mary la contraingnoit de retirer sa ba- 
gue & que, à fin qu'il ne pensast qu'elle le feist 
par diminution de bonne volunté, elle luy envoyoit 
ung diamant que sa Maistresse luy avoit donné, 
qu'elle aimoit plus que bague qu'elle eust. Le 
Gentil homme luy envoya très voluntiers l'obliga- 

don du Marchant & se tint content d'avoir eu les 
quinze cens escuz & un diamant, & demeurer as- 
seuré de la bonne grâce de s'amie, combien que 
depuis, tant que le maiy vesquit, il n*eut moyen 
de parler à elle que par escripture. 

Et, après la mort du mary, pource qu'il pensoit 
la trouver telle qu'elle luy avoit promis , meist 
toute sa diligence de la pourchasser en mariage; 
mais il trouva que sa longue absence luy avoit ac- 
quis ung compaignon mieulx aimé que luy, dont 
il eut si grand regret que, en fuyant les compaî- 
gnies des Dames, chercha les lieux hazardeux, où, 
avecq autant d'estime que jeune homme pourroit 
avoir, fina ses jours. 

c Voilà, mes dames, que, sans espargner nostre sexe, 
je veux monstrer aux mariz que souvent les femmes de 
grand cueur sont plustost vaincues de Tire de la ven- 
geance que de la donlceur de l'amour, à quoy ceste cy 
sçeut long temps résister, mais à la fin fut vaincue du 
desespoir, ce que ne doibt estre nuUe femme de bien, 
pource que, en quelque sorte que ce soit, ne sçauroit 
trouver excuse i mal fiiire. Car, de tant plus les occa- 
sions en sont données grandes, de tant plus se doib- 
vent monstrer vertueuses à résister & vaincre le mal 
en bien, êc non pas rendre mal pour mal, d'autant que 
souvent le mal que l'on cuide rendre à aultry retombe 
sur soy. Bien heureuses ccUes en qui la vertu de Dieu 
se monstre en chasteté, douceur, patience & longani- 
mité! p 

Hept. IL XI 

Hircan dist : « Il me semble, Longarine, que ceste 
Dame dont vous avez parlé a esté plus meue de despit 
que de l'amour; car, si eUe eust autant aymé.le Gentil 
homme comme elle en Ëiisoit semblant, elle ne l'eust 
abandonné pour ung aultre, & par ce discours on 
la peut nommer despite, vindicative, opiniastre & 
muable. 

— Vous en parlez bien à vostre aise, » ce dist En- 
nasuitte à Hircan; « mais vous ne sçavez quel creve- 
cueur c'est quand Ton ayme sans estre aymé. 

— Il est vray, » ce dist Hircan, « que je ne Fay 
guéres expérimenté, car Ton ne me sçauroit faire si 
peu de mauvaise chère que incontinent je ne laisse 
l'amour & la Dame ensemble. 

— Ouy bien vous, » ce dist Parlamente, « qui n'ai- 
mez riens que vostre plaisir; mais une femme de bien 
ne doibt ainsy laisser son mary. 

— Toutesfois, » respondit Simontault, « celle dont 
le compte est faiâ a oublié pour ung temps qu'elle 
estoit femme, car ung homme n'en eust sçeu Eure plus 
belle vengeance. 

— Pour une qui n'est pas saige, » ce dist Oîsille, 
« il ne £iult pas que les aultres soient estimées telles. 

— Toutesfois, » dist Saflfrcdent, « si estes vous 
toutes femmes, &, quelques beaux & honnestes accous- 
tremens que vous portiez, qui vous chercheroit bien 
avant soubz la robbe vous trouveroit femmes. » 

Nomerfide luy dit : « Qui vous vouldroit escouter, 
la journée se passeroit en querelles; mais il me tarde 
tant d'oyr encores une histoire que je prie Longarine 
de donner sa voix à quelc'un. » 

Longarine regarda Geburon & luy dist : « Si vous 

sçavez rien de quelque honneste femme, je vous prie 
maintenant le mettre en avant. » 

Geburon luy dist : « Puis que j'en doibtz faire ce 
qu'il me semble, je vous feray un compte advenu en 
k ville de Milan : 

Une Dame de Milan, veuve d'un Comte ItaJian, dHihérie de ne 
se remarier ny aymer jamais, fut, troys ans durant, si vive- 
ment pourchassée ^un Gentil homme Françoys, qi^apris plu- 
sieurs preuves de la persMrence de son amour luy accorda u 
qt^il avoit tant désiré, & se jurèrent Vun à Vautre perpétueUe 
amylU, 

lU temps du Grand-Maistre de Chaul- 
monty y avoit une Dame estimée une 
des plus honnestes femmes qui fiist de 
Ice temps là en la Ville de Milan. Elle 
avoit espousé un Comte Italien & estoit demeurée 
vefve, vivant en la maison de ses beaulx frèrçs, 
sans jamais vouloir oyr parler de se remarier, & 
se conduisoit si saigement & sainâement qu'il n'y 
avoit en la Duché François ny Italien qui n'en 
feist grande estime. 

Ung jour que ses beaulx frères & ses belles seurs 
feirent ung festin au Grand-Maistre de Chaulmont, 

fat contraînâe ceste dame vefve de s'y trouver, ce 
qu'elle n'avoit accoustumé en aultre lieu. Et, quand 
les François la veirent, ils feirent grande estime de 
sa beaulté & de sa bonne grâce, & sur tous ung 
dont je ne diray le nom; mais il vous suffira qu'il 
n'y avoit François en Italie plus digne d'estre aimé 
que cestuy là, car il estoit accomply de toutes les 
beaultez & grâces que Gentil homme pourroit 
avoir, &, combien qu'il veist ceste Dame avecq 
son crespe noir, séparée de la jeunesse en ung 
coing avecq plusieurs vieilles, comme celuy à qui 
jamais homme ne femme ne fait paour, se meit à 
l'entretenir, ostant son masque & abandonnant 
les dances pour demourer en sa compaignie, & 
tout le soir ne bougea de parler à elle & aux vieilles 
toutes ensemble, où il trouva plus de plaisir que 
avec toutes les plus jeunes & braves de la Court, en 
sorte que, quand il fallut se retirer, il ne pensoit 
pas encore avoir eu le loisir de s'asseoir. Et, com- 
bien qu'il ne parlast à ceste Dame que de propos 
communs qui se peuvent dire en telle compaignie^ 
si est ce qu'elle congneut bien qu'il avoit envie de 
l'accointer, dont elle délibéra de se garder le 
mieuk qu'il luy sefoit possible, en sorte que. ja- 
mais plus en festin ny en grande compaignie ne la 
peut veoir. 

Il s'enquist de sa façon de vivre, & trouva qu'elle 
alloit souvent aux églises & Religions, où il meit 

si bon guet qu'elle n'y pouvoit aller si secrettement 
qu'il n'y fust premier qu'elle, & qu'il ne demourast 
autant à l'église qu'il pouvoit avoir le bien de la 
veoir, &, tant qu'elle y estoit, la contemploit de si 
grande aflfeâion qu'elle ne pouvoit ignorer l'amour 
qu'il luy portoit. Pour laquelle éviter se délibéra 
pour un temps de feindre de se trouver mal & oyr 
la messe en sa maison, dont le Gentil* homme fiit 
tant marry qu'il, n'estoit possible de plus, car il 
n'avoit autre moyen de la veoir que cestuy là. 
' Elle, pensant avoir rompu ceste coustume, re- 
tourna aux églises comme par avant, ce que Amour 
déclaira incontinent au Gentil homme François, 
qui reprint ses premières dévotions, &, de paour 
qu'elle ne luy donnast encores empeschement & 
qu'il n'eust le loisir de luy faire sçavoir sa volunté, 
ung matin qu'elle pensoit estre bien cachée en une 
chapelle, s'alla mettre au bout de l'autel où elle 
oyoit la messe, &, voyant qu'elle estoit peu accom- 
paignée, ainsi que le Prestre monstroit le corpus 
Damini, se tourna devers elle, & avecq une voix 
doulce & pleine d'affeâion luy dist : « Ma dame, 
je prends celuy que le Prebstre tient à ma damna- 
tion si vous n'estes cause de ma mort, car, encores 
que vous me ostez le moyen de parole, si ne pou- 
vez vous ignorer ma volunté, veu que la vérité la 
vous declaire assez par mes oeilz languissans & 
par ma contenance morte. » La Dame, faingnant 

n'y entendre rien, luy respondit : « Dieu nedoibt 
poinâ ainsi estre prins en vain, mais les portes 
dient que les Dieux se rient des juremens & men- 
songes des amantz, par quoy les femmes qui ay- 
ment leur honneur ne doibvent estre crédules ne 
piteuses. » En disant cela, elle se liève & s'en re- 
tourne en son logis. 

Si le Gentil homme fut courroucé de ceste pa- 
role, ceubc qui ont expérimenté choses semblables 
diront bien que ouy. Mais luy, qui n'avoit faulte de 
cueur, aima mieulx avoir ceste mauvaise response 
que d'avoir failly à déclarer sa volunté, laquelle il 
tint ferme trois ans durans, & par lettres & par 
moyens la pourchassa, sans perdre heure ne temps. 

Mais, durant trois ans, n'en put avoir autre res- 
ponse sinon qu'elle le fuyoit comme le loup faid le 
lévrier duquel il doibt estre prins, non par haine 
qu'elle luy portast, mais pour la crainâe de son 
honneur & réputation, dont il s'apperçeut si bien 
que plus vivement qu'il n'avoit faiâ pourchassa 
son affaire. Et, après plusieurs refus, peines, tor- 
mentz & désespoirs, voyant la grandeur & persé- 
vérance de son amour, ceste Dame eut pitié de luy 
& luy accorda ce qu'il avoit tant désiré & si longue- 
ment attendu. 

Et, quand ils furent d'accord des moyens, ne 
faillit le Gentil homme françois à se hazarder d'aller 
en sa maison, combien que sa vie y pouvoit estre 

en grand bazard, veu que les parens d'elle logeoient 
tous ensemble. 

Luy, qui n'avoit moins de finesse que de beauté, 
se conduisit si saigement qu'il entra en sa chambte 
à rheure qu'elle luy avoit assigné, où il la trouva 
toute seule couchée en un beau lia, &, ainsi qu'il 
se hastoit de se deshabiller pour coucher avecq 
elle, entendit à la porte un grand bruiâ de voix 
parlans bas & d'espées que l'on frottoit contre les 
murailles. 

La i^ame vefve luy dist, avecq ung visaige d'une 
femme à demi morte : 

« Or à ceste heure est vostre vie & mon hon- 
neur au plus grand dangier qu'ils pourroient estre, 
car j'entends bien que voilà mes frères qui vous 
cherchent pour vous tuer; par quoy, je vous 
prie, cachez vous soubs ce lid, car, quand ils ne 
vous trouveront poinâ, j'auray occasion de me 
courroucer à eux de l'alarme que sans cause ils 
m'auront faiâe. » 

Le Gentil homme, qui n'avoit encores regardé 
la paour, luy dist : 

« Et qui sont voz frères pour faire paour à ung 
honmie de bien? Qiiand toute leur race seroit 
ensemble, je suis seur qu'ils n'attendront poinâ 
le quatriesme coup de mon espée; par quoy re- 
posez vous en vostre lia & me laissez garder ceste 
porte. » 

Hept, IL 12 

A l'heure il meit sa cappe à l'entour de son bras 
& son espée nue en la main, & alla ouvrir la porte 
pour veoir de plus près les espées dont il oyoit le 
bruid. Et, quand elle fut ouverte, il veit deux 
Chamberières qui, avecq deux espées en chascune 
main, luy faisoient ceste alarme, lesquelles luy 
dirent : 

« Monsieur, pardonnez ^nous, car nous avons 
commandement de nostremaistresse de faire ainsi, 
mais vous n'aurez plus de nous d'autres empes- 
chemens. )> 

Le Gentil homme , voyant que c'estoient fem- 
mes, ne leur sçeut pis faire que, en les donnant 
à tous les Diables, leur fermer la porte au visaige 
& s'en alla le plus tost qu'il luy fut possible 
coucher avecq sa Dame, de laquelle la paour 
n'avoit en rien diminué l'amour, &, oubliant luy 
demander la raison de ces escarmouches, ne pensa 
qu'à satisfaire à son désir. 

Mais, voyant que le jour approchoit, la pria de 
luy dire pourquoy elle luy avoit faid de si mauvais 
tours tant de la longueur du temps qu'il avoit at- 
tendu que de ceste dernière entreprinse. Elle en 
riant luy respondit : « Ma déUbération estoit de 
jamais n'aymer, ce que depuis ma viduité j'avois 
bien sçeu garder; mais vostre honnesteté, dès 
l'heure que vous parlastes à moy au festin, me feit 
changer propos & vous ajrmer autant que vous fai- 

siez moy. H est vray que THoimeur, qui tousjours 
m'avoit conduide, ne vouloit permettre que Amour 
me &ist faire chose dont ma réputation peust em- 
pirer. Mais, ainsy comme la biche navrée à mort 
cuide^en changeant de lieu, changer le mal qu'elle 
porte avecq soy, ainsi m'en allois-je d'église en 
église, cuidant fuir celuy que je portois en mon 
cueur, duquel la preuve de la parfaiâe amitié a 
faid accorder l'Honneur avecq l'Amour. Mais, à 
fin d'estre plus asseurée de mettre mon cueur & 
mon amour en ung parfaiâ homme de bien, je 
voulus faire ceste dernière preuve de mes Cham- 
berières, vous asseurant que, si, pour paour de 
vostre vie ou de nul aultre regard, je vous eusse 
trouvé crainâif jusques à vous coucher soubzmon 
Hd, j'avois délibéré de me lever & aller en une 
aultre chambre, sans jamais de plus près vous 
veoir. Mais, pource que j'ay trouvé en vous plus 
de beaulté, de grâce, de verm & de hardiesse 
que l'on ne m'en avoit did, & que la paour 
n'a eu puissance en riens de toucher en vostre 
cueur, ny à refiroidir tant soit peu l'amour que 
vous me portez, je suis délibérée de m'arrester 
à vous pour la fin de mes jours, me tenant 
seure que je ne sçaurois en meilleure main 
mettre ma vie & mon honneur que en celuy 
que je ne pense avoir veu son pareil en toutes 
vertuz. » 

Et, comme si la volunté de l'homme estoit im- 
muable, se jurèrent & promirent ce qui n'estoit 
en leur puissance, c'est une amitié perpétuelle, 
qui ne peut naistre ne demorer au cueur de 
l'homme, & celles seules le sçavent qui ont expéri- 
menté combien durent telles opinions. 



<x Et poorce, mes Dames, si vous estes saiges, vous 
vous garderez de nous comme le cerf, s'il avoit enten- 
dement, feroit de son chasseur, car nostre gloire, 
nostre félicité & nostre contentement, c'est de vous 
veoir prises & de vous oster ce qui vous est plus cher 
que la vie. 

— Comment, Geburon, » dist Hircan, c depuis quel 
temps estes vous devenu Prescheur? J'ay bien veu que 
vous ne teniez pas ces propos. 

— Il est bien vray, » dist Geburon, « que j'ay parlé 
maintenant contre tout ce que j'ay diâ toute ma vie ; 
mais, pour ce que j'ay les dents si foibles que je ne 
puis plus mascher la venaison, je advertiz les pauvres 
bisches de se garder des veneurs, pour satisfaire sur 
ma vieillesse aux maulx que j'ay désirés en ma jeu- 
nesse. 

— Nous vous mercions, Geburon, » distNomerfide, 
« de quoy vous nous advertissez de nostre profiâ, mais 
si ne nous en sentons nous pas trop tenues à vous, car 
vous n'avez poind tenu pareil propos à celle que vous 
avez bien aimée. C'est doncques signe que vous ne 
nous aymez guéres, ni ne voulez encores souffiir que 
nous soyons aymées. Si pensions nous estre aussi 



Digitized by VjOOQ IC 



XVJ« NOUVELLE 93 

sdig^ & vertueuses que celles que vous aves si lon- 
guement chassées en vostre jeunesse, mais c'est la 
gloire des vieilles gens qui cuident tousjours avoir esté 
plus saiges que ceulx qui viennent après eulx. 

— Et bien, Nomeifide, » dist Geburon, « quand 
la tromperie de quelqu'un de vos serviteurs vous 
aura ùià cognoistre la malice des hommes, à 
ceste heure là croirez vous que je vous auray did 
vray? » 

Oisille dist à Geburon : « Il me semble que le Gentil 
homme, que vous louez tant de hardiesse, debvroit 
plus estre loué de fureur d'amour, qui est une puis- 
sance si forte qu'elle &iâ entreprendre aux plus couartz 
du monde ce à quoy les plus hardiz penseroient deux 
fois. » 

Saffiredent luy dist : « Ma Dame, si ce n'estoit qu'il 
estimast les Italiens gens de meilleur discours que de 
grand efieâ, il me semble qu'il avoit occasion d'avoir 
paour. 

— Ouy, » ce dist Oisille, « s'il n'cust point eu en 
son cueur le feu qui brusle crainâe. 

— Il me semble, » ce dist Hircan, « puis que vous 
ne trouvez la hardiesse de cestuy cy assez louable, qu'il 
fanlt que vous en sçachiez quelque autre qui est plus 
digne de louange. 

— Il est vray, » dist Oisille, « que cestuy cy est 
louable, mais j'en sçay ung qui est plus admirable. 

— Je vous supplie, ma Dame, » dist Geburon, « s'il 
est ainsi, que vous prenez ma place & que vous le 
diâes. » 

Oisille commencea : 

« Si ung homme qui, pour sa vie & l'honneur de 

sa Dame, s'est tant monstre asseuré contre les Milan- 
nois, est estimé tant hardy, que doibt estre un qui, 
sans nécessité, mais par vraye & naîfve hardiesse, a 
faid le tour que je vous diray? 

1/ Roy Françùys, requis de chacer hors son royaume le Comte 
Guillaume, que Von disait avoir pris argent pour le faire mou- 
rir^jans faire semblant qu'il eut soupçon de son entreprinse luy 
*oua un tour si subtil que luy mesme se chaça, prenant congé du 
Roy, 

p la ville de Dijon, au Duché de Bour- 
Jgoingne, vint au service du Roy Fran- 
yçois un Comte d'Âlemaigne , nommé 
il Guillaume, de la Maison de Saxonne, 
dont celle de Savoye est tant alliée que ancienne- 
ment n'estoient qu'une. Ce Comte, autant estimé 
beau & hardy Gentil homme qui fust poinâ en 
Âlemaigne, eut si bon recueil du Roy que, non 
seulement il le print à son service, mais le tint 
près de luy & de sa chambre. 

Ung jour le Gouverneur de Bourgoingne, Sei- 
gneur de La Trimoille, ancien Chevalier & loyal 
serviteur du Roy, comme celuy qui estoit soup- 

çonneux ou crainâif du mal & dommaige de son 
maistre, avoit tousjours espies à rentour de son 
gouvernement, pour sçavoir ce que ses ennemis 
faisoienty & s'y conduisoit si saigement que peu 
de choses luy estoient celées. Entre autres adver- 
tissemens luy escripvit l'un de ses amis que le 
Comte Guillaume avoit prins quelque somme d'ar- 
gent avecq promesse d'en avoir davantaige pour 
faire mourir le Roy, en quelque sorte que ce peust 
estre. 

Le Seigneur de La Trimoille ne faillit point in- 
continant de l'en venir advertir & ne le cela à Ma- 
dame sa mère, Loise de Savoye, laquelle oublia 
l'alliance qu'elle avoit à cest Allemant & supplia le 
Roy de le chasser bien tost, lequel la requist de 
n'en parler poinâ & qu'il estoit impossible que 
ung si honneste Gentil homme & tant homme de 
bien entreprinst une si grande meschanceté. 

Au bout de quelque temps vint encores ung 
autre advertissement, confirmant le premier, dont 
le Gouverneur, bruslant de l'amour de son mais- 
tre, luy demanda congé ou de le chasser ou d'y 
donner ordre; mais le Roy luy commanda expres- 
sément de n'en faire nul semblant & pensa bien 
que par autre moyen il en sçauroit la vérité. 

Ung jour qu^ alloit à la chasse, print la meil- 
leure espée qu'il estoit possible de veoir pour tou- 
tes armes, & mena avecq luy le Comte Guillaume, 

auquel il commanda le suivre de près, mais, après 
avoir quelque temps couru le cerf, voyant le Roy 
que ses gens estolent loing de luy, hors le Comte 
seulement, se destouma hors de tous chemins &, 
quand il se veid seul avecq le Q}mte au plus pro- 
fond de la forest, en tirant son espée, dist au 
Comte: « Vous semble-t-il que ceste espée soit 
belle & bonne ?» Le Comte, en la maniant par le 
bout, luy dist qu'il n'en avoit veu nulle qu'il pen- 
sast meilleure. « Vous avez raison », dist le Roy, 
« & me semble que, si ung Gentil homme avoit 
délibéré de me tuer & qu'il eust congneu la force 
de mon bras & la bonté de mon cueur accompai- 
gnée de ceste espée, il penseroit deux fois à m'as- 
saillir. Toutesfois je le tiendrois pour bien mes- 
chant si nous estions seul à seul, sans tesmoings, 
s'il n'osoît exécuter ce qu'il auroit osé entre- 
prendre. » 

Le Comte Guillaume luy respondit avecq ung 
visaige estonné: « Sire, la meschanceté de l'en- 
treprinse seroit bien grande, mais la follie de la 
vouloir exécuter ne seroit pas moindre. » Le Roy, 
en se prenant à rire, remist l'espée au fourreau, &, 
escoutant que la chasse estoit près de luy, picqua 
après le plus tost qu'il peut. Qjiand il fat arrivé, 
il ne parla à nul de cest affaire & s'asseura que le 
Comte Guillaume, combien qu'il fust ung aussi 
fort & disposé Gentil homme qu'il en soit poinâ, 

Hept. IL 11 

n'estoit homme polir faire une si haute entre- 
prinse. 

Mais le Comte Guillaume, cuidant estre décelé ou 
soupsonnédufaiâ, vint le lendemain au matin dire 
à Robertet, Secrétaire des Finances du Roy, qu'il 
avoit regardé aux bienfaiâs & gaiges que le Roy 
luy vouloit donner pour demourer avecq luy, tou- 
tesfois que ilz n'estoient pas sufiSsans pour l'entrete- 
nir la moiâié de l'année & que, s'il ne plaisoit au 
Roy luy en bailler au double, il seroit contrainâ 
de se retirer, priant le did Robertet d'en sçavoir 
le plus tost qu'il pourroit la volunté du Roy, qui 
luy dist qu'il ne sauroit plus s'advancer que d'y 
aller incontinent sur l'heure & print ceste com- 
mission voluntiers, car il avoit veu les advertisse- 
mens du Gouverneur. 

Et, ainsi que le Roy fut esveillé, ne faillit à luy 
faire sa harangue, présent Monsieur de La Tri- 
moille & l'Âdmiral de Bonnivet, lesquelz igno- 
roient le tour que le Roy luy avoit faiâ le jour 
avant. 

Le diâ Seigneur en riant leur dist : « Vous 
aviez envie de chasser le Comte Guillaume, & 
vous voyez qu'il se chasse luy mesmes. Par quoy 
luy direz que, s'il ne se contente de Testât qu'il a 
accepté en entrant à mon service, dont plusieurs 
gens de bonnes Maisons se sont tenuz bien heureux, 
c'est raison qu'il cherche ailleurs meilleure for- 

tune, &, quant à moy, je ne Tempescheray poinft, 
mais je seray très content qu'il trouve party tel 
qu'il y puisse vivre selon qu'il mérite. » 

Robertet fut aussi diligent de porter ceste res- 
ponse au Comte qu'il avoit esté de présenter sa 
requeste au Roy. Le Comte dist que avecq son 
bon congié il délibéroit doncques de s'en aller, &, 
comme celuy que la paour contraingnoit de partir, 
ne la sçeut porter vingt quatre heures, mais, ainsy 
que le Roy se mettoit à table, print congié de luy, 
faingnant d'avoir grand regret d'ont sa nécessité 
luy faisoit perdre sa présence. 

n alla aussi prendre congié de la mère du Roy, 
laquelle luy donna aussi joyeusement qu'elle l'avoit 
reçeu comme parent & amy. Ainsi retourna en 
son pais, & le Roy, voyant sa mère & ses servi- 
teurs estonnés de ce soubdain partement, leur 
compta l'alarme qu'il luy avoit donnée, disant 
que, encores qu'il fiist innocent de ce qu'on luy 
mettoit sus, si avoit esté sa paour assez grande 
pour s'esloingner d'un maistre dont il ne congnois- 
sôit pas encores les complexions. 



« Quant à moy, mes Dames, je ne voy poinâ que 
àultre chose peust émouvoir le cueur du Roy à se 
hâzarder ainsi seul contre ung homme tant estimé, 
sinon que, en laissant la compaignie & les lieux où les 
Roys ne trouvent nul inférieur qui leur demande le 

combat» se voulut £iire pareil à celuy qu'il doubtoit 
estre son ennemy, pour se contenter luy mesme d'ex- 
périmenter la bonté & la hardiesse de son cueur. 

— Sans poinâ de âulte, » dist Parlamente, « il 
avoit raison ; car la louange de tous les hommes ne 
peult tant satis&ire ung bon cueur que le sçavoir & 
l'expérience, qu'il a seul, des vertuz que Dieu a mises 
en luy. 

— Il y a long temps, » dist Geburon, « que les 
Anciens nous ont painâ que, pour venir au Temple 
de Renommée, il falloit passer par celuy de Vertu, & 
moy, qui congnois les deux personnaiges dont je vous ai 
faiâ le compte, sçay bien que véritablement le Roy 
est ung des plus hardiz honmies qui soit en son 
Royaume. 

— Par ma foy, » dist Hircan, « à l'heure que le 
Comte Guillaume vint en France, j'eusse plus crainâ 
son espée que celles des quatre plus gentilz compai* 
gnons Italiens qui fussent en la Court. 

— Nous sçavons bien, » dit Ennasuite, « qu'il est 
tant estimé que nos louanges ne sçauroient atteindre i 
son mérite & que nostre journée seroit plus tost pas- 
sée que chascun en eust did ce qu'il luy en semble. 
Parquoy je vous prie, ma Dame, donnez vostre voix à 
quelqu'un qui die encores quelque bien des hommes, 
s'il y en a ». 

Oisille dist à Hircan : « Il me semble que vous 
avez tant accoustumé de dire mal des femmes qu'il 
vous sera aisé de nous &ire quelque bon compte à 
la louange d'un homme, par quoy je vous donne ma 
voix. 

— Ce me sera chose aisée à £dre, » dist Hircan, » 

car il y a si peu que l'on m'a £dâ ung compte à la 
louange d'ung Gentil honmie dont l'amour, la fermeté 
& la patience est si louable que je n'en doibs laisser 
perdre la mémoire : 

Un jeune Gentil homme Escolier, espris de Vamour d'une bien 
belle Dame, pour parvenir à ses attaintes vainquit V Amour & 
soy mesme, combien que maintes tentations se présentassent suj- 
fisantespour luy faire rompre sa promesse, & furent toutes ses 
peines tornies en contentement & récompense telle que méritoit 
sa ferme, patiente, loyale & parfaiâe amytié. 

[IN une des bonnes villes du Royaulme de 
France y avoit ung Seigneur de bonne 
I Maison, qui estoit aux Escoles, désirant 
parvenir au sçavoir par quoi la vertu & 
rhbnneur se doibvent acquérir entre les vertueux 
hommes. Et, combien qu'il fust si sçavant que, 
estant en l'aage de dix sept à dix huiâ ans, il sem- 
bloit estre la doârine & l'exemple des autres. 
Amour toutesfois après toutes les leçons ne laissa 
pas de luy chanter la sienne, &, pour estre mieubc 
ony & reçeu, se cacha dessoubz le visaige & les 
oeilz de la plus belle Dame qui fust en tout le pais. 

laquelle pour quelque procès estoit venue en la 
ville. Mais, avant que Amour se essayast à vaincre 
ce Gentil honune par la beaulté de ceste Daiçe, il 
avoit gaigné le cueur d'elle en voyant les per- 
fedions qui estoient en ce Seigneur, car en 
beaulté, grâce, bon sens & beau parler, n'y avoit 
nul, de quelque estât qu'il fiist, qui le passast. 

Vous, qui sçavez le prompt chemin que faift ce 
feu quand il se prent à ung des bouts du cueur & 
de la fantaisie, vous jugerez bien que entre deux 
si parfaids subjeds n'arresta guères Amour qu'il 
ne les eust à son commandement & qu'il ne les 
rendist tous deux si remplis de sa claire lumière 
que leur penser, vouloir & parler n'estoient que 
flamme de cest amour. La jeunesse, qui en luy en- 
gendroit crainte, luy faisoit pourchasser son affaire 
le plus doucement qu'il luy estoit possible; mais 
elle, qui estoit vaincue d'Amour, n'avoit poind 
besoing de force. Toutefois la honte, qui accom- 
paigne les Dames le plus qu'elle peult, la garda 
quelque temps de monstrer sa volunté. Si est ce 
que à la fin la forteresse du cueur, où l'Honneur 
demeure, fut ruinée de telle sorte que la pauvre 
Dame s'accorda en ce dont elle n'avoit poind esté 
discordante. 

Mais, pour expérimenter la patience, fermeté 
& amour de son serviteur, luy oâroya ce qu'il de- 
mandoit avecq une trop difficile a»idîtion, l'asr 

senram qae, s'il la gardent, à jamais elk taimeroit 
parâiâement, & que, s'il y fiÙloit, il èstoit seur de 
ne ravoir de sa vie, c'est qu'elle estait contente de 
parla- à Itiy, dans ong lia, tous deux couchez en 
leurs chemises, par ainsy qu'il ne luy demandast 
riens davantaige sinon la parole & le baiser. 

Lay, qui ne pensoitpoinâ qu'il y eust joye digne 
d'estre accomparée à celle qu'elle luy promettoit, 
luy accorda, &, le soir venu, la promesse fut ac- 
coiiq>lie. De sorte que, pour quelque bonne chère 
qu'eUe luy feist ne pour quelque tentation qu'il 
eust, ne voulust Êiulser son serment, &, combien 
qu'il n'estima sa peine moindre que celle du Pur- 
gatoire, si fîit son amour si grand & son espé- 
rance si forte, estant seur de la continuation per- 
pétuelle de l'amitié que avecq si grande peine 
il avoit acquise, qu'il garda sa patience & se 
leva d'auprès d'elle sans jamais luy faire aucun 
desplaisir. 

La Dame, comme je croy, plus esmerveillée 
que contente de ce bien, soupçonna incontinent, 
ou que son amour ne fnst si grande qu'elle peu- 
soit, ou qu'il eust trouvé en elle moins de bien 
qu'il n'en estimoit, & ne regarda pas à sa grande 
honnesteté, patience & âdélitë à garder son ser- 
ment. 

Elle se délibéra de faire encore une autre preuve 
de l'amour qu'il luy portoit, avant que tenir sa 

promesse, &, pour y parvenir, le pria de parler à 
une Fille qui estoit en sa compaignie, plus jeune 
qu'elle & bien fort belle, & qu'il luy tint propos 
d'amitié à fin que ceux qui le voyoient venir en sa 
maison si souvent pensassent que ce fust pour sa 
Damoiselle & non pour elle. 

Ce jeune Seigneur, qui se tenoit seur d'estre 
autant aimé comme il aimoit, obéit entièrement à 
tout ce qu'elle luy commanda & se contraignit, 
pour l'amour d'elle, de faire l'amour à ceste fille, 
qui, le voyant tant beau & bien parlant, creut sa 
mensonge plus que une autre vérité, & l'aima au- 
tant comme si eUe eust esté bien fort àymée 
de luy. 

Et, quand la maistresse veid que les choses en 
estoient si avant & que toutesfois ce Seigneur ne 
cessoit de la sommer de sa promesse, luy accorda 
qu'il la vint veoir à une heure après minuid, & 
qu'eUe avoit tant expérimenté l'amour & l'obéis- 
sance qu'il luy portoit que c'estoit raison qu'il 
fust recompensé de sa longue patience. Il ne fault 
poind doubter de la joye qu'en reçeut cest 
affeâionné serviteur, qui ne faillit de venir à 
l'heure assignée. 

Mais la Dame, pour tenter la force de son 
amour, dist à sa belle Damoiselle : « Je sçay bien 
l'amour que ung tel Seigneur vous porte, dont je 
croy que vous n'avez moindre passion que luy, & 

j'ay telle compassion de vous deux que je suis dé- 
libérée de vous donner lieu & loisir de parler en- 
semble longuement à voz aises. » La Damoiselle 
fiit si transportée qu'elle ne luy sçeut faindre son 
affeâion» mais luy dist qu'elle n'y vouloit 
faillir. 

Obéissant donc à son conseil & par son corn* 
mandement se despouilla, & se meit en ung beau 
liâ> toute seule en une chambre dont la Dame 
laissa la porte entre ouvene> & alluma de la clairté 
dedans, pour quoy la beaulté de ceste fille pouvoit 
estre veue clairement. Et, en faingnant de s'en 
aller, se cacha si bien auprès du lia qu'on ne la 
pouvoit vcoir. 

Son pauvre serviteur, la cuidant trouver comme 
elle luy avoit promis, ne faillit à l'heure ordonnée 
d'entrer en la chambre le plus doulcement qu'il 
luy fut possible &, après qu'il eut fermé l'huys & 
osté sa robbe & ses brodequins fourrez, s'en alla 
mettre au lia où il pensoit trouver ce qu'if desi* 
roit, & ne sçeut si tost advancer ses bras, pour 
embrasser celle qu'il cuidoit estre sa Dame, que la 
pauvre fille, qui le cuidoit tout à elle, n'eust les 
siens à l'entour de son col, en luy disant tant de 
paroles affeâionnées & d'un si beau visaige qu'il 
n'est si saind Hermite qui n'y eust perdu ses pa- 
tenostres. 

Mais, quand il la recongneut tant à la veuc qu'à 

Touye, l'Amour, qui avecq si grande haste Tavoit 
faid coucher, le feit encores plus tost lever quand 
il congneut que ce n'estoit celle pour qui ilavoit 
tant souffert. Et, avec un despit tant contre la 
maistresse que contre la Damoiselle, luy dist : 
« Vostre foUe & la malice de celle qui vous a 
mise là ne me sçauroient faire aultre que je suis; 
mais mettez peine d'estre femme de bien, car 
par mon occasion ne perdrez poinâ ce bon 
nom. » Et, en ce disant, tant courroucé qu'il 
n'estoit possible de plus, saillit hors de la cham- 
bre & fut longtemps sans retourner' où estoit 
sa Dame. Toutesfois Amour, qui jamais n'est 
sans espérance, l'asseura que, plus la fermeté 
de son amour estoit grande & congneue par tant 
d'expérience, plus la joissance en seroit longue & 
heureuse. 

La Dame, qui avoit veu & entendu tous ces 
propos, fut tant contente & esbahye de veoir la 
grandeur & fermeté de son amour qu'il luy tarda 
bien qu'elle ne le pouvoit revoir pour luy de- 
mander pardon des maulx qu'elle luy avoit faidz 
à l'esprouver. Et, si tost qu'elle le peut trouver, 
ne faillit à luy dire tant d'honnestes & bons 
propos que, non seulement il oublia toutes ses 
peines, mais les estima très-heureuses, veu qu'elles 
estoient tournées à la gloire de sa fermeté & à 
l'asseurance parfaifte de son amitié, de laquelle, 

depuis ceste heure là en avant, sans empesche- 
ment ne fascherie il eut la fruition telle qu'il la 
pouvoit désirer. 

ff Je vous prie, mes Dames, trouvez moy une femme 
qui ait esté si ferme, si patiente & si loyale en amour 
que cest homme cy a esté. Ceulx qui ont expérimenté 
telles tentations trouvent celles que l'on painâ en sainâ 
Anthoine bien petites au pris : car qui peut estre chaste 
fie patient avecq la beaulté, l'amour, le temps & le loi- 
sir des femmes, sera assez vertueux pour vaincre tous 
les Diables. 

— C'est dommaige, » dist Oisîlle, « qu'il ne s'a- 
dressa à une femme aussi vertueuse que luy, car ce 
eust esté la plus par&iâe, la plus honneste amour 
dont l'on oyt jamais parler. 

— Mais, je vous prie, » dist Geburon, « diâes 
lequel tour vous trouvez le plus difficile des deux? 

— n me semble, « dist Parlamente, « que c'est le 
dernier, car le despit est la plus forte tentation de 
toutes les autres ». 

Longarine dist qu'elle pensoit que le premier fust le 
plus mauvais à fsdre, car il falloit qu'il vainquist l'A- 
mour & soy mesmes pour tenir sa promesse. 

« Vous en parlez bien à voz aises, » dit Simontault, 
c mais nous, qui sçavons que la chose vault, en deb- 
vons dire notre opinion. Qiiand est de moy, je l'estime 
à la première fois sot & à la dernière fol, car je croy 
que, en tenant promesse à sa Dame, elle avoit autant 
ou plus de peme que luy. Elle ne luy Êdsoit faire ce 
serment sinon pour se iaindre plus femme de bien 

qu'eOe n'estoit, se tenant seure que une forte amour 
ne '-se peut lier ny par conunandement, ne par serment, 
né par chose qui soit au monde, mais elle ^ouloit 
faîndrè son vice si vertueux qu'il ne pouvoit estre 
gaingné que par vertuz heroïcques. Et la seconde 
fois il se montra fol de laisser celle qui l'aimoit & va- 
loit mieulx que celle où il avoit serment au contraire, 
& si avoit bonne excuse sur le despit de quoy il estoit 
plein ». 

Dagoucin le reprint disant qu'il estoit de contraire 
opinion & que à la première fois il se montra ferme, 
patient & véritable, & à la seconde loyal- & parfaiâ en 
amitié. 

— Et que sçavons-nous, » dist Safiredent, s'il estoit 
de ceulx qu'un chapitre nomme de frigidis & malefi' 
ciatis? Mais, si Hircan eût voulu parfsiire sa louange, 
il nous debvoit compter comme il fut gentil compai- 
gnon quand il eut ce qu'il demandoit, & â l'heure 
pourrions juger si sa vertu ou impuissance le feit 
estre si saige » . 

— Vous pouvez bien penser, » dist Hircan, « que, 
s'il le m'eust diâ, je ne l'eusse non plus celé que le 
demourant; mais, àveoir sa personne & congnoistre 
sa complexion, je l'estiraeray tousjours avoir été con- 
duiâ plustost de la force d'amour que de nulle impuis- 
sance ou froideur. 

— Or, s'il estoit tel que vous diâes, » dist Simon- 
tault, « il debvoit rompre son serment, car, si elle se 
fiist courroucée pour si peu, elle eust esté legièrement 
appaisée. 

— Mais, » dist Ennasuitte, « peut estre qu'à l'heure 
elle ne l'eust pas voulu. 

— Et puis, » dit Sa£Brçdent> « n'estoit-il pzs tssez 
fort pour la forcer, puis qu'elle lui avoit baillé camp? 

— Sainâe Marie, » dist Nomerfide, « comme vous 
y allez ! Est ce la fiiçon d'acquérir la grâce d'unie qu'on 
estime homieste & saige ? 

— n me semble, » dist Saffiredent, « que l'on ne 
sauroit £iire plus d'honneur à une femme, de qui l'on 
désire telles choses, que de la prendre par force, car il 
n'y a si petite Damoiselle qui ne veuille estre bien 
longtemps priée. Et d'autres encores i qui ilÊiult don- 
ner beaucoup de présens avant que de les gaigner; 
d'autres qui sont si sottes que par moyens fie finesses 
on ne les peut avoir fie gaigner, fie envers celles-là ne &idt 
penser que à chercher les moyens. Mais, quand on a 
a£Edre à une si saige qu'on ne la peut tromper, fie si 
bonne qu'on ne la peut gaigner ni par paroles ny pré- 
sens, n'est-ce pas raison de chercher tous les moyens 
que l'on peut pour en avoir la viâoire ? Et, quand vous 
oyez dire que ung homme a prins une femme par 
force, croyez que ceste femme là luy a osté l'espé- 
rance de tous autres moyens, ëc n'estimez moins 
l'homme qui a mis en dangier sa vie pour donner lieu 
à son amour ». 

Geburon, se prenant à rire, dist : « J'ay aultres fois 
veu assiéger des places &. prendre par force, pource 
qu'il n'estoit possible de Eure parler par argent ne par 
menaces ceux qui les gardoient, car on did que place 
qui parlamente est demy gaignée. 

— Il vous semble, » dist Ennasuitte, « que toutes 
les amours du monde soient fondées sur ces follies, 
mais il y en a qui ont aymé fie longuement persévéré 
de qui l'intention n'a point esté telle. 

— Si VOUS en sçavez tine hûtoire, » (Uit Hircan, 
ff je TOUS donne ma place pour la dire. 

-— Je la sçay, 9 dist Ennasaitte, « & je la diray 
trésTOlantiers : 



Digitized by CjOOQ IC 



DIX NEUFVIESME NOUVELLE 

Paulyne, voyant qu'un Gentil homme qu'elle n'aymoit moins que 
luyeîle, pour us défenses à luyfaiâes de ne parler jamais à 
elle, s'estait allé rendre Religieus en V Observance, entra en la 
Religion de Sainâe-Claire, où elle fut reçeue & voyiez, mettant 
à exécution le désir qi^elle avoit eu de rendre la fin de Vamytié 
du Gentil homme & d'elle semblable en habit, état & forme de 
vivre* 



lU temps du Marquis de Mantoue, qui 
I avoit espousé la seur du Duc de Ferrare, 
vy avoit en la Maison de la Duchesse une 
ÎDamoiselle, nommée Pauline, laquelle 
estoit tant aymée d'un Gentil homme, serviteur 
du Marquis, que la grandeur de son amour faisoit 
esmerveiller tout le monde, veu qu'il estoit pauvre 
& tant gentil compaignon qu'il debvoit chercher, 
pour l'amour que luy portoit son maistre, quelque 
fenune riche; mais il luy sembloit que tout le tré- 
Htpt, IL is 

sor du monde estoit en Pauline, lequel en Tespou- 
sant il cuidoit posséder. 

La Marquise, désirant que par sa faveur Pauline 
fust mariée plus richement, l'en degoustoit le plus 
qu'il luy estoit possible & les empeschoit souvent 
de parler ensemble, leur remonstrant que, si le 
mariaige se faisoit, ils seroient les plus pauvres & 
misérables de toute l'Italie; mais ceste raison ne 
pouvoit entrer en l'entendement du Gentil homme. 
Pauline de son costé dissimuloit le mieulx qu'elle 
pouvoit son amitié; toutesfois elle n'en pensoit pas 
moins. 

Ceste amitié dura longuement, avecq ceste es- 
pérance que le temps leur apporteroit quelque 
meilleure fortune, durant lequel vint une guerre, 
où ce Gentil homme fut prins prisonnier avec 
ung François, qui n'estoit moins amoureux en 
France que luy en Italie. Et, quand ils se trouvè- 
rent compaignons de leurs fortunes, ils commen- 
cèrent à descouvrir leurs secretz l'un à l'aultre. Et 
confessa le François que son cueur estoit, ainsi 
que le sien, prisonnier, sans luy nommer le lieu; 
mais, pour estre tous deux au service du marquis 
de Mantoue, sçavoit bien ce Gentil homme Fran- 
çois que son compaignon aimoit Pauline, &, pour 
l'amitié qu'il avoit en son bien & profift, luy con- 
seilloit d'en ostér sa fantaisie. Ce que le Gentil 
homme Italien juroit n'estre en sa puissance & 

que, si le Marquis de Mantoue, pour récompense 
de sa prison & des bons services qu'il luy avait 
faiâs, ne luy donnoit s'amie, il s'en iroit rendre. 
Cordelier & ne serviroit jamais maistre que Dieu, 
ce que son compaignon ne pouvoit croire, ne 
voyant en luy ung seul signe de la religion que la 
dévotion qu'il avoit en Pauline. 

Au bout de neuf moys fiit délivré le Gentil 
homme François, & par sa bonne diligence feit 
tant qu'il meist son compaignon en liberté, & pour- 
chassa le plus qu'il luy fut possible, envers le Mar- 
quis & la Marquise, le mariaige de Pauline. Mais 
il n'y put advenir ny rien gaigner, luy mettant de- 
vant les oeilz la pauvreté où il leur faudroit tous 
deux vivre & aussi que de tous costez les parens 
n'en estoient d'opinion, & luy défendirent qu^il 
n'eust plus à parler à elle, à fin que ceste fantaisie 
s'en peust aller par l'absence & impossibilité. 

Et, quand il veid qu'il estoit contrainft d'obéir, 
demanda congié à la Marquise de dire adieu à Pau- 
line, &puis que jamais il ne parleroit à elle, ce qui 
luy fut accordé, & à l'heure il commença à luy dire : 

« Puis qu'ainsi est, Pauline, que le Ciel & la 
Terre sont contre nous, non seulement pour nous 
empescher de nous marier ensemble, mais, qui 
plus est, pour nous oster la veue & la parole, dont 
nostre maistre & maistresse nous ont faift si rigou- 
reux commandement qu'ils se peuvent bien vanter 

que en une parole ils ont blessé deux cueurs dont 
les corps ne sçauroient plus faire que languir, 
monstrans bien par cest efFeft que oncques amour 
ne pitié n'entrèrent en leur estomac. Je sçay bien 
que leur fin est de nous marier chascun bien & ri- 
chement, car ils ignorent que la vraye richesse 
gist au contentement; mais si m'ont ils faift tant 
de mal & de desplaisir qu'il est impossible que ja- 
mais de bon cueur je leur puisse faire service. Je 
croy bien que, si jamais je n'eusse parlé de ma- 
riage, ils ne sont pas si scrupuleux qu'ils ne m'eus- 
sent assez laissé parler à vous, vous asseurant que 
j'aimerois mieulx mourir que changer mon opi- 
nion en pire, après vous avoir aymé d'une amour 
si honneste & vertueuse & pourchassé envers vous 
ce que je vouldrois défendre envers tous. Et pour 
ce qu'en vous voyant je ne sçaurois porter ceste 
dure pénitence, & que en ne vous voyant mon 
cueur, qui ne peut demeurer vuide, se rempliroit 
de quelque desespoir dont la fin seroit malheu- 
reuse, je me suis délibéré & dès long temps de me 
mettre en Religion, non que je sçaiche très bien 
qu'en tous estats l'homme se peut saulver, mais, 
pour avoir plus de loisir de contempler la bonté 
Divine, laquelle, j'espère, aura pitié des fautes de 
ma jeunesse & changera mon cueur pour autant 
aimer les choses spirituelles qu'il a faid les tem- 
porelles. Et, si Dieu me faid la grâce de pouvoir 

gaingner la sienne, mon labeur sera incessamment 
employé à prier Dieu pour vous, vous suppliant, 
par cest amour tant ferme & loyale qui a esté en- 
tre noux deux, avoir mémoire de moy en voz orai- 
sons & prier Nostre Seigneur qu'il me donne au- 
tant de constance en ne vous voyant poinâ qu'il 
m'a donné de contentement en vous regardant. 
Et, pour ce que j 'ay toute ma vie espéré avoir de vous 
par mariaige ce que l'honneur & la conscience 
permettent, je me suis contenté d'espérance. Mais, 
maintenant que je la perds & que je ne puis jamais 
avoir de vous le traiftement qui appartient à un 
mary, au moins, pour dire adieu, je vous supplie 
me traider en frère & que je vous puisse baiser. » 

La pauvre Pauline, qui tousjours luy avoit esté 
assez rigoureuse, congnoissant l'extrémité de sa 
douleur & l'honnesteté de sa requeste que en tel 
desespoir se contentoit d'une chose si raisonnable, 
sans luy respondre aultre chose, luy va jeder le 
bras au col, pleurant avecq une si grande véhé- 
mence que la parole, la voix & la force luy défail- 
lirent & se laissa tumber entre ses bras esvanouye, 
dont la pitié qu'il en eut, avecq l'amour & la tris- 
tesse, luy en feirent faire autant, tant que l'une de 
ses compaignes, les voyant tumber l'un d'un costé 
& l'autre de l'autre, appella du secours qui, à force 
de remèdes, les feit revenir. 

Alors Pauline, qui avoit désiré de dissimuler 

son aflfeaion, fut honteuse quand elle s'apperçeut 
qu'elle Tavoit monstrée si véhémente. Toutesfois 
la pitié du pauvre Gentil homme servit à elle de 
juste excuse &, ne pouvant plus porter ceste pa- 
role de dire Adieu pour jamais, s'en alla vistement, 
le cueur & les dents si serrez qu'en entrant dans 
son logis, comme un corps sans esprit, se laissa 
tumber sur son lia & passa la nuiâ en si piteuses 
lamentations que ses serviteurs pensoient qu'il 
eust perdu tous ses parens & amis & tout ce qu'il 
pouvoit avoir de biens sur la terre. 

Le matin, se recommanda à Nostre Seigneur 
&, après qu'il eut departy à ses serviteurs le peu 
de bien qu'il avoit & prins avec luy quelque somme 
d'argent, défendit à ses gens de le suyvre , & s'en 
alla tout seul à la Religion de l'Observance de- 
mander l'habit, délibéré de jamais n'en partir. 

Le Gardien, qui autresfois l'avoit veu, pensa 
au commencement que ce fust mocquerie ou songe, 
car il n'y avoit en tout le pays Gentil honmie qui 
moins que luy eust grâce ou condition de Corde- 
lier, pour ce qu'il avoit en luy toutes les bonnes 
& honnestes vertus que Ton eust sçeu désirer en 
ung Gentil homme. Mais, après avoir entendu ses 
paroles & veu ses larmes coulans sur sa face 
comme ruisseaulx, ignorant d'ont en venoit la 
source, le reçeut humainement. Et bien tost après, 
voyant sa persévérance, luy bailla l'habit qu'il re- 

çeut dévotement, dont furent ^dvertiz le Marquis 
& la Marquise, qui le trouvèrent si estrange que à 
peine le pouvoient ils croire. 

Pauline, pour ne se monstrer subjede à nulle 
amour, dissimula le mieulx qu'il luy fat possible le 
regret qu'elle avoit de luy, en sorte que chascun 
disoit qu'elle avoit bien tost oublié la grande af- 
feftion de son loyal serviteur. Et ainsi passa cinq 
ou six mois sans en faire autre demonstrance. Du- 
rant lequel temps luy fat par quelque Religieux 
monstrée une chanson que son serviteur avoit 
composée ung peu après qu'il eut prins l'habit, 
de laquelle le chant est italien & assez conmiun, 
mais j'en ay voulu traduire les mots en françois le 
plus près qu'il m'a esté possible, & sont tels : 

Que dira elle, 
Que fera elle 
Qjiand me verra de ses yeulx 
Religieux? 

Las I la pauvrette, 

Toute seuUette, 
Sans parler longtemps sera; 

Eschevelée, 

Desconsolée, 
L'estrange cas pensera. 
Son penser par avanture 
En monastère & dosture 
Â la fin la conduira. ' 

Que dira elle, &c? 

Que diront ceuh 
Qpi de nous deux 
Ont Tamour & bien privé, 
Voyans qu'amour 
Par un td tour 
Plus parfaiâ ont approuvé? 
Regardans ma conscience, 
Ils en auront repentance, 
Et chacun d'eulx en pleurera. 

Q}ie dira elle, &c? 

Et s'ils venoîent, 
Et nous tenoient 
Propos pour nous divertir, 
Nous leur dirons 
Q.ue nous mourrons 
Icy, sans jamais partir. 
Puis que leur rigueur rebelle 
Nous feit prendre robbe telle, 
Nul de nous ne la lairra. 

Que dira elle, &c? 



Et, si prier 

De marier 
Nous viennent, pour nous tenter. 

En nous disant 

L'estat plaisant 
Qpi nous pourroit contenter, 
Nous respondrons que nostre ame 
Est de Dieu amie & femme, 
Qpi poinâ ne la changera. 

Que dira elle, &c? 

O amour forte, 

Qui ceste porte 
Par regret m'as faiâ passer, 

Fais qu'en ce lieu 

De prier Dieu 
Je ne me puisse lasser, 
Car nostre amour mutuelle 
Sera tant spirituelle 
Que Dieu s'en contentera. 

Que dira elle, &c? 

Laissons les biens, 

Qui sont lyens 
Plus durs à rompre que fer; 

Quittons la gloire, 

Qui l'ame noire 
Par Orgueil meine en Enfer. 
Fuyons la concupiscence ; 
Prenons la chaste innocence 
Que Jésus nous donnera. 

Que dira elle, &c? 

Viens donq, amie; 

Ne tarde mie 
Après ton parfaid amy ; 

Ne crains à prendre 

L'habit de cendre, 
Fuyant ce monde ennemy. 
Car d'amitié vive & forte 
De sa cendre fault que sorte 
Le phœnix, qui durera. 

Qjie dira elle, &c? 
HepU IL i6 

Ainsi qu'au monde 
Fut pure & munde 
Nostre parfaiâe amitié, 
Dedans le doistre 
Pourra paroistre 
Plus grande de la moiffié, 
Car amour loyal & ferme, 
Qui n'a jamais fin ne terme, 
Droiô au Gd nous conduira. 

Que dira elle, &c? 



Qjiand elle eut bien au long leu ceste chanson, 
estant à pan en une chappelle, se meist si fort à 
pleurer qu'elle arrousa tout le papier de larmes. 
Et, n'eust esté la crainde qu'elle avoit de se mons- 
trer plus aflFedionnée qu'il n'appartient, n'eust 
failly de s'en aller incontinent mettre en quelque 
hermitaige, sans jamais veoir créature du monde; 
mais la prudence qui estoit en elle la contraingnit 
encores pour quelque temps dissimuler. Et, com- 
bien qu'elle eust prins resolution de laisser entiè- 
rement le monde, si faingnit elle tout le contraire 
& changeoit si fort son visaige qu'estant en com- 
paignie ne ressembloit de rien à elle mesme. Elle 
porta en son cueur ceste délibération couvene 
cinq ou six mois, se monstrant plus joyeuse qu'elle 
n'avoit de coustume. 

Mais ung jour alla avec sa Maistresse à l'Obser- 
vance oyr la grand messe &, ainsi que le Prestre, 

Diacre & Soubz-diacre sailloient du revestiaire 
pour venir au grand autel, son pauvre serviteur, 
qui encores n'avoit parfaiâ l'an de sa probation, 
servoit d'Âcolite, portoit les deux canettes en ses 
deux mains, couvertes d'une toile de soye, & ve- 
noit le premier ayant les oeilz contre terre. Qjiand 
Pauline le veid en tel habillement, où sa beaulté 
& grâce estoient plus tost augmentées que dimi- 
nuées, fut si esmeue & troublée que, pour couvrir 
la cause de la couleur qui luy venoit au visaige, 
se print à tousser. Et son pauvre serviteur, qui 
entendoit mieulx ce son là que celuy des cloches 
de son monastère, n'osa tourner sa teste, mais en 
passant devant elle ne peust garder ses oeilz qu'ils 
ne prinssent le chemin que si long temps ils avoient 
tenu &, en regardant piteusement Pauline, fut si 
saisy du feu, qu'il pensoit quasy esteint, qu'en le 
voulant plus couvrir qu'il ne pouvoit, tumba tout 
de son hault à terre devant elle. Et la crainde 
qu'il eut que la cause en fîistcongneue luy feit dire 
que c'estoit le pavé de l'église qui estoit rompu en 
cest endroid. 

Quand Pauline congneut que le changement 
d'habit ne luy avoit pas changé le cueur & qu'il 
y avoit si long temps qu'il s'estoit rendu que cha- 
cun pensoit qu'elle l'eust oublié, se délibéra de 
mettre à exécution le désir qu'elle avoit eu de 
rendre la fin de leur amitié semblable en habit. 

estât & forme de vivre, comme elle avoit esté vi- 
vant en une Maison soubs pareil Maistre & Mais- 
tresse. Et, pour ce que elle avoit plus de quatre 
mois auparavant donné ordre à tout ce qui luy es- 
toit nécessaire pour entrer en Religion, ung matin 
demanda congé à la Marquise d'aller ouyr la messe 
à Sainâe-Claire , ce qu'elle luy donna, ignorant 
pourquoy elle le demandoit. Et en passent devant 
les Cordeliers pria le Gardien de luy faire venir son 
serviteur, qu'elle appelloit son parent, &, quand 
elle le veid en une chapelle à part, luy dist : 

<c Si mon honneur eust permis qu'aussi tost que 
vous je me fusse osé mettre en Religion, je n'eusse 
tant attendu; mais, ayant rompu par ma patience 
les opinions de ceux qui plus tost jugent mal que 
bien, je suis déUbérée de prendre Testât, la robbe 
& la vie telle que je voy la vostre, sans m' enqué- 
rir quel il y faiâ. Car, si vous y avez du bien, j'en 
auray ma part, &, si vous y recepvez du mal, je n'en 
veulx estre exempte ; car par tel chemin que vous 
irez en Paradis je vous veulx suivre, estant asseu- 
rée que celuy qui est le vray, parfaid & digne 
d'estre nommé Amour, nous a tirez à son service 
par une amitié honneste & raisonnable, laquelle 
il convertira par son Saind Esperitdu tout en luy, 
vous priant que vous & moy oblyons le corps, 
qui périt & tient du vieil Adam, pour recepvoir & 
revestir celuy de nostre espoux Jésus Qirist. » 

Ce serviteur Religieux fut tant aise & tant con- 
tent d'ouyr sa sainde volunté qu'en plorant de 
joye luy fortifia son opinion le plus qu'il luy fut 
possible, iuy disant que, puis qu'il ne pouvoit plus 
avoir d'elle au monde autre chose que la parole, 
il se tenoit bien heureux d'estre en lieu où il au- 
roit tousjours moyen de la recevoir, & qu'elle 
seroit telle que l'un & l'aultre n'en pourroit que 
mieulx valoir, vivans en un estât d'un amour, 
d'un cueur & d'un eâprit tirez de la bonté de Dieu, 
lequel il supplioit les tenir en sa main en laquelle 
nul ne peut'périr. Et, en ce disant & plorant d'a- 
mour & de joye, luy baisa les mains, mais elle 
abbaissa .son visaige jusques à la main, & se 
donnèrent par vraye charité le saind baiser de 
dileftion. 

Et en ce contentement se partit Pauline , & en- 
tra en la Religion de Sainâe-Claire, où elle fut re- 
çeue & voilée, ce que après elle feit entendre à 
Madame la Marquise, qui en fut tant esbahie 
qu'elle ne le pouvoit croire , mais s'en alla le len- 
demain au monastère pour la veoir & s'efibrcer de 
la divertir de son propos. A quoy Pauline luy feit 
response que, si elle avoit eu puissance de luy os- 
ter ung mary de chair, l'homme du monde qu'elle 
avoit le plus aymé, elle s'en debvoit contenter, 
sans chercher de la vouloir séparer de celuy qui 
estoit immortel & invisible, car il n'estoit pas en 

sa puissance ni de toutes les créatures du monde. 

La Marquise, voyant son bon vouloir, la baisa, 
la laissant non sans grand regret. 

Et depuis vesquirent Pauline & son serviteur si 
saindement & dévotement en leur Observance, 
que Ton ne doibt doubter que celuy duquel la fin 
de la loy est charité ne leur dist à la fin de leur 
vie, comme à la Magdelaine, que leurs péchez 
leur estoient pardonnez veu qu'ils avoient beau- 
coup ajrmé, & qu'il ne les retirast en paix au lieu 
où la récompense passe touz les mérites des 
hommes. 

a Vous ne pouvez icy nier, mes Dames, que Tamour 
de rhomme ne se soyt monstrée la plus grande; mais 
elle luy fut si bien rendue que je voudrois que tous 
ceux qui s'en meslent fussent autant recompensez. 

— Il y auroit doncques, » dist Hircan, « plus de 
fols & de folles declairez qu'il n'y en eut oncques ? 

— Appelez vous foUie, » dist Oisille, « d'aymer 
honnestement en la jeunesse, & puis de convertir cest 
amour du tout à Dieu ? » 

Hircan en riant luy respondit : « Si mélancolie & 
desespoir sont louables, je diray que Pauline & son 
serviteur sont bien dignes d'estre louez. 

— Si est ce, » dist Geburon, « que Dieu a plusieurs 
moyens de nous tirer à luy, dont les commencemens 
semblent estre maulvais, mais la fin en est bonne. 

— Encores ay je une opinion, » dist Parkmente, 
« que jamais homme n'aymera parfaiâement Dieu 

qu'il n'ait parËdâement aymë quelque créature en ce 
monde.' 

— Qu'appclez-vous parÉdôement aimer? » dit Sal- 
fredent. <r Estimez vous par&iâs amans ceulx qui sont 
transiz & qui adorent les Dames de loing, sans oser 
monstrer leur volunté ? 

— J'appelle par&iâs amants, » luy respondit Par- 
lamente, a ceulx qui cherchent en ce qu'ils aiment 
quelque perfedion, soit beaulté, bonté ou bonne 
grâce, tousjours tendans à la vertu, & qui ont le 
cueur si hault & si honneste qu'ils ne veulent, pour 
mourir, mettre leur fin aux choses basses que l'hon- 
neur & la conscience réprouvent; car l'ame, qui n'est 
créée que pour retourner i son souverain bien, ne 
faid, tant qu'elle est dedans ce corps, que désirer d'y 
parvenir. Mais, à cause que les sens, par lesquels 
elle en peut avoir nouvelles, sont obscurs & charnels 
par le péché du premier père, ne lui peuvent monstrer 
que les choses visibles approchantes de la perfedion 
après quoy l'ame court, cuidans trouver en une beaulté 
extérieure, en une grâce visible & aux vertuz morales, 
la souveraine beaulté, grâce & vertu. Mais, quand elle 
les a cherchez & expérimentez & elle n'y trouve point 
celuy qu'elle ayme, elle passe oultre, ainsi que l'en- 
fant, selon sa petitesse, ayme les poupines & aultres 
petites choses, les plus belles que son oeil peut veoir, 
6c estime richesse d'assembler des petites pierres, 
mais en croissant aime les poupines vives & amasse 
les biens nécessaires pour la vie humaine. Mais, quand 
il congnoist par plus grande expérience que es choses 
territoires n'y a perfedion ne félicité, désire chercher 
le &âeur & la source d'icelle. Toutes fois, si Dieu ne 

lui ouvre l'oeil de Foy, serait en danger de devenir 
d'un ignorant ung infidèle philosophe, car Foy seule- 
ment peut monstrer & Étire recevoir le bien, que 
l'homme charnel & animal ne peut entendre. 

— Ne voyez vous pas bien, » dist Longarine, « que 
la terre non cultivée portant beaucoup d'herbes & 
d'arbres, combien qu'ils soient inutiles, est désirée 
pour l'espérance qu'elle apportera bon fruid quand il 
y sera semé ; aussi le cueur de l'homme, qui n'a nul sen- 
timent d'amour aux choses visibles, ne viendra jamais 
i l'amour de Dieu par la semence de sa parole, car la 
terre de son cueur est stérile, froide & damnée. 

— Voilà pourquoy, » dist Saftedent, « la plus part 
des Dodeurs ne sont spirituels, car ils n'aymeront 
jamais que le bon vin & chamberiéres laides & ordes, 
sans expérimenter que c'est d'aymer dames honnestes. 

— Si je sçavois bien parler latin, » dist Simontault, 
a je vous allégueroye que saind Jehan did que celuy 
qui nayme son frère qu'il veoit, comment aimera il 
Dieu qu'il ne veoit poinâ? car par les choses visibles on 
est tiré à l'amour des invisibles. 

— Mais, » dist Ennasuitte, a quis est ille^ & laudU' 
bimus eum, ainsi parfaid que vous le dides ? 

— Il y en a, » respondit Dagoucin, qui ayment si 
fort & si par&idement qu'ils aymeroient autant mourir 
que de sentir ung désir contre l'honneur & la con- 
science de leur Maîtresse, & si ne veuUent qu'elles ne 
autres s'en apperçoivent. 

— Ceux-là, » dist Safiredent, « sont de la nature de 
la camalercite, qui vit de l'aer, car il n'y a homme au 
monde qui ne désire declairer son amour & de sçavoir 
estre aymé, & si croy qu'il n'est si forte fiebvre d'ami- 



Digitized by VjOOQ IC 



XIX* NOUVELLE I29 

tié qui soubdain ne passe quand on congnoîst le con- 
traire. Quant à moy, j'en ay veu des miracles évi- 
dentz. 

— Je vous prie, » dist Ennasuitte, « prenez ma 
pkce, 6c nous racomptez de quelqu'un qui soit ressus- 
cité de mort à vie pour congnoistre en sa Dame le 
contraire de ce qu'il desiroit. 

— Je crains tant, » dist Saffredent, « de desplaire 
aux Dames, de qui j'ay esté & seray toute ma vie ser- 
viteur, que sans exprés commandement je n'eusse osé 
racompter leurs imperfeâions; mais, pour obéir, je 
n'en céleray la vérité : 

Lt sieur de Ryantjart amoureux d'une Dame veuve, ayant connu 
en elle le contraire de u qu'il désirait & çu'dîe luy avoit sour 
vent persuadé, se saisit si fort qu'en un instant le dépit eut 
puissance d'éteindre le feu que la longueur du tems ny l'occasion 
n'avoyent sçeu amortir. 

■u pays de Daulphiné, y avoît un Gentil 
! homme, nommé le Seigneur de Riant, 
de la Maison du Roy François premier, 
autant beau & honneste Gentil homme 
qu'il estoit possible de veoir. H fut longuement 
serviteur d'une Dame vefve, laquelle il aymoit & 
révéroit tant, de paour qu'il avoit de perdre sa 
bonne grâce, que ne l'osoit importuner de ce qu'il 
desiroit le plus. 

Et luy, qui se sentoit beau & digne d'estre a3rmé, 
croyoit fermement ce qu'elle luy juroit souvent, 
c'est qu'elle l'aimoit plus que tous les hommes du 
monde & que, si elle estoit contrainâe de faire 

quelque chose pour un Gentil homme, ce seroit 
pourluy seullement comme le plus parfaiaqu*elle 
avoit jamais congneu, le priant de se contenter, 
sans oultre passer, de ceste honneste amitié. Et 
d'aultre part Tasseuroit si fort que, si elle con- 
gnoissoit qu'il prétendist davantaige, sans se con- 
tenter de la raison, que du tout il la perdroit. Le 
pauvre Gentil homme non seullement se conten- 
toit, mais se trouvoit très heureux d'avoir gaingné 
le cueur de celle où il pensoit tant d'honnesteté. 

H seroit long de vous racompter le discours de 
son amitié, la longue fréquentation qu'il eut avecq 
elle, les voyages qu'il faisoit pour la venir veoir; 
mais, pour venir à la conclusion, ce pauvre martir 
d'un feu si plaisant que, plus on brusle, plus on 
en veult brusler, cherchoit tousjours le moyen 
d'augmenter son martire. 

Ung jour luy print fantaisie d'aller veoir en 
poste celle qu'il aymoit plus que luy mesme & 
qu'il estimoit par dessus toutes les femmes du 
monde. Luy arrivé en sa maison demanda où elle 
estoit; on luy dist qu'elle ne faisoit que venir de 
Vespres & estoit entrée en sa Garenne pour para- 
chever son Service. D descendit de cheval & s'en 
alla tout droit en ceste Garenne où elle estoit, & 
trouva sts femmes qui luy dirent qu'elle s'en al- 
loit toute seule promener en une grande allée. 

Il commença à plus que jamais espérer quelque 

bonne fortane pour luy &, le plus doulcement 
qu'il peut, sans faire un seul bruiâ> la chercha le 
mieulx qu'il luy fut possible, désirant sur toutes 
choses de la pouvoir trouver seule. Mais, quand il 
fut près d'un pavillon faid d'arbres pliez, lieu tant 
beau & plaisant qu'il n'estoit possible de plus, en- 
tra soubdainement là comme celuy à qui tardoit 
de veoir ce qu'il ajmioit, mais il trouva à son en- 
trée la Damoiselle couchée dessus l'herbe entre les 
bras d'un Palefrenier de sa Maison, aussi laid, ord 
& infâme que de Riant estoit beau, honneste & 
aimable. 

Je n'entreprendz pas de vous paindre le despit 
qu'il eut, mais il fut si grand qu'il eut puissance 
en ung moment d'esteindre le feu que la longueur 
du temps ni l'occasion n'avoient su faire, &, au- 
tant remply de despit qu'il avoit eu d'amour, luy 
dist: « Madame, prou vous face. Âujourd'huy 
par vostre meschanceté congneue suis guéry & dé- 
livré de la continuelle douleur dont honnesteté 
que j'estimois en vous estoit l'occasion », &, sans 
autre adieu, s'en retourna plus viste qu'il n'es- 
toit venu. 

La pauvre femme ne luy feit autre response 
sinon de mettre la main devant son visaige, car, 
puis qu'elle ne pouvoit couvrir sa honte, couvrit 
elle ses oeilz pour ne veoir celuy qui la voyoit trop 
clairement, nonobstant sa dissimuktion. 

Par quoy, mes Dames, je vous supplie, si vous n'a- 
vez la volunté d'aymer parÊddement, ne vous pensez 
poinâ dissimuler à ung homme de bien & luy faire 
desplaisir, pour vostre gloire, car les hypocrites sont 
payez de leurs loyers & Dieu favorise ceux qui ayment 
na'ifvement. 

— Vrayment, » dist Oisille, « vous nous l'avez 
gardé bonne pour la fin de la Journée, &, si ce n*estoit 
que nous avons tous juré de dire vérité, je ne sçaurois 
croire que une femme de Testât dont elle estoit sçeut 
estre si meschante de l'âme quant à Dieu & du corps, 
laissant ung si honneste Gentil homme pour ung si 
villain Muletier. 

— Hélas, Madame, » dist Hircan, » si vous sçaviez 
la difiêrence qu'il y a d'un Gentil homme, qui toute sa 
vie a porté le hamois & suivy la guerre, auprès d'un 
varlet bien nourry sans bouger d'un lieu, vous excu- 
seriez cette pauvre vefve. 

— Je ne crois pas, Hircan, » dist Oisille, « quelque 
chose que vous en diftes, que vous puissiez recepvoir 
nulle excuse d'elle. 

— J'ay bien py dire, » dist Simontault, « qu'il y a 
des femmes qui veulent avoir des Évangélistes pour 
prescher leur vertu & leur chasteté, & leur font la 
meilleure chère qu'il leur est possible & la plus pri- 
vée, les asseurant que, si la conscience & l'honneur ne 
les retenoient, elles leur accorderoient leurs désirs, & 
les pauvres sots, quand en quelque compaignie parlent 
d'elles, jurent qu'ils mettroient leur doigt au feu sans 
brusler pour soubstenir qu'elles sont femmes de bien, 
car ils ont expérimenté leur amour jusques au bout. 
Ainsi se font louer par les honnestes hommes celles 

qui à leurs semblables se monstrent telles qu'elles sont, 
& choisissent ceulx qui ne sçauroient avoir hardiesse 
de parler &, s'ils en parlent, pour leur orde & vile 
condition ne seroient pas creuz. 

— Voilà, » dist Longarine, « une opinion que j'ay 
autresfois oy dire aux plus jaloux & soupçonneux 
hommes, mais c'est peindre une Chimère; car, com- 
bien qu'a soit advenu à quelque pauvre malheu- 
reuse, si est ce chose qui ne se doibt soupsonner en 
aultre. 

— Or, » leur dist Parlamente, « tant plus avant 
nous entrons en ce propos, & plus ces bons Seigneurs 
icy drapperont sur la tissure de Simontault & tout à 
nos despens. Par quoy il vault mieulx aller oyr Vespres, 
à fin que ne soyons tant attendues que nous fusmes 
hier ». 

La compaignie fut de son opinion, Se en allant 
Oisille leur dit : 

a Si quelqu'un de vous rend grâces à Dieu d'avoir 
en ceste Journée dift la vérité des histoires que nous 
avons racomptées, Safiredent luy doibt requérir par- 
don d'avoir remémoré une si grande villenie contre 
les dames. 

— Par ma foy, » respondit Saffredent, « combien 
que mon compte soit véritable, si est ce que je l'ay oy 
dire. Mais, quand je vouldroye faire le rapport du cerf 
à veue d'oeil, je vous ferois faire plus de signes de 
croix de ce que je sçay des femmes que l'on n'en Ëdâ 
à sacrer une église. 

— C'est bien loing de se repentir, » dit Geburon, 
« quand la confession aggrave le péché. 

— Puisque vous avez telle opinion des femmes, » 

dist Parlamente, « elles vous debvroient priver de leur 
honneste entreténement & privaultez. » 

Mais il luy respondit : « Aucunes ont tant usé en 
mon endroiâ du conseil que vous leur donnez, en. 
m'esloignant & séparant des choses justes & hon- 
nestes, que, si je pouvois dire pis & pis faire à toutes, 
je ne m'y espargneroie pour les inciter à me venger de 
celle qui me tient si grand tort. 3» 

En disant ces paroles, Parlamente meit son touret 
de nez & avecq les autres entra dedans l'Eglise, 
où ils trouvèrent Vespres très bien sonnées, mais ils 
n'y trouvèrent pas ung Religieux pour les dire, pource 
qu'ils avoient entendu que dedans le pré s'assembloit 
ceste compaignie pour y dire les plus plaisantes choses 
qu'il estoit possible, &, comme ceuLc qui aymoient 
mieuk leurs plaisirs que les oraisons, s'estoient allés 
cacher dedans une fosse, le ventre contre terre der- 
rière une haye fort espesse, & là avoient si bien 
escouté les beaulx comptes qu'ils n'avoient point oy 
sonner la cloche de leur Monastère, ce qui parut bien 
quand ils arrivèrent en telle haste que quasi l'alaine 
leur failloit à commencer Vespres. Et, quand elles furent 
diâes, confessèrent à ceulx qui leur demandoient l'oc- 
casion de leur chant tardif & mal entonné que ce avoit 
esté pour les escouter, par quoy, voyans leur bonne 
volunté, leur fut permis que tous les jours assisteroient 
derrière la haye, assis à leur aise. 

Le soupper se passa joyeusement en relevant les 
propos qu'ils n'avoient pas mis à fin dans le pré, qui 
durèrent tout le long du soir, jusques à ce que la Dame 
Oisille les pria de se retirer à fin que leur esprit fust 
plus prompt le lendemain, après un bon & long repos, 

dont elle disoit que une heure avant mynuia valoit 
mieux que trois après. Ainsi, s'en allant chascun en sa 
chambre, se partit cette compaignie, mettant fin à 
cette seconde Journée. 



Hept. IL i« 



Digitized by VjOOQ IC 



Digitized by CjOOQ IC 



L'HEPTAMERON 

DES NOUVELLES 

DE 

LA ROINE DE NAVARRE 



TROISIESME JOURNÉE 

En la Traisiesme Jaurtiée on devise 

des Dames qui en leur amytii n'ont 

cerchi nulle fin que l'honnesieti 

& de l'hypocrisie & 

méchanceté des 

Religieux 



Digitized by VjOOQ IC 



Digitized by VjOOQ IC 



L'HEPTAMERON 

DES NOUVELLES 

* 
DE 

LA R.OINE DE NAVARRE 



TROISIESME JOURNÉE 




PROLOGUE 

E matin la compaignye ne sçeut si tost 
venir en la salle qu'elle n'y trouvast Madame 
Oisille qui avoit plus de demie heure avant 
estudié la leçon qu'elle devoit lire, &, si le 
premier & second jour elle les avoit rendus contens, 
elle n'en feyt moins le troisiesme &, n'eust été que 
ung des Religieux les vint quérir pour aller à la grand 
messe, ils ne l'eussent oye, leur contemplation les em- 
peschant d'oyr la cloche. 

La messe oye bien dévotement, & le disner passé 
bien sobrement pour n'empescher par les viandes leur 
mémoire à s'acquiâer chacun en son reng le mieulx 

qu'il seroit possible, se retirèrent en leurs chambres à 
visiter leurs registres, attendant l'heure accoustumée 
d'aller au pré, laquelle venue, ne faillirent à ce beau 
voyage, & ceulx qui avoient délibéré de dire quelque 
folie avoient desjà les visaiges si joyeux que l'on espé- 
roit d'eulx occasion de bien rire. Quand ils furent 
assis, demandèrent à Saf&edent à qui il donnoit sa voix 
pour la troisiesme Journée : 

« Il me semble, » dist il, « que, puisque la faulte 
que je feis hier est si grande que vous dides, ne sça- 
chant histoire digne de la réparer, que je dois donner 
ma voix à Parlamente, laquelle pour son bon sens sçaura 
si bien louer les Dames qu'elle fera mettre en oubly 
la vérité que je vous ay diâe. 

— Je n'entreprens pas, » dist Parlamente, « de ré- 
parer vos faultes, mais oui bien de me garder de les 
ensuivre, par quoy je me délibère, usant de la vérité 
promise & jurée, de vous monstrer qu'il y a des 
Dames qui en leurs amitiez n'ont cherché nulle fin que 
l'honnesteté, &, pour ce que celle dont je vous veulx 
parler estoit de bonne Maison, je ne changeray rien 
en l'histoire que le nom, vous priant, mes Dames, de 
penser qu'Amour n'a poind de puissance de changer 
ung cueur chaste & honneste, comme vous verrez par 
l'histoire que je vous voys compter : 

Rohndine, ayant attendu jusqu'à Vage de xocx ans à esire maryée 
& connoisçant h négligence de son père & le peu défaveur que 
luy portait sa Maistresse, prend telle amyiié à un Gentil homme 
hastard qu'elle luy promeit ntaryage, dont sofi père averty luy 
usa de toutes les rigueurs qui luy furent possibles pour la faire 
consentir à la dissolution de u maryage, mais elle persista en 
son amytié jusques à la mort du Bastard, de laquelle certifiée 
fut maryée à un Gentil Ixmmie, du nom & des armes de sa 
Maison. 




L y avoit en France une Royne qui en 
sa compaignie nourrissoit plusieurs 
filles de bonnes & grandes Maisons. 
Entre autres y en avoit une, nommée 
Rolandine, qui estoitbien proche sa parente; mais 
la Royne, pour quelque inimitié qu'elle portoit à 
son père, ne luy faisoitpas fort bonne chère. 

Geste fille, combien qu'elle ne fiist des plus 
belles, ny des laides aussy, estoit tant saige & ver- 

tueuse que plusieurs grands personnaiges la de- 
mandoient en mariage, dont ils avoient froide 
response : car le père aimoit tant son argent qu'il 
oublyoit l'advancement de sa fille, & sa Maistresse, 
comme j'ay did, luy portoit si peu de faveur 
qu'elle n'estoit point demandée de ceulx qui se 
vouloient advancer dans la bonne grâce de la 
Royne. 

Ainsi, par la négligence du père & par le des- 
daing de sa Maistresse, ceste pauvre fille demeura 
long temps sans estre maryée, &, comme celle 
qui se fascha à la longue, non tant pour envie 
qu'elle eust d'estre mariée que pour la honte 
qu'elle avoit de ne l'estre poind, se retira du tout 
à Dieu, laissant les mondanitez & gorgiasetez de la 
Court. Son passetemps fiit à prier Dieu ou à faire 
quelques ouvraiges, & en ceste vie ainsy retirée 
passa ses jeunes ans, vivant tant honnestement & 
saindement qu'il n'estoit possible de plus. 

Qpand elle fiit approchée des trente ans, il y 
avoit ung Gentil homme, bastard d'une bonne & 
grande Maison , autant gentil compaignon & 
homme de bien qu'il en fût de son temps, mais la 
richesse l'avoit du tout délaissé & avoit si peu de 
beaulté que une Dame, quelle qu'elle fiist, ne Teust 
pour son plaisir choisy. Ce pauvre Gentil homme 
estoit demeuré sans party &, comme souvent ung 
malheureux cherche l'autre, vint aborder ceste 

Damoiselle Rolandine, car leufs fortunes, corn-' 
plexions & conditions estoient fort pareilles. Et, 
se complaignans Tun à l'autre de leurs in£9rtunes, 
prindrent une très grande amitié &, se trouvans 
tous deux compaignoas de malheur, se cherchoient 
en tous lieux pour se consoler Tun l'autre , & en 
ceste fréquentation s'engendra une très grande Se 
longue amitié. 

Ceulx qui avoient veu la Damoiselle Rolandine 
si retirée qu'elle ne parloit à personne, la voyans 
incessamment avec le bastard de bonne Maison, 
en furent incontinent scandalisez & dirent à sa 
gouvernante qu'elle ne debvoit endurer ces longs 
propos, ce qu'elle remonstra à Rolandine, luy di- 
sant que chascun estoit scandalisé de ce qu'elle 
parloit tant à ung homme qui n'estoit assez 
riche pour l'espouser ny assez beau pour estre 
amy. 

Rolandine, qui avoit tousjours esté plus reprise 
de son austérité que de ses mondanitez, dist à sa 
gouvernante : « Helas, ma mère, vous voyez que 
je ne puis avoir ung mary selon la Maison d'où je 
suis, & que j'ay tousjours fuy ceulx qui sont 
beauk & jeunes, de paour de tumber aux incon- 
véniens où j'en ay veu d'autres. Et je trouve ce 
Gentil homme icy saige & vertueux comme vous 
sçavez, lequel ne me presche que toutes choses 
bonnes & vertueuses. Qjiel tort puis je tenir à 

Hept, IL 19 

VOUS & à ceuk qui en parlent de me consoler avec 
luy de mes ennuyas ? » 

La pauvre vieille , qui aimoit sa maistresse plus 
qu'elle mesmes, luy dist: « Ma Damoyselle, je 
voy bien que vous dides h vérité, & que vous 
estes traiâée de père & de maistresse autrement 
que vous ne le méritez. Si est ce que, puis que 
Ton parle de vostre honneur en ceste sorte, fust il 
vostre propre frère, vous vous devez retirer de 
parler à luy. » 

. Rolandine luy dist en plorant : « Ma mère, 
puisque vous le me conseillez, je le feray, mais 
c'çst chose estrange de n*avoir en ce monde une 
seule consolation. » 

Le bastard, comme il avoit accoustumé, la vou- 
lut venir entretenir, mais elle luy déclara tout au 
long ce que sa gouvernante luy avoit diâ & le 
pria en plorant qu'il se contentast pour ung temps 
de ne luy parler poinâ jusques ad ce que ce bruiâ 
fust ung peu passé, ce qu'il feit à sa requeste. 

Mais, durant cest esloignement ayant perdu l'un 
& l'autre leur consolation, commencèrent à sentir 
ung torment qui jamais ni d'un costé ni d'autre 
n'avoit esté expérimenté. Elle ne cessoit de prier 
Dieu, aller en voyage, jeusner & faire abstinences, 
car cest amour, encores à elle incogneu, luy don- 
noit une inquiétude si grande qu'elle ne la laissoit 
une seule heure reposer. Au bastard de bonne 

Maison ne faisoit Amour moindre effort ; mais luy , 
qui avoit desja conclud en son cueur de l'aimer & 
de tascher de l'espouser, regardant avec Tamour 
l'honneur que ce luy seroit s'il la povoit avoir, 
pensa qu'il falloit cercher moyen pour luy déclarer 
sa volunté & surtout gaingner sa gouvernante, ce 
qu'il feyt en luy remonstrant la misère où estoît 
tenue sa pauvre maistresse, à laquelle on vouloit 
oster toute consolation. Dont la bonne vieille en 
pleurant le remercia de l'honneste affedion qu'il 
portoit à sa maistresse, & advisèrent ensemble le 
moyen conune il pourroit parler à eUe. C'estoit 
que Rolandine fairoit souvent semblant d'estre 
malade d'une migraine, où l'on craint fort le bruiâ, 
&, quand ses compaignes iroient en la chambre 
de la Royne, ils demeureroient tous deux seuls & 
là il la pourroit entretenir. 

Le bastard en fut fort joyeubc & se gouverna 
entièrement par le conseil de ceste gouvernante, 
en sorte que, quand il vouloit, il parloit à s'amie. 
Mais ce contentement ne luy dura guères, car la 
Royne, qui ne l'aimoit pas fort, s'enquit que fai- 
soit tant Rolandine en la chambre. Et, combien 
que quelqu'un dist que c'estoit pour sa maladie, 
toutesfois ung autre, qui avoit trop de mémoire 
des absens, luy dist que l'ayse qu'elle avoit d'en- 
tretenir le bastard de bonne Maison luy debvoit 
faire passer sa migraine. 

La Royne, qui trouvoit les péchez véniels des 
autres mortels en elle, l'envoya quérir & luy dé- 
fendit de parler jamais au bastard, si ce n'estoit 
en sa chambre ou en sa salle. La Damoiselle n'en 
feit nul semblant, mais luy dist : « Si j'eusse pensé, 
Madame, que luy ou autre vous eust despieu, je 
n'eusse jamais parlé à luy. » Toutesfois pensa en 
elle mesme qu'elle chercheroit quelque autre 
moyen dont la Ro3nae ne sçauroit rien, ce qu'elle 
feyt. Et, les mercredy, vendredy & sabmedy 
qu'elle jeusnoit, demeuroit en sa chambre avec sa 
gouvernante, où elle avoit loisir de parler, tandis 
que les autres souppoient, à celuy qu'elle com- 
mençoit à aymer très fort. 

Et, tant plus le temps de leur propos estoit ab- 
brégé par contrainâe & plus leurs paroles estoient 
diâes par grande affeâion, car ils desroboient le 
temps comme fait ung larron une chose précieuse. 
L'affaire ne sçeut estre mené si secrettement que 
quelque Varlet ne le vist entrer là dedans au jour 
de jeusnes, & le redist en lieu où il ne fut celé à 
la Royne, qui s'en courrouça si fort qu'oncques 
pujrs n'osa le bastard aller en la chambre des Da- 
moiselles. Et, pour ne perdre le bien de parler à 
celle que tant il aimoit, faisoit souvent semblant 
d'aller en quelque voyaige, & revenoit au soir en 
l'église ou chappelle du chasteau, habillé en Cor- 
deUer ou Jacobin, ou si bien dissimulé que nul ne 

le congnoissoit, & là s'en alloit la Damoiselle 
Rolandine avecq sa gouvernante Tentretenir. 

Luy, voyant la grande amour qu'elle luy por- 
toit, n'eut crainâe de luy dire : « Madamoiselle, 
vous voyez le hazard où je me meâz pour vostre 
service & les deflfences que la Ro3nae vous a fedc- 
tes de parler à moy. Vous voyez d'autre part quel 
père vous avez, qui ne pense en quelque façon 
que ce soit de vous marier. Il a tant refusé de bons 
partiz que je n'en sçaiche plus, ny près ny loing 
de luy, qui soit pour vous avoir. Je sçay bien que 
je suis pauvre & que vous ne sçauriez espouser 
Gentil homme qui ne soit plus riche que moy. 
Mais, si amour & bonne volunté estoient estimez 
ung trésor, je penserois estre le plus riche homme 
du monde. Dieu vous a donné de grands biens, 
& estes en danger d'en avoir encore plus. Si j'es- 
toys si heureux que vous me voulussiez eslire pour 
mary, je vous serois mary, amy & serviteur toute 
ma vie, &, si vous en prenez ung esgal à vous, 
chose difficile à trouver, il vouldra estre maistre 
& regardera plus à vos biens qu'à vostre personne 
& à la beaulté que à la vertu, &, en joyssant de 
l'ususfruiâ de vostre bien, traiâera vostre corps 
autrement qu'il ne le mérite. Le désir que j'ay 
d'avoir ce contentement & la paour que j'ay que 
vous n'en ayez point avecq ung autre me font 
vous supplier que par un mesme moyen vous me 

rendiez heureux & vous la plus satisfaiâe & la 
mieux traidée femme qui oncques fiit. » 

Rolàndine, escoutant le mesme propos qu'elle 
avoit délibéré de luy tenir, luy respondit d'un vi- 
saige content : 

« Je suis très aise dont vous avez commencé le 
propos dont, lonc temps a, j'avois délibéré vous 
parler & auquel, depuis deux ans que je vous con- 
gnoys, je n'ay cessé de penser & de repenser en 
moy mesmes toutes les raisons pour vous & con- 
tre vous que j'ay peu inventer. Mais à la fin, sça- 
chant que je veulx prendre Testât de mariage, il 
est temps que je commence & que je choisisse 
celuy avec lequel je penseray mieux vivre au re- 
pos de ma conscience. Je n'en ay sçeu trouver 
un, tant soit il beau, riche ou grand Seigneur, 
avec lequel mon cueur & mon esprit se peust ac- 
corder sinon à vous seul. Je sçay qu'en vous es- 
pousant je n'offense poinft Dieu, mais fais ce qu'il 
commande, &, quant à Monseigneur mon père, il 
a si peu pourchassé mon bien & tant refusé que 
la loy veult que je me marie sans ce qu'il me puisse 
deshériter. Quand je n'auray que ce qui m'appar- 
tient, en espousant ung mary tel envers moy que 
vous estes, je me tiendray la plus riche du monde. 
Quant à la Royne ma maistresse, je ne doibtz 
poind faire conscience de luy desplaire pour obéjn: 
à Dieu, car elle n'en a poind faid de m'empes- 

chérie bien que en ma jeunesse j'eusse peu avoir. 
Mais 9 à fin que vous congnoissiez que Tamitié 
que je vous porte est fondée sur la vertu & sur 
rhonneur, vous me promeâerez, que si j'accorde 
ce mariage, de n'en pourchasser jamais la con* 
sommation que mon père ne soit mort ou que je 
n'aye trouvé moyen de l'y faire consentir, » ce 
que luy promist voluntiers le bastard, & sur ces 
promesses se donnèrent chascun ung anneau en 
nom de mariaige, & se baisèrent en l'église devant 
Dieu, qu'ils prindrent en tesmoing de leur pro- 
messe, & jamais depuis n'y eut entre eulx plus 
grande privaulté que de baiser. 

Ce peu de contentement donna grande satis- 
faâion au cueur de ces deux parfaiâs amans, & 
furent ung temps sans se veoir, vivans de ceste 
seureté. D n'y avoit guères lieu où l'honneur se 
peust acquérir que le bastard de bonne maison n'y 
allast avec ung grand contentement qu'il ne pou- 
voit demeurer pauvre, veu la riche femme que 
Dieu luy avoit donnée, laquelle en son absence 
conserva si longuement ceste parfaide amityé 
qu'elle ne tint compte d'homme du monde. Et, 
combien que quelques ungs la demandassent en 
mariage, ils n'avoient néantmoins autre response 
d'elle sinon que, depuis qu'elle avoit tant demeuré 
sans estre mariée, elle ne vouloit jamais l'estre. 

Ceste response fut entendue de tant de gens 

que la Royne en oyt parier, & luy demanda pour 
quelle occasion elle tenoit ce languaige. Rolan- 
dine luy dist que c'estoit pour luy obéjrr, car elle 
sçavoit bien qu'elle n'avoit jamais eu envie de la 
marier au temps 8c au- lieu où elle eust esté hono- 
rablement pourveue & à son ayse, & que Taage & 
la patience luy avoient apprins de se contanter de 
Testât où elle estoit, &, toutes les fois que l'on luy 
parloit de mariage, elle faisoit pareille response. 

Quand les guerres estoyent passées & que le 
bastard estoit retourné à la Court, elle ne parloit 
point à luy devant les gens, mais alloit tousjours 
en quelque église l'entretenir soubz couleur de se 
confesser, car la Royne avoit défendu à luy & à 
elle qu'ils n'eussent à parler tous deux sans estre 
en grande compaignie, sur peine de leurs vies. 
Mais l'amour honneste, qui ne congnoist nulles 
défenses, estoit plus prest à trouver les moyens 
pour les faire parler ensemble que leurs ennemis 
n'estoient prompts à les gueâer &, soubz l'habit 
de toutes les Religions qu'ils se peurent penser, 
continuèrent leur honneste amitié, jusques à ce 
que le Roy s'en alla en une maison de plaisance 
près de Tours, non tant près que les dames eus- 
sent peu aller à pied à aultre église que à celle du 
chasteau, qui estoit si mal bastie à propos qu'il n'y 
avoit lieu à se cacher où le confesseur n'eust esté 
clahrement congneu. 

Toutesfois, si d'un costë l'occasion leur falloir, 
Amour leur en trouvoit une autre plus aisée, car 
il arriva à la Cour une dame de laquelle le bastard 
estoit proche parent. Ceste Dame avecq son fils 
furent logez en la maison du Roy, & estoit la 
chambre de ce jeune Prince avancée toute entière 
outre le corps de la maison où le Roy estoit, telle- 
ment que de sa fenestre povoit veoir & parler à 
Rolandine, car les deux fenestres estoyent propre- 
ment à l'angle des deux corps de maison. En ceste 
chambre, qui estoit sur la salle du Roy, estoient 
logées toutes les Damoiselles de bonne Maison 
compagnes de Rolandine, laquelle, advisant par 
plusieurs fois ce jeune Prince à sa fenestre, en feyt 
advertir le bastard par sa gouvernante, lequel, 
après avoir bien regardé le lieu, feit semblant de 
prendre fort grand plaisir de lire ung livre des 
Chevaliers de la Table ronde qui estoit en la 
chambre du Prince. 

Et, quand chacun s'en alloyt disner, pryoit ung 
Varletde chambre le vouloir laisser achever de lire 
& l'enfermer dedans la chambre & qu'il la garde- 
rdit bien. L'autre, qui le congnoisso3rt parent de 
son Maistre & homme seur, le laissoit lire tant 
qu'il luy plaisoit. D'autre costé venoit à sa fenes- 
tre Rolandine, qui, pour avoir occasion d'y de- 
meurer plus longuement, feingnit d'avoir mal à 
une jambe, & disnoyt & souppoyt de si bonne 

heure qu'elle n'alloit plus àTordînaire des Dames. 
Elle se mist à faire ung lift de reseul de soye cra- 
moisie, & l'attachoit à la fenestre où elle vouloit 
demorer seule &, quand elle voyoit qu'il n'y avoit 
personne, elle entretenoit son mary, qui pou- 
voit parler si haut que nul ne les eust sçeu oyr, 
'&, quand il s'approchoit quelqu'un d'elle, elle 
toussoit & faisoit signe par lequel le bastard se 
pouvoit bien tost retirer. Ceulx qui faisoient le 
guet sur eux tenoient pour certain que l'amitié es- 
toit passée, car elle ne bougeoit d'une chambre 
où seurement il ne la pouvoit veoir, pource que 
l'entrée luy en estoit défendue. 

Ung jour la mère de ce jeune Prince, estant en 
la chambre de son fils, se meit à la fenestre où es- 
toit ce gros livre, & n'y demeura guères qu'une 
des compagnes de Rolandine, qui estoit à celle de 
leur chambre, salua ceste Dame & parla à elle. La 
Dame luy demanda comme se portoit Rolandine ; 
elle luy dist qu'elle la verroit bien s'il luy plaisoit, 
& la feit venir à la fenestre en son couvre-chef de 
nuia &, après avoir parlé de sa maladie, se reti- 
rèrent chacune de son costé. 

La Dame, regardant ce gros livre de la Table 
ronde, dist au Varlet de chambre qui en avoit la 
garde : « Je m'esbahis comme les jeunes gens per- 
dent le temps à lire tant de foUyes. » Le Varlet de 
chambre luy respondit qu'il s'esmerveilloit encores 

plus de ce que les gens estimez bien sages & aagez 
y estoient plus aflfeédonnez que les jeunes, & pour 
une merveille luy compta comme le bastard, son 
cousin, y demeuroit quatre ou cinq heures tous 
les jours à lire ce beau livre. Incontinent frappa 
au cueur de ceste Dame l'occasion pour quoy c'es- 
toit, & donna charge au Varlet de chambre de se 
cacher en quelque lieu & de regarder ce qu'il fe- 
roit, ce qu'il feit, & trouva que le livre où il lisoit 
estoit la fenestre où Rolandine venoit parler à 
luy, & entendit plusieurs propos de l'amitié qu'ils 
cuidoient tenir bien secrette. 

Le lendemain le racompta à sa Maistresse, qui 
envoya quérir le bastard &, après plusieurs re- 
monstrances, luy défendit de ne se y trouver plus 
&, le soir, elle parla à Rolandine, la menassant, si 
elle continuoit ceste folle amityé, de dire à la 
Royne toutes ces menées. 

Rolandine, qui de rien ne s'étonnoit, jura que, 
depuis la défense de sa Maistresse, elle n'y avoit 
point parlé, quelque chose que l'on dist, & qu'elle 
en sçeut la vérité tant de ses compaignes que des 
Varletz & serviteurs. Et, quant à la fenestre dont 
elle parloit, elle nia d'y avoir parlé au bastard, " 
lequel, craingnant que son affaire fust révélé, s'es- 
longna du danger & fut long temps sans revenir 
à la Court, mais non sans escripre à Rolandine 
par si subtils moyens que, quelque guet que la 

Royne y meist, U n'estoit sepmaine qu'elle n*eust 
deux fois de ses nouvelles. 

Et, quand le moyen des Religieux dont il s'ai- 
doit fut failly, il luy envoyoit ung petit Paige ha- 
billé de couleurs, puis de l'un, puis de l'autre, qui 
s'arrestoit aux portes où toutes les Dames pas- 
soient & là bailloit ses lettres secrètement par my 
la presse. Ung jour, ainsy que la Royne alloit aux 
champs, quelqu'un, qui recongneut le Paige & 
qui avoit la charge de prendre garde à ceste affaire, 
courut après; mais le Paige, qui estoit fin, se 
doubtant que Ton le cherchoit, entra en la maison 
d'une pauvre femme qui faisoit sa potée auprès du 
feu , où il brusla incontinent ses lettres. Le Gentil 
homme qui le suivoit le despouilla tout nud & 
chercha par tout son habillement, mais il n'y 
trouva rien, parquoy le laissa aller. Et, quant il fut 
party, la vieille luy demanda pourquoy il avoit 
ainsi cherché ce jeune enfant? fl luy dist : « Pour 
trouver quelques ledres que je pensois qu'il por- 
tast. — Vous n'aviez garde de les trouver, » dist la 
vieille, « car il les avoit bien cachées. — Je vous 
prie, » dist le Gentil homme, « dides moy en quel 
endroit c'est, » espérant bientost les recouvrer. 
Mais, quand il entendit que c'estoit dedans le feu, 
congneut bien que le Paige avoit esté plus fin 
que luy, ce que incontinant alla compter à la 
Royne. 

Toutesfois depuis ceste heure là ne s'ayda plus 
le bastard de Paige ne d'enfant & y envoya ung 
viel serviteur qu'il avoit, lequel, oubliant la crainfte 
de la mort dont il sçavoit bien que l'on faisoit me- 
nasser de par la Ro3me ceux qui se mesloient de 
ceste aflfaire, entreprint de porter lettres à Rolan- 
dine. Et, quand il fut entré au chasteau où elle 
estoit, s'en alla guetter à une porte au pied 
d'un grand degré où toutes les dames passoient ; 
mais ung Varlet, qui autrefois l'avoit veu, le re- 
coqgneut incontinent & l'alla dire au Mdstre 
d'hostel de la Royne, qui soubdainement le vint 
chercher pour le prendre. Le Varlet, saige & 
advisé, voyant que l'on le regardoit de loing, se 
retourna vers la muraille comme pour faire de 
l'eaue & là rompit ses lettres le plus menu qu'il 
luy fat possible & les jefta derrière une porte. 
Sur l'heure il fat prins & cherché de tous costez, 
&, quand on ne luy trouva rien, on l'interrogea 
par serment s'il avoit apporté nulles lettres, 
luy gardant toutes les rigueurs & persuasions 
qu'il luy fut possible pour luy faire confesser la 
vérité; mais, pour promesses ne pour menasses 
qu'on luy feit, jamais n'en sçeurent tirer autre 
chose. 

Le rapport en fut faid à la Ro)me, & quelqu'un 
de la compaignie s'advisa qu'il estoit bon de re- 
garder derrière la porte auprès de laquelle on l'a- 

voit prins, ce qui fut faift, & trouva Ton ce que Ton 
cherchoit; c'estoient les pièces de la lettre. On 
envoya quérir le Confesseur du Roy, lequel, après 
les avoir assemblées sur une table, leut la lettre 
tout du long, où la vérité du mariage tant dissi- 
mulé se trouva clairement, car le bastard ne Tap- 
peloit que sa femme. La Royne, qui n'avoit déli- 
béré de couvrir la faulte de son prochain, comme 
elle devoit, en feyt un très grand bruid & com- 
manda que par tous les moyens on feist confesser 
au pauvre homme la vérité de ceste lettre, & que 
en la luy monstrant il ne la pourroit regnier ; mais, 
quelque chose qu'on luy dist ou qu'on luy mons- 
trast, il ne changea son premier propos. Ceulx qui 
en avoient la garde le menèrent au bord de la ri- 
vière & le meirent dedans un sac, disant qu'il 
mentoit à Dieu & à la Royne contre la vérité 
prouvée. Luy, qui aimoit mieuk perdre sa vie que 
d'accuser son Maistre, leur demanda ung Confes- 
seur &, après avoir faid de sa conscience le mieulx 
qu'il luy estoit possible, il leur dist : 

« Messieurs, dides à Monseigneur le bastard, 
mon Maistre, que je luy recommande la vie de 
ma femme & de mes enfans, car de bon cueur je 
meds la mienne pour son service, & faides de 
moy ce qu'il vous plaira, car vous n'en tirerez ja- 
mais parole qui soit contre mon Maistre. » 

A l'heure, pour luy faire plus grand paour, le 

geftèrent dedans le sac en Teaue, luy crians : « Si 
tu veuk dire vérité, tu seras saulvé, » mais, voyans 
qu'il ne leur respondoit riens, le retirèrent de là 
& feirent le rapport de sa constance à la Royne, 
qui dist à l'heure que le Roy, son mary, ny elle 
n'estoient point si heureux en serviteurs que ung 
qui n'avoit de quoy les récompenser, & feit ce 
qu'elle peut pour le retirer à son service, mais ja- 
mais ne voulut abandonner son Maistre. Toutes- 
fois par le congé de sondiâ Maistre fut mis au 
service de la Ro3me, où il vescut heureux & con- 
tent. 

La Royne, après avoir congneu la vérité du 
mariage par la lettre du bastard, envoya quérir 
Rolandine &, avecq ung visaige tout courroucé 
l'appela plusieurs fois malheureuse en lieu de Cou- 
sine, luy remonstrant la honte qu'elle avoit faide 
à la Maison de son père de s'estre mariée & à elle, 
qui estoit sa Maistresse, sans son conamandement 
ne congé. 

Rolandine, qui de long temps congnoissoit le 
peu d'affedion que luy portoit sa maistresse, luy 
rendit la pareille, &, pource que l'amour luy de- 
failloit, la crainde n'y avoit plus de lieu; pensant 
aussi que ceste corredion devant plusieurs per- 
sonnes ne procédoit pas d'amour qu'elle luy por- 
tast, mais pour luy faire une honte, comme celle 
qu'elle estimoit prendre plus de plaisir à la chas- 

tier que de desplaisir de la veoir faillir, luy res- 
pondit d'un visaige aussi joyeulx & asseuré que 
la Royne monstroît le sien troublé & cour- 
roucé : 

«Madame, si vous ne congnoissiez vostre cueur 
tel qu'il est, je vous meftrois, au devant de la mau- 
vaise volunté que de long temps vous avez portée à 
Monsieur mon père & à moy , mais vous le sçavez, 
que vous ne trouverez poind estrange si tout le 
monde s'en doubte, & quant est de moy, Madame, 
je m'en suis apperçeue à mon plus grand dommaige. 
Car, quand il vous eust pieu me favoriser comme 
celles qui ne vous sont si proches que moy, je 
feusse maintenant mariée autant à vostre honneur 
qu'au mien; mais vous m'avez laissée comme une 
personne du tout oubliée en vostre bonne grâce, 
en sorte que tous les bons partis que j'eusse sçeu 
avoir me sont passez devant les oeilz par la négli- 
gence de Monsieur mon père & par le peu d'es- 
time que vous avez faid de moy, dont j'estois 
tumbée en tel desespoir que, si ma santé eust peu 
porter Testât de Religion, je l'eusse voluntiers 
prins pour ne veoir les ennuiâz continuelz que 
vostre rigueur me donnoit. 

« En ce désespoir m'est venu trouver celluy qui 
seroit d'aussi bonne Maison que moy si l'amour 
de deux personnes tstojt autant estimé que l'an- 
neau, car vous sçavez que son père passeroit de- 

vaut le mien. H m'a longuement entretenue & 
aimée; mais vous, Madame, qui jamais ne me 
pardonnastes nulle petite faulte ne me louantes 
de nul bon euvre, combien que vous congnoisse2 
par expérience que je n'ay poinâ accoustumë de 
parler de propos d'amour ne de mondanité & 
que du tout j'estois retirée à mener une vie plus 
religieuse que autre, avez incontinent trouvé es- 
trange que je parlasse à ung Gentil homme aussi 
malheureux en ceste vie que moy, en Tamidé du- 
quel je ne pensois ny ne cherchois autre chose 
que la consolation de mon esperit. Et, quand du 
tout je me veidz frustrée, j'entray en tel désespoir 
que je délibéray de chercher autant mon repos 
que vous aviez envye de me Tester & à l'heure 
eusmes parolles de mariage, lesquelles ont esté 
consommées par promesse & anneau. Parquoy il 
me semble, Madame, que vous me tenez ung grand 
tort de me nommer meschante, veu que en une si 
grande & parfaide amitié, où je pouvois trouver 
les occasions si je voulois, il n'y a jamais eu entre 
luy & moy plus grande privaulté que de baiser, 
espérant que Dieu me feroit la grâce que avant la 
consommation du mariage je gaingneroys le cueur 
de Monsieur mon père à se y consentir. Je n'ay 
poinâ offensé Dieu, ni ma conscience, car j'ay 
attendu jusques à l'aage de trente ans pour veotr 
ce que vous & Monsieur mon père feriez pour 

moy, ayant gardé ma jeunesse en telle chasteté & 
honnesteté que homme vivant ne m'en sçauroit 
rien reprocher, &,'par le conseil de raison que 
Dieu m'a donnée, me voyant vieille & hors d'es- 
poir de trouver party selon ma Maison, me suis 
délibérée d'en espouser ung à ma volume, non 
poinâ pour satisfaire à la concupiscence des oeilz, 
car vous savez qu'il n'est pas beau, ny à celle de 
la chair, car il n'y a poind eu de consommation 
chamelle, ny à l'orgueil, ny à l'ambition de ceste 
vie, car il est pauvre & peu advancé; mais j'ay re- 
gardé purement & simplement à la vertu qui est 
en luy, dont tout le monde est contraind de luy 
donner louange, à la grande amour aussi qu'il me 
porte, qui me faift espérer de trouver avecques luy 
repos & bon traidement.Et, après avoir bien pesé 
tout le bien & le mal qui m'en peut advenir, je 
me suis arrestée à la partie qui m'a semblé la meil- 
leure, & que j'ay débattue en mon cueur deux ans 
durans, c'est d'user le demourant de mes jours en 
sa compaignye, & suys délibérée de tenir ce pro- 
pos si ferme que tous les tourmens que j'en sçau- 
rois endurer, fust la mort, ne me feront departh: 
de ceste forte oppinion. Parquoy, Madame, il vous 
plaira excuser en moy ce qui est très excusable, 
comme vous mesmes l'entendez très bien, & me 
laissez vivre en paix, que j'espère trouver avecq 
luy, » 

La Rojme, voyant son visaige si constant & sa 
parole tant vériteble, ne luy peut respondre par 
raison &, en continuant de la reprendre & injurier 
par coUère, se print à pleurer en disant : « Mal- 
heureuse que vous estes, en lieu de vous humilier 
devant moy & de vous repentir d'une faulte si 
grande, vous parlez audatieusement sans en avoir 
la larme à l'oeil; par cela monstrez bien l'obstina- 
tion & la dureté de vostre cueur. Mais, si le Roy 
& vostre père me veulent croyre, ils vous meâront 
en lieu où vous serez contrainâe de parler autre 
langage. 

— Madame, respondit Rolandine, pource que 
vous m'accusez de parler trop audatieusement, je 
suis délibérée de me taure s'il ne vous plaist de 
me donner congé de vous respondre. » 

Et, quand elle eut comimandement de parler, 
luy dist: 

« Ce n'est poinâ à moy. Madame, à parler à 
vous, qui estes ma Maistresse & la plus grande 
Princesse de laChrestienté, audatieusement & sans 
la révérence que je vous doibts, ce que je n'ay 
voulu ne pensé faire; mais, puisque je n'ay advo- 
cat qui parle pour moy sinon la vérité, laquelle 
moy seule je sçay, je suis tenue de ladéclairer sans 
crainde, espérant que, si elle est bien congnue de 
vous, vous ne m'estimerez telle qu'il vous a pieu 
me nommer. Je ne crains que créature mortelle en- 

tende comme je me suisconduiâe en l'affaire dont 
l'on me charge, puisque je sçay que Dieu & mon 
honneur n'y sont en riens offensez. Et voilà qui 
me faiâ parler sans crainâe, estant seure que Cel- 
luy qui voit mon cueur est avecq moy, &, si ung 
tel juge estoyt pour moy, j'aurois tort de craindre 
ceux qui sont subjeâs à son jugement. Et pour- 
quoy doncques dois je pleurer, veu que ma con- 
science & mon cueur ne me reprennent poind en 
ceste affaire & que je suis si loing de m'en repen- 
tir que, si c'estoit à recommencer, je ferois ce que 
j'ay faid? Mais vous. Madame, avez grande occa- 
sion de pleurer, tant pour le grant tort que en 
toute ma jeunesse vous m'avez tenu que pour ce- 
luy que maintenant vous me faides de me repren- 
dre devant tout le monde d'une faulte qui doibt 
estre imputée plus à vous que à moy. Quand je 
aurois offensé Dieu, le Roy, vous, mes parens & 
ma conscience, je serois bien obstinée si de grande 
repentance je ne pleurois. Mais d'une chose bonne, 
juste & sainde, dont jamais n'eust été bruid que 
bien honorable, sinon que vous l'avez trop tost 
esventé, monstrant que l'envie que vous aviez de 
mon deshonneur estoit plus grande que de con- 
server l'honneur de vostre Maison & de voz pa- 
rens, je ne dois plorer. Mais, puis que ainsy il 
vous plaist. Madame, je ne suis pour vous contre- 
dire, car, quand vous m'ordonnerez telle peine 

qu'il vous plaira, je ne prendray moins de plaisir 
à la souffiir sans raison que vous aurez à la me 
donner. Parquoy, Madame, commandez à Mon- 
sieur mon père quel torment il vous plaist que 
je porte, car je sçay qu'il n'y fauldra pas. Au 
moins seray je bien aise que seullement pour mon 
malheur il suyve entièrement vostre volume & 
que, ainsy qu'il a esté négligent à mon bien 
suyvant vostre vouloir, il sera prompt à mon 
mal pour vous obéyr. Mais j'ay ung père au 
Ciel, lequel, je suis asseurée, me donnera autant 
de patience que je me voy de grands maulx par 
vous préparez, & en luy seul j'ay ma parfaide 
confiance. » 

La Royne, si courroucée qu'elle n'en pouvoit 
plus, commanda qu'elle fust emmenée de devant 
ses oeilz & mise en une chambre à part où elle ne 
peust parler à personne; mais on ne luy osta point 
sa gouvernante, par le moyen de laquelle elle feit 
sçavoir au bastard toute sa fortune & ce qu'il luy 
sembloit qu'elle devoit faire, lequel, estimant que 
les services qu'il avoit faiâs au Roy luy pourroient 
servir de quelque chose, s'en vint en diligence à 
la Court & trouva le Roy aux champs, auquel il 
compta la vérité du faid, le suppliant que à luy, 
qui estoit pauvre Gentil homme, voulust faire tant 
de bien d'appaiser la Rojme en sorte que le ma- 
riage peust estre consommé. 

Le Roy ne luy respondît riens sinon : « M'as- 
seurez-vous que vous Tavez espousée? — Ouy, 
Sire, » dist le bastard, « par paroles de présent 
seulement &, s*il vous plaist, la fin y sera mise. » 

Le Roy, baissant la teste & sans luy dire aultre 
chose, s'en retourna droift au chasteau &, quand 
il fut auprès de là, il appella le Capitaine de ses 
Gardes & luy donna charge de prendre le bastard 
prisonnier. 

Toutesfois tmg sien amy, qui congnoissoit le 
visaige du Roy, Tadvertit de s'absenter & se retirer 
en une sienne maison près de là &, si le Roy le 
faisoit chercher, comme il soupçonnoit, il luy fe- 
roit incontinent sçavoir pour s'en fiiyr hors du 
royaulme ; si aussi les choses estoient adoucies, il 
le manderoit pour retourner. Le bastard le creut 
& feit si bonne diligence que le Capitaine des 
Gardes ne le trouva poind. 

Le Roy & la Royne regardèrent ensemble qu'ils 
feroyent de ceste pauvre Damoiselle, qui avoit 
l'honneur d'estre leur parente, & par le conseil de 
la Rojme fut conclu qu'elle seroit renvoyée à son 
père, auquel l'on manda toute la vérité du faid. 
Mais, avant que l'envoyer, feirent parler à elle 
plusieurs gens d'Eglise & de Conseil, luy remons- 
trans, puis qu'il n'y avoit en son mariage que la 
paroUe, qu'il se povoit facilement defiiaire mais 
que l'un & l'autre se quittassent, ce que le Roy 

vouloit qu'elle feyst pour garder l'honneur de la 
Maison dont elle estoit. 

Elle leur feit response que en toutes choses elle 
estoit preste d'obéjn: au Roy, sinon à contrevenir à 
sa conscience , mais ce que Dieu avoit assemblé 
les hommes ne le povoient séparer, les priant de ne 
la tanter de chose si desraisonnable, car, si amour & 
bonne volunté fondée sur la crainâe de Dieu, sont 
les vraîz & seurs liens de mariaige, elle estoit si 
bien lyée que fer, ne feu, ne eaue ne povoient 
rompre son lien, sinon la mort à laquelle seule & 
non à aultre rendroit son anneau & son serment, 
les priant de ne luy parler du contraire, car elle 
estoit si ferme en son propos qu'elle a}rmoitmieuIx 
mourir en gardant sa foy que vivre après l'avoir 
nyée. 

Les députez de par le Roy emportèrent ceste 
constante response &, quand ilz veirent qu'il n'y 
avoit remède de luy faire renoncer son mary, l'en- 
voyèrent devers son père en si piteuse façon que 
par où elle passoit chacun ploroit. Et, combien 
qu'elle n'eust failly, la pugnition fut si grande & 
sa constance telle qu'elle fejrt estimer sa faulte estre 
vertu. 

Le père, sçachant ceste piteuse nouvelle, ne la 
voulut poind veoir, mais l'envoya à ung chasteau 
dedans une forest, lequel il avoit autrefoys édifié 
pour une occasion bien digne d'estre racomptée, & 

la teint là longuement en prison, la faisant per- 
suader que, si elle vouloit quider son mary, il 
la tiendroit pour sa fille & la mettroit en liberté, 
Toutesfois elle tint ferme & aima mieulx le lien 
de sa prison, en conservant celluy de son ma- 
riage, que toute la liberté du monde sans son 
mary, & sembloit à veoir son visaige que toutes 
ses peines luy estoient passetemps très plai- 
sans puis qu'elle les souflBroit pour celluy qu'elle 
aimoit. 

Que diray je icy des hommes ? Ce bastard tant 
obligé à elle, comme vous avez veu, s'enfu3rt en 
Allemaigne, où il avoit beaucoup d'amis, & mons- 
tra bien par ca legiereté que vraye & parfaide 
amour ne luy avoit pas tant faift pourchasser 
Rolandine que l'avarice & l'ambition, en sorte 
qu'il devint tant amoureux d'une Dame d' Alle- 
maigne qu'il oublia à visiter par lettres celle qui 
pour luy soustenoit tant de tribulation. Car jamais 
la Fortune, quelque rigueur qu'elle leur tint, ne 
leur peut oster le moyen de s'escripre l'un à 
l'autre, sinon la folle & meschante amour où il se 
laissa tumber, dont le cueur de Rolandine eut 
premier ung sentiment tel qu'elle ne povoit plus 
reposer. 

Et après, voyant les escriptures tant changées 
& refroidies du langage accoustumé qu'elle ne res- 
sembloient plus aux passées, soupçonna que nou- 

velle amytié la séparoît de son mary, ce que tous 
les tormens & pe3mes qu*on luy avoît peu donner 
n'avoîent sçeu faire, &, parce que sa parfaîde 
amour ne vouloit qu'elle asseist jugement sur ung 
soupson, trouva moyen d'envoyer secrètement ung 
serviteur en qui elle se fyoyt, non pour luy es- 
cripre & parler à luy, mais pour l'espier & veoir la 
vérité, lequel, retourné du voyage, luy dist que 
pour le seur il avoit trouvé le bastard bien fort 
amoureux d'une Dame d'Âllemaigne & que le 
bruid estoit qu'il pourchassoit de Tespouser, car 
elle estoit fort riche. 

Geste nouvelle apporta une si extrême douleur 
au cueur de cette pauvre Rolandine que, ne la pou- 
vant porter, tumba bien griefvement malade. Ceux 
qui entendoient l'occasion luy dirent de la part de 
son père que, puisqu'elle voyoit la grande mes- 
chanceté du bastard, justement elle le pouvoit 
abandonner, & la persuadèrent de tout leur pos- 
sible. Mais, nonobstant qu'elle fust tormentée jus- 
ques au bout, si n'y eut il jamais remède de luy 
faire changer son propos, & monstra en ceste der- 
nière tentation l'amour qu'elle avoit & sa très 
grande vertu. Car, ainsi que l'amour se diminuoit 
du costé de luy, ainsy augmentoit du sien & 
demoura, malgré qu'il en eust, l'amour entier & 
parfaiâ, car l'amitié qui défailloit du costé de luy 
tourna en elle. Et, quand elle congneut que en son 

cueur seul estoit Tamour entier qui autresfois avoit 
esté départy en deux, elle délibéra de le soustenir 
jusques à la mort de l'un ou de l'autre. Par quoy la 
bonté Divine, qui est parfaiâe charité & vraye 
amour, eut pitié de sa douleur & regarda sa pa- 
tience, en sorte que après peu de jours le bastard 
mourut à la poursuiâe d'une autre femme. Dont 
elle, bien advertie de ceulxqui l'avoientveu medre 
en terre, envoya supplier son père qu'il luy pleust 
qu'elle parlast à luy. 

Le père s'y en alla incontinent, qui jamais de- 
puis sa prison n'avoit parlé à elle, &, après avoir 
bien au long entendu ses justes raisons, en lieu de 
la reprendre & tuer comme souvent il la menassoit 
par paroUes, la print entre ses bras & en plorant 
très fort luy dist : 

« Ma fîUe, vous estes plus juste que moy, car, 
s'il y a eu faulte en vostre aflfaire, j'en suis la prin- 
cipale cause; mais, puis que Dieu l'a ainsy ordonné, 
je veuk satisfaire au passé. » 

Et, après l'avoir admenés en sa maison, il la 
traidoit conmie sa fille aisnée. Elle fut demandée 
en mariage par ung Gentil homme du nom & ar- 
mes de leur Maison, qui estoit fort saige & ver- 
tueux & estimoit tant Rolandine, laquelle il fré- 
quentoit souvent, qu'il luy donnoit louange de ce 
dont les autres la blasmoient, congnoissant que sa 
fin n'avoit esté que pour la vertu. Le mariaige fut 

agréable au père & à Rolandine & fut incontinent 
conclud. 

D est vray que ung frère qu'elle avoyt, seul hé- 
ritier de la Maison, ne vouloit s'accorder qu'elle 
eust nul partage, luy meâant au devant qu'elle avoyt 
desobéy àsonpère. Et après la mort du bon homme 
luy tint de si grandes rigueurs que son mary, qui 
estoit un puisné, & elle avoient bien affaire de 
vivre. 

En quoy Dieu pourveut, car le frère, qui vou- 
loit tout tenir, laissa en ung jour par une mort su- 
bite le bien qu'il tenoit de sa seur & le sien quant 
& quant. 

Ainsy elle fut héritière d'une bonne & grosse 
maison, où elle vesquit sainâement & honorable- 
ment en l'amour de son mary, &, après avoir es- 
levé deux filz que Dieu leur donna, rendit joyeu- 
sement son ame à Celluy où de tout temps elle avoit 
sa parfaiâe confiance. 



« Or, mes Dames, je vous prie que les hommes, qui 
nous veulent peindre tant inconstantes, viennent main- 
denant icy & me monstrent l'exemple d'un aussi bon 
mary que ceste cy fut bonne femme, & d'une telle foy 
& persévérance. Je suis seure qu'il leur seroit si difficile 
que j'aime mieulx les en quiâer que de me mettre en 
ceste pcyne, mais non vous, mes Dames, de vous prier, 
pour continuer vostre gloire, ou du tout n'aimer poinâ 

on que ce soit aussi parfaiâement, & gardez vous bien 
que nulle ne die que cette Damoiselle ait offensé son 
honneur, veu que par sa fermeté elle est occasion 
d'augmenter le nostre. 

— En bonne foy, Parlamente, » dist Oisille, « vous 
nous avez racompté l'histoire d'une femme d'un très 
grand & honneste cueur, mais ce qui donne autant de 
lustre à sa fermeté, c'est la desloputé de son mary, 
qui la vouloit laisser pour une autre. 

— Je croy, » dist Longarine, « que cest ennuy là luy 
fut le plus importable, car il n'y a &iz si pesant que 
l'amour de deux personnes bien unies ne puisse dou- 
cement supporter; mais, quand l'un fault à son debvoir 
& laisse toute la charge sur l'autre, la pesanteur est 
importable. 

— Vous devriez doncques, » dist Geburon, « avoir 
pitié de nous, qui portons l'amour entière sans que 
vous y daigniez meâre le bout du doigt pour la sou- 
lager. 

— Ha, Geburon, » dist Parlamente, « souvent sont 
différens les fardeaux de l'homme & de la femme. Car 
l'amour de la -femme, bien fondée sur Dieu & sur hon- 
neur, est si juste & raisonnable que cduy qui se départ 
de telle amitié doibt estre estimé lasche & meschant 
envers Dieu & les hommes. Mais l'amour de la plus- 
part des hommes est tant fondée sur le plaisir que les 
femmes, ignorant leur mauvaise volunté, se y meâent 
aucunes fois bien avant &, quand Dieu leur faiâ con- 
gnoistre la malice du cueur de celluy qu'elles esti- 
moient bon, s'en peuvent départir avecq leur honneur 
& bonne réputation, car les plus courtes foUies sont 
toujours les meilleures. 

— Voilà donc une raison, » dist Hircan, « fon- 
dée sur vostre fantaisie, de vouloir soustenir que 
les femmes honnestes peuvent laisser honnestement 
l'amour des hommes & non les hommes celle des 
femmes, comme si leur cueur étoit différent; 
mais , combien que les visaiges & habitz le soyent , 
si croy je que les voluntez sont toutes pareilles, 
sinon d'autant que la malice plus couverte est la 
pire. » 

Parlamente avecq ung peu de colère luy dist : 
« J'entends bien que vous estimez celles les moins 
mauvaises de qui la malice est descouverte. 

— Or laissons ce propos là, » dist Simontault, « car, 
pour faire conclusion du cueur de l'homme & de la 
femme, le meilleur des deux n'en vaut riens; mais 
venons à sçavoir à qui Parlamente donnera sa voix 
pour oyr quelque beau compte. 

— Je la donne, » dist-elle, « à Geburon. 

— Or, puis que j'ay commencé, » dist-il, « à parler 
des CordeUers, je ne veux oublier ceulx de Saind- 
Benoist & ce qui est advenu d'eux de mon temps, 
combien je n'entends en racomptant une histoire 
d'un meschant Religieux, empescher la bonne opi- 
nion que vous avez des gens de bien; mais, veu 
que le Psalmiste dist que tout homme est menteur, & 
en ung autre endroid : // n'en est poinâ qui face 
bien jusques à ung, il me semble qu'on ne peut foillyr 
d'estimer l'homme tel qu'il est. Car, s'il y a du 
bien, on le doit attribuer à Celluy qui en est la source 
& non à la créature, à laquelle par trop donner de 
gloire ou de louange ou estimer de soy quelque 
chose de bon^ la plus part des personnes sont trom- 

pées. Et, afin qae vous ne trouviez impossible que 
soubz extrême austérité ne se treuve extrême concu- 
piscence, entendez ce qui advint du temps du Roy 
François premier: 

Somr Marie Heroet, sollidUe de son honneur par un Prieur [de] 
Sainâ'Martin-des-Champs, avec la grdu de Dieu emporta la 
viâoire contre ses fortes tentations, à la grand' confusion du 
Prieur & à Vexaltatûm d'elle. 

N la Ville de Paris il y avoit ung Prieur 
de Saind-Martin-des-Champs, duquel 
je tairayle nom pour l'amytié que je 
yluy ay portée. Sa vie, jusques en l'aage 
de cinquante ans, fut si austère que le bruiâ de sa 
saindeté courut par tout le Royaume, tant qu'il 
n y avoit Ponce ne Princesse qui ne luy fist grand 
honneur quand il les venoit veoir, & ne se faisoit 
réformation de Religion qui ne fust faiâe par 
sa main, car on le nommoit le père de vraye 
Religion. 

n fiist esleu Visiteur de la grande Religion des 
Dames de Fontevrault, desquelles il estoit tant 
crainâ que, quand il venoit en quelqu'un de leurs 

monastères, toutes les Religieuses trembloient de 
la crainde qu'elles avoient de luy &, pour l'ap- 
paiser des grandes rigueurs qu'il leur tenoit, le 
traidoient comme elles eussent faift la personne 
du Roy, ce que au commencement il refusoit, mais 
à la fin, venant sur les cinquante cinq ans, com- 
mença à trouver fort bon le traidement qu'il avoit 
au commencement desprisé &, s'estimant luy 
mesme le bien public de toute Religion, désira de 
conserver sa santé mieulx qu'il n'avoit accoustumé. 
Et, combien que sa Reigle portast de jamais ne man- 
ger cher, il s'en dispensa luy mesme, ce qu'il ne fai- 
soit à nul autre, disant que sur luy estoit tout le 
faiz de la Religion, par quoy si bien se festoya que 
d'un Moyne bien meigre il en fejrt ung bien 
gras. 

Et à ceste mutation de vivre se feyt une muta- 
tion de cueur telle qu'il commencea à regarder les 
visaiges, dont paravant avoit faid conscience, &, en 
regardant les beaultez que les voilles rendent plus 
désirables, commencea à les convoider. Doncques 
pour satisfaire à ceste convoitise chercha tant de 
moyens subtils qu'à la parfin de pasteur il devint 
loup, tellement que en plusieurs bonnes Religions, 
s'il s'en trouvoit quelqu'une ung peu sotte, il ne 
failloit à la decepvoir. Mais, après avoir longue- 
ment continué ceste meschante vie, la bonté Di- 
vine, qui print pitié des pauvres brebis esgarées, 

ne voulut plus endurer la gloire de ce malheureux 
régner, aînsy que vous verrez. 

Ung jour, allant visiter ung Couvent près de 
Paris, qui se nomme Gif, advint que, en confes- 
sant toutes les Religieuses, en trouva une, nommée 
Marie Heroet, dont la parole estoit si doulce & 
agréable qu'elle promedoit le visaige & le cueur 
estre de mesme. Par quoy, seulement pour rou3rr, 
fut esmeu en une passion d'amour qui passoit 
toutes celles qu'il avoit eues aux autres Religieuses, 
& en parlant à elle se baissa fort pour la regarder, 
& apperçeut la bouche si rouge & si plaisante qu'il 
ne se peut tenir de luy haulser le voile pour veoir 
si les oeilz accompaignoient le demeurant, ce qu'il 
trouva, dont son cueur fut remply d'une ardeur 
si véhémente qu'il perdit le boire & le manger & 
toute contenance, combien qu'il la dissimuloit. Et, 
quand il fut retourné en son Prieuré, il ne povoit 
trouver repos, par quoy en grande inquiétude pas- 
soyt les jours & les nuiâz, en cherchant les moyens 
conrnie il pourroit parvenir à son désir & faire 
d'elle comme il avoit faift de plusieurs autres, ce 
qu'il craingnoit estre difficile pource qu'il la trou- 
voit saige en paroles & d'un esperit subtil, & d'au- 
tre part se voyoit si laid & si vieuk qu'il délibéra 
de ne luy en parler poind, mais de chercher à la 
gaingner par crainâe. 

Par quoy bien tost après s'en retourna au did 

Monastère de Gif, auquel lieu se monstra plus aus- 
tère qu'il n'avoit jamais faid, se courrouçant à tou- 
tes les Religieuses, reprenant l'une que son voile 
n'estoit pas assez bas, l'autre qu'elle haulsoit trop 
la teste, & l'autre qu'elle ne faisoit pas bien la ré- 
vérence en Religieuse. En tous ces petiz cas se 
monstroit si austère que l'on le craingnoit comme 
ung Dieu painâ en Jugement, & luy, qui avoit 
les gouttes, se travailla tant de visiter les lieux ré- 
guliers que, environ l'heure de Vespres, heure par 
luy apostée, se trouva au Dortouer. 

L'Abbesse luy dist : « Père Révérend, il est 
temps de dire Vespres. » A quoy il respondit : 
« Allez, Mère, allez, faiâes les dire, car je suis si 
las que je demeureray ici non pour reposer, mais 
pour parler à Seur Marie, de laquelle j'ay oy très 
mauvais rapport, car l'on m'a did qu'elle caquette 
comme si c'estoit une mondaine. » L'Abbesse, qui 
estoit tante de sa mère, le pria de la bien chapitrer 
& la luy laissa toute seule, sinon ung jeune Reli- 
gieux qui estoit avecq luy. 

Quand il se trouva seul avecq Seur Marie, com- 
mencea à luy lever le voile & luy commander 
qu'elle leregardast. Elle luy respondit que sa Reigle 
luy deffendoit de regarder les hommes. <c C'est bien 
diâ, ma fille » , luy dist il, « mais il ne fault pas 
que vous estimiez qu'entre nous Religieux soyons 
hommes* » Par quoy Seur Marie, craingnant faillir 

par désobéissance, le regarda au visage; elle le 
trouva si laid qu'elle pensa faire plus de pénitence 
que de péché à le regarder. 

Le beau Père, après luy avoir diâ plusieurs pro- 
pos de la grande amitié qu'il luy portoit, luy voulut 
mettre la main au tetin, qui fut par elle repoulsé 
comme elle debvoit, & fut si courroucé qu'il luy 
dist : « Faut il qu'une Religieuse sçaiche qu'elle ait 
des tetins ? » Elle luy dist : « Je sçay que j 'en ay, & cer- 
tainement que vous ny autre n'y toucherez poind, 
car je ne suis pas si jeune & ignorante que je n'en- 
tende bien ce qui est péché de ce qui ne l'est pas. » 

Et, quand il veit que ses propos ne la povoient 
gaingner, luy en va bailler d'un autre, disant : « Hé- 
las, ma fille, il faut que je vous déclaire mon ex- 
trême nécessité; c'est que j'ay une maladie que 
tous les Médecins trouvent incurable, sinon que je 
me resjouisse & me joue avecq quelque femme que 
j'ayme bien fort. De moy, je ne vouldrois pour 
mourir faire ung péché mortel, mais, quand l'on 
viendroit jusques là, je sçay que simple fornication 
n'est nullement à comparer à pécher d'homicide. 
Par quoy, si vous aimez ma vie, en sauvant vostre 
conscience de crudélité, vous me la saulverez. » Elle 
luy demanda quelle façon de jeu il entendoit faire. 
Il luy dist qu'elle povoit bien reposer sa conscience 
sur la sienne, & qu'il ne feroit chose dont l'une ne 
l'autre fust chargée. 



Digitized by VjOOQ IC 



l80 . IIJ* JOURNÉE 

Et, pour luy monstrer le commencement du pas- 
setemps qu'il demandoit, la vint embrasser & es- 
sayer de la jetter sur ung lia. Elle, congnoissant sa 
meschante intention, se deffendit si bien & de pa- 
roles & de bra3 qu'il n'eut povoir de toucher que à 
sts habillemens. Â l'heure, quand il veid toutes ses 
inventions & esforts estre tournez en riens, comme 
ung homme furieux & non seuUement hors de con- 
science, mais de raison naturelle, luy meit la main 
soubz la robbe, & tout ce qu'il peut toucher des 
ongles esgratigna de telle fureur que la pauvre fille, 
en criant bien fort, de tout son hault tumba à terre 
toute esvanouye. 

Et à ce cry entra l'Abbesse dans le dortouer où 
elle estoit, laquelle, estant à Vespres, se souvint 
avoir laissé ceste Religieuse seule avec le beau Père, 
qui estoit fille de sa niepce, dont elle eut ung scru- 
pule en sa conscience, qui luy feit laisser Vespres & 
aller à la porte du dortouer escouter que l'on fai- 
soit; mais, oyant la. voix de sa niepce, poussa la 
porte que le jeune Moyne tenoit. 

Et, quand le Prieur veid venir l'Abbesse, en luy 
monstrant sa niepce esvanouye, lui dist: « Sans 
faulte, notre Mère, vous avez grand tort que vous 
ne m'avez did les conditions de Seur Marie ; car, 
ignorant sa débilité, je l'ay faid tenir debout de- 
vant moy& en la chapitrant s'est esvanouye comme 
vous voyez. » 

Ds la feirent revenir avecq vin aigre & autres 
choses propices , & trouvèrent que de sa cheute 
elle estoit blessée à la teste. Et, quand elle fut re- 
venue, le Prieur, craingnant qu'elle comptast à sa 
tante l'occasion de son mal, luy dist à part : « Ma 
fille, je vous commande, sous peine d'inobédience 
& d'estre dampnée, que vous n'aiez jamais à par- 
ler de ce que je vous ay faid icy, car entendez que 
l'extrémité d'amour m'y a contrainâ, &, puis que 
je voy que vous ne me voulez aymer, je ne vous en 
parleray jamais que ceste fois, vous asseurant que, 
si vous me voulez aimer, je vous feray élire Ab- 
besse de l'une des trois meilleures Abbayes de ce 
Royaume. » Mais elle luy respondit qu'elle aimoit 
mieulx mourir en chartre perpétuelle que d'avoir 
jamais autre amy que Celluy qui estoit mort pour 
elle en la croix, avecq lequel elle aimoit mieulx 
souffrir tous les maulx que le Monde pourroit don- 
ner que contre luy avoir tous les biens , & qu'il 
n'eut plus à luy parler de ces propos, ou elle le 
diroyt à laMère Abbesse, mais qu'en se taisant elle 
s'en tairoit. 

Ainsy s'en alla ce mauvais pasteur, lequel, pour 
se monstrer tout autre qu'il n'estoit&pour encores 
avoir le plaisir de regarder celle qu'il aimoyt, se 
retourna vers l'Abbesse, luy disant : « Ma Mère, 
je vous prie, faiôes chanter à toutes voz filles ung 
Salve Regina en l'honneur de ceste vierge où j'ay 

mon espérance. » Ce qui fut faiâ , durant lequel 
ce regnard ne feit que pleurer, non d'autre dévo- 
tion que de regret qu'il avoit de n'estre venu au 
dessus de la sienne. Et toutes les Religieuses, pen- 
sans que ce ftist d'amour à la Vierge Marie, l'esti- 
moient ung saind homme. Seur Marie, qui con- 
gnoissoit sa malice, prioit en son cueur de confon- 
dre celluy qui desprisoit tant la virginité. 

Ainsy s'en alla cest hyppocrite à Saind-Martin, 
auquel lieu ce meschant feu qu'il avoit en son cueur 
ne cessa de brusler jour & nuid & de chercher 
toutes les inventions possibles pour venir à ses 
fins, &, pour ce que sur toutes choses il craingnoit 
l'Abbesse, qui estoit femme vertueuse, il pensa le 
moyen de Toster de ce monastère. S'en alla vers 
Madame de Vendosme, pour Theure demeurant à 
La Fère, où elle avoit édifié & fondé ung couvent 
de Saind Benoist nommé le Mont d'Olivet, &, 
comme celluy qui estoit le souverain Réformateur, 
luy donna à entendre que l'Abbesse du did Mont 
Olivet n'estoit pas assez suffisante pour gouverner 
une telle Communauté. La bonne Dame le pria de 
luy en donner une autre qui fust digne de cest 
office, & luy, qui ne demandoit autre chose, luy 
conseilla de prendre l'Abbesse de Gif pour la plus 
suffisante qui fust en France. Madame de Ven- 
dosme incontinant l'envoya quérir & luy donna 
la charge de son. monastère du Mont d'Olivet. 

Le Prieur de Saînâ-Martin, qui avoit en sa maîn 
les voix de toute la Religion, feit eslire à Gif une 
Abbesse à sa dévotion &, après ceste esleftion, 
il s'en alla au did lieu de Gif essayer encores une 
autre fois si par prière ou par doulceur il pourroit 
gaingner Seur Marie Heroet. Et, voyant qu'il n'y 
avoit nul ordre, retourna désespéré à son Prieuré 
de Sainft-Martin, auquel lieu, pour venir à sa fin & 
pour se venger de celle qui luy estoit trop cruelle, 
de paour que son affaire fust esventée, feit.desro- 
ber secrètement les relicques dudid Prieuré de 
Gif de nuid & meit à sus au Confesseur de léans, 
fort viel & homme de bien, que c'estoit luy qui les 
avoit desrobées, & pour ceste cause le meit en pri- 
son à Saind-Martin. 

Et, durant qu'il le tenoit prisonnier, suscita deux 
tesmoings lesquels ignoramment signèrent ce que 
Monsieur de Saind-Martin leur commanda; c'es- 
toit qu'ils avoient veu dedans ung jardin le did 
Confesseur avec Seur Marie en ade villain & des- 
honneste, ce qu'il voulut faire advouer au viel Re- 
ligieux. Mais luy, qui sçavoit toutes les faultes de 
son Prieur, le supplia l'envoyer en Chappitre & 
que là devant tous les Religieux il diroit la vérité 
de tout ce qu'il en sçavoit. Le Prieur, craingnant 
que la justification du Confesseur fiist sa condem- 
nation, ne voulut poind entériner ceste requeste, 
mais, le trouvant ferme en son propos, le traida si 

mal en prison que les ungs dient qu'il y mou- 
rut, & les autres qu'il le contraingnit de laisser 
son habit & de s'en aller hors du Royaume de 
France ; quoy qu'il en soit, jamais depuis on ne le 
veit. 

Quand le Prieur estima avoir une telle prise sur 
Seur Marie, s'en alla en la Religion où l'Abbesse 
faide à sa poste ne le contredisoit en rien, & là 
commencea de vouloir user de son audorité de 
Visiteur, & feit venir toutes les Religieuses, l'une 
après l'autre, en une chambre pour les oyr en forme 
de Visitation &, quand ce fut au rang de Seur Ma- 
rie qui avoit perdu sa bonne tante, il commencea 
à luy dire : 

« Seur Marie, vous sçavez de quel crime vous 
estes accusée & que la dissimulation que vous 
iaides d'estre tant chaste ne vous a de rien servy, 
car on congnoist bien que vous estes tout le con- 
traire. » 

Seur Marie luy respondit d'un visaige asseuré : 
« Faides moy venir celluy qui m'accuse, & vous 
verrez si devant moy il demeurera en sa mauvaise 
opinion. » 

D luy dist : « Il ne nous fault aultre preuve, puis 
que le Confesseur a esté convaincu. » 

Seur Marie luy dist : « Je le pense si homme de 
bien qu'il n'aura poind confessé une telle men- 
songe; mais, quand ainsy seroit, faides le venir 

devant moy, & je prouveray le contraire de son 
dire. » 

Le Prieur voyant que en nulle sorte ne la povoit 
estonner, luy dist : « Je suis vostre Père qui désire 
saulver vostre honneur; pour ceste cause je re- 
medz ceste vérité à vostre conscience, à laquelle 
je adjousteray foy. Je vous demande & vous con* 
jure sur peine de péché mortel de me dire vérité, 
assavoir mon si vous estiez vierge quand vous 
fiistes mise céans. » 

Elle luy respondit: « Mon Père, Taage de cinq 
ans que j'avois doibt estre seule tesmoing de ma 
virginité. 

— Or bien doncques, ma fille », dist le Prieur, 
<£ depuis cest temps là avez vous poinâ perdu ceste 
fleur ? » 

Elle luy jura que non, & que jamais n'y avoit 
trouvé empeschement que de luy. A quoy il dist 
qu'il ne le pouvoit croire & que la chose gisoit en 
preuve. 

« Quelle preuve » ,dist elle, «vous en plaîst il faire? 

— Comme je faiâz aux aultres », dist le Prieur, 
« car, ainsy que je suis Visiteur des âmes, aussi suis 
je visiteur des corps. Vos Abbesses & Prieures ont 
passé par mes mains ; vous ne devez craindre que 
je visite vostre virginité. Par quoy jeftez vous sur 
le lia, & mettez le devant de vostre habillement 
sur vostre visaige. » 

Hipt. IL H 

Setir Marie lay respondit par icollère : « Vous 
m'avez tant tenu de propos de la folle amour que 
vous me portez, que j'estime plustost que vous me 
voulez oster ma virginité que de la visiter, par quoy 
entendez que jamais je ne m'y consentiray. » 

Alors il luy dist qu'elle estoit excommuniée de 
refuser l'obédience de sainâe religion &, si elle 
ne consentoit, qu'il la deshonoreroit en plainQia- 
pitre & diroit le mal qu'il sçavoit d'entre elle & 
le Confesseur. 

Mais elle d'un visaige sans paour luy respondit : 
« Celluy qui congnoist le cueur de ses serviteurs 
me rendra autant d'honneur devant luy que vous 
me sçauriez faire de honte devant les hommes. 
Par quoy, puisque vostre malice en est jusques là, 
j'aime mieulx qu'elle parachève sa cruaulté envers 
moy que le désir de son mauvais voulloir, car je 
sçay que Dieu est juste juge. 

À l'heure il s'en alla assembler tout le Chapitre 
& feit venir devant luy à genoubc Seur Marie , à 
laquelle il dist par ung merveilleux despit : 

« Seur Marie, il me desplaist que les bonnes 
admonitions que je vous ay données ont esté inu- 
tiles en vostre endroid, & que vous estes tumbée 
en tel inconvénient que je suis contraind de vous 
imposer pénitence contre ma coustume. C'est que, 
ayant examiné vostre Confesseur sur aucuns cri- 
mes à luy imposez, m'a confessé avoir abusé de 

vostre personne au lieu où les tesmoings disent 
ravoir veu. Parquoy, ainsy que je vous avois éle- 
vée en estât honorable & Maistresse des Novices, 
je ordonne que vous soyez mise non seuUement la 
dernière de toutes, mais mengeant à terre, devant 
toutes les Seurs, pain & eaue jusques ad ce que 
l'on congnoisse votre contrition suffisante d'avoir 
grâce. » 

Seur Marie, estant advertye par une de ses corn- 
paignes, qui entendoit toute son affaire, que, si 
elle respondoit chose qui despleust au Prieur, il 
la meôroit in pace, c'est à dire en chartre perpé- 
tuelle, endura ceste sentence, levant les oeilz au 
ciel, priant Celluy qui a esté sa résistance contre 
le péché vouloir estre sa patience contre la tribu- 
lation. Encores deffendit le Prieur de Saind-Mar- 
tin que, quand sa mère ou ses parens viendroient, 
que l'on ne la souffirist de trois ans parler à eulx ni 
escrire, sinon lettres faiâes en la Communauté. 

Ainsy s'en alla ce malheureux homme sans plus 
y revenir, & fut ceste pauvre fille long temps en 
la tribulation que vous avez ouye. Mais sa mère, 
qui sur tous ses eufans l'aimoit, voyant qu'elle n'a- 
voit plus de nouvelles d'elle, s'en émerveilla fort 
& dist à ung sien fils, saige & honneste Gentil 
homme, qu'elle pensoit que sa fille estoit morte, 
mais que les Religieuses pour avoir la pension an- 
nuelle luy dissimuloient, le priant en quelque fa- 

çon qufe ce fiist de trouver moien de veoir sa 
dide seul. 

Incontinent il s*en alla en la Religion, en la- 
quelle on luy feit les excuses accoustumées; c*est 
qu'il y avôit trois ans que sa sœur ne bougeoit du 
lia. Dont il ne se tint pas contant & leur jura que, 
s'il ne la voyoit, il passeroit pardessus les nmrailles 
& forceroit le monastère. De quoy elles eurent si 
grande paour qu'elles luy admenèrent sa seur à la 
grille, laquelle l'Abbesse tenoit de si près qu'elle 
ne povoit dire à son frère chose qu'elle n'enten- 
dist. Mais elle, qui estoit sage, avoit mis par es- 
cript tout ce qui est icy dessus, avecq mille autres 
inventions que le diâ Prieur avoit trouvées pour 
la decepvoir, que je laisse à compter pour la lon- 
gueur. 

Si ne veulx je oblier à dire que, durant que sa 
tante estoit Abbesse, pensant qu'il fiist refusé par 
sa laideur, feit tenter Seur Marie par ung beau & 
jeune Religieux, espérant que, si par amour elle 
obéissoit à ce Religieux, après il la pourroit avoir 
par crainâe. Mais dans ung jardin où le did jeune 
Religieux luy tint propos avecq gestes si deshon- 
nestes que j'aurois honte de les remémorer, la 
pauvre fille courut à l'Abbesse, qui parloit au 
Prieur, criant : « Ma mère, ce sont Diables en lieu 
de Religieux ceux qui nous viennent visiter. » Et 
à l'heure le Prieur, qui eut grande paour d'estre 

descouvert, commencea à dire en riant : « Sans 
faulte, ma Mère, Seur Marie a raison, » &, 
en prenant Seur Marie par la main, luy dist de- 
vant TAbbesse : « J'avois entendu que Seur Ma- 
rie parloit fort bien & avoit le langaige si à main 
que on Testimoit mondaine, & pour ceste occa- 
sion je me suis contrainâ contre mon naturel 
luy tenir tous les propos que les hommes mon- 
dains tiennent aux femmes, ainsy que je trouve 
par escript, car d'expérience j'en suis ignorant 
comme le jour que je fus né &, en pensant que 
ma vieillesse & laideur luy faisoient tenir pro- 
pos si vertueux, j'ay commandé à mon jeune 
Religieux de luy en tenir de semblables, à quoy 
vous voyez qu'elle a vertueusement résisté. Dont 
je l'estime si sage & vertueuse que je veuk que 
doresnavant elle soyt la première après vous & 
Maistresse des Novices, afin que son bon vouloir 
croisse tousjours de plus en plus en vertu. » 

Cest aâe icy & plusieurs autres feyt ce bon Re- 
ligieux durant trois ans qu'il fut amoureux de la 
Religieuse, laquelle , comme j'ay did , bailla par 
la grille à son frère tout le discours de sa pi- 
teuse histoire, ce que le frère porta à sa mère, la- 
quelle toute désespérée vint à Paris, où elle trouva 
la Royne de Navarre, seur unique du Roy, à qui 
elle monstra ce piteux discours en luy disant : 

« Madame , fiez vous une autre fois en voz ypo- 

crites. Je pensoys avoir mis ma fille aux faulx- 
bourgs & chemin de Paradis, & je l'ay mise en cel- 
luy d*Enfer, entre les mains des pires Diables qui 
puissent estre; car les Diables ne nous tentent s'il 
ne nous plaist, & ceux cy nous veulent avoir par 
force où Tamour deflFault. » 

La Royne de Navarre fut en grande peyne, car 
entièrement elle se confioyt en ce Prieur de Saind- 
Martin, à qui elle avoit baillé la charge des Abbes- 
ses de Montivilliers & de Caen, ses belles seurs. 
D'autre costé, le crime si grand luy donna telle 
horreur & envye de venger l'innocence de ceste 
pauvre fille qu'elle çonmiuniqua au Chancelier du 
Roy, pour lors Légat en France, de l'affaire & feit 
envoyer quérir le Prieur, lequel ne trouva nulle 
excuse, sinon qu'il avoit soixante dix ans, &, par- 
lant à la Royne de Navarre, la pria, sur tous les 
plaisirs qu'elle luy vouldroit jamais faire & pour 
récompense de tous ses services & de tous ceux 
qu'il avoit désir de luy faire, qu'il luy pleust de faire 
cesser ce procès & qu'il confesseroit que Seur Ma- 
rie Heroet estoit une perle d'honneur & de vir- 
ginité. 

La Royne de Navarre oyant cela, fut tant esmer- 
veillée qu'elle ne sçeut que luy respondre, mais le 
laissa là, & le pauvre homme tout confus se retira 
en son monastère, où il ne voulut plus estre veu 
de personne, & ne vesquit que ung an après. Et 

Seur Marie Heroet, estimée comme elle debvoît 
par les vertuz que Dieu avoît mises en elle, fut 
ostée de l'Abbaye de Gif, où elle avoit eu tant de 
mal, & faifte Abbesse par le don du Roy de l'ab- 
baye de Giy près de Montargis, laquelle elle ré- 
forma & vesquit comme celle qui estoit pleine de 
Tesperit de Dieu, le louant toute sa vie de ce qu'il 
luy avoit pieu luy redonner son honneur & son 
repos. 

« Voylà, mes Dames, une histoire qui est bien pour 
monstrer ce que did FEvangille que Dieu par les 
choses foybles confond les fortes &,par les inutiles aux oeils 
des hommes, la gloire de ceux qui cuident estre quelque chose 
& ne sont rien. Et pensez, mes Dames, que sans la grâce 
de Dieu il n'y a homme où Ton doibve croire nul 
bieu, ne si sotte tentation dont avecques luy l'on 
n'emporte vidoire, comme vous povez veoir par la 
confusion de celluy qu'on estimoit juste & par l'exal- 
tation de celle [qu'on vouloit Êdre trouver pécheresse 
& meschante. En cela est verisfié le dire de Nostre 
Seigneur : Qui se exaltera sera humilié, & qui se humi- 
liera sera exalté. 

— Hélas, » ce dist Oisille, « que ce Prieur là a 
trompé de gens de bien ! car j'ay veu qu'on se fioit 
plus en luy que en Dieu. 

— Ce ne seroyt pas moy, » dist Nomerfidc; « car 
j'ay une si grande horreur, quand je voy ung Religieux, 
que seuUement je ne m'y sçaurois confesser, estimant 
qu'ils sont pires que tous les aultres hommes & ne 



Digitized by VjOOQ IC 



192 IIJ« JOURNÉE 

hantent jamais maison qu'ilz n'y laissent quelque honte 
ou quelque zizanie. 

— Il y en a de bons, » dist Oisille, a & ne feult pas 
que pour les mauvais ils soient jugez, mais les meil- 
leurs sont ceulx qui moins hantent les maisons sécu- 
lières & les femmes. 

— Vous diâes vray, » dist Ennasuitte, « car moins 
on les voyst, moins on les congnoist, & plus on les 
estime, pource que la fréquentation les monstre telz 
qu'ils sont. 

— Or, laissons le moustier où il est, » dist 
Nomerfide, « & voyons à qui Geburon donnera sa 
voix. 

— Ce sera, » dis-il, « à Madame Oisille, afin 
qu'elle die quelque chose en Êiveur de sainde re- 
ligion. 

— Nous avons tant juré, » dist Oisille, « de dire la 
vérité que je ne sçaurois soustenir ceste partie. Et 
aussy, en Élisant vostre compte, vous m'avez remys en 
mémoire une si piteuse histoire que je suis contrainde 
de la dire, pource que je suis voisine du pais où de 
mon temps elle est advenue & afin, mes Dames, que 
l'ypocrisie de ceulx qui s'estiment plus religieux que 
les autres ne vous enchante l'entendement de sorte 
que vostre foy, divertie de son droit chemin, estime 
trouver son salut en quelque autre créature que en 
Celluy seul qui n'a voulu avoir compaignon à nostre 
création & rédemption, lequel est tout puissant pour 
nous saulver en la vie étemelle & en ceste temporelle 
nous consoler & délivrer de toutes noz tribulations, 
congnoissant que souvent l'Ange Sathan se transforme 
en Ange de lumière afin que l'oeil extérieur, aveuglé 

par Tapparence de sainâeté & dévotion, ne s'ar- 
reste à ce qu'il doibt fuir, il m'a semblé bon la 
vous racompter pource qu'elle est advenue de nostre 
temps : 



Hept. IL 25 

la trop grande rMnticê qu'un Gentil homme de Pér^ipor^ 
kit à VOrâre d$ Sainâ Françoysfut cause que hty, sa femme 
& sou petit enfant moururent misérablement. 



lU pays de Périgort il y avoit ung Gentil 
A homme, qui avoit telle dévotion à Saind 
I François qu'il luy sembloit que tous 
Iceulz qui portoient son habit dévoient 
estre semblables au bon Sainâ, pour l'honneur 
duquel il avoit faiâ faire en sa maison chambre & 
garderobe pour loger les dids Frères, par le con- 
seil desquelz il conduisoit toutes ses affairés, voire 
jusques aux moindres de son mesnage, s'estimant 
chemyner seurement en suyvant leur bon con- 
seil. 

Or advint ung jour que la femme du diâ Gentil 
homme, qui estoit belle & non moins saige que 
vertueuse, avoit faiâ ung beau fils, dont Tamitiè 
que le mary luy portoit augmenta doublement, &, 
pour festoyer la commère, envoya quérir un sien 
beau-firère. Or, ainsi que l'heure du soupper ap- 
prochoit, arriva ung Cordelier, duquel je céleray 
le nom pour l'honneur de la Religion. Le Gentil 
homme fut fort aise quand il veit son Père spiri- 
tuel, devant lequel il ne cachojrt nul secret, &•, 
après plusieurs propos tenuz entre sa femme, son 
beau-frère & luy, se meîrent à table pour soupper, 
durant lequel ce Gentil homme, regardant sa 
femme, qui avoit assez de beaulté & de bonne 
grâce pour estre désirée d'un maiy, commencea 
à demander tout hault une question au beau 
Père: 

« Mon Père, est il vray que ung homme pèche 
mortellement de coucher avecq sa femme pen- 
dant qu'elle est en couche ? » • 

Le beau Père, qui avoit la contenance & la pa- 
role toute contraire à son cueur, luy respondit 
avecq ung visaige coUère : 

« Sans faulte. Monsieur, je pense que ce soyt 
ung des grands péchez qui se facent en mariage, 
& ne fusse que l'exemple de la benoiste Vierge 
Marie, qui ne voulut entrer au Temple jusques 
après les jours de sa purification, combien qu'elle 

n'en eust nul besoing, si ne debvriez vous jamais 
faillir à vous abstenir d'un petit plaisir, veu que 
la bonne Vierge Marie se abstenoit, pour obéyr 
à la Loy, d'aller au Temple où estoit toute sa con- 
solation. Et oultre cela, Messieurs les Doâeurs en 
médecine dient qu'il y a grand dangier pour la 
lignée qui en peult venir. » 

Quant le Gentil homme entendit ces paroles, il 
en fut bien marri, car il espéroit bien que son 
beau Père luy bailleroit congé, mais il n'en parla 
plus avant. Le beau Père, durant ces propos, après 
avoir plus beu qu'il n'estoit besoing, regardant la 
Damoiselle, pensa bien en luy mesmes que, s'il 
en estoit le mary, il ne demanderoit poinâ conseil 
au beau Père de coucher avecq sa femme, &, ainsy 
que le feu peu à peu s'allume tellement qu'il vient 
à embraser toute la maison , or pour ce le Frater 
commencea de brusler par telle concupiscence 
que soubdainement délibéra de venir à fin du désir 
que plus de trois ans durant avoit porté couvert en 
son cueur. 

Et, après que les tables furent levées, print le 
Gentil homme par la main &, le menant auprès 
du lia de sa femme, luy dist devant elle : 

« Monsieur, pour ce que je congnois bonne 
amour qui est entre vous & ma Damoiselle que 
voicy, laquelle , avecq la grande jeunesse qui est 
en vous, vous tourmente si fort que sans faulte 

l'en ay grande compassion, j'ay pensé de vous dire 
ung seaet de nostre sainâe Théologie» c'est que 
la I07, qui pour les abuz des mariz indiscrets est 
si rigoureuse, ne veult permettre que ceulx qui 
sont de bonne conscience comme vous soient 
frustrez de Tintelligence. Par quoy, Monsieur, si je 
vous ay diâ devant les gens l'ordonnance de la sé- 
vérité de la Loy, à vous, qui estes homme saige, 
n'en doibtz celer la douceur. Sçachez, mon fils, 
qu'il y a fenmies & fenmies, conmie aussi honmies 
& honunes. Premièrement, nous fault sçavoir de 
Madame que voicy, veu qu'il y a trois sepmsdnes 
qu'elle est accouchée, si elle est hors du flux de 
sang?» 

A quoy respondit la Damoiselle qu'elle estoit 
toute neâe. « Âdoncques, » dist le Cordelier, 
« mon filz, je vous donne congé d'y coucher sans 
en avoir scrupule, mais que vous me promettez 
deux choses », ce que le Gentil homme feit volun- 
tiers. 

« La première, » dist le beau Père, » c'est que 
vous n'en parlerez à nuUuy, mais y viendrez secrè- 
tement; l'autre que vous n'y viendrez qu'il ne soyt 
deux heures après minuiâ, à fin que la digestion 
de la bonne Dame ne soit empeschée par voz fol* 
lies », ce que le Gentil homme luy promist & jura 
par telz sermens que celluy, qui le congnoissoit 
plus sot que menteur, en fut tout asseuré. 

Et, après plusieurs propos, se retira le beau 
Père en sa chambre, leur donnant la bonne nuift 
avecq une grande bénédiftion. Mais, en se re- 
tirant, print le Gentil honune par la main, luy 
disant : 

« Sans faulte, Monsieur, vous viendrez, & ne 
ferez plus veiller la pauvre conmière. » 

Le Gentil honune, en la baisant, luy dist : 

ce M'amie, laissez moy la porte de vostre cham- 
bre ouverte », ce que entendit très bien le beau 
Père. 

Âinsy se retira chacun en sa chambre. 

Mais, si tost que le Père fut retiré, ne pensa pas 
à dormir ne reposer, car, incontinant qu'il n'ouït 
plus nul bruiâ en la maison, environ l'heure qu'il 
avoit accoustumé d'aller à Matines, s'en va le plus 
doulcement qu'il peut droiâ en la chambre , & là 
trouvant la porte ouverte de la chambre où le 
Maistre estoit aâendu, va finement esteindre la 
chandelle & le plus tost qu'il peut se coucha au- 
près d'elle, sans jamais luy dire ung seul mot. 

La Damoiselle, cuydant que ce fust son mary, 
luy dist : 

« Comment, mon amy, vous avez très mal 
retenu la promesse que feistes hier au soir à 
nostre Confesseur de ne venir icy jusques à deux 
heures. » 

Le Cordelier, plus attentif à la vie aâive que à 

la vie contemplative, avecq la crainde qu'il avoit 
d'estre congneu, pensa plus à satisfaire au mes- 
chant désir dont dès long temps avoit le cueur em- 
poisonné que à luy faire nulle response, dont la 
Dame fut fort estonnée, &, quant le Cordelier veid 
approcher l'heure que le mary devoit venir, se 
leva d'auprès de la Damoiselle, & le plus tost qu'il 
peust retourna en sa chambre. 

Et, tout ainsy que la fureur de la concupiscence 
luy av03rt osté le dormir, la crainde, qui tousjours 
suit la meschanceté, ne luy permist de trouver au- 
cun repos, mais s'en alla au Portier de la maison 
& luy dist : 

« Mon amy. Monsieur m'a commandé de m'en 
aller incontinant en nostre Couvent faire quelques 
prières où il a dévotion, par quoy, je vous prie, 
baillez moy ma monture & m'ouvrez la porte sans 
que personne en entende rien, car l'affaire est né- 
cessaire & secrète. » 

Le Portier, qui sçavoit bien que obéir au Cor- 
delier estoit service agréable à son Seigneur, luy 
ouvrit secrètement la porte & le meist dehors. 

En cest instant s'esveilla le Gentil homme, le- 
quel, voyant approcher l'heure qui luy estoit don- 
née du beau Père pour aller veoir sa femme, se 
leva en sa robbe de nuid & s'en alla coucher vis- 
tement où par l'ordonnance de Dieu, sans congé 
d'homme, il pouvoit aller. 

Et, quant sa femme l'ouït parler auprès d*ellc , 
s'en esmerveiUa si fort qu'elle luy dist, ignorant 
ce qui estoit passé : 

« Comment, Monsieur, est ce la promesse que 
vous avez faide au beau Père de garder si bien 
vostre santé & la mienne, dp ce que non seule- 
ment vous estes venu icy avant l'heure, mais en- 
cores y retournez? Je vous supplie. Monsieur, 
pensez-y. » 

Le Gentil homme fut si troublé d'oyr ceste nou- 
velle qu'il ne peut dissimuler son ennuy & luy 
dist : « Quels propos me tenez vous ? Je sçay pour 
vérité qu'il y a trois sepmaines que je n'ay couché 
avecq vous, & vous me reprenez d'y venir trop 
souvent. Si ces propos continuent, vous me ferez 
penser que ma compaignie vous fasche & me con- 
traindrez, contre ma coustume & vouloir, de cher- 
cher ailleurs le plaisir que selon Dieu je doibz 
prendre avecq vous. » 

La Damoiselle, qui penso}^ qu'il se mocquast, 
luy respondit : « Je vous supplie. Monsieur, en 
cuidant me tromper ne vous trompez poind, car, 
nonobstant que vous n'ayez parlé à moy quand 
vous y estes venu, si ay je bien congneu que vous 
y estiez. » 

A l'heure le Gentil homme congneut que cube 
deux estoient trompez & luy feyt grant jurement 
qu'il n'y estoit poind venu, d'ont la dame print 

Het>t. IL a6 

telle tristesse que avecq pleurs & larmes elle luy 
dist qu'il fist dilligence de sçavoir qui ce povoit 
cstre, car en leur maison ne couchoit que le frère 
& le Cordelier. 

Incontinent le Gentil homme, poulsé de soup- 
son au Cordelier, s'en alla hastivement en la 
chambre où il avoit logé, laquelle il trouva 
vuide &, pour estre mieulx asseuré s'il s'en 
estoit fiiy, envoya quérir l'homme qui gardoit 
sa porte & luy demanda s'il sçavoit qu'estoit 
devenu le Cordelier, lequel luy compta toute la 
vérité. 

Le Gentil homme, certain de ceste meschan- 
ceté, retourna en la chambre de sa femme & luy 
dist : « Pour certain, m'amie, celuy qui a couché 
avecq vous & a faid de tant belles œuvres est nos- 
tre Père Confesseur. » La Damoiselle, qui toute 
sa vie avoit aimé son honneur, entra en ung tel 
désespoir que , obliant toute humanité & nature 
de femme, le supplia à genoux la venger de ceste 
grande injure; par quoy soubdain, sans autre délay, 
le Gentil homme monta à cheval Se poursuivit le 
Cordelier. 

La Damoyselle demeura seule en son Uâ, n'ayant 
auprès d'elle conseil ne consolation que son petit 
enfant nouveau né. Considérant le cas horrible & 
merveilleux qui luy estoit advenu, sans excuser 
son ignorance se réputa comme coulpable & la 

plus malheureuse du monde, & alors elle, qui nV 
voyt jamais aprins des Cordeliers sinon la con- 
fiance des bonnes œuvres, la sadsfaâion des pes- 
chez par austérité de vie, jeûnes & disciplines, qui 
du tout ignoroit la grâce donnée par nostre bon 
Dieu par le mérite de son Filz, la rémission des 
péchez par son sang, la réconsiliation du Père 
avecq nous par sa mort, la vie donnée aux pes- 
cheurs par sa seule bonté & miséricorde, se trouva 
si troublée en l'assault de ce désespoir, fondé sur 
Ténormité & gravité du péché, sur l'amour du 
mary & l'honneur du lignaige, qu'elle estima la 
mort trop plus heureuse que sa vie, &, vain- 
cue de sa tristesse, tumba en tel désespoir qu'elle 
fut non seulement divertie de l'espoir que tout 
Chrestien doibt avoir en Dieu, mais fut du 
tout aliénée du sens commun, obliant sa propre 
nature. 

Alors, vaincue de la douleur, poulsée du déses- 
poir, hors de la congnoissance de Dieu & de soy 
mesmes, comme femme enragée & furieuse, print 
une corde de son lid & de ses propres mains s'es- 
trangla, &, qui pis est, estant en l'agonie de ceste 
cruelle mort, le corps qui combatoit contre icelle 
se remua de telle sorte qu'elle donna du pied sur 
le visaige de son petit enfant, duquel l'innocence 
ne le peut garentir qu'il ne suyvist par mort sa do- 
loreuse & dolente mère, mais, en mourant, feit 

ung tel cry que une femme qui couchoit en la 
chambre se leva à grande haste pour allumer la 
chandelle* Et à l'heure, voyant sa maistresse 
pendue & estrangée à la corde du lia , Tenfant 
estouffé & mort dessoubz ses pieds, s'en courut 
toute eflFrayée en la chambre du frère de sa 
maistresse, lequel elle amena pour veoir ce piteux 
speâacle. 

Le frère, ayant mené tel deuil que peut & doit 
mener ung qui aime sa seur de tout son cueur, 
demanda à la Chambèriere qui avoit commis ung 
tel crime. La Chambèriere luy dist qu'elle ne sça- 
voit & que autre que son maistre n'estoit entré 
en la chambre, lequel, n'y avoit guères, en estoit 
party. Le frère, allant en la chambre du Gentil 
homme & ne le trouvant poinft, creut asseurément 
qu'il avoit commis le cas &, prenant son cheval 
sans autrement s'enquérir, courut après luy & l'at- 
taingnit en ung chemin où il retoumoit de pour- 
suivre son Cordelier, bien doknt de ne l'avoir at- 
trappé. 

Incontinent que le frère de la Damoiselle veit 
son beau -frère, commencea à luy crier: « Mes- 
chant & lasche, desfendez vous, car aujourdhuy 
j'espère que Dieu me vengera de vous par ceste 
espée. » Le Gentil homme, qui se vouloit excuser, 
veit l'espée de son beau-frère si près de luy qu'il 
avoit plus besoing de se défendre que de s'enqué- 

rir de la cause de leur débat, & lors se donnèrent 
tant de coups & à l'un & à l'autre que le sang perdu 
& la lasseté les contraingnit de s'asseoir à terre, 
l'un d'un costé & l'autre de l'autre. 

Et, en reprenant leur haleyne, le Gentil homme 
luy demanda : « Quelle occasion , mon frère , a 
converty la grande amitié que nous nous sommes 
tousjours portée en si cruelle bataille ? » 

Le beau-frère luy respondit : « Mais quelle oc- 
casion vous a meu de faire mourir ma seur, la plus 
femme de bien qui oncques fut, & encores si mes- 
chamment que, soubz couleur de vouloir coucher 
avecq elle, l'avez pendue & estranglée à la corde 
de vostre lift ? » 

Le Gentil homme, entendant ceste parole, plus 
mort que vif, vint à son frère &, l'embrassant, luy 
dist : 

« Est il bien possible que vous ayez trouvé 
vostre seur en Testât que vous diftes ? » 

Et, quant le frère l'en asseura : a Je vous prie, 
mon frère, » dist le Gentil homme, « que vous 
oyez la cause pour laquelle je me suis party de la 
maison, » & à l'heure il luy feit le compte du mes- 
chant Cordelier, d'ont le frère fut fort estonné & 
encores plus marry de ce que contre raison il l'a- 
voit assailly, &, en luy demandant pardon, luy 
dist : « Je vous ay faift tort, pardonnez moy . » 

Le Gentil homme luy respond : « Sy je vous ay 

ùi& tort, j'en ay ma pugoition, car je sais si blessé 
que je n*espère jamais en eschaper. » 

Le [beau-frère du] Gentil homme essaya de 
le remonter à cheval le mieus. qu'il put & le ra* 
mena en sa maison, où le lendemain il trespassa 
& dist & confessa devant tous les parens du diâ 
Gentil homme que luy mesmes estoit cause de sa 
mort. 

Mais icelluy Gentil homme, pour satisfaire à la 
Justice, fut conseillé d'aller demander sa grâce au 
Roy Françoys, premier de ce nom, par quoy, 
après avoir faiâ enterrer honorablement mary, 
femme & enfant, s'en alla le sainâ vendredy pour- 
chasser sa rémission à la Court, & la rapporta 
Maistre François OUvier, lequel l'obtint pour le 
pauvre beau-frère, estant iceluy Olivier Chance- 
lier d'Âlençon, & depuis par ses vertuz esleu du 
Roy pour Chancellier de France. 

« Mes Dames, je crois que, après avoir entendu ceste 
histoire très véritable, îl n'y a aucunes de vous qui 
ne pense deux fois à loger tels pellerins en sa maison, 
& sçaurez qu'il n'y a plus dangereux venin que celluy 
qui est dissimulé. 

— Pensez, » distHircan, « que ce mary estoit ung bon 
sot d'amener ung tel galland soupper auprès d'une si 
belle & honneste femme. 

— J'ay veu le temps, » dist Geburon, « que en 
nostre pays il n'y avoit maison où il n'y eust chambre 

dédiée pour les beaux Pérès, mais maintenant ilz sont 
tant congneuz qu'on les craint plus que advanturiers. 
-^ Il me semble, » dist Parlamente, « que une 
femme estant dans le lia, si ce n'est pour luy admi- 
nistrer les sacrements de l'Eglise, ne doibt jamais Ëiire 
entrer Prebstre en sa chambre &, quand je les y appel- 
leray, on me pourra bien juger en danger de mort. 

— Si tout le monde estoit ainsi austère que vous, » 
dist Ennasuite, « les pauvres Prebstres seroient pis 
qu'excommuniez d'estre séparez de k veue des femmes. 

— N'en ayez pomô de paour, » dist Saffi-edent, 
« car ils n'en auront jamab faulte. 

— Comment, » dist Simontault, « ce sont ceulx, 
qui par mariage nous lient aux femmes, qui essayent 
par leur meschanceté à nous en deslier & £iire rompre 
le serment qu'ils nous ont bi& £ûre. 

— C'est grande pitié, » dist Oisille, « que ceulx qui 
ont l'administration des Sacremens en jouent ainsy à 
la pelotte; on les debvroit brusler tout en vie. 

— Vous feriez bien mieux de les honorer que de les 
blasmer, » dist Saffiredent, « & de les flatter que de 
les injurier, car ce sont ceulx qui ont puissance de 
brusler & deshonorer les autres, par quoy sinite eoSy & 
sçachons qui aura la voix d'Oisille. 

— Je la donne, » dist-elle, « à Dagoucin, car je le 
voys entrer en contemplation telle qu'il me semble 
préparé à dire quelque bonne chose. 

— Puis que je ne puis ne n'ose respondre, » dist 
Dagoucin, « à tout le moins parleray je d'un à qui 
telle cruauté porta nuisance & puis profit. Combien 
que Amour s'estime tant fort & puissant qu'il veult 
sdler tout nud, & luy est chose très ennuyeuse & à la 

fin importable d'estrc couvert, si est ce, mes Dames, 
que bien souvent ceux qui, pour obéir à son conseil, 
s'advancent trop de le descouvrîr, s'en trouvent mau- 
vais marchans, comme il advint à ung Gentil homme 
de Castille, duquel vous orrez l'histoire : 

EHsor, pour oestre trop avancé de découvrir son amour à la 
Royne de Castille, fut si criullement traité d'elle, en Véprou^ 
vant, qu'elle luy apporta uuysance, puis profit. 

IN la Maison du Roy & Royne de Cas- 
|, tille, desquels les noms ne seront dids, 
3y avoit ung Gentil homme si parfaid en 
lltoutes beaultez & bonnes conditions 
qu'il ne trouvoit poind son pareil en toutes les 
Espaignes. Chacun avoit ses vertuz en admiration, 
mais encores plus son estrangeié, car Ton ne con- 
gneut jamais qu'il aimast ne print aucune Dame. 
Et si y en avoit en la Court en très grand nombre 
qui estoient dignes de faire bnisler sa glace, mais 
il n'y en eut poind qui eust la puissance de prendre 
ce Gentil homme, lequel avoit nom Elisor. 

La Royne, qui estoit femme de grande vertu, 
mais non du tout exempte de la flamme qui moins 

Hept. IL 27 

est congneue & plus brusle, regardant ce Gentil 
homme qui ne servoit nulle de ses Femmes, s*en 
esmerveiUa, & ung jour luy demanda s'il estoit 
possible qu'il aimast aussi peu qu'il en faisoit le 
semblant. 

Il luy respondit que, si elle voyoit son cueur 
comme sa contenance, elle ne luy feroit poind 
ceste question. Elle, désirant sçavoir ce qu'il vou- 
loit dire, le pressa si fort qu'il confessa qu'il aimoit 
une Dame qu'il pensoit estre la plus vertueuse de 
toute la Chrestienté. Elle feit tous ses eflforts, par 
prières & commandemens, de vouloir sçavoir qui 
elle estoit, mais il ne fut poind possible, d'ont elle 
feit semblant d'estre fort courroucée & jura qu'elle 
ne parler oit jamais à luy s'il ne luy nommoit celle 
qu'il aimoit tant, d'ont il fut si fort ennuyé qu'il 
fut contraind de luy dire qu'il aimoit autant mou- 
rir s'il falloit qu'il luy confessast; mais, voyant 
qu'il perdoit sa veue et bonne grâce par faulte de 
dire une vérité tant honneste qu'elle ne debvoit 
estre mal prise de personne, luy dist avecq grande 
crainde : 

« Ma Dame, je n'ay la force ny la hardiesse de 
le vous dire, mais, la première fois que vous irez 
à la chasse, je la vous feray veoir & suis seur que 
vous jugerez que c'est la plus belle & parfaide 
Dame du monde. » Geste response fut cause que la 
Royne alla plus tost à la chasse qu'elle n'eust faiâ. 

Elisor, qui en fat adverty, s'appresta pour l'aller 
servir comme il avoit accoustumé & feit faire ung 
grand mirouer d'acier, en façon de hallecret , & , 
l'ayant mis devant son estomach , le couvrit très 
bien d'ung manteau de frise noire , qui estoit tout 
bordé de canetille & d'or frisé bien richement. Il 
estoit monté sur un cheval maureau, fort bien en- 
hamaché de tout ce qui estoit nécessaire à cheval, 
&, quelque métal qu'il y eust, estoyt tout d'or, 
esmaillé de noir, à ouvraige de Moresque. Son 
chappeau estoit de soye noire, sur lequel estoit 
attachée une riche enseigne, où y avoit pour devise 
ung Amour couvert par Force, tout enrichi de 
pierreries. L'espée & le poignard n'estoient moins 
beauk & bien faids, ne de moins bonnes devises. 
Bref, il estoit fort bien en ordre & encores plus 
adroid à cheval, & le sçavoit si bien mener que 
tous ceux qui le voyoient laissoient le passetemps 
de la chasse pour regarder les courses & les sauts 
que faisoit faire Elisor à son cheval. 

Après avoir conduift la Royne jusques au lieu 
où estoient les toilles, en telles courses & grands 
saults comme je vous ay dift, commencea à des- 
cendre de son gentil cheval, & vint pour prendre 
la Royne & la descendre de dessus sa hacquenée. 
Et, ainsi qu'elle luy tendoit les bras, il ouvrit son 
manteau de devant son estomach &, la prenant en- 
tre les siens, luy monstrant son hallecret de mi- 

rouer, luy dist : « Ma Dame, je vous supplie de 
regarder icy », &, sans attendre response, la meist 
doulcement à terre. 

La chasse finée, la Royne retourna au Chasteau 
sans parler à Elisor, mais, après soupper, elle l'ap- 
pela, luy disant qu'il estoit le plus grand menteur 
qu'elle avoit jamais veu, car il luy avoit promis de 
luy monstrer à la chasse celle qu'il aymoit le plus, 
ce qu'il n'avoit faid, par quoy elle avoit délibéré 
de ne faire jamais estime ne cas de luy. 

Elisor, ayant paour que la Royne n'eust pas en- 
tendu ce qu'il luy avoit did, luy respondit qu'il 
n'avoit failly à son commandement, car il luy avoit 
monstre non la femme seulement, mais la chose 
du monde qu'il aimoit le plus. 

Elle, faisant la mescongneue, luy diâ qu'elle 
n'avoit poinct entendu qu'il luy eust monstre une 
seule de ses Femmes. 

« Il est vray, ma Dame, » dist Elisor; « mais 
qui vous ay je monstre en vous descendant de 
cheval ? 

— Rien, » dist la Ro3me, « sinon ung mirouer 
devant vostre estomach. 

— En ce mirouer, qu'est ce que vous avez 
veu, » dist Elisor? 

— « Je n'y ay veu que moy seule, » respondit 
la Rojme. 

Elisor luy dist : « Doncques, ma Dame, pour 

obéir à vostre commandement, vous ay je tenu pro- 
messe, car il n'y a ne aura jamais aultre imaige en 
mon cueur que celle que vous avez veue au dehors 
de mon estomach, & ceste là seule veulx-je a)rmer, 
révérer & adorer, non comme femme, mais comme 
mon Dieu en Terre, entre les mains de laquelle je 
meds ma mort & ma vie, vous suppliant que ma 
parfaiâe & grande aflFedion , qui a esté ma vie 
tant que je l'ay portée couverte, ne soit ma mort 
en la descouvrant. Et, si ne suis digne d'estre de 
vous regardé ny accepté pour serviteur, au moins 
souffrez que je vive, comme j*ay accoustumé, du 
contentement que j'ay d'ont mon cueur a osé 
choisir pour le fondement de son amour ung si 
parfaiâ & digne lieu, duquel je ne puis avoir autre 
satisfadion que de sçavoir que mon amour est si 
grande & parfaide que je me doibve contenter 
d'aimer seulement, combien que jamais je ne 
puisse estre aimé. Et, s'il ne vous plaist par la 
congnoissance de ceste grande amour m'avoir plus 
aggréable que vous n'avez accoustumé , au moins 
ne m'ostez pas la vie, qui consiste au bien que j'ay 
de vous veoir comme j'ay accoustumé. Car je n'ay 
de vous nul bien que autant qu'il en fault pour 
mon extrême nécessité &, si j'en ay moins, vous 
en aurez moins de serviteurs en perdant le meil- 
leur & le plus affedionné que vous eustes oncques 
ny pourriez jamais avoir. » 

La Royne, ou pour se monstrer autre qu*elle 
n*estoit, ou pour expérimenter à la longue Tamour 
qu'il luy portoit, ou pour en aimer quelque autre 
qu'elle ne vouloit laisser pour luy, ou bien le ré- 
servant, quand celuy qu'elle aimoit feroit quelque 
faulte, pour luy bailler sa place, dist d'un visage 
ne courroucé ne content : 

« Elisor, je ne vous diray poind, comme igno- 
rant l'audorité d'Amour, quelle foUie vous a esmeu 
de prendre une si haulte & difficile opinion que de 
m'aimer, car je sçay que le cueur de l'homme est 
si peu à son commandement qu'il ne le faid pas 
aimer & haïr où ilveult; mais, pource que vous 
avez si bien couvert vostre opinion, je désire sça- 
voir combien il y a que vous l'avez prinse. » 

Elisor, regardant son visaige tant beau & voyant 
qu'elle s'enquéroit de sa malladie, espéra qu'elle 
luy vouloit donner quelque remède. Mais, voyant 
sa contenance si grave & si sage qui Tint errogeoit, 
d'autre part tumboit en une crainde, pensant es- 
tre devant le juge dont il doubtoit sentence estre 
contre luy donnée. Si est ce qu'il luy jura que 
ceste amour avoit prins racine en son cueur dès le 
temps de sa grande jeunesse, mais qu'il n'en avoit 
senty nulle peine sinon depuis sept ans; non 
peine, à dire vray, mais une malladie don- 
nant tel contantement que la guarison estoit la 
mort. 

« Puis qu'ainsy est, » dist la Rojme, « que vous 
avez desja expérimenté une si longue fermeté, je 
ne doibz estre moins legière à vous croire que 
vous avez esté à me dire vostreaffedion. Parquoy, 
s'il est ainsi que vous dides, je veulx faire telle 
preuve de la vérité que je n'en puisse jamais dou- 
ter &, après la preuve de la peine faide, je vous 
estimeray tel envers moy que vous mesmes jurez 
estre, &, vous cognoissant tel que vous dides, 
vous me trouverez telle que vous desirez. » 

Elisor la supplia de faire de luy telle preuve 
qu'il luy plairoit, car il n'y avoit chose si difficile 
qui ne luy fust très aisée pour avoir cest honneur 
qu'elle peust congnoistre l'affedion qu'il luy por- 
toit, la suppliant de rechef de luy conunander ce 
qu'il luy plairoit qu'il feist. 

Elle luy dist : c< Elisor, si vous m'aimez autant 
comme vous dides, je suis seure que pour avoir 
ma bonne grâce rien ne vous sera fort à faire. Par 
quoy je vous commande, sur tout le désir que vous 
avez de l'avoir & crainde de la perdre , que , dès 
demain au matin, sans plus me veoir vous partiez 
de ceste compagnie & vous alliez en lieu où vous 
n'aurez de moy, ne moy de vous, une seule nou- 
velle, jusque d'huy en sept ans. Vous qui avez 
passé sept ans en cest amour, sçavez bien que 
vous m'aimez, mais, quand j'auray faid pareille 
expérience sept ans durans, je sçauray à l'heure & 

je croiray ce que vostre parole ne me peut faire 
croire ne entendre. » 

Elisor, oyant ce cruel commandement, d'un 
costé doubta qu'elle le vouloit esloingner de sa 
présence &, de l'autre costé, espérant que la preuve 
parleroit mieux pour luy que sa parole, accepta 
son commandement et luy dist : 

« Si j'ay vescu sept ans sans nulle espérance, 
portant ce feu couvert, à ceste heure qu'il est con- 
gneu de vous, passeray je ces sept ans en meilleure 
patience & espérance que je n'ay faid les autres. 
Mais, Madame, obéissant à vostre commandement 
par lequel je suis privé de tout le bien que j'avois 
en ce monde, quelle espérance me donnez vous 
au bout des sept ans de me recongnoistre pour 
fidèle et loyal serviteur? » 

La Royne luy dist, tirant ung anneau de son 
doigt : a Voilà ung anneau que je vous donne. 
Couppons le tous deux par la moidié; j'en garde- 
ray l'une & vous l'autre à fin que, si le long temps 
avoit puissance de m'oster la mémoire de vostre 
visaige, je vous puisse congnoistre par ceste moic- 
tié d'anneau semblable à la mienne. » 

Elisor print l'anneau & le rompit en deux, & 
en bailla une moidié à la Royne & retint l'autre, 
& en prenant congé d'elle, plus mort que ceux 
qui ont rendu l'ame, s'en alla en son logis donner 
ordre à son partement, ce qu'il feit en telle sorte 

qu'il envoya tout son train en sa maison, & luy 
seul s'en alla avecq ung Varlet en ung lieu si soli- 
taire que nul de ses parens & amis durant les sept 
ans n'en peut avoir nouvelles. 

De la vie qu'il mena durant ce temps & de 
l'ennuy qu'il porta pour ceste absence ne s'en peut 
rien sçavoir, mais ceux qui aiment ne le peuvent 
ignorer. Au bout des sept ans, justement ainsy 
que la Royne alloit à la messe, vint à elle ung Her- 
mite portant une grande barbe, qui, en luy baisant 
la main, luy présenta une requeste qu'elle ne re- 
garda soubdainement, combien qu'elle avoit ac- 
coustumé de prendre de sa main toutes les re- 
questes qu'on luy présentoit, quelque pauvres que 
ce fussent. 

Ainsy qu'elle estoit à moidié de la messe, ou- 
vrit sa requeste, dans laquelle trouva la moiâié de 
l'anneau qu'elle avoit baillé à Elisor, dont elle fut 
fort esbahye & non moins joyeuse. Et, avant lire 
ce qui estoit dedans, commanda soubdain à son 
Aumosnier qu'il hy feist venir ce grand hermite 
qui luy avoit présenté la requeste. 

L'Aumosnier le chercha par tous costez, mais 
il ne fut possible d'en sçavoir nouvelles, sinon 
que quelcun luy dist l'avoir veu monter à cheval, 
mais il ne sçavoit quel chemin il prenoit. 

En attendant la response de l'Aumosnier, la 
Royne leur la requeste, qu'elle trouva estre une 

Hipt. IL a8 

Epistre aussi bien faide qu'il estoit possible, &, 
si n'estoit le désir que j'ay de la vous faire enten- 
dre, je ne l'eusse jamais osé traduire, vous priant 
de penser, mes Dames, que la grâce & langage 
Castillan est sans comparaison mieulx déclarant 
ceste passion que ung autre. Si est ce que la sub- 
stance en est telle : 



Le temps m*a ùî6t par sa force & puissance 
Avoir d*amour parfaide congnoissance ; 
Le temps après m'a esté ordonné, 
Et tel travdl durant ce temps donné 
Que l'incrédule a par le temps peu veoir 
Ce que l'amour ne luy a faiâ sçavoir; 
Le temps, lequel avoit faid l'amour maistre 
Dedans mon cueur, l'a montrée en fin estre 
Tout tel qu'il est, par quoy, en le voyant, 
Ne l'ai cogneu tel comme en le croyant ; 
Le temps m'a faiâ veoir sur quel fondement 
Mon cueur vouloit aimer si fermement; 
Ce fondement estoit vostre beaulté, 
Soubz qui estoit couverte cruaulté; 
Le temps m'a faiâ veoir beaulté estre rien, 
Et cruaulté cause de tout mon bien. 
Par qui je fus de la beaulté chassé 
Dont le regard j'avois tant pourchassé. 
Ne voyant plus vostre beaulté tant belle, 
J'ay mieulx senty vostre rigueur rebelle. 
Je n'ay laissé vous obéyr pourtant. 
Dont je me tiens très heureux & content, 
Veu que le temps, cause de l'amitié, 
A eu de moy par sa longueur pitié. 
En me faisant ung si honneste tour 

Q}ie je n'ay eu deâr de ce retour, 

Fors seulement pour vous dire en ce lieu 

Non ung bonjour, mais ung parfaiâ adieu. 

Le temps m*a faiâ veoir amour pauvre & nu 

Tout tel qu'il est & d*ont il est venu» 

Et par le temps j'ay le temps regretté 

Autant ou plus que l'avois soubhaiâé» 

Conduiâ d'amour qui aveugloit mes sens. 

Dont rien de luy, fors regret, je ne sens. 

Mais en voyant cest amour decepvable, 

Le temps m'a faiâ veoir l'amour véritable» 

Que j'ay congneu en ce lieu solitaire, 

Où par sept ans m'a fallu plaindre & taire. 

J'ay par le temps congneu l'amour d'en hauh, 

Lequel estant congneu, l'autre def&ult ; 

Par le temps suys du tout à luy rendu. 

Et par le temps de l'autre desfendu. 

Mon cueur & corps luy donne en sacrifice 

Pour faire à luy & non à vous service. 

En vous servant rien m'avez estimé, 

Et j'ay le rien, en offensant, aimé. 

Mort me donnez pour vous avoir servie ; 

En le fuyant il me donne la vie. 

Or par ce temps amour plein de bonté 

A l'autre amour si vaincu & dompté 

Qjie mis à rien est retourné à vent, 

Qui fut pour moy trop doulx & decepvant. 

Je le vous quiâe & rends du tout entier. 

N'ayant de vous ne de luy nul mestier, 

Car l'autre amour parfaiôe & pardurable 

Me joind à luy d'un lien immuable. 

A luy m'en vois; là me veulx asservir, 

Sans plus ne vous, ne vostre Dieu servir. 

Je prends congé de cruaulté, de peine 

Et du tonnent, du desdaing, de la haine. 

Du feu bruslant dont vous estes remplye 
Comme en beauté très parfaiâe acomplye. 
Je ne puis mieulx dire adieu à tous maux, 
A tous malheurs & douloureux travaux, 
Et à Tenfer de Tamoureuse flamme 
Q.u*en ung seul mot vous dire : Adieu, Madame, 
Sans nul espoir, où que soye ou soyez, 
Que je vous voye ne que vous me voyez. 

Ceste Epistre ne fiit pas leue sans grandes lar- 
mes & estonnemens, accompaignez de regrets in- 
croïables, car la perte qu'elle avoit faide d'un 
serviteur remply d'une amour si parfaide debvoit 
estre estimée si grande que nul trésor, ny mesme 
son royaulme, ne luy povoient oster le tiltre d'estre 
la plus pauvre & misérable Dame du monde pour 
ce qu'elle avoit perdu ce que tous les biens du 
monde ne povoient recouvrer. Et, après avoir 
achevé d'oyr la messe & retourné en sa chambre, 
feit ung tel dueil que sa cruaulté meritoit, & n'y 
eut montaigne, roche, ne forest où elle n'envoyast 
chercher cest Hermite; mais Celluy qui l'avoit 
retiré de ses mains le garda d'y retumber & le 
mena plus tost en Paradis qu'elle n'en sçeut avoir 
nouvelle en ce monde. 

« Par ceste exemple ne doibt le serviteur confesser ce 
qui luy peult nuire & en rien ayder. Et encores moins, 
mes Dames, par incrédulité debvez vous demander 
preuve si difficile que, en ayant la preuve, vous per- 
diez le'serviteur. 

— Vrayemcnt, Dagoucin, » dist Gcbnron, « j'avois 
toute ma vie oy estimer la Dame à quile cas est ad- 
venu la plus vertueuse du monde, mais maintenant je 
la tiens la plus cruelle que oncques fut. 

— Toutesfois, » dist Parlamente, « il me semble 
qu'elle ne luy faisoit poinâ de tort de vouloir esprou- 
ver sept ans s'il aimoit autant qu'il luy disoit, car les 
hommes ont tant accoustumé de mentir en pareil 
cas que, avant que s'y fier, si fier il s'y faiult, on n'en 
peult faire trop longue preuve. 

— Les Dames, » dist Hircan, « sont bien plus saiges 
qu'elles ne souloyent, car en sept jours de preuve eUes 
ont autant de seureté d'un serviteur que les autres 
avoient par sept ans. 

-^ Si en a il, » dist Longarine, « en ceste compaignie 
que l'on a aimée plus de sept ans à toutes preuves de 
harquebuse; encores n'a l'on sçeu gaingner leur ami- 
tié. 

— Par Dieu, » dist Simontault, « vous diôes vray, 
mais aussi les doibt on mettre au ranc du vieil temps, 
car au nouveau ne seroient-elles point reçeues. 

— Encores, » dist Oisille, « fiit bien tenu ce Gentil 
homme à la Dame, par le moyen de laquelle il re- 
tourna entièrement son cueiu* à Dieu. 

— Ce luy fiit grand heur, » dist Saffi-edent, « de 
trouver Dieu par les chemins, car, veu l'ennuy où il 
estoit, je m'esbahis qu'il ne se donna au Diable. » 

Ennasuitte luy dist : « Et quand vous avez esté mal 
traiâé de vostre Dame, vous estes vous donné à ung 
tel maistre ? 

— Mil & mil fois m'y suis donné, » dist Saffi-e- 
dent; « mais le Diable, voyant que tous les tormens 

d'Enfer ne m'eussent sçeu fiure pis que ceuk qu'elle 
me donnoyt, ne me daigna jamais prendre, sçadbant 
qu'il n'est poinâ Diable plus importable que une Dame 
bien aymëe & qui ne veult poinâ aymer. 

— Si j'estois comme vous, » dist Parlamente à Saf- 
fredent, « avecq telle opinion que vous avez je ne ser* 
virois femme. 

— Mon afieâion est tousjours telle, » dist Saffi-edent, 
« & mon erreur si grande que, li où je ne puis com- 
mander, encores me tiens je très heureux de servir, 
car la malice des Dames ne peut vaincre l'amour que 
je leur porte. Mais je vous prie, diâes moy en vostre 
conscience, louez vous ceste Dame d'une si grande 
rigueur ? 

— Ouy, » dist Oysille, « car je croy qu'elle ne 
vouloyt estre aymée ny aimer. 

— Si elle avoit ceste volunté, » dist Simontault, 
ce pourquoy luy donnoit elle quelque espérance après 
les sept ans passez? 

— 7e suis de vostre opinion, » dist Longarine, 
« car celles qui ne veulent poinâ aymer ne donnent 
nulle occasion de continuer l'amour qu'on leur porte. 

— Peut estre, » dist Nomerfide, « qu'elle en aimoit 
quelque autre, qui ne valoit pas cest honneste homme 
là, & que pour ung pire elle laissa le meilleur. 

— Par ma foy, » dist Safifredent, « je pense qu'elle 
faisoit provision de luy pour le prendre à l'heure 
qu'elle lakseroit celuy que pour lors elle aimoit le 
mieux. 

— Je voy bien, » dist Oisille, « que tant plus nous 
mettrons ces propos en avant, & plus ceux qui ne 
veulent estre mal traiâez diront de nous le pis 

qu'il leur sera possible, par quoy je vous prie, Dagou- 
cin, donnez vostre voix à quelqu'une. 

— Je la donne, » dist*il, « à Longarine, estant as- 
seuré qu'elle nous en dira quelqu'une qui ne sera 
poinâ mélencolique, & si n'espargnera homme ne 
femme pour dire vérité. 

— Puis que vous m'estimez si véritable, » dist Lon- 
garine, « je prendray la hardiesse de racompter ung cas 
advenu à un bien grand Prince, lequel passe en vertu 
tous les autres de son temps. Et vous direz que la 
chose dont on doibt moins user sans extrême néces- 
sité, c'est de mensonge ou dissimulation, qui est ung 
vice laid 6c inËime, principallement aux Princes 6c 
grands Seigneurs, en la bouche 6c contenance desquek 
la vérité est mieux séante que en nul autre. Mais il n'y 
a si grand Prince en ce monde, combien qu'il eust 
tous les honneurs 6c richesses qu'on sçauroit désirer, 
qui ne soit subjed à l'empire & tyrannie d'Amour, & 
semble que plus le Prince est noble & de grand cueur, 
plus Amour faiâ son effort pour l'asservir soubz sa 
forte main, car ce glorieux Dieu ne tient compte des 
choses communes 6c ne prend plaisir sa majesté que à 
faire tous les jours miracles, comme d'affoiblir les forts, 
fortifier les foibles , donner intelligence aux ignorans, 
oster le sens aux plus sçavans, favoriser aux passions, 
destruire la raison, & l'amoureuse Divinité prend 
plaisir en telles mutations. Et, pource que les Princes 
n'en sont exemptz, aussi ne sont ils [quiâes] de néces- 
sité; or, s'ils ne sont quiâes de la nécessité en laquelle 
les met le désir de la servitude d'Amour, par force 
leur est non seulement permis d'user de mensonge, 
hypocrisie & fiâion, qui sont les moyens de vaincre 

leurs ennemis, selon la doârine de Maistre Jehan de 
Mehun. Or, puis que en tel aâe est louable à ung 
Prince la condition qui en tous autres est à désestimer, 
je vous racompteray les inventions d'un jeune Prince, 
par lesquelles il trompa ceux qui ont accoustumë de 
tromper tout le monde : 

Un jeune Prince, sou^ couleur de visiter son Avocat & commu- 
niquer de ses affaires avec luy, entreteint si paisiblement sa 
femme qu'il eut d'elle ce qu'il en demandoit. 

IN la Ville de Paris y avoit ung Advocat 
plus estimé que nul autre de son estât, 
j&, pour estre cherché d'un chacun à 
y Cause de sa sufl5sance, estoit devenu le 
plus riche de tous ceux de sa robbe. Mais, voyant 
qu'il n'avoit eu nulz enfans de sa première femme, 
espéra d'en avoir d'une seconde, &, combien que 
son corps fust vicieux, son cueur ne son espérance 
n'estoient point morts, par quoy il alla choisir une 
des plus belles filles qui fût dedans la Ville, de 
l'aage de dix huit à dix neuf ans, fort belle de vi- 
sage & de teind, & encores plus de taille & d'em- 
bonpoint, laquelle il aima & traida le mieulx qu'il 
luy fut possible; mais si n'eut elle de luy non plus 
d'enfans que la première, dont à la longue elle se 

Hept, IL 29 

fascha. Par quoy la jeunesse, qui ne peut souffrir 
ung ennuy, luy feit chercher récréation ailleurs 
qu'en sa maison, & alla aux dances & bancquetz, 
toutesfois si honnestement que son mary n'en po- 
voit prendre mauvaise opinion, car elle estoit 
tousjours en la compaignie de celles à qui il avoit 
avoit fiance. 

Ung jour qu'elle estoit à une nopce, s'y trouva 
ung bien grand Prince qui, en me faisant le compte, 
m'a defFendu de le nommer. Si vous puis je bien 
dire que c'estoit le plus beau & de la meilleure 
grâce qui ayt esté devant, ne qui, je croys, sera 
après en ce Royaume. 

Ce Prince voyant ceste jeune & belle Dame de 
laquelle les oeUz & contenance le convièrent à 
l'aimer, vint parler à elle d'un tel langaige & de 
telle grâce qu'elle eust voluntîers commencé ceste 
harangue. Ne luy dissimula point que de long 
temps elle avoit en son cueur l'amour dont il la 
prioit, & qu'il ne se donnast poind de peine pour 
la persuader à une chose où par la seule veue 
Amour lavoit faid consentir. Ayant ce jeune 
Prince parla naïveté d'Amour ce qui méritoitbien 
estre acquis par le temps, mercia Dieu qui luy fa- 
vorisoit, & depuis ceste heure là pourchassa si 
bien son affaire qu'ilz accordèrent ensemble le 
moyen comme ilz se pourroient veoir hors de la 
veue des autres. 

Le lieu & le temps accordez, le jeune Prince ne 
faillit à s'y trouver &, pour garder l'honneur de 
sa Dame, y alla en habit dissimulé, mais, à cause 
des mauvais garsons qui couroient la nuiâ par la 
Ville auxquels il ne se vouloit faire congnoistre, 
print en sa compaignie quelques Gentils hommes 
auxquels il se fioit. Et au commencement de la 
rue où elle demeuroit les laissa, disant : « Si vous 
n'oyez poind de bruid dedans un quart d'heure , 
retirez vous en voz logis, & sur les trois ou 
quatre heures revenez icy me quérir », ce qu'ils 
feirent &, n'oyans nul bruid, se retirèrent. 

Le jeune Prince s'en alla tout droid chez son 
Advocat, & trouva la porte ouverte comme on luy 
avoit promis. Mais, en montant le degré, rencon- 
tra le mary qui avoit en sa main une bougie, du- 
quel il fut plus tost veu qu'il ne le peut adviser. 
Toutesfois Amour, qui donne entendement & 
hardiesse où il baille les nécessitez, feit que le 
jeune Prince s'en vint tout droid à luy & luy dist : 

« Monsieur l'Advocat, vous sçavez la fiance 
que moy & tous ceulx de ma Maison avons eue en 
vous & que je vous tiens de mes meilleurs & 
fidelles serviteurs. J'ay bien voulu venir icy vous 
visiter privément, tant pour vous recommander 
mes affaires que pour vous prier de me donner à 
boire, car j'en ay grand besoing, & de ne dire i 
personne du monde que je soye icy venu, car de 

ce lieu m'en fault aller en ung aokre où je ne veux 
estre congneu. » 

Le bon homme Âdvocat fiit tant aise de l'hon- 
neur que ce Prince luy faisoit de venir ainsi pri- 
vément en sa maison qu'il le mena en sa chambre 
& dist à sa femme qu'elle apprestast la collation 
des meilleurs fruiâs & confitures qu'elle eût, ce 
qu'elle feit très voluntiers, & apporta la plus hon- 
neste qu'il luy fiit possible. 

Et, nonobstant que l'habillement qu'elle portoit 
d'un couvrechef & manteau la monstrast plus 
belle qu'elle n'avoit accoustumé, si ne feit pas le 
jeune Prince semblant de la regarder ne congnois- 
tre, mais parloit tousjours à son mary de ses af- 
faires comme à celuy qui les avoit manyées de 
longue main. Et, ainsy que la Dame tenoit à ge- 
noux les confitures devant le Prince & que le mary 
alla au buffet pour luy donner à boire, elle luy 
dist que, au partir de la chambre, il ne faillist 
d'entrer en une Garderobbe, à main droiâe, où 
bien tost après elle le iroit veoir. 

Incontinent après qu'il eust beu remercia l'Ad- 
vocat, lequel le vouloit à toutes forces accompai- 
gner, mais il Tasseura que là où il alloit n'avoit 
que faire de compaignie &, en se retournant de- 
vers sa femme, luy dist : 

« Aussy je ne vous veulx faire tort de vous os- 
ter ce bon mary, lequel est de mes antiens servi- 

tears. Vous estes si heureuse de Tavoir que vous 
avez bien occasion d'en louer Dieu & de le bien 
servir & obéyr, & en faisant du contraire seriez 
bien malheureuse. » 

En disant ces honnestes propos, s'en alla le jeune 
Prince &, fermant la porte après soy pour n'estre 
suivy au degré, entra dedans la Garderobbe, où, 
après que le mary fut endormy, se trouva la belle 
Dame, qui le mena dedans ung Cabinet le mieux 
en ordre qu'il estoit possible , combien que les 
deux plus belles imaiges qui y fussent estoient luy 
& elle en quelques habillemens qu'ils se voulsis- 
sent mettre, & là je ne faitz doubte qu'elle ne luy 
tint toutes ses promesses. 

De là se retira à l'heure qu'il avoit dift à ses 
Gentilz hommes, lesquelz il trouva au lieu où il 
leur avoit conmiandé de l'attendre. 

Et, pource que ceste vie dura assez longuement, 
choisit le jeune Prince ung plus coun chemin pour 
y aller, c'est qu'il passoit par ung Monastère de 
Religieux, & avoit si bien faiâ envers le Prieur 
que tousjours environ minuid le portier luy ou- 
vroit la porte, & pareillement quand il s'en retour- 
noit. Et, pource que la maison où il alloît estoit 
près de là, ne menoit personne avecq luy. 

Et, combien qu'il menast la vie que je vous dy, 
si estoit il Prince craignant & aimant Dieu, & ne 
failloit jamais, combien que à l'aller il ne s'arres- 

tast point, de demeurer au retour long temps en 
oraison en l'église, qui donna grande occasion aux 
Religieux, qui, entrans & saillans de Matines, le 
voyoient à genoux, d'estimer que ce fiist le plus 
sainâ homme du monde. 

Ce Prince avoit une seur qui frequentoit fort 
ceste Religion, &, comme celle qui aimoit son 
frère plus que toutes les créatures du monde, le 
recommandoit aux prières d'ung chacun qu'elle 
pouvoit congnoistre bon, &, ung jour qu'elle le 
recommandoit afFedueusement au Prieur de ce 
Monastère, il luy dist : « Hélas, Madame, qui est 
ce que vous me recommandez ? Vous me parlez 
de l'homme du monde aux prières du quel j'ay 
plus grande envie d'estre recommandé, car, si 
cestuy là n'est saind & juste, » allégant le pas- 
saige que Bien heureux est qui peut mal faire & ne 
lefaiâpas, « je n'espère pas d'estre trouvé tel. » 

La seur, qui eut envie de sçavoir quelle con- 
gnoissance ce beau Père avoit de la bonté de son 
frère, l'interrogea si fort que, en luy baillant ce 
secret soubz le voile de confession , luy dist : 

« N'est ce pas une chose admirable que de veoir 
ung Prince jeune & beau laisser les plaisirs & son 
repos pour venir bien souvent oyr nos Matines, 
non comme Prince cherchant l'honneur du monde, 
mais comme ung simple Religieux vient tout seul 
se cacher en une de noz chapelles. Sans faulte ceste 

bonté rend les Religieux & moy si confuz que au- 
près de luy ne sommes dignes d'estre appeliez 
Religieux. » 

La seur qui entendit ces paroles ne sçeut que 
croire, car, nonobstant que son frère fust bien 
mondain, si sçavoit elle qu'il avoit la conscience 
très bonne, la foy & l'amour en Dieu bien grande, 
mais de chercher superstitions ne cérémonies 
aultres que ung bon Chrestien doibt faire ne l'en 
eust jamais soupçonné. Par quoy elle s'en vint à 
luy & luy compta la bonne opinion que les Reli- 
gieux avoient de luy, dont il ne se peut garder de 
rire avecq ung visage tel qu'elle, qui le congnois- 
soit comme son propre cueur, congneut qu'il y 
avoit quelque chose cachée soubz sa dévotion & 
ne cessa jamais qu'il ne luy eust did la vérité, ce 
qu'elle m'a faid mettre icy en escript, afin que 
vous congnoissiez, mes Dames, qu'il n'y a malice 
d'Advocat ne finesse de Religieux que Amour, en 
cas de nécessité, ne face tromper par ceux qui 
n'ont aultre expérience que de bien aymer, &, 
puis qu'Amour sçait tromper les trompeurs, nous 
aultres, simples & ignorans, le devons bien 
craindre. 



— Encores, » dist Geburon , « que je me double 
bien qui c'est, si faut il que je dye qu'il est louable en 
ceste chose, car l'on veoit peu de grans Seigneurs qui 

se sotddent de rhonnenr des femmes, ny du scandale 
public, mais qu'ils ayent leur plaisir, & souvent sont 
contens que Ton pense pis qu'il n'y a. 

— Vrayement, » dist Oisille, « je voudrois que tous 
les jeunes Seigneurs y prinssent exemple, car le scan- 
dale est souvent pire que le péché. 

— Pensez, » dist Nomerfide, « que les prières qu'il 
£adsoit au Monastère où il passoît estoient bien fondées. 

— Si n'en debvez-vous poind juger, » dist Parla- 
mente, « car peult estre au retour que la repentance 
en estoit telle que le péché luy estoyt pardonné. 

— Il est bien difficile, » dist Hircan, « de se repentir 
d'une chose si plaisante. Quant est de moy, je m'en suis 
souventes fois confessé, mais non pas guères repenty. 

— Il vauldroit mieux, » dist Oisille, « ne se con- 
fesser poinft si l'on n'a bonne repentance. 

— Or, Madame, » dist Hircan, « le péché me des- 
plaist bien & suis marry d'oflfenser Dieu, mais le péché 
me plaist toujours, 

— Vous & vos semblables, » dist Parlamente, 
« vouldriez bien qu'il n'y eust ne Dieu ne loy, sinon 
celle que vostre affedion ordonneroit. 

— Je vous confesse, » dist Hircan, « que je vouldrois 
que Dieu print aussi grand plaisir à mes plaisirs comme je 
faitz, car je luy donnerois souvent matière de se resjouir. 

— Si ne ferez-vous pas ung Dieu nouveau, » dist 
Geburon, « par quoy fault obéyr à celuy que nous 
avons. Laissons ces disputes aux Théologiens, à fin 
que Longarine donne sa voix à quelc'un. 

— Je la donne, » dist-elle, « à Saffi-edent, mais je le 
prie qu'il nous fece le plus beau compte qu'il se 
pourra adviser, & qu'il ne regarde poind tant à dire 

mal des femmes que, là où il aura du bien, il en veulle 
monstrer la vérité. 

— Vrayement, » dist Safiredent, a je l'accorde, car 
j'ay en main l'histoire d'une folle & d'une sage. Vous 
prendrez l'exemple qu'il vous plaira mieulx, & con- 
gnoistrez que, tout ainsi que Amour faift faire aux 
meschans des meschancetez, en ung cueur honneste 
faid faire choses dignes de louange, car Amour de soy 
est bon, mais la malice du subjeâ lui faiâ souvent 
prendre ung nouveau surnom de fol, légier, cruel, ou 
villain. Toutesfois, par l'histoire que je vous veux à 
présent racompter, pourrez veoir qu'Amour ne change 
poinâ le cueur, mais le monstre tel qu'il est, fol aux 
fols, de saige aux saiges : 



Htpt. Il )o 

VINGT SIXIESME NOUVELLE 

Par h conseil & affeâion fratemdh d'une sage Dame Je Set» 
gneur d'Avannes se retira de la foie amour qt^ il portait à une 
Gentille femme demeurant à Pampeiune, 




L y avoit, au temps du Roy Loys dou- 
ziesme, ung jeune Seigneur, nommé 
Monsieur d'Avannes, fils du Sire d'Al- 
bret, frère du Roy Jehan de Navarre, 
avecq lequel le did Seigneur d'Avannes demoroit 
ordinairement. 

Or estoit le jeune Seigneur de l'aage de quinze 
ans, tant beau & tant plain de toutes bonnes grâces 
qu'il sembloyt n'estre faiâ que pour estre aimé & 
regardé, ce qu'il estoit de tous ceulx qui le voyoient, 
& plus que de nul autre d'une Dame demorant 
en la Ville de Pampeiune en Navarre, laquelle es- 
toit maryée à ung fort riche homme, avecq lequel 
vivoit si honnestement que, combien qu'elle ne 

fiist aagée que de vingt trois ans, pour ce que son 
maiy approchoit le cinquantiesme s'abilloit si 
honnestement qu'elle sembloyt plus vefve que 
mariée. Et jamais à nopces ny à festes homme ne 
la veit aller sans son mary, duquel elle estimoit 
tant la bonté & la vertu qu'elle le préféroit à la 
beaulté de tous les autres. Et le mary, l'ayant ex- 
périmentée si saige, y print telle seureté qu'il luy 
commettoit toutes les affaires de sa maison. 

Ung jour fut convié ce riche homme avecq sa 
femme à une nopce de leurs parentes, auquel 
lieu, pour honorer les nopces, se trouva le jeune 
Seigneur d'Avannes, qui naturellement aymoyt 
les dances, comme celluy qui en son temps ne 
trouvoit son pareil, &, après le disner que les 
dances commencèrent, fiit prié le did Seigneur 
d'Avannes par le riche homme de vouloir danser. 
Le did Seigneur luy demanda qu'il voulo3rt 
qu'il menast? Il luy respondit : « Monseigneur, 
s'il y en avoit une plus belle & plus à mon com- 
mandement que ma femme, je la vous présente- 
rois, vous suppliant me faire cest honneur de la 
mener danser », ce que feit le jeune Prince, du- 
quel la jeunesse estoit si grande qu'il prenoyt plus 
de plaisir à saulter & danser que à regarder la 
beaulté des Dames. Et celle qu'il menoyt au con- 
traire regardoit plus la grâce & beaulté du diâ 
Seigneur d'Avannes que la dance où elle estoyt, 

combien que par sa si grand prudence elle n'en fit 
ung seul semblant. 

L'heure du souppé venue & Monseigneur d'A- 
vannes disant adieu à la compaignye, se retira au 
chasteau où le riche homme sur sa muUe l'accom- 
paigna & en allant luy dist : 

« Monseigneur, vous avez ce jourd'huy tant 
faia d'honneur à mes parens & à moy que ce me 
seroyt grande ingratitude si je ne m'oifroys avecq 
toutes mes facultez à vous faire service. Je sçay, 
Monseigneur, que tel Seigneur que vous, qui avez 
pères rudes & avaritieux, avez souvent plus faulte 
d'argent que nous, qui par petit train & bon mes- 
naige ne pensons que d'en amasser. Or est il 
ainsy que, Dieu m'aiant donné une femme selon 
mon désir, ne m'a voullu donner en ce monde to- 
tallement mon Paradis, m'ostant la joie que les 
pères ont des enfans. Je sçay, Monseigneur, qu'il 
ne m'appartient pas de vous adopter pour tel, mais, 
s'il vous plaist de me recepvoir pour serviteur & 
me déclarer voz petites affaires, tant que cent mil 
escuz de mon bien se pourront estandre je ne faul- 
dray vous secourir en voz nécessitez. » 

Monseigneur d'Âvannes fîist fort joieulx de cest 
offre, car il avoyt ung père tel que l'autre luy avoyt 
déchiffiré &, après l'avoir mercié, le nomma par 
aUiance son père. 

De ceste heure là le did riche homme print tel 

amour au Seigneur d'Âvaimes que matin & soir 
ne cessoyt de s'enquérir s'il luy falloir quelque 
chose & ne cella à sa femme la dévotion qu'il 
avoyt au did Seigneur & à son service, dont elle 
Tayma doublement, & depuis ceste heure, le diâ 
Seigneur d'Avannes n'avoit faulte de chose qu'il 
desirast. Il alloit souvent veoir ce riche homme, 
bo3n:e & manger avecq luy &, quand il ne le trou- 
voit poind, sa femme bailloyt tout ce qu'il de- 
mandoit, & davantage parloyt à luy si saigement, 
l'admonestant d'estre saige & vertueux, qu'il la 
craingnoit & aymo}^ plus que toutes les femmes 
de ce monde. 

Elle, qui avoit Dieu & Honneur devant les oeilz, 
se contentoit de sa veue & paroUe, où gist la satis- 
faâion d'honneste & bon amour, en sorte que j amais 
ne luy feit signe pour quoy il peust juger qu'elle eût 
autre affedion à luy que fraternelle & chrestienne. 
Durant ceste amityé couverte Monseigneur 
d'Avannes par l'ayde des dessus didz estoyt fort 
gorgias & bien en ordre; commencea à venir en 
l'aage de dix sept ans & de chercher les dames plus 
qu'il n'avoit de coustume. Et, combien qu'il eust 
plus voluntiers aymé la saige dame que nulle, si est 
ce que la paour qu'il avoyt de perdre son amityé, si 
elle entendo3rt telz propos, le fe5rt taire & se amu- 
ser ailleurs, & s'alla addresser à une Gentil 
femme, près de Pampelune, qui avojrt maison en 

la ville, laquelle avoyt espousé ung jeune homme 
qui surtout aymoyt les chevaulx, chiens & oiseaulx, 
& commencea, pour l'amour d'elle, à lever mille 
passetemps, comme toumoys, courses, luyttes, 
masques, festins & autres jeuz, en tous lesquels se 
trouvoyt ceste jeune femme. Mais, à cause que 
son maryestoytfort fantasticque& ses père & mère 
la congnoissoient fort legière & belle, jaloux de 
son honneur, la tenoyt de si près que le did Sei- 
gneur d'Avannes ne povoj^ avoir d'elle autre 
chose que la parolle bien courte en quelque bal, 
combien que en peu de propos le diâ Seigneur 
d'Avannes aparçeut bien que autre chose ne 
défailloit à leur amityé que le temps & le lieu. 

Par quoy il vint à son bon père le riche homme 
& luy dist qu'il avo)rt grand dévotion d'aller visi- 
ter Notre-Dame deMontferrat, le priant de retenir 
en sa maison tout son train parce qu'il vouUoyt 
aller seul, ce qu'il luy accorda. Mais sa femme, 
qui avo3^ en son cueur ce grand Prophète Amour, 
soupsonna incontinant la vérité du diâ voiage & 
ne se peut tenir de dire à Monseigneur d'Avannes : 
« Monsieur, Monsieur, la Nostre-Dame que vous 
adorez n'est pas hors des murailles de ceste ville ; 
par quoy je vous supplie sur toutes choses regar- 
der à vostre santé. » Luy, qui la craingnoit & ay- 
moit, rougyt si fort à ceste parole que sans parler 
il luy confessa la vérité & ;sur cella s'en alla. 

Et, quant il eut achepté une couple de beauk 
chevauk d'Espaigne, s'abilla en pallefrenier & 
desguisa tellement son visaige que nul ne le con- 
gnoissoit. Le Gentil homme, mary de la folle 
dame, qui sur toutes choses aymoyt les chevaulx, 
veit les deux que menoit Monseigneur d' A vannes; 
incontinant les vint achepter &, après les avoir 
acheptez, regarda le Pallefrenier, qui les meno)rt 
fort bien, & luy demanda s'il le voulloyt servir? 
Le Seigneur d'Avannes luy dist que ouy & qu'il 
estoit ung pauvre Pallefrenier, qui ne sçavo)rt au- 
tre mestier que panser les chevaulx, en quoy il 
s'acquiôeroit si bien qu'il en sero3rt contant. Le 
Gentil homme en fiit fort aise & luy donna la 
charge de tous ses chevaulx, &, en entrant en sa 
maison, dist à sa femme qu'il luy recommandoit 
ses chevaulx & son Pallefrenier & qu'il s'en alloyt 
au chasteau. 

La Dame, tant pour complaire à son mary que 
pour avoir meilleur passetemps, alla visiter les 
chevaulx & regarda le Pallefrenier nouveau, qui 
luy sembla de bonne grâce ; toutesfois elle ne le 
congnoisso3rt poind. Luy, qui veit qu'il n'estoit 
poind congneu, luy vint faire la révérence en la 
façon d'Espaigne & luy baisa la main, & en la 
baisant la serra si fort qu'elle le recongneut, car 
en la dance luy avoyt il mainte fois faiâ tel tour, 
& dès l'heure ne cessa la Dame de chercher lieu 

OÙ elle peust parler à luy à part, ce que elle feyt 
dès le soir mesmes, car, elle estant conviée en ung 
festin où son mary la voullojrt mener, îsingayt 
estre mallade & n'y povoir aller. 

Le mary, qui ne vouloit faillir à ses amys, luy 
dist : « M'amye, puis qu'il ne vous plaist y venir, 
je vous prie avoir regard sur mes chiens & che- 
vaulx affin qu'il n'y faille rien. » La Dame trouva 
ceste commission très agréable, mais, sans en faire 
autre semblant, luy respondit, puisque en meil- 
leure chose ne la voulloyt emploier, elle luy don- 
neroit à congnoistre par les moindres combien elle 
desiro3rt luy complaire. 

Et n'est03rt pas encores à peyne le mary hors la 
porte qu'elle descendit en l'estable où elle trouva 
que quelque chose défailloit, &, pour y donner 
ordre, donna tant de commissions aux Varletz de 
cousté & d'autre qu'elle demora toute seuUe avecq 
le Maistre Pallefrenier &, de paour que quelcun 
survint, luy dist : « Allez vous en dedans nostre 
jardin, & m'attendez en ung cabinet qui est au 
bout de l'alée », ce qu'il fe}^ si dilligemment qu'il 
n'eut loisir de la mercier. Et, après qu'elle eut 
donné ordre à toute l'escurye, s'en alla veoir ses 
chiens, où elle feit pareille dilligence de les faire 
bien traider, tant qu'il semblojrt que deMaistresse 
elle fust devenue Chamberière, & après retourna 
en sa chambre, où elle se trouva si lasse qu'elle 

se meist dedans le lid, disant qu'elle vouloyt re- 
poser. Toutes ses femmes la laissèrent seuUe fors 
une à qui elle se fyoit, à laquelle elle dist : « Allez 
vous en au jardin, & me faides venir celluy que 
vous trouverez au bout de l'allée. » 

La Chamberière y alla & trouva le Pallefrenier 
qu'elle amena incontinent à sa Dame, laquelle 
feyt sortir dehors la dide Chamberière pour guet- 
ter quant son mary viendroyt. Monseigneur d'A- 
vannes se voyant seul avecq la Dame, se des- 
pouilla des habillemens de Pallefrenier, osta son 
faulx nez & sa faulse barbe, &, non comme craintif 
Pallefrenier, mais comme bel Seigneur qu'il es- 
toyt, sans demander congé à la Dame , audatieu- 
sement se coucha auprès d'elle, où il fut receu 
ainsy que le plus beau filz qui fust de son temps 
debvoyt estre de la plus belle & folle dame du 
pays, & demoura là jusques ad ce que le Seigneur 
retoumast, à la venue duquel, reprenant son mas- 
que, laissa la place que par finesse & malice il 
usurpoyt. 

Le Gentil honmie, entrant en sa court, entendyt 
la dilligence qu'avoyt faid sa femme de bien luy 
obéyr, dont la mercia très fort : « Mon amy, » 
dist la dame, « je ne faidz que mon debvoir. 
Il est vray qui ne prandra garde sur ces mes- 
chans garsons, vous n'auriez chien qui ne fiist 
galleux, ne cheval qui ne fust bien maigre; mais, 

puis que je congnois leur paresse & vostre bon 
voulloir, vous serer myeulx servy que ne fustes 
oncques. » Le Gentil homme, qui pensoyt bien 
avoir choisy le meilleur Pallefrenier de tout le 
Monde, luy demanda que luy en sembloyt : « Je 
vous confesse. Monsieur, » dist elle, « qu'il faift 
aussy bien son mestier que serviteur qu'eussiez 
peu choisir, mais si a il besoing d'estre sollicité, 
car c'est le plus endormy Varlet que je veiz ja- 
mais. » 

Ainsy longuement demeurèrent le Seigneur & 
la Dame en meilleure amityé que auparavant, & 
perdit tout le soupson & la jalouzie qu'il avoyt 
d'elle pour ce que, aultant qu'elle avoyt aymé les 
festins, dances & compaignies, elle estoit enten- 
tive à son mesnaige,& se contentO)rt bien souvent 
de ne porter sur sa chemise que une chamarre, en 
lieu qu'elle avoit accoustumé d'estre quatre heures 
à s'accoustrer; dont elle estoit louée de son mary 
& d'un chacun qui n'entendoient pas que le pire 
Diable chassoyt le moindre. 

Ainsy vesquit ceste jeune Dame soubz l'ypocri- 
sie & habit de femme de bien en telle volupté que 
raison, conscience, ordre ne mesure n'avoient 
plus de lieu en elle, ce que ne peut porter longue- 
ment la jeunesse & délicate complexion du Sei- 
gneur d'Avannes, mais commencea à devenir tant 
pasle & meigre que , sans porter masque, on le 

povoyt bien descongnoistre ; mais le fol amour 
qu'il avoyt à ceste femme luy rendyt tellement les 
sens hébétez qu'il présumoit de sa force ce qui 
eust défailly en celle d'Hercules, dont à la fin, 
contrainâ de maladye & conseillé par la Dame 
qui ne l'aymoit tant malade que sain, demanda 
congé à son Maistre de se retirer chez ses parens, 
qui le luy donna à grand regret, luy faisant pro- 
mètre que, quant il seroyt sain, il retoumeroyt en 
son service. 

Ainsy s'en alla le. Seigneur d'Avannes à beau 
pied, car il n'avoit à traverser que la longueur 
d'une rue &, arrivé en la maison du riche homme 
son bon père, n'y trouva que sa femme, de la- 
quelle l'amour vertueuse qu'elle luy portO)rt n'es- 
toyt poinft diminuée pQur son voyage. Mais, quant 
elle le veit si maigre & descoloré, ne se peut tenir 
de luy dire : 

« Je ne sçay. Monseigneur, comme il vat de 
vostre conscience, mais vostre corps n'a poinô 
amendé de ce pellerinaige, & me doiibte fort que 
le chemyn que vous avez faid la nuiâ vous ayt 
plus faift de mal que celluy du jour, car, si vous 
fussiez allé en Jherusalem à pied, vous en fussiez 
venu plus haslé, mais non pas si maigre & foyble. 
Or comptez ceste cy pour une, & ne servez plus 
telles ymaiges, qui en lieu de resusciter les mortz 
font mourir les vivans. Je vous en dirois davan- 

tage, mais, si vostre corps a péché, il en a telle 
pugnition que j'ay pitié d'y adjouster quelque fas- 
cherie nouvelle. » 

Quant le Seigneur d'Avannes eut entendu tous 
ces propos, il ne fut pas moins marry que hon- 
teux & luy dist: « Madame, j'ay aultresfois ouy 
dire que la repentence suyt le péché, & mainte- 
nant je l'esprouve à mes despens, vous priant ex- 
cuser ma jeunesse, qui ne se peut chastier que 
par expérimenter le mal qu'elle ne veult croyre. » 

La dame changeant ses propos, le feyt coucher 
en ung beau lift, où il y fut quinze jours, ne vi- 
vant que de restaurentz, & luy tindrent le mary 
& la dame .si bonne compaignye qu'il en avoyt 
tousjours l'un ou l'autre auprès de luy. Et, com- 
bien qu'il eust faid les follies que vous avez oyes 
contre la volunté & conseil de la saige Dame, si 
ne diminua elle jamais l'amour vertueuse qu'elle 
luy porto)rt, car elle espéroit tousjours que, après 
avoir passé ses premiers jours en follies, il se reti- 
reroyt & contraindroyt d'aymer honnestement, & 
par ce moien sero3rt en tout à elle. 

Et, durant ces quinze jours qu'il fut en sa mai- 
son, elle luy tint tant de bons propos, tendant à 
amour de verm, qu'il commencea avoir horreur 
de la foUye qu'il avoyt faifte &, regardant la 
Dame qui en beaulté passoyt la folle, congnoissant 
de plus en plus les grâces & vertuzqui estoient en 

elle, il ne se peut garder, ung jour qu'il faîsoit 
assez obscur, chassant toute crainde dehors, de 
luy dire : 

« Madame, je ne voy meilleur moyen pour estre 
tel & vertueulx que vous me preschez & desirez 
que de meure mon cueur & estre entièrement 
amoureux de la vertu; je vous suplie. Madame, 
me dire s'il ne vous plaist pas m'y donner toute 
ayde & faveur à vous possible. » 

La Dame, fprt joyeuse de luy veoir tenir ce lan- 
gaige, luy dist: « Et je vous promeus, Monsei- 
gneur, que, si vous estes amoureux de la vertu 
comme il apartient à tel Seigneur que vous, je vous 
serviray pour y parvenir de toutes les puissances 
que Dieu a mises en moy. 

— Or, Madame, » dist Monseigneur d'Avannes, 
« souvienne vous de vostre promesse & entendez 
que Dieu, incongneu de l'homme sinon par la foy, 
a daigné prendre la chair semblable à celle de pé- 
ché afin que, en attirant nostre chair à l'amour de 
son humanité, tirât aussi nostre esprit à l'amour 
de sa Divinité, & s'est voulu servyr des moyens 
visibles pour nous faire aymer par foy les choses 
invisibles. Aussy ceste vertu, que je désire aymer 
toute ma vie, est chose invisible sinon par les ef- 
feftz du dehors, par quoy est besoing qu'elle 
prenne quelque corps pour se faire congnoistre 
entre les hommes, ce qu'elle a faiâ, se revestant 



Digitized by VjOOQ IC 



XXVj* NOUVELLE 247 

du vostre pour le plus parfaid qu'elle a pu trou- 
ver; par quoy je vous recongnois & confesse non 
seullement vertueuse, mais la seule vertu; & moy, 
quî la voys retenue soubz le vêle du plus parfaid 
corps qui oncques fut, la veulx servir & honnorer 
toute ma vie, laissant pour elle tout autre amour 
vaine & vicieuse. » 

La Dame, non moins contante que esmerveillée 
d'oyr ces propos, dissimula si bien son contente- 
ment qu'elle luy dist : « Monseigneur, je n'entre- 
prendz pas de respondre à vostre théologie, mais, 
comme celle qui est plus craignant le mal que 
croyant le bien, vous vouldrois bien supplier de 
cesser en mon endroid les propos dont vous esti- 
mez si peu celles qui les ont creuz. Je sçay très 
bien que je suis femme, non seullement comme 
une aultre, mais imparfaide, & que la Vertu fe- 
royt plus grand ade de me transformer en elle 
que de prandre ma forme, sinon quant elle voul- 
dro3^ estre incongneue en ce Monde, car soubz 
tel habit que le myen ne pourroyt la Vertu estre 
congneue telle qu'elle est. Si est ce, Monseigneur, 
que pour mon imperfedion je ne laisse à vous 
porter telle affedion que doibt& peut faire femme 
craingnant Dieu & son honneur. Mais ceste aflfec- 
tion ne sera déclarée jusques ad ce que vostre 
cueur soit susceptible de la patience que l'amour 
vertueux commande. Et à l'heure. Monseigneur, 

je sçay quel langaige il fault tenir, mais pensez 
que vous n'a3miez pas tant vostre propre bien, 
personne & honneur, que je Tayme. » 

Le Seigneur d'Avannes crainftif, ayant la larme 
à l'oeil, la suplia très fort que pour seureté de ses 
parolles elle le voulsist baiser, ce qu'elle refusa, 
luy disant que pour luy elle ne romproit poind la 
coustume du pays. 

Et en ce débat survynt le mary, auquel dist 
Monseigneur d'Avannes : « Mon père, je me sens 
tant tenu à vous & vostre femme que je vous sup- 
plye pour jamais me réputer vostre filz », ce que 
le bon homme feyt très voluntiers, « Et pour seu- 
reté de ceste amityé je vous prie, » dist Mon- 
seigneur d'Avannes, « que je vous baise », ce 
qu'il feyt. Après luy dist : « Si ce n'estoit de paour 
d'ofFencer la loy, j'en ferois autant à ma mère vos- 
tre femme ? » Le mary, voyant cela, commanda à 
sa femme de le baiser, ce qu'elle fe)rt sans faire 
semblant de voulloir ne non voulloir ce que son 
mary luy commandoit. A l'heure le feu, que la pa- 
rolle avoyt commencé d'allumer au cueur du pau- 
vre Seigneur, commencea à se augmenter par le 
baiser, tant par estre si fort requis que cruelle- 
ment refusé. 

Ce faid s'en alla ledit Seigneur d'Avannes au 
chasteau pour veoir le Roy son frère, où il fe3rt 
fort beaulx comptes de son voiage de Montferrat. 

Et là entendit que le Roy son frère s'en vouloyt 
aller à Oly & TafFares, &, pensant que le voiage 
seroit long, entra en une grande tristesse, qui le 
mist à délibérer d'essayer avant partir si la saige 
Dame luy portoyt poinft meilleure volunté qu'elle 
n'en feisoyt le semblant. Et s'en alla loger en une 
maison de la ville en la rue où elle estoyt, & print 
ung vieil logis, mauvais & faid de boys, ouquel 
environ minuid mid le feu, dont le bruyd fut si 
grand par toute la ville qu'il vint à la maison du 
riche homme, lequel, demandant par la fenestre 
où c'estoit qu'estoyt le feu, entendit que c'estoyt 
chez Monseigneur d'Avannes, où il alla inconti- 
nant, avecq tous les gens de sa maison, & trouva 
le jeune seigneur tout en chemise dans la rue, 
dont il eut si grand pitié qu'il le print entre ses 
bras &, le couvrant de sa robbe, le mena en sa 
maison le plus tost qu'il luy fiit possible, & dist à 
sa femme, qui estoit dedans le lid : « M'amye, je 
vous donne en garde ce prisonnier; traidez le 
comme moy mesmes. » 

Et, si tost qu'il fiit party, le did Seigneur d'A- 
vannes, qui eust bien voulu estre traidé en mary, 
saulta legièrement dedans le lid, espérant que 
l'occasion & le lieu aussy feroient changer propos 
à ceste sage dame; mais il trouva le contraire, 
car, ainsy qu'il saillit d'un costé dedans le lid, elle 
sortit de l'autre & print son chamarre, duquel es- 

Hept, IL 32 

tant vestue, vint à luy au chevet du lid & luy dist : 
« Monseigneur, avez vous pensé que les occa- 
sions puissent muer ung chaste cueur ? Croiez que, 
ainsy que l'or s'esprouve en la fournaise, aussy 
ung cueur chaste au meillieu des tentations s'y 
trouve plus fort & vertueux, & se refroidyt tant 
plus il est assailly de son contraire. Parquoy soïez 
seur que, si j'avoys aultre volume que celle 
que je vous ay dide, je n'eusse Êdlly à trou- 
ver des moyens, desquelz ne voulant user je ne 
tiens compte,vous priant que, si vous voulez que 
je continue l'aâFeâion que je vous porte, ostez, 
non seuUement la volunté, mais la pensée de ja- 
mais, pour chose que sçussiez faire, me treuver 
aultre que je suis. s> 

Durant ces parolles, arrivèrent ses femmes & 
elle commanda qu'on apportast la collation de 
toutes sortes de confitures, mais il n'avoyt pour 
l'heure ne fain ne soif, tant estoyt désespéré d'a- 
voir fiîlly à son entreprinse, craingnant que la dé- 
monstration qu'il avoyt faiôe de son désir luy 
feyt perdre la privaulté qu'il avoyt envers elle. 

Le mary, aiant donné ordre au feu, retourna & 
pria tant Monseigneur d'Avannes qu'il demorast 
pour ceste nuift en sa maison. Et fut la dide nuyd 
passée en telle sorte que ses oeilz furent plus exer- 
cez à pleurer que à dormir, & bien matin leur alla 
dire adieu dedans le lia, où, en baisant la dame. 

congneut bien qu'elle avoyt plus de pitié de son 
offence que de mauvaise volunté contre luy, qui 
fust ung charbon adjoustédavantaige à son amour. 
Après disner s'en alla avecq le Roy à TafiFares, 
mais, avant partir, s'en alla encores redire adieu 
à son bon père & à sa dame, qui depuis le premier 
commandement de son mary ne feyt plus de diffi- 
culté de le baiser comme son filz. 

Mais soyez seur que, plus la vertu empeschoit 
son oeil & contenance de monstrer la flamme ca- 
chée, plus elle se augmentoyt & deveno3rt impor- 
table, en sorte que, ne povant porter la guerre 
que l'Amour & l'Honneur faisoient en son cueur, 
laquelle toutesfoys avoyt délibéré de jamais ne 
monstrer, ayant perdu la consolation de la veue 
& paroUe de celluy pour qui elle vivo3rt, tumba en 
une fièvre continue, causée d'un humeur mélen- 
colique, tellement que les extrémitez du corps luy 
vindrent toutes froides, & au dedans brusloit in- 
cessamment. Les Médecins, en la main desquelz 
ne pend pas la santé des hommes, commencèrent 
à doubter si fort de sa malladie, à cause d'une opi- 
lation qui la rendoyt mélancolicque en extrémité, 
qu'ibs dirent au mary & conseillèrent d'advertir sa 
diâe femme de penser à sa conscience & qu'elle 
estoyt en la main de Dieu, comme si ceulx qui 
sont en santé n'y estoient poinâ. 

Le mary, qui aymoyt sa femme pàrfaidement. 

fut si triste de leurs parolles que pour sa consola- 
tion escripvit à Monseigneur d'Avannes, le sup- 
pliant de prendre la peyne de les venir visiter, es- 
pérant que sa veue profEteroyt àlamallade, àquoy 
ne tarda le did Seigneur d'Avannes, incontinant 
les lettres reçeues, mais s'en vint en poste en la 
maison de son bon père &, à l'entrée, trouva les 
fenmies & serviteurs de céans menant tel deuil 
que méritoit leur màistresse ; dont le did Seigneur 
fut si estonné qu'il demoura à la porte comme une 
personne transy & jusques ad ce qu'il veid son 
bon père, lequel en l'embrassant se print à plorer 
si fort qu'il ne peut mot dire, & mena le Seigneur 
d'Avannes où estoyt la pauvre mallade, laquelle, 
tournant ses oeilz languissans vers luy, le regarda 
& luy bailla la main en le tirant de toute sa puis- 
sance à elle &, en le baisant & embrassant, feit ung 
merveilleux plaind & luy dist : 

« O Monseigneur, l'heure est venue qu'il fault 
que toute dissimulation cesse & que je confesse la 
vérité, que j'ay tant mis de pe3aie à vous celler. 
C'est que, si m'avez porté grande affedion, croyez 
que la myenne n'a esté moindre, mais ma peyne 
a passé la vostre d'aultant que j'ay eu la douleur de 
la celler contre mon cueur & volunté : car enten- 
dez, Monseigneur, que Dieu & mon honneur ne 
m'ont jamais permis de lavons declairer,craingnant 
d'adjouster en vous ce que je desiroys de dimi- 

nuer ; mais sçachez que le non, que si souvent je 
vous ay did, m'a faid tant de mal au prononcer 
qu'il est cause de ma mort, de laquelle je me con- 
tente, puis que Dieu m'a faid la grâce de morir 
premier que la viollance de mon amour ayt mis 
tache à ma conscience & renommée; car de moin- 
dres feux que le mien ont ruyne2^ plus grandz & plus 
fortz édifices. Or m'en voys je contante puis que, 
devant morir, je vous ay pu déclarer mon affedion 
esgalle à la vostre, hors mis que l'honneur des 
hommes & des femmes n'est pas semblable, vous 
supliant, Monseigneur, que doresnavant vous ne 
craingnez vous adresser aux plus grandes & ver- 
tueuses dames que vous pourrez, car en telz cueurs 
habitent les plus grandes passions & plus saige- 
ment conduides, & la grâce, beaulté& honnesteté 
qui sont en vous ne permedent que vostre amour 
sans fruid travaille. Je ne vous prieray poind de 
prier Dieu pour moy, car je sçay que la porte de 
Paradis n'est poind refusée aux vraiz amans & 
que amour est ung feuquipunj^ si bien les amou- 
reux en ceste vie qu'ilz sont exemptz de l'aspre 
tonnent de Purgatoire. Or adieu. Monseigneur; 
je vous recommande vostre bon père, mon mary, 
auquel je vous prye compter à la vérité ce que vous 
sçavez de moy, aflin qu'il congnoisse combien j'ay 
aymé Dieu & luy, & gardez vous de vous trouver 
devant mes oeilz, car doresnavant ne veulx pen- 

ser que à aller recepvoir les promesses qui me 
sont promises de Dieu avant la constitution du 
monde. » 

Et, en ce disant, le baisa & l'ambrassa de toutes 
les forces de ses foibles bras. Le diâ Seigneur, qui 
avoyt le cueur aussi mort par compassion qu'elle 
par douleur, sans avoir puissance de luy dire ung 
seul mot, se retira hors de sa veue sus ung lift qui 
estoit dedans la chambre, où il s'esvanouyt plu- 
sieurs foys. 

A l'heure la dame appella son mary &, après 
luy avoir faid plusieurs remonstrations honnestes, 
luy recommanda Monseigneur d'Avannes, l'asseu- 
rant que après luy c'estoit la personne du monde 
qu'elle avoyt le plus aymée. Et en baisant son 
mary luy dist adieu. Et à l'heure luy fut apporté le 
sainft Sacrement de l'autel après l'extrême undion, 
lesquelz elle reçeut avecq telle joye comme celle 
qui est seure de son salut &, voiant que la veue 
luy diminuoit & les forces luy défailloient, com- 
mençea à dire bien hault son In manus. 

A ce cry s'éleva le Seigneur d'Avannes de des- 
sus le lid & en la regardant piteusement luy veid 
randre avecq ung doulx soupir sa glorieuse ame à 
Celluy dont elle est03rt venue. Et, quant il s'ap- 
perçeut qu'elle estoyt morte, il courut au corps 
mort, duquel vivant en crainôe il approchoyt, & 
le vint embrasser & baiser de telle sorte que à 

grand peyne le luy peult on oster d'entre les bras ; 
dont le mary en fut fort estonné, car jamais n'a- 
voyt estimé qu'il luy portast telle affedion. Et en 
luy disant : « Monseigneur, c'est trop », se retirè- 
rent tous deux. 

Et, après avoir ploré longuement, Monseigneur 
d'Avannes compta tous les discours de son amityé 
& comme jusques à sa mort elle ne luy SLWOyt ja- 
mais faiâ ung seul signe où il trouvast autre chose 
que rigueur, dont le mary, plus contant que ja- 
mays, augmenta le regret & la douleur qu'il avojrt 
de l'avoir perdue, & toute sa vye feyt service à 
Monseigneur d'Avannes. Mais depuis ceste heure 
le dift Seigneur d'Avannes, qui n'avoyt que dix 
huia ans, s'en alla à la Court où il demeura beau- 
coup d'années sans vouloir ne veoir ne parler à 
fenune du monde pour le regret qu'il avoyt de sa 
dame, & porta plus de dix ans le noir. 

« Voylà, mes Dames, la différence d'une folle & 
saige Dame, ausquelles se monstrent différens les effeâz 
d'amour, dont Tune en reçeut mort glorieuse & loua- 
ble & l'autre renommée honteuse & in&me, qui feit sa 
vie trop longue, car, autant que la mort du sainft est 
précieuse devant Dieu, la mort du pécheur est très 
mauvaise. 

— Vrayement, Safifredent, » ce dist Oisille, « vous 
nous avez racomptée une histoire autant belle qu'U en 
soit poinâ, & qui auroit congneu le personnage 

comme moy la trouveroyt encores meilleure, car je 
n'ay poinû veu ung plus beau Gentil homme ne de 
meilleure grâce que le did Seigneur d'Avannes. 

— Pensez, » ce dist Sai&edent, « que voylà une 
saige femme qui, pour se monstrer plus vertueuse par 
dehors qu'elle n'estoit au cueur & pour dissimuler ung 
amour que la rayson de nature vouUoyt qu'elle portast 
à ung si honneste seigneur, s'alla laisser morir par 
faulte de se donner le plaisir qu'elle desiroit couverte- 
ment. 

— Si elle eust eu ce désir, » dist Parlamente, « elle 
avoit assez de lieu & occasion pour luy monstrer, 
mais sa vertu fut si grande que jamais son désir ne 
passa sa raison. 

— Vous me le paindrez, » dist Hircan, « comme 
il vous plaira; mais je sçay bien que tousjours ung 
pire Diable met l'autre dehors, & que l'orgueil cherche 
plus la volupté entre les Dames que ne faid la crainde 
ne l'amour de Dieu; aussi que leurs robbes sont si 
longues & si bien tissues de dissimulation que l'on ne 
peult congnoistre ce qui est dessoubz, car, si leur 
honneur n'en estoyt non plus taché que le nôtre, 
vous trouveriez que Nature n'a rien oblyé en elles 
non plus que en nous &, pour la contrainde que 
elles se font de n'oser prendre le plaisir qu'elles 
désirent, ont changé ce vice en ung plus grand qu'elles 
tiennent plus honneste. C'est une gloire & cruaulté 
par qui elles espèrent acquérir nom d'immortalité &, 
ainsi se gloriffians de résister au vice de la loy de Na- 
ture, si Nature est vicieuse, se font, non seullement 
semblables aux bestes inhumaines & cruelles, mais aux 
Diables, desquels elles prènent l'orgueil & la malice. 

— C'est dommaige, » dist Namerfide, « d'ont vous 
avez une femme de bien, veu que non seullement 
vous desestimez la vertu des choses, mais la voulez 
monstrer estre vice. 

— Je suys bien aise, » dist Hircan, » d'avoir une 
emme qui n'est poinâ scandalleuse, comme aussi je 

ne veulx poinâ estre scandaleux; mais, quant à la 
chasteté de cueur, je croy qu'elle & moy sonunes en- 
&ns d'Adan 6c d'Eve, par quoy, en bien nous mirant, 
n'aurons besoing de couvrir nostre nudité de feuUes, 
mais plustost confesser notre fragilité. 

Je sçay bien, » ce dist Parlamente, « que nous 
avons tous besoing de la grâce de Dieu pour ce que 
nous sommes tous encloz en péché; si est ce que noz 
tentations ne sont pareilles aux vostres &, si nous 
péchons par orgueil, nul tiers n'en a dommage, ny 
nostre corps 6c nos mains n'en demeurent souillées. 
Mais vostre plaisir gist i deshonorer les fenmies & 
vostre honneur à tuer les hommes en guerre, qui sont 
deux poindz formellement contraires i la loy de 
Dieu. 

— Je vous confesse, » ce dist Geburon, « ce que 
vous diâes, mais Dieu qui a diâ : Quiconques regarde 
par concupiscence est desjà adultère en son cueur, 
& quiconque hayt son prochain est homicide. A votre 
advis les femmes en sont elles exemptes non plus que 
nous? 

— Dieu qui juge le cueur, » dist Longarine, « en 
donnera sa sentence, mais c'est beaucoup que les 
hommes ne nous puissent accuser, car la bonté de 
Dieu est si grande que sans accusateur il ne nous 
\ugera poinâ & congnoist si bien la fragilité de nos 
'-^ Htpt. JI. 33 

cueurs que encores nous aymera il de ne poinâ l'avoir 
mise à exécution. 

— Or je vous prie, » dist Saffi-edent, « laissons ceste 
dispute, car eUe sent plus sa prédication que son 
compte, & je donne ma voix i Ennasuitte, la priant 
qu'elle n'oublye poinâ à nous Ëdre rire. 

— Vniyement, » dist-elle, « je n'ay garde d'y&illir; 
& vous diray que, en venant icy délibérée pour vous 
compter une belle histoire pour ceste Journée, Ton 
m'a M& ung compte de deux serviteurs d'une Prin- 
cesse si plaisant que de force de rire il m'a ùiâ oblyer 
la mélencolie de la piteuse histoire que je remeâray à 
demain, car mon visaige seroyt trop joyeulx pour la 
vous bkt trouver bonne : 

Ung Secrétaire, pourchassant par amour deshonnête & illicite ïa 
femme d'un sien hâte & compagnon, pour ce qu'elle faisait 
semblant de luy prêter volontiers Vaureille se persuada l'avoir 
gangnie, mais elle fut si vertueuse que sous cette dissimulatioti 
le trompa de son espérance & déclara son vice à son mary, 

N la ville d'Amboize, où demeuroyt l'un 
des serviteurs de ceste Princesse qui la 
servoyt de Varlet de chambre, homme 
Hhonneste & qui voluntiers festoyoit les 
gens qui venoient en sa maison & principalement 
ses compaignons, il n'y a pas long temps que l'un 
des serviteurs de sa maistresse vint loger chez 
luy & y demoura dix ou douze jours. 

Le did serviteur estoyt si laid qu'il sembloit 
mieulx ung Roy de Canniballes que Chresden &, 
combien que son hoste le traiâast en frère & amy 
& le plus honnestement qu'il luy estoit possible, 
si luy fit il ung tour d'un homme qui non seulle- 
ment oblye toute honnesteté, mais qui ne l'eust 

jamais en son cueur, c'est de pourchasser par amour 
deshonneste & illicite la femme de son compaignon 
qui n'avoyt en elle chose aimable que le contraire 
de la volupté ; c'est qu'elle estoit autant femme de 
bien qu'il y eust poinft en la ville où elle demou- 
royt. Et eue, congnoissant la meschante volume 
du serviteur, aymant mieuk par une dissimulation 
déclairer son vice que par ung soubdain refiiz le 
couvrir, feit semblant de trouver bons ses propos. 
Par quoy luy qui cuydoit l'avoir gaingnée, sans 
regarder à l'aage qu'elle avoit de cinquante ans 
& qu'elle n'estoyt des belles, sans considérer le 
bruid qu'elle avoyt d'estre femme de bien & d'ay- 
mer son mary, la pressoyt incessamment. 

Ung jour entre aultres, son maiy estant en la 
maison & eulx en une salle, elle faingnyt qu'il ne 
tenoit que à trouver lieu seur pour parler à luy 
seulle ainsy qu'il desiroyt, mais incontinant luy 
dist qu'il ne falloyt que monter au galletas. Soub- 
dain elle se leva & le pria d'aller devant & qu'elle 
iroyt après. Luy, en riant avecq une doulceur de vi- 
saige semblable à ung grand magot quand il fes- 
toyé quelcun, s'en monsta légèrement par les de- 
gretz &, sur le poind qu'il attendoit ce qu'il avoyt 
tant désiré, bruslant d'un feu non cler comme cel- 
luy de genèvre, mais comme ung gros charbon de 
forge, escoutoyt si elle viendroyt après luy ; mais, 
en lieu d'oyr ses piedz , il ou3rt sa voix disant : 



Digitized by VjOOQ IC 



XXVIJ* NOUVELLE 261 

ce Monsieur le Secrétaire, adendez ting peu; je 
m'en voys sçavoir à mon mary s'il luy plaist bien 
que je voise après vous. » 

Pensez, mes dames, quelle myne peult faire en 
pleurant celluy qui en riant estoyt si layd, lequel 
incontinant descendit, les larmes aux oeilz, la priant 
pour Tamour de Dieu qu'elle ne voulsist rompre 
par sa parolle l'amitié de luy & de son compagnon. 
Elle luy respond : « Je suis seure que vous Taymez 
tant que vous ne me vouldriez dire chose qu'il ne 
peust entendre, par quoy je luy vois dire », ce 
qu'elle feyt, quelque prière ou contrainde qu'il 
voulsist mettre au devant. Dont il fat aussi hon- 
teux en s'enfayant que le mary fat contant d'en- 
tendre l'honneste tromperie dont sa femme ayoyt 
usé, & luy pleut tant la vertu de sa femme qu'il 
ne tint compte du vice de son compaignon, lequel 
çstoyt assez pugny d'avoir emporté sur luy la honte 
qu'il vouloit faire en sa maison. 

flc II me semble que par ce compte les gens de bien doib- 
vent apprendre à ne retenir chez eulxceulxdesquelzla 
conscience, le cueur & l'entendement ignorent Dieu, 
rhonneur &levray amour. — Encores quevostre compte 
soyt court, x> dist Oisille, <r si est il aussi plaisant que 
j'en ay poind oy & en l'honneur d'une honneste femme. 

— Par Dieu, » dist Simontault, « ce n'est pas grand 
honneur à une honneste femme de refuser ung si laid 
homme que vous paingnez ce Secrétaire; mais, s'il 

enst esté beau & honneste, en cela se fiit monstrée la 
vertUy &, pour ce que je me double qui il est, si j*es- 
tois en mon rang je vous en ferois ung compte qui est 
aussi plaisant que cestuy cy. — ^A cella ne tienne, » dist 
Ennasuitte, «r car je vous donne ma voix. » 
Et à rheure Simontault commençea ainsi : 
« Ceulx qui ont accoustumé de demeurer en la 
Court ou en quelques bonnes villes, estiment tant le 
sçavoir qu'il leur semble que tous autres honmies ne 
sont rien au pris d'eulx; mais si ne reste il pourtant 
que en tout pays 6c de toutes conditions de gens n'y 
en ayt tousjours assez de fins & malicieux. Toutes- 
fois, i cause de l'orgueil de ceulx qui pensent estre 
les plus fins, la mocquerie, quant iks font quelque 
faulte, en est beaucoup plus agréable, comme je désire 
vous monstrer par ung compte naguéres advenu. 

Bernard du Ha trompa subHkmmt un Secrétaire qui le cuydoit 
tromper, 

STANT le Roy Françoys, premier de ce 
nom, en la Ville de Paris & sa seur la 
Royne de Navarre en sa compaignye, 
Il laquelle avoyt ung Secrétaire, nommé 
Jehan, qui n'estoyt pas de ceulx qui laissent le 
bien en terre sans le recueillir, en sorte qu'il n'y 
avoyt Président ne Conseiller qu'il ne congneust. 
Marchant ne riche honmie qu'il ne fréquentast & 
auquel il n'eust intelligence. 

En ce temps aussy vint en la dide Ville de Paris 
ung Marchant de Bayonne, nonmié Bernard du 
Ha, lequel tant pour ses affaires que à cause que 
le Lieutenant criminel estoit de son païs, s'addres- 
soyt à luy pour avoir conseil & secours à ses af- 
faires. Ce Secrétaire de la Royne de Navarre alloit 

aussi souvent visiter ce Lieutenant comme bon 
Serviteur de son Maistre & Maistresse. 

Ung jour de feste allant le dit Secrétaire chez le 
Lieutenant ne trouva ne luy ne sa femme, mais 
ouy bien Bernard du Ha qui, avecq une vielle ou 
aultre instrument, apprenoit à danser aux Cham- 
berières de céans les bransles de Gascogne. Qpant 
le Secrétaire le veit, luy voulut faire accroyre qu'il 
faisoyt le plus mal du monde & que, si la Lieute- 
nande & son mary le sçavoient, ilz seroient très 
mat contens de luy. Et, après luy avoir bien painâ 
la crainde devant les oeilz jusques à se faire prier 
de n'en parler poinâ, luy demanda : ce Q]ie me 
doimerez vous & je n'en parleray poinâ ? » 

Bernard du Ha, qui n'avoyt pas si grand paour 
qu'il en faisoit semblant, voyant que le Secrétaire 
le cuydoit tromper, luy promist de luy bailler ung 
pastë du meilleur jambon de Pasques qu'il mangea 
jamais. Le Secrétaire, qui en fut très contant, le 
pria qu'il peust avoir son pasté le dimanche après 
disner, ce qu'il luy promist. 

Et, asseuré de ceste promesse, s'en alla veoir 
une Dame de Paris, qu'il desiroit sur toutes choses 
espouser, & luy dist : a Madamoiselle, je viendray 
dimanche soupper avecq vous, s'il vous plaist, 
mais il ne vous fault soulcier que d'avoir bon pain 
& bon vin, car j'ay si bien trompé ung sot Bayon- 
nois que le demeurant sera à ses despens ; & par 

ma tromperie vous feray manger le meilleur 
jambon de Pasques qui fut jamais mangé dans 
Paris. » 

La Damoiselle, qui le creut» assembla deux ou 
trois des plus honnestes de ses voysines, & les 
asseura de leur donner une viande nouvelle & 
dont jamais elles n'avoient tasté. 

Qjiant le dimanche fut venu, le Secrétaire , 
serchant son Marchant, le trouva sur le Pont 
au Change, & en le saluant gracieusement luy 
dist : 

a A tous les Diables soyez vous donné, veu la 
pejnie que vous m*avez faid prendre à vous cher- 
cher. » 

Bernard du Ha luy respondit que assez de gens 
avoient prins plus de pejme que luy qui n'avoient 
pas à la fin esté récompensez de telz morceaulx. 
Et, en disant cela, luy monstra le pasté, qu'il avoyt 
soubz son manteau, assez grand pour nourrir ung 
camp. Dont le Secrétaire fut si joyeulx que, en- 
cores qu'il eust la bouche parfidâement laide & 
grande, en faisant le doulx la rendit si petite que 
l'on n'eust pas cuydé qu'il eust sçeu mordre de- 
dans le jambon, lequel il print hastivement &, 
sans convoyer le Marchant, s'en alla le porter à la 
Damoiselle, qui avoyt grande enyye de sçavoir si 
les vivres de Guyenne estoient aussi bons que ceulz 
de Paris. 

H^. u. 34 

Et, quant le souppé fut venu, ainsy quMlz man- 
geoient leur potaige, le Secrétaire leur dist : 

« Laissez là ces viandes fades, & tastons de cest 
esguillon d*amour de vin. » 

En disant cela, ouvre ce grand pasté &, 
cuydant trouver le jambon, le trouva si dur qu'il 
n'y povoyt medre le Cousteau &, après s'y estre 
esforcé plusieurs foys, s'advisa qu'il estoyt trompé 
& trouva que c'estoyt ung sabot de bois, qui 
sont des souliers de Gascoigne. Il est03rt em- 
manché d'un bout de tizon, & pouldré par des- 
sus de pouldre de fer avecq de l'espice, qui sentoyt 
fort bon. 

Qjii fiit bien pesneux ce fut le Secrétaire, tant 
pour avoir esté trompé de celluy qu'il cuydoit 
tromper que pour avoir trompé celle à qui il voul- 
loit & pensoit dire vérité, & d'autre part luy fas- 
choit fort de se contenter d'un potaige pour son 
souper. 

Les Dames, qui en estoient aussi marries que 
luy, l'eussent accusé d'avoir faid la tromperie, 
sinon qu'elles congneurent bien à sonvisaige qu'il 
en estoit plus marry qu'elles. 

Et, après ce léger souper, s'en alla ce Secrétaire 
bien collère, &, voyant que Bernard du Ha luy 
avoyt faHly de promesse, luy voulut aussi rompre 
la sienne. Et s'en alla chez le Lieutenant criminel, 
délibéré de luy dire le pis qu'il pourroit du did 



Digitized by VjOOQ IC 



XXVIIJ* NOUVELLE 267 

Bernard. Mais il ne pem venir si tost qne le diâ 
Bernard n*eat desjà compté tout le mistère au 
Lieutenant, qui donna sa sentence au Secrétaire, 
disant qu'il avoyt aprins à ses despens à tromper 
les Gascons, & n'en rapporta autre consolacion 
que sa honte. 

Cecy advient à plusieurs, lesquelz, cuydans es- 
tre trop fins, se oublient en leurs finesses; par 
quoy il n'est tel que de ne faire à aultruy chose 
qu'on ne voulsist estre faiâe à soy mesmes. 

« Je vous asseure, » dist Geburon, « que j'ay veu 
souvent advenir de pareilles choses, & de ceuk que 
l'on estimoyt sots de villaiges tromper de fines gens, 
car il n'est rien plus sot que celluy qui pense estre fin, 
ne rien plus saige que celluy qui congnoist son rien. 

— Encores, » ce dist Parlamente, « sçait il quelque 
chose qui congnoist ne le congnoistre pas. 

— Or, » dist Simontault, « de peur que l'heure ne 
satisfasse à nostre propoz, je donne ma voix à Nomer- 
fide, car je suis seur que par sa rhétoricque elle ne 
nous tiendra pas longuement. 

— Or bien, » dist-elle, a je vous en voys bailler 
ung tour tel que vous l'espérez de moy. • 

« Je ne m'esbahys poind, mes Dames, si Amour 
baille à ung Prince ung moien de se saulver du dan- 
gier, car ils sont nourriz avecq tant de gens sçavans 
que je m'esmerveilleroys beaucoup plus s'ilz estoient 
ignorans de quelques choses; mais l'invention d'Amour 
se monstre plus clairement que moins il y a d'esperit 

aù subjeâs. Et pour cela vous veolx je râcompter 
ung tour qne feyt ang Prestre espris seuUement d'a- 
mour, car de toutes aultres choses estoyt il si ignorant 
que à peine sçavoit il lire sa messe : 

Un Curi, suprins par le trop soudain retour d^an laboureur avec 
la femme duquel il faisait lonne chàre, trouva prompiement 
moyen de se sauver au dépens du Ion homme, qui jamais ne 
fen apperçeut. 

N la Conté du Maine, en ung villaige 
nommé Carrelles, y avoyt ung riche La- 
boureur qui en sa vieillesse espousa 
lune belle jeune femme & n'eut de luy 
nuk enfans , mais de ceste perte se réconforta à 
avoir plusieurs amys. 

Et, quant les Gentilz hommes & gens d'appa- 
rance luy faillirent, elle retourna à son dernier re- 
cours qui estoyt l'Église & print pour compaignon 
de son péché celluy qui l'en povoyt absoudre; ce 
fut son Curé, qui souvent venoyt visiter sa brebis. 
Le mary, vieulx & pesant, n'en avoyt nulle doubte, 
mais, à cause qu'il estoyt rude& robuste, sa femme 
jouoyt son mistère le plus secrètement qu'il luy 

estx>it possible, craingnant que, si son mary Tap- 
percevoyt, qu'il ne la tuast. 

Ung jour, ainsi qu'il estoyt dehors, sa femme, 
pensant qu'il ne revinst si tost, envoya quérir Mon- 
sieur le Curé, qui la vint confesser, &, ainsi qu'ilz 
faisoient bonne chère ensemble, son mary arriva 
si soubdainement qu'il n'eut loisir de se retirer de 
la maison ; mais, regardant le moien de se cacher, 
monta par le conseil de sa fenmie dedans ung 
grenier 8c couvrit la trappe par où il monta d'un 
van à vanner. 

Le mary entra en la maison, & elle, de paour 
qu'il eust quelque soupson, le festoya si bien à son 
disner qu'elle n'espargha poinft le boyre, dont il 
print si bonne quantité, avecqla lassetté qu'il avoyt 
du labour des champs, qu'il luy print envye de 
dormir estant assis en une chaise devant son 
feu. 

Le Curé, qui s'ennuyoit d'estre si longuement 
en ce grenier, n'oyant poind de bruid en la cham- 
bre, s'advancea sur la trappe & en eslongeant le 
col le plus qu'il luy fut possible, advisa que le bon 
homme dormoyt; & en le regardant s'appuya par 
mesgarde sur le van si lourdement que van & hom- 
me tresbuchèrent à bas auprès du bon houMne qui 
dormoyt, lequel se resveilla à ce bruia,& le Curé, 
qui fut plus tost levé que l'autre ne Teust apperçeu, 
luy did : 

« Mon compère, voyià vostre van, Se grand 
mercis. » 

Et ce disant s'enfuyt. 

Et le pauvre Laboureur tout estonné demanda à 
sa femme : 

a Qu*est cela ? » 

Elle luy respondit : 

a Mon amy, c'est vostre van que le Curé 
avoyt emprundé, lequel il vous est venu ran- 
dre. » 

Et luy, tout en grondant, luy dist : 

« C'est bien rudement randre ce qu'on a em- 
prundé, car je pensoys que la maison tumbast par 
terre. » 

Par ce moien se saulva le Curé aux despens 
du bon homme , qui n'en trouva rien mauvays 
que la rudesse dont il avoyt usé en randant son 
van» 

tt Mes Dames, le maistre qu'il servoyt le saulva pour 
ceste heure là, afin de plus longuement le posséder & 
tormenter. 

— N'estimez pas, » dist Geburon, « que les sim- 
ples gens soient exempts de malice non plus que nous, 
mais en ont bien davantaige, car regardez moy larrons, 
meurdriers, sorciers, faux monoyers, & toutes ces ma- 
nières de gens desquels l'esperit n'a jamais repos; ce 
sont tous pauvres gens & mécanicques. 

— Je ne trouve poinâ estrange, » dist Parlamente, 

« que la malice y soyt plus que aux antres, mais ony 
bien qne l'amour les tourmente parmy le traveil qu'ilz 
ont d'autres choses, ny que en ung cueur villain nne 
passion si gentille se puisse meâre. 

— ' Madsune, » dist Saffi^dent, « vous sçavez que 
Maistre Jehan de Mehun a diâ que 

Anasy bien sont amonrettes 
Sonl» bnicau que sonbi branettes. 

Et aussi l'amour de qui le compte parle n'est pas de 
celle qui faiâ porter les hamoys, car, tout ainsy que 
les pauvres gens n'ont les biens & les honneurs, aussy 
ont ilz leurs commoditez de Nature plus à leur ayse 
que nous n'avons. Leurs viandes ne sont si friandes, 
mais ilz ont meilleur s^pétit & se nourrissent mieuk 
de gros pain que nous de restaurans. Ilz n'ont pas les 
lias si beaulx ne si bien £iiâs que les nostres, mais ilz 
ont le sommeil meilleur que nous & le repos plus 
grand. Ilz n'ont poinâ les Dames painâes & parées 
dont nous ydolastrous, mais ilz out la joissance de leurs 
plaisirs plus souvent que nous & sans crainâe de pa- 
roUes, sinon des bestes & des oiseaulx qui les veoyent. 
En ce que nous avons ilz deMlent, & en ce que nous 
n'avons ilz habondent. 

— Je vous prie, » dist Nomerfide, « laissons là ce 
paisant avecq sa paisante, & avant Vespres achevons 
nostre Journée, à laquelle Hircan meâra la fin. 

— ^Vrayement, » dist-il, « je vous en garde une aussy 
piteuse & estrange que vous en avez poinâ ouy. Et, 
combien qu'il me £ische fort de racompter chose qui 
soyt à la honte d'une d'entre vous, «cachant que les 
hommes tant plains de malice foot tousjours cons6- 

quence de la faulte d'une seule pour blasmer toutes 
les aultres, si est ce que Testrange cas me fera oblyer 
ma crainde & aussi peut estre que l'ignorance d'une 
descouverte fera les autres plus saiges, & je diray 
doncques ceste Nouvelle sans crainâe : 

Un jeune Gentil homme, aagi de quaiot^e à quinze ans, pensant 
coucher avec l'une des Damoiselles de sa mère, coucha avec elle 
mesme, qui au haut de neufmoys accoucha, du fait de sonfi:^, 

■ ^une fille, que dou^e ou treize ans après il épousa, ne sachant 
qv^dlefût sa fille & sa seur, ny elle qu'il fût son père & son 
frère. 

I u temps du Roy Loys dooziesme, estant 
I lors Légat d'Avignon ung de la Maison 
d'Âmboise, nepveu du Légat de France 
nommé Georges, y avoyt ou pais de 
Languedoc une Dame, de laquelle je tairay le nom 
pour l'amour de sa race, qui avoyt mieulx de quatre 
mil ducatz de rente. 

Elle demeura vefve fort jeune, mère d'un seul 
filz &, tant pour le regret qu'elle avoyt de son mary 
que pour l'amour de son enfant, délibéra de ne se 
jamais remarier &, pour en fuyr l'occasion, ne 
voulut plus fréquenter sinon toutes gens de dévo- 

don, car elle pensoit que roccasionfiiisoyt le péché 
& ne sçavoit pas que le péché forge Toccafion. 

La jeune Dame veuve se donna du tout au ser- 
vice Divin, fuyant entièrement toutes compagnies 
de mondanité, tellement qu'elle faisoyt conscience 
d'assister à nopces ou d'ouyr sonner les orgues en 
une église. Q}iant son filz vint en Taage de sept 
ans, elle print ung honmie de sainâe vie pour 
son Maistre d'escoUe, par lequel il peust estre en- 
doâriné en toute saindeté & dévotion. 

Q]iand le filz commencea à venir en l'aage de 
quatorze à quinze ans. Nature, qui est Maistre 
d'escolle bien secret, le trouvant bien nourry & 
plain d'oisiveté, luy aprint autre leçon que son 
Maistre d'escolle ne faisoj^. G)mmencea à regar- 
der & désirer les choses qu'il trouvoit belles, entre 
autres une Damoiselle qui couchoit en la chambre 
de sa mère, dont ne se doubtoyt, car on ne se gar- 
doyt non plus de luy que d'un enfant, & aussy que 
en toute la maison on n'oyoit parler que de Dieu. 

Ce jeune gallant commencea à pourchasser se- 
crettement ceste fille, laquelle le vint dire à sa 
Maistresse, qui aymoit & estimoit tant de son filz 
qu'elle penso)rt que ceste fille luy dist pour le faire 
hayr; mais eUe en pressa tant sa diâe Maistresse 
qu'elle luy dist : « Je sçauray s'il est vray & le 
chastieray si je le congnois tel que vous diftes , 
mais aussy, si vous luy meâez assus ung tel cas & 

û ne soit vray, vous en porterez la peyne. »Et, 
pour en sçavoir l'expérience, «luy commanda de 
bailler assignation à son filz de venir à mi-nuyd 
coucher avecq elle en la chambre de la Dame en 
ung lia auprès de la porte où ceste Fille couchoyt 
toute seulle. 

La Damoiselle obéyt à sa Maistresse &, quant 
se vint au soir, la Dame se mist en la place de sa 
Damoiselle, délibérée, s'il estoj^ vray ce qu'elle 
disoj^, de chastier si bien son filz qu'il ne couche- 
royt jamais avecq femme qu'il ne luy en souvynt. 

En ceste pensée & collère son fik s'en vint cou- 
cher avecq elle, & elle, qui encores, pour le veoir 
coucher, ne pouvoj^ croyre qu'i voulsisse faire 
chose deshonneste, aâendit à parler à luy jusques 
ad ce qu'elle congneust quelque signe de sa mau- 
vaise volunté, ne povant croyre par choses petites 
que son désir peust aller jusques au criminel ; mais 
sa patience fut si longue & sa nature si firagile 
qu'elle convertyt sa collère en ung plaisir trop abo- 
minable, obliant le nom de mère. Et, tout ainsy que 
l'eaue par force retenue court avecq plus d'impé- 
tuosité, quant on la laisse aller, que celle qui ordi- 
nairement court, ainsy ceste pauvre Dame tourna 
sa gloire à la contrainte qu'elle donnoyt à son 
corps. Qiiant elle vint à descendre le premier de- 
gré de son honnesteté, se trouva soubdainement 
portée jusques au dernier, & en ceste nuyâ là 

engrossa de celluy lequel elle voulojrt garder d'en- 
grossir les autres. 

Le péché ne fut pas si tost faid que le remors de 
conscience Tesmeut à un si grand torment que la 
repentence ne la laissa toute sa vie, qui fut si aspre 
à ce commencement qu'elle se leva d'auprès de son 
filz, lequel avoit tousjours pensé que ce fust sa Da- 
moiselle, & entra en ung cabinet, où, remémorant 
sa bonne délibération & sa meschante exécution, 
passa toute la nuiâ à pleurer & crier toute seule. 

Mais, en lieu de se humillier & recongnoistre 
l'impossibilité de nostre chair qui sans l'ayde de 
Dieu ne peult faire que péché, voulant par elle 
mesmes & par ses larmes satisfaire au passé & par 
sa prudence éviter le mal de l'advenir, donnant 
tousjours l'excuse de son péché à l'occasion & non 
à la malice, à laquelle n'y a remède que la grâce 
de Dieu, pensa de faire chose par quoy à l'advenir 
ne sçauroit plus tumber en tel inconvénient, & 
conmie s'il n'y avoyt que une espèce de péché à 
damner la personne, mist toutes ses forces à éviter 
cestuy là seul. 

Mais la racine de l'orgueil, que le péché exté- 
rieur doibt guérir, croissoit tousjours en sorte que 
en évitant ung mal elle en fe)^ plusieurs autres, 
car le lendemain au matin, si tost qu'il fut jour, 
elle envoia quérir le Gouverneur de son filz & luy 
dist : m Mon filz commence à croistre; il est temps 

de le meâre hors de la maison. J'ay ung mien 
parent qui est de là les montz avecq Monseigneur 
le Grand-Maistre de Chaulmont, lequel se nomme 
le Cappitaine Monteson, qui sera très aise de le 
prendre en sa Compaignye. Et pour ce, dès ceste 
heure icy, emmenez le &, afin que je n'aye nul re- 
gret à luy, gardez qu'il ne me vienne dire adieu. » 

En ce disant, luy bailla argent nécessaire pour 
faire son voiage &, dès le matin, fe]^ partir le 
jeune honmie, qui en fut fort ayse, car il ne dési- 
roit autre chose que, après la joyssance de s'amye, 
s'en aller à la guerre. 

La Dame demoura longuement en grande tris* 
tesse & mélencolye, &, n*eust esté la crainâe de 
Dieu, eust maintesfois désiré la fin du malheureux 
frmâL dont elle estoyt pleine. Elle faingnyt d'estre 
mallade, affin qu'elle vestist son manteau pour cou- 
vrir son imperfeâion, &, quant elle fut preste d'ac- 
coucher, regarda qu'il n'y avoyt homme au monde 
en qui elle eust tant de fiance que en ung sien ârère 
bastard, auquel elle avoyt faiâ beaucoup de biens, 
& luy compta sa fortune, mais elle ne dist pas que 
ce fust de son filz, le priant de vouloir donner ser- 
vices à son honneur, ce qu'il feyt, &, quelques 
jours avant qu'elle deust accoucher, la pria de vou- 
loir changer l'air de sa maison & qu'elle recouvre- 
royt plus tost sa santé en la sienne. Ma en bien 
petite compaignye & trouva là une saige-femme 

venue pour la femme de son frère, qui, une nuyd, 
* sans la congnoistre,reçeut son enffant, & se trouva 
une belle fille. Le Gentil homme la bailla à une 
norrisse & la feyt nourrir soubz le nom d'estre 
sienne. 

La Dame, ayant là demeuré ung mois, s'en alla 
toute saine en sa maison, où elle vesquit plus aus- 
tèrement que jamais, en jeûnes & disciplines. Mais, 
quant son filz vint à estre grand, voyant que pour 
l'heure n'y avoyt guerre en Italye, envola suplier 
sa mère luy permeâre de retourner en sa maison. 
Elle, craingnant de retomber en tel mal dont elle 
veno)^, ne le voulut permedre, sinon qu'en la fin 
il la pressa si fort qu'elle n'avoyt aucune raison de 
luy refiiser son congé ; mais elle luy manda qu'il 
n'eust jamais à se trouver devant elle s'il n'estoyt 
marié à quelque femme qu'il aymast bien fort, & 
qu'il ne regardast poinâ aux biens, mais qu'elle 
fust Gentille fenmie, c'estoit assez. 

Durant ce temps, son frère bastard, volant la 
fille qu'il avoyt en charge devenue grande & belle 
en parfedion, pensa de la medre en quelque 
maison bien loing où elle seroyt incongneue, & 
par le conseil de la mère la donna à la Royne de 
Navarre nommée Catherine. Geste fille vint à 
croistre jusques à l'aage de douze à treize ans, & 
fiit si belle & honneste que la Royne de Navarre 
luy portoit grande amityé & desiroit fort de la ma- 

rier bien & haultement, mais, à cause qu'elle estoit 
pauvre, se trouvoit trop de serviteurs, mais poind 
de mary. 

Ung jour advint que le Gentil homme, qui estoit 
son père incongneu, retournant de là les montz, 
vint en la maison de la Royne de Navarre, où, si 
tost qu'il eut advisé sa £lle, il en fut amoureux &, 
pour ce qu'il avoyt congé de sa mère d'espouser 
telle femme qu'il luy plairoit, ne s'enquist sinon si 
elle estoit Gentille femme &, sçachant que oy, la 
demanda pour femme à la dide Royne, qui très 
voluntiers la lui bailla, car elle sçavoyt bien que le 
Gentil homme estoyt riche &, avecq la richesse, 
beau & honneste. 

Le mariage consommé, le Gentil homme res- 
cripvit à sa mère, disant que doresnavant ne luy 
povoyt nyer la porte de sa maison, veu qu'il luy 
menoyt une belle-fille aussi parfaifte que l'on sçau- 
roit désirer. La Dame, qui s'enquist quelle alliance 
il avoyt prinse, trouva que c'estoit la propre fille 
d'eulx deux, dont elle eut ung deuil si désespéré 
qu'elle cuyda mourir soubdainement, voyant que 
tant plus donnoyt d'empeschement à son malheur 
& plus elle estoyt le moien d'ont augmentoyt. 

Elle, qui ne sçeut aultre chose faire, s'en alla au 
Légat d'Avignon auquel elle confessa l'énormité 
de son péché, demandant conseil comme elle se 
debvoit conduire. Le Légat, satisfaisant à sa con- 

science, envoia quérir plusieurs Doâeurs en théo- 
logie, auxquels il communicqua l'afifaire, sans 
nommer les personnaiges, & trouva par leur con- 
seil que la Dame ne debvoyt jamays rien dire de 
cest affaire à ses enflEms, car, quant à eulx, veue 
l'ignorance, ilz n'avoient poinâ péché, mais qu'elle 
en debvoyt toute sa vie faire pénitence sans leur 
en faire ung seul semblant. 

Âinsy s'en retourna la pauvre Dame en sa mai- 
son, où bientost après arrivèrent son filz & sa 
belle-fille, lesquelz s'entre aymoient si fort que 
jamais mary ny femme n'eurent plus d'amityé & 
semblance, car elle estoit sa fille, sa seur & sa 
\ femme, & luy à elle son père, firère & mary, Ds 
continuèrent tousjours en ceste grande amityé, & 
la pauvre Dame en son extresme pénitence ne les 
voyoit jamais faire bonne chère qu'elle ne se retira 
pour pleurer. 

« Voyià, mes Dames, comme il en prent i celles 
qui cuydent par leurs forces & vertu vaincre Amour & 
Nature avecq toutes les puissances que Dieu y a mises. 
Mais le meilleur seroyt, conguoissant sa foiblesse, ne 
jouster poind contre tel ennemy, & se retirer au vray 
amy & luy dire avecq le Psalmiste : « Seigneur, je 
souffre farce; respondei pour moy ». 

— n n'est pas possible, » dist Oisille, «c d'oyr ra- 
compter ung plus estrange cas que cesmy cy, & me 
semble que tout homme & femme doibt icy baisser la 

teste soubs la crainâe de Dieu, voyant que pour cuy- 
der bien faire tant de mal est advenu. 

— Sçachez, » dist Parlamente, « que le premier 
pas que l'homme marche en la confiance de soy- 
mesmes s'esloigne d'autant de la confiance de Dieu. 

— Celluy est sage, » dist Geburon, « qui ne con- 
gnoist ennemi que soy-mesmes & qui tient sa voluntë 
& son propre conseil pour suspeâ. 

— Quelque apparance de bonté & de sainâeté 
qu'il y ayt, » dist Longarine, « il n'y a apparence de 
bien si grand qui doibve faire bazarder une femme 
de coucher avecq ung homme, quelque parent qu'il 
luy soyt, car le feu auprès des estouppes n'est poind 
seur. 

— Sans poinft de faulte, « dist Ennasuitte, « ce 
debvoit estre quelque glorieuse folle qui par sa resve- 
rie des Cordeliers pensa estre si sainâe qu'elle estoyt 
impeccable, comme plusieurs d'entre euk veuUent 
persuader à croyre que par nous mesmes le povons 
estre, qui est ung erreur trop grand. 

— Est-il possible, Longarine, » dist Oisille, « qu'il 
y en ayt d'assez folz pour croyre ceste opinion ? 

— Ilz font bien mieulx, » dist Longarine, « car ilz 
disent qu'il se fault habituer à la vertu de chasteté &, 
pour esprouver leurs forces, parlent avecq les plus 
belles qui se peuvent trouver & qu'ils ayment le 
mieulx, & avecq baisers & attouchemens de mains 
expérimentent si leur chair est en tout morte. Et, 
quant par tel plaisir ils se sentent esmouvoir, ils se 
séparent, jeusnent & prennent de grandes disci- 
plines. Et, quant ils ont matté leur chair jusques là & 
que, pour parler ne baiser, n'ont poinâ d'esmotion, ilz 

viennent à essayer la forte tentation, qui est de coucher 
ensemble & s'embrasser sans nulle concupiscence. 
Mais, pour ung qui en est eschappé, en sont venuz 
tant d'inconvéniens que l'Archevesque de Millau où 
ceste Religion s'exerçeoytfut contraind de les séparer 
& mettre les femmes au couvent des femmes & les 
hommes au couvent des hommes. 

— Vrayement, » dist Geburon, « c'est bien l'extré- 
mité de la foUye de se voulloir randre de soy-mesmes 
impécable & cercher si fort les occasions de pécher. » 

Ce dist Saffredent : « Il y en a qui sont au con- 
traire, car ilz fuyent tant qu'Ûz peuvent les occasions ; 
encores la concupiscence les suyâ, &le bon saind 
Jhérosme, après s'estre bien fouetté & s'estre caché 
dedans les désers, confessa ne povoir éviter le feu qui 
brusloit dedans ses moelles. Par quoy se fault recom- 
mander à Dieu, car, s'il ne nous tient à force, nous 
prenons grand plaisir à tresbucher. 

— Mais vous ne regardez pas ce que je voy, » dist 
Hircon, « c'est que, tant que nous avons racompté 
nos histoires, les Moynes derrière ceste haye n'ont 
poind ouy la cloche de leurs Vespres, & maintenant, 
quant nous avons commencé à parler de Dieu, ilz s'en 
sont allez & sonnent à ceste heure le second coup. 

— Nous ferons bien de les suivre, » dist Oisille, 
a & d'aller louer Dieu d'ont nous avons passé ceste 
journée aussi joyeusement qu'il est possible ». 

Et en ce disant, se levèrent & s'en allèrent à l'église, 
où ilz oyrent dévotement Vespres, & après s'en allè- 
rent soupper, débattans des propos passez & remé- 
morans plusieurs cas advenuz de leur temps pour veoir 
lesquelz seroient dignes d'estre retenuz. Et, après 

avoir passé joiensement tout le soir, allèrent prendre 
leur doulx repos, espérans le lendemain ne faillir à 
continuer Tentreprinse qui leur estoyt si agréable. 
Ainsy fut mis un à la tierce Journée. 

En la Quatriesme Journée on devise 
principalement de la vertueuse pa- 
tience & longue attente des Dames 
pour gangner leurs marys & 
de la prudence dont ont usé les 
hommes envers les femmes 
pour conserver l'honneur 
de leurs Maison 
& lignage 

PROLOGUE 

Iadame OisiUe selon sa bonne constume se 
leva le lendemain beaucoup plus matin 
que les autres &^ méditant son livre de la 
ISainâe Escripture, atendit la compaignie 
qui peu à peu se rassembla. Et les plus paresseux 
s'excusèrent sur la parolle de Dieu, disans : « J'ay une 
femme, je n'y puis aller si tost »; par quoy Hircan & 
sa femme Parlamente trouvèrent la leçon bien com- 
mancée. Mais Oisille sçeut très bien sercher le pas- 
saige où l'Escripture reprent ceuk qui sont négligens 
d'oyr ceste sainâe parolle, & non seuUement lisoyt 

le texte & leur feisoyt tant de bonnes & saindes expo- 
sitions qu'il n'estoyt possible de s'ennuyer à Toyr. 

La leçon finye, Parlamente luy dist : « J'estois 
marrye d'avoir esté paresseuse quand je suis arrivée 
icy, mais, puisque ma £iulte est occasion de vous 
avoir faiâ si bien parler à moy, ma paresse m'a dou- 
blement profité, car j'ay eu repos de corps à dormir 
davantaige & d'esperit à vous oyr si bien dire. » 

Oysille luy dist : « Or, pour pénitence allons à la 
messe prier Nostre Seigneur nous donner la volunté 
& le moïen d'exécuter, ses commandemens, &. puis 
qu'il commande ce qu'il luy plaira », 

En disant ces parolles, se trouvèrent à l'église où 
ilz oyrent la messe dévotement & après se misrent à 
table, où Hircan n'oblia poind à se mocquer de la pa- 
resse de sa femme. Après le disner s'en allèrent repo- 
ser pour estudier leur rolle &, quand l'heure fat ve- 
nue, se trouvèrent au lieu accoustumé. 

Oisille demanda à Hircan à qui il donnoit sa voix 
pour commencer la journée. 

« Si ma femme », dist il, « n'eust commencé celle 
d'hier, je lui eusse donné ma voix, car, combien que 
j'ay tousjours pensé qu'elle m'ayt aimé plus que tous 
les hommes du monde, si est ce que à ce matin elle 
m'a monstre m'aymer mieulx que Dieu ne sa paroUe, 
laissant vostre bonne leçon pour me tenir compaignye ; 
mais, puisque je ne la puys bailler à la plus saige 
de la compaignye, je la bailleray au plus saige d'entre 
nous, qui est Geburon, mais je le prie qu'il n'épaigne 
poinâ les Religieux. » ^ 

Geburon luy dist : « Il ne m'en Moyt poinft prier; 
je les avois bien pour recommandez, car il n'y a pas 

long temps que j'en ay oy Êdre uog compte à Mon- 
sieur de Saint-Vincent y Ambassadem- de TEmpereur, 
qui est digne de n'estre mis en obly, & je le vous voys 
racompter : 

TRENTE ET UNIESME NOUVELLE 

Un Monastère de Cordeîiers fut brûlé, avec les Moines qui 
estoyent dedans, en mémoire perpétuelle de la cruauté dont usa 
un Cordelier, amoureux d'une Damoysélle, 




ux terres subjedes à TEmpereur Maxi- 
milian d'Autriche y avoyt ung couvent 
de Cordeîiers fort estimé, auprès du- 
quel ung Gentil homme avoyt sa maison 
& avoyt prins telle amityé aux Religieux de céans 
qu'il n'avoyt bien qu'il ne leur donnast pour avoir 
part en leurs biensfaiâz, jeûnes & disciplines. Et 
entre autres y avoyt léans ung grand & beau Cor- 
delier que le did Gentilhomme avoyt prins pour 
son Confesseur, lequel avojrt telle puissance de 
conunander en la maison du diâ Gentil homme 
comme luy mesmes. 

Ce Cordelier, voyant la femme de ce Gentil 
homme tant belle & saige qu'il n'estoit possible de 

plus, en devint si fort amoureux qu'il en perdit 
bojrre, manger & toute raison naturelle. Et ung 
jour, délibérant d'exécuter son entreprinse, s'en 
alla tout seul en la maison du Gentil homme &, 
ne le trouvant poinâ, demanda à la Damoiselle où 
il estoyt allé. Elle luy dist qu'il estoyt allé en une 
terre, où il debvoyt demeurer deux ou trois jours, 
mais que, s'il avojrt affaire à luy, qu'elle luy en- 
vojrroit honmie exprès. H dit que non, & com- 
mencea à aller & venir par la maison comme hom- 
me qui avo}^ quelque affaire d'importance en son 
entendement. 

Et, quand il fut sailly hors de la chambre, elle 
dist à l'une de ses femmes, dont elle n'avoyt que 
deux : « Allez après le beau Père & sçachez que 
c'est qu'il veult, car je luy trouve le visaige d'un 
homme qui n'est pas content. » 

La Chamberière s'en vat à la court luy demander 
s'il voulloyt riens; il luy dist que ouy &, la tirant 
en ung coing, print ung poignart qu'il avoyt en sa 
manche, & luy mist dans la gorge. Ainsy qu'il eut 
achevé, arriva en la court ung serviteur à cheval, 
lequel venoit de quérir la rente d'une ferme. In- 
continant qu'il fut à pied, salua le Cordelier, qui, 
en l'embrassant, luy mist par derrière le poignart 
en la gorge & ferma la porte du chasteau sur luy. 

La Damoiselle, voyant que sa Chamberière ne 
revenoit poind, s'esbahit pourquoy elle demeuroit 

tant avec ce Cordelier & dist à l'autre Chamberière : 
<c Allez veoir à quoy il tient que vostre compaigne 
ne vient. » La Chamberière s'en vat &, si tost que 
le beau Père la vejrt, il la tira à part en ung coing 
& feyt comme de sa compaigne. Et, quand se veid 
seul en la maison, s'en vint à la Damoiselle & luy 
dist qu'il y avo}^ long temps qu'il estoit amoureux 
d'elle & que l'heure estojrt venue qu'il falloyt 
qu'elle luy obéist. 

La Damoiselle, qui ne s'en fut jamais doubtée, 
luy dist : « Mon Père, je croy que, si j'avois une 
volunté si malheureuse, que me vouldriez lapider 
le premier. » Le Religieux luy dist : « Sortez en 
ceste court, & vous verrez ce que j'ay faid. » 

Qjiant elle veid ses deux Chamberières & son 
Varlet mortz, elle fut si très esfroyée de paour 
qu'elle demeura comme une statue sans sonner 
mot. A l'heure le meschant, qui ne vouloit poind 
joyr pour une heure, ne la voulut prendre par force, 
mais luy dist : « Madamoiselle, n'ayez paour ; vous 
estes entre les mains de l'homme du monde qui 
plus vous aj^ne. » 

Disant cella, il despouilla son grand habit, des- 
soubz lequel en avojrt vestu ung petit, lequel il 
présenta à la Damoiselle, en luy disant que, si elle 
ne le prenoit, il la medrojrt au rang des trespassez 
qu'elle voyoit devant ses oeilz. 

La Damoiselle, plus morte que vive, délibéra de 

faîndre luy vouloir obéyr, tant pour saulver sa vie 
que pour gaingner le temps qu*elle espéroit que 
son mary reviendroyt, &, par le commandement 
du did G)rdelier, conunencea à se descoueflfer le 
plus longuement qu'elle peut, &, quant elle fat en 
cheveulx, le Cordelier ne regarda à la beaulté qu'ilz 
avoyent, mais les couppa hastivement &, ce faiâ, 
la feyt despouiller tout en chemise & luy vestit le 
petit habit qu'il portoyt, reprenant le sien accous- 
tumé ; & le plus tost qu'il peut s'en part de léans, 
menant avecq luy son petit Cordelier que si long 
temps il avoyt désiré. 

Mais Dieu, qui a pitié de l'innocent en tribula- 
tion, regarda les larmes de ceste pauvre Damoi- 
selle, en sorte que le mary, ayant faid ses affaires 
plus tost qu'il ne cuydoit, retourna en sa maison 
par le mesme chemyn où sa femme s'en alloyt. 
Mais, quant le Cordelier l'apperçeut de loing, il dist 
à la Damoiselle : « Voicy vostre mary que je voy 
venir. Je sçay que, si vous le regardez, il vous 
voiddra tirer hors de mes mains; par quoy mar- 
chez devant moy & ne tournez la teste nullement 
du cousté de là où il yra, car, si vous faiâes ung 
seul signe, j'auray plus tost mon poignart en 
vostre gorge qu'il ne vous aura délivrée de mes 
mains. » 

En ce disant, le Gentil homme approcha & luy 
demanda d'ont il venojrt; il luy dist : « De vostre 

maison, où j'ay laissé Madamoiseile, qai se porte 
très bien & vous attend. x> 

Le Gentil homme passa oultre, sans apparcevoir 
sa femme, mais mig serviteur, qui estojrt avecq 
luy, lequel avoyt tousjours accoustumé d'entretenir 
le compaignon du Cordelier nommé Frère Jehan, 
commencea à appeller sa maistresse, pensant que 
ce fût Frère Jehan. La pauvre femme, qui n'osoyt 
tourner Toeil du costé de son mary, ne luy res- 
pondit mot, mais son Varlet, pour le veoir au 
visaige, traversa le chemyn, &, sans respondre rien, 
la Damoiselle luy feit signe de l'oeil qu'elle avoyt 
tout plain de larmes. 

Le Varlet s'en vat après son maistre & luy dist : 
« Monsieur, en traversant le chemjm j'ay advisé le 
compaignon du Cordelier, qui n'est poinft Frère 
Jehan, mais resemble tout à faiâ à Madamoiselle 
vostre femme, qui, avecq un oeil plain de larmes, 
m'a geâé ung piteux regard, lo Le Gentil homme 
lui dist qu'il resvojrt & n'en tint compte; mais le 
Varlet, persistant, le supplia luy donner congé 
d'aller après & qu'il aâendist au chemyn veoir si 
c'estoyt ce qu'il pensoyt. Le Gentil homme luy 
accorda & demeura pour veoir que son Varlet luy 
apporteroyt. 

Mais, quant le Cordelier ouyt derrière luy le 
Varlet qui appelloyt Frère Jehan, se doublant que 
la Damoiselle eust esté congneue, vint avecq ung 

grand baston ferré qu'U tenoit, & en donna ung si 
grand coup par le cousté au Varlet qu'i Tabbatit 
du cheval à terre; incontinant saillyt sur son corps 
& luy couppa la gorge. 

Le Gentil homme, qui de loing veit tresbucher 
son Varlet, pensant qu'il ftist tumbé par quelque 
fortune, court après pour le relever, &, si tost que 
le G)rdelier le veit, il luy donna de son baston ferré 
comme il avoyt faid à son Varlet & le geda par 
terre, & se geda sur luy. Mais le Gentil homme, 
qui estoyt fort & puissant, embrassa le Cordelier 
de telle sorte qu'il ne luy donna povoir de luy Ésdre 
mal, & luy feit sailljnr le poingnart des poinâz, 
lequel sa femme incontinant alla prendre & le 
bailla à son mary, & de toute sa force tint le 
Cordelier par le chapperon. Et le mary luy donna 
plusieurs coups de poingnart, en sorte qu'il luy re- 
quist pardon & conjfessa sa meschanceté. Le Gentil 
homme ne le voulut poind tuer, mais pria sa fem- 
me d'aller en sa maison quérir ses gens & quelque 
charrette pour le mener, ce qu'elle feyt; despouil- 
lant son habit, courut tout en chemise, la teste 
raze, jusques en sa maison. 

Incontinant accoururent tous ses gens pour aller 
à leur Maistre luy ayder à admener le loup qu'il 
av03rt prins & le trouvèrent dans le chemyn, où il 
fiit prins, lyé & mené en la maison du Gentil 
homme, lequel après le feyt conduirç en la Justice 

de TEmpereur en Flandres, où il confessa sa mau- 
vaise volunté. 

Et fut trouvé, par sa confession & preuve qui 
fut fâide par Commissaires sur le lieu, que en ce 
Monastère y avojrt esté mené ung grand nombre de 
Gentilz femmes & autres belles filles par les moïens 
que ce Cordelier y vouloyt mener cette Damoi- 
selle, ce qu*il eut faid sans la grâce de Nostre Sei- 
gneur, qui ayde tousjoursàceulx qui ont espérance 
en luy. Et fut le did Monastère spolyé de ces lar- 
cins & des belles filles qui estoyent dedans, & les 
Moynes y enfermez dedans bruslèrent avec le did 
Monastère, pour perpétuelle mémoire de ce cryme, 
par lequel se peult congnoistre qu'il n'y a rien plus 
dangereux qu'amour quant il est fondé sur vice, 
comme il n'est rien plus humain ne louable que 
quant il habite en ung cueur vertueulx. 

« Je suys bien marry, mes Dames, de quoy la vérité 
ne nous amène des comptes autant à l'advantaige des 
Cordeliers comme elle Ëdâ à leur désadvantaige, car 
ce me scroyt grand plaisir, pour l'amour que je porte 
à leur Ordre, d'en sçavoir quelcun où je les puisse 
bien louer, mais nous avons tant juré de leur dire 
vérité que je suis contraind, après le rapport de gens 
si dignes de foy, de ne la celler, vous asseurant, quant 
les Religieux feront aâe de mémoire à leur gloire, que 
je medray grand peine à leur faire trouver beaucoup 
meilleur que je n'ay ùià à dire la vérité de ceste cy. 

— En bonne foy, Geboron, » dist Oisille)^ « voilà 
ung amour qui se debvoit nommer cmaulté. 

— Je m'esbahys, » dist Simontault, « comment il 
eut la patience, la voyant en chemise & ou lieu où il 
en povoyt estre maistre, qu'il ne la print par force. 

— n n'estoyt.friant, » dist SaflSredent, « mais il 
estoyt gourmant, car, pour Tenvye qu'il avoyt de s'en 
soulier tous les jours, U ne se voulloyt poinâ amuser 
d'en taster. 

— Ce n'est poinâ cela, » dist Parlamente, « mais 
entendez que tout homme furieux est tousjours paou- 
reux, & la crainfte qu'il avoyt d'estre surprins & 
qu'on luy ostast sa proye, luy feisoit emporter son 
aigneau comme ung loup sa brebis, pour la menger i 
son aise. 

— Toutesfois, » dist Dagoucin, « je ne sçaurois 
croyre qu'il ne luy portast amour, Ôc aussi que en ung 
cueur si villain que le sien ce vermeux Dieu n'y eust 
sçeu habiter. 

— Quoy que soyt, » dist Oisille, « il en fat bien 
pugny. Je prie à Dieu que de pareilles entreprinses 
puissent saillir telles pugnitions. Mais à qui donne- 
rez-vous vostre voix ? 

— A vous, Madame, » dist Geburon; « vous ne 
Ëuildrez de nous en dire quelque bonne. 

— Puisque je suys en mon ranc, » dist OisiUe, <r je 
vous en racompteray une bonne pour ce qu'elle est 
advenue de mon temps & que celluy mesmes qui l'a 
veue la m'a comptée. Je suis seure que vous ne 
ignorez poinâ que la fin de tous noz malheurs est la 
mort, mays, meâant fin à nostre malheur, elle se peult 
nommer nostre félicité & seur repos. Le -malheur 

doncqnes de rhomme, c'est désirer la mort & ne la 

pouvoir avoir, par quoy la plus grande punicion que 

l'on puisse donner à ung mal&iteur n'est pas la mort, 

. mais c'est de donner ung tourment continuel si grand 

^ que il la face désirer & si petit qu'i ne la puisse 

avancer, ain^ que ung mary bailla à sa femme, comme 

I vous oirez : 

Bemage, ayant connu en qudU patienu & hurnihU une Do- 
moysdle à'AUmagne recevoit Vitrange pénitence que son mary 
luy faisait faire pour son incontinence, gangna ce point sur hty 
qu^ oubliant h passé eut pitié de sa femme, la repreind avec soy 
& en eut depuis de fort deaus enfans. 

E Roy Œarles, huiâiesme de ce nom, 
envoya en Allemaigne ung Gentil hom- 
me nommé Bemage, Sieur de Sivray 
près Amboise, lequel, pour faire bonne 
diligence, n'espargnoyt jour ne nuyâ pour advan- 
cer son chcmyn, en sorte que ung soir bien tard 
arriva en ung Chasteau d'un Gentil homme où il 
demanda logis, ce que à grant peyne peut avoir. 
Toutesfoys, quant le Gentil homme entendyt qu'il 
estoit serviteur d'un tel Roy, s'en alla au devant 
de luy & le pria de ne se mal contanter de la ru- 
desse de ses gens, car, à cause de quelques parens 

de sa femme qui luy vouloîent mal, il estoyt con- 
trainâ tenir ainsy la maison fermée. Aussi le diâ 
Bernage luy dist l'occasion de sa légation, en quoy 
le Gentil homme s'ofliyt de faire tout service à luy 
possible au Roy son maistre, & le mena dedans sa 
maison, où il le logea & festoya honorablement. 

H estoyt heure de soupper ; le Gentil homme le 
mena en une belle salle, tendue de belle tapisserye, 
&, ainsy que la viande fut apportée sur la table, 
veid sortjrr de derrière la tapisserye une femme la 
plus belle qu'il estoyt possible de regarder, mais 
elle avoyt sa teste toute tondue, le demeurant du 
corps habillé de noir à l'Âlemande. Après que le 
Gentil homme eut lavé avec le Seigneur de Ber- 
naige, l'on porta l'eant à ceste Dame, qui lava & 
s'alla seoir au bout de la table, sans parler à nuUuy 
ny nul à elle. Le Seigneur de Bernage la regarda 
bien fort, & luy sembla une des plus belles Dames 
qu'il avoyt jamais veues, sinon qu'elle avoyt le 
visaige bien pasle & la contenance bien triste. 

Après qu'elle eut mengé ung peu, elle demanda 
à boyre, ce que lui apporta ung serviteur de céans 
dedans ung esmerveiUable vaisseau, car c'estoyt la 
teste d'un mort, dont les oeilz estoient bouchez 
d'argent, & ainsy beut deux ou trois foys. La Da- 
moiselle, après qu'elle eut souppé, se feyt laver les 
mains, feyt une révérance au Seigneur de la mai- 
son & s'en retourna derrière la tapisserye, sans 

parlef à personne. Bemage fut tant esbahy de veoir 
chose si estrange qu'il en devint tout triste & 
pensif. 
Le Gentil homme, qui s'en apperçeut, luy dist t 
« Je voy bien que vous vous estonnez de ce que 
avez veu en ceste table; mais, veu Thonnestetë que 
je treuve en vous, je ne vous veulz ceUer que c'est, 
afin que vous ne pensiez qu'il y a]^ en moy telle 
cruaulté sans grande occasion. Geste Dame que 
vous avez veu est ma femme, laquelle j'ay plus 
aymée que jamais homme pourroyt aymer fenmie, 
tant que pour l'espouser je oubliay toute crainâe, 
en sorte que je l'amenay icy dedans maulgré ses 
parens. Elle aussy me moij^troyt tant de signes 
d'amour que j'eusse hazardé dix mille vies pour la 
meâre céans à son ayse & à la myenne, où nous 
avons vescu ung temps à tel repos & contentement 
que je me tenoys le plus heureux Gentil homme 
de la Glirestienté. Mais en ung volage que je feys, 
où mon honneur me contramgnit d'aller, elle ou- 
blia tant son honneur, sa conscience & l'amour 
qu'elle avoyt en moy, qu'elle fiit amoureuse d'un 
jeune Gentil homme que j'avoys nourry céans, 
dont à mon retour je me cuyday apercevoir. Si est 
ce que l'amour que je luy portois estoit si grand 
que je ne me povoys desfier d'elle, jusques à la fin 
que l'expérience me creva les oeilz & veiz ce que 
je craingnoys plus que la mort, pour quoy l'amour 

que je lui portois fut convertye en fureur & déses- 
poir, en telle sorte que je la guettay de si près que 
ung jour, faingnant aller dehors, me cachay en la 
chambre où maintenant elle demeure, où bien tost 
après mon partement elle se retira & y fqrt venir 
ce jeune Gentil homme, lequel je veiz entrer avec 
la privaulté qui n'appartenoyt que à moy avoir à 
elle. Mais, quant je veiz qu'il vouloyt monter sur 
le lia auprès d'elle, je sailly dehors & le prins en- 
tre ses bras, où je le tuay, &, pour ce que le crime 
de ma fenmie me sembla si grand que une mort 
n'estoyt suffisante pour la punir, je luy ordonnay 
une peyne que je pense qu'elle a plus désagréable 
que la mort : c'est de^l'enfermer en une chambre 
où elle se retiroyt pour prandre ses plus grands 
délices, & en la compaignye de celluy qu'elle 
aymoyt trop mieulx que moy, auquel lieu je luy 
ay mis dans une armoyre tous les oz de son amy, 
penduz comme chose prétieuse en ung cabinet. Et, 
affin qu'elle n'en oblye la mémoire, en beuvant & 
mangeant luy faidz servir à table, au lieu de couppe, 
la teste de ce meschant, & là tout devant moy, 
afin qu'elle voie vivant celluy qu'elle a faid son 
mortel ennemy par sa faulte, & mort pour l'amour 
d'elle celluy dont elle avoyt préféré ï'amityé à la 
myenne. Et ainsy elle veoyt à disner & à soupper 
les deux choses qui plus luy doibvent desplaire, 
l'ennemy vivant & l'amy mort, & tout par son 

péché. Au demorant, je la traiâe comme moy mes- 
mes, sinon qu'elle va tondue, car rarraiement des 
cheveulx n'appartient à l'adultère, ny le voyle à 
Timpudicque, par quoy s'en va rasée, monstrant 
qu'elle a perdu l'honneur de la virginité & pudicité. 
S'il vous plaist de prendre la peyne de la veoir, je 
vous y méneray. » 

Ce que feyt voluntiers Bemaîge, lesquek des- 
cendirent à bas & trouvèrent qu'elle estoyt en une 
très belle chambre assise toute seule devant ung 
feu. Le Gentil honmie tira ung rideau qui estoyt 
devant une grande armoyre, où il veid penduz tous 
les oz d'un homme mort. Bemaige avoyt grande 
envye de parler à la Dame, mais de paour du mary 
il n'osa. Le Gentil homme, quis'en apperçeut, luy 
dist : « S'il vous plaist luy dire quelque chose, vous 
verrez quelle grâce & paroUe elle a. » 

Bemaige luy dist à l'heure : « Ma Dame, vostre 
patience est égalle au torment. Je vous tiens la plus 
malheureuse femme du monde. » 

La Dame, ayant la larme à l'oeil, avecq une 
grâce tant humble qu'il n'estojrt possible de plus 
luy dist: 

« Monsieur, je confesse ma faulte estre si 
grande que tous les maulx que le Seigneur de 
céans, lequel je ne suis digne de nommer mon 
mary, me sçauroit faire, ne me sont -riens au pris 
du regret que j'ay de l'avoir oflfensé. » 

En disant cela se print fort à pleurer- Le Gentil 
homme tira Bernaige par le bras & Temmena. 

Le lendemain au matin, s'en partyt pour aller 
faire la charge que le Roy luy avoyt donnée. Tou- 
tesfois, disant adieu au Gentil homme, ne se peut 
tenir de luy dire : 

« Monsieur, Tamour que je vous porte & l'hon- 
neur & privaulté que vous m'avez faiâe en vostre 
maison me contraingnent à vous dire qu'il me 
semble, veu la grande repentance de vostre pauvre 
femme, que vous luy debvez user de miséricorde, 
& aussy vous estes jeune & n'avez nulz enfans, 
& seroyt grand dommaige de perdre une si belle 
Maison que la vostre & que ceulx qui ne vous 
ayment peut-estre poinâ en fussent héritiers. » 

Le Gentil homme, qui avoyt délibéré de ne 
parler jamays à sa femme, pensa longuement aux 
propos que luy tint le Seigneur de Bernaige, & 
enfin congneut qu'il diso)rt vérité & luy promist 
que, si elle persévéroyt en ceste humilité, il en 
auroyt quelquefois pitié. 

Ainsy s'en alla Bernaige faire sa charge &, 
quand il fiist retourné devant le Roy son Maistre, 
luy fit tout au long le compte, que le Prince trouva 
tel comme il disoyt &, entre autres choses ayant 
parlé de la beaulté de la Dame, envoya son Painâre, 
nommé Jehan de Paris, pour luy rapporter ceste 
Dame au vif, ce qu'il feyt après le consentement 

de son mary, lequel, après longue pénitence, pour 
le désir qu'il avoyt d'avoir enfans & pour la pitié 
qu'il eust de' sa femme qui en si grande humilité 
recepvoyt ceste pénitence, il la reprint avecq soy 
& en eust depuis beaucoup de beaulx enfans. 



« Mes Dames, si toutes celles à qui pareil cas est 
advenu beuvoyent en telz vaisseaulx, j'auroys grand 
paour que beaucoup de coupes dorées seroyent con- 
vertyes en testes de mortz. Dieu nous en veuUe garder, 
car, si sa bonté ne nous retient, il n'y a aucun d'entre 
nous qui ne puisse faire pis, mais, ayant confiance en 
luy, il gardera celles qui confessent ne se povoir par 
elles mesmes garder, & celles qui se confient en leurs 
forces sont en grand dangier d'estre tentées jusques à 
confesser leur infirmité. Et en est veu plusieurs qui 
ont tresbuché en tel cas, dont l'honneur saulvoyt celles 
que l'on estimoyt les moins v^ueuses, & dist le viel 
proverbe : Ce que Dieu garde est bien gardé. 

— Je trouve, » dist Parlamente, « ceste punition 
autant raisonnable qu'il est possible; car, tout ainsy 
que l'offence est pire que la mort, aussi est la pugni- 
tion pire que la mort. » 

Dist Ennasuite : « Je ne suis pas de vostre opinion, 
car j'aimerois mieulx toute ma vye voir les os de tous 
mes serviteurs en mon cabinet que de mourir pour 
eulx, veu qu'il n'y a mesfaiâ qui ne se puisse amen- 
der, mais après la mort n'y a poinâ d'amendement. 

— Comment sçauriez vous amender la honte, » 
dist Longarine, « car vous sçavez que, quelque chose 

qae paisse faire une femme après ung tel mes&iâ, ne 
sçauroit réparer son honneur? 

— Je vous prie, » dist Ennasuite, » dides moy si 
la Magdeleine n'a pas plus d'honneur entre les hommes 
maintenant que sa seiy, qui estoit vierge ? 

— Je vous confesse, » dist Longarine, « qu'elle est 
louée entre nous de la grande amour qu'elle a portée 
à Jésus Christ 6c de sa grande pénitence, mais si luy 
demeure le nom de pécheresse. 

— Je ne soulcie, » dist Ennasuite, « quel nom les 
hommes me donnent, mais que Dieu me pardonne 6c 
mon mary aussy. Il n'y a rien pour quoy je voulsissc 
morir. 

— Si ceste Damoiselle aymoytson mari comme elle 
debvoyt, » dist Dagoucin, « je m'esbahis comme elle 
ne mouroyt de deuil en regardant les oz de celluy à 
qui par son péché elle avoyt donné la mort. 

— Comment, Dagoucin, » dist Simontault, « estes 
vous encores à sçavoir que les femmes n'ont amour ny 
regret ? 

— Je suis encores à le sçavoir, » dist Dagoucin, 
ce car je n'ay jamais osé tenter leur amour de paour 
d'en trouver moins que j'en désire, 

— Vous vivez donc de foy 6c d'espérance, » dist 
Nomerfide, « comme le pluvier du vent; vous estes 
bien aisé à nourrir. 

— Je me contente, » dist-il, « de l'amour que je 
sens en moy & de l'espoir qu'il y a au cueur des 
Dames, mais, si je le sçavoys comme je l'espère, j'au- 
rois si extrême contentement que je ne le sçaurois 
porter sans mourir. 

— Gardez-vous bien de la peste, » dist Geburon, 

« car de ceste malladye là je vous en assure; mais je 
vouidrois sçavoir à qui Madame Oisille domiera sa 
voix? 

— Je la donne, d dist-elle, « à Simontanlt, lequel 
je say bien qu'il n'espaignera personne. 

— Autant vault, » dist-il, « que vous métiez à sus 
que je suis ung peu mesdisant; si ne lairré-je à vous 
monstrer que ceulx que Ton disoyt mesdisants ont diâ 
vérité. Je croy, mes Dames, que vous n'estes pas si 
sottes que de croyre en toutes les Nouvelles que Ton 
vous vient compter, quelque apparence qu'elles puis- 
sent avoir de sainâeté, si la preuve n'y est si grande 
qu'elle ne puisse estre remise en doubte. Aussy sous 
télés espèces de miracles y a souvent des abbuz, & 
pour ce j'ay eu envie de vous racompter ung mi- 
racle, qui ne sera moins à la louange d'un Prince fidelle 
que au deshonneur du meschant Ministre d'Eglise. 

LhypocHsye d'un Curé, qui, sous h manteau de sainâeié, avoit 
engroissée sa seur, fui découverte par la sagesse du Comte 
d'AngouUsme,par le commandement duquel la Justiu enfeit 
punition, 

E 0)nte Charles d'Angoulesme, père 
du Roy Françoys, Prince fidelle & crai- 
gnant Dieu> estoyt à Coignac que Ton 
luy racompta que en ung villaige près 
de là, nommé Cherves, y avoyt une fille vierge, 
vivant si austèrement que c'estoyt chose admirable, 
laquelle toutesfois estoyt trouvée grosse, ce que 
elle ne dissimuloit poind, & asseuroyt tout le peu- 
ple que jamais elle n'avo)^ congneu homme & 
qu'elle ne sçavojrt comme le cas luy estoyt advenu, 
sinon que ce fût oeuvre du Sainâ Esperit, ce que 
le peuple croyoit facillement & la tenoient & répu- 
toient entre eulx comme pour une seconde Vierge 

Marye, car chacun congnoissoit que dès son en- 
fance elle estoyt si saige que jamais n'eust en elle 
ung seul signe de mondanité. Elle jeusnoit non 
seuUement les jeusnes commandez de l'Église, mais 
plusieurs foys la sepmaine à sa dévotion, &, tant 
que Ton disoyt quelque service en l'Église, elle 
n'en bougeoyt; par quoy sa vie estoyt si estimée 
de tout le Commung que chacun par miracle la 
venoyt veoir, & estoyt bien heureux qui luy povoyt 
toucher la robbe. 

Le Curé de la Paroisse estoyt son frère, homme 
d*aage & de bien austère vie» aymë & estimé de 
ses parroissiens» & tenu pour ung sainâ homme, 
lequel tenoyt de si rigoureux propos à sa diâe seur 
qu'il la feyt enfermer en une maison, dont tout le 
peuple estoyt mal contant, & en fut le bruiâ si 
grand que, comme je vous ay diâ, les nouvelles en 
vindrent à l'oreille du Conte, lequel, voyant l'ab- 
bus où tout le peuple estojrt, désirant les en oster, 
envoya ung Maistre des Requestes & ung Âulmos- 
nier, deux fort gens de bien, pour en sçavoir la 
vérité, lesquelz allèrent sur le lieu & se informèrent 
du cas le plus dilligemment qu'ilz peurent, s'adres- 
sans au Curé, qui estoyt tant ennuyé de cest affaire 
qu'il les pria d'assister à la vérification, laquelle il 
espéroyt faire le lendemain. 

Lediâ Curé, dès le matin, chanta la messe» où 
sa seur assista tousjours à genoulx, bien fort grosse, 

&, à la fin de la messe, le Curé print le corpus Do- 
mini, & en la présence de toute l'assistance dist à 
sa seur : « Malheureuse que tu es, voicy Celluy qui 
a souffert mort & passion pour toy, devant lequel 
je te demande si tu es vierge comme tu m'as tous- 
jours asseuré ? » Laquelle hardiment lui respondit 
que ouy. « Et comment doncques est il possible 
que tu soys grosse & demeurée vierge ? » Elle res- 
pondit : « Je n'en puis randre autre raison, sinon 
que ce soyt la grâce du Sainft Esperit qui faid en 
moy ce qu'il lui plaist ; mais si ne puis je nier la 
grâce que Dieu m'a faide de me conserver vierge, 
& n'euz jamais volunté d'estre maryée. » A l'heure 
son frère luy dist : « Je te bailleray le corps pré- 
cieux de Jésu-Christ, lequel tu prendras à ta dam- 
nation s'il est autrement que m me le dis, dont 
Messieurs, qui sont icy présens de par Monseigneur 
le Conte, seront tesmoings. » La fille, aagée de 
près de trente ans, jura par tel serment : « Je prendz 
le corps de Nostre Seigneur icy présent devant 
vous à ma damnation, devant vous Messieurs & 
vous mon firère, si jamais homme m'atoucha non 
plus que vous. » Et en ce disant reçeut le corps de 
Nostre Seigneur. 

Le Maistre des Requestes & Aulmonier du Conte 
ayans veu cella s'en allèrent tous confiiz, croyans 
que, avecq tel serment, mensonge ne sçauroit avoir 
lieu, & en feirent le rapport au Conte, le voulant 

persuader à croyre ce qu'ilz croyoient. Mais luy 
qui estoyt sage, après y avoir bien pensé, leur fit 
de rechef dire les paroUes du jurement, lesquelles 
ayant bien pensées : 

<c Elle vous a diâ vérité & si vous a trompés, car 
elle a diâ que jamais homme ne luy toucha non 
plus que son firère, & je pense pour vérité que son 
firère luy a faiâ cest enffant & veult couvrir sa 
meschanceté soubz une si grande dissimulation. 
Mais nous, qui croyons un Jésus Christ venu, n'en 
debvons plus attendre d'autre. Par quoy allez vous 
en & meâez le Curé en prison; je suis seur qu'il 
confessera la vérités » 

Ce qui fut faiâ selon son commandement, non 
sans grandes remontrances pour le scandalle qu'ilz 
faisoient à cest homme de bien. Et, si tost que 
le Curé fut prins, il confessa sa meschanceté & 
comme il avoyt conseillé à sa seur de tenir les 
propos qu'elle teno5rt pour couvrir la vie qu'ilz 
avoient menée ensemble, non seuUement d'une 
excuse légière, mais d'un faulx donné à entendre, 
par lequel ilz demoroient honorez de tout le monde . 
Et dist, quand on luy meist au devant qu'il avoyt 
esté si meschant de prendre le corps 3e Nostre 
Seigneur pour la faire jurer dessus, qu'il n'estoyt 
pas si hardy& qu'il avoyt prins ung pain non sacré 
ny bénist. 

Le rapport en fust faiâ au Conte d'Ângoulesme, 

kquel commanda à la Justice de faire ce qu'il ap- 
partenoit. L'on attendit que sa seur fust accouchée, 
&, après avoir faid ung beau filz, furent bruslez le 
frère & la seur ensemble, dont tout le peuple eust 
ung merveilleux esbahissement, ayant veu soubz 
si sainâ manteau ung monstre si horrible, & soubz 
une vie tant louable & sainâe régner ung si détes- 
table vice. 



« Voylàmes Dames, comme la foy du bon Conte ne 
fut vaincue par signes ne miracles extérieurs, sçachant 
très bien que nous n'avons que ung Saulveur, lequel, 
en disant : Consummaium est, a monstre qu'il ne lais- 
soyt poinâ de lieu à ung aultre successeur pour faire 
nostre salut. 

— Je vous promedz, » dist Oisîlle, « que voylà 
une grande hardiesse pour une extrême ypocrisie de 
couvrir du manteau de Dieu & des vrais Chrestiens 
ung péché si énorme. 

— J'ay oy dire, » dist Hircan, « que ceulx qui, soubz 
couleur d'une Commission du Roy, font cruaultez & 
tirannyes, sont puniz doublement de ce qu'ilz couvrent 
leur injustice de la Justice Roiale; aussi voyez vous 
que les ypocrites, combien qu'ils prospèrent quelque 
temps soubz le manteau de Dieu & de sainâeté, quant 
le Seigneur Dieu liève son manteau, les descouvre & 
les meâ tous nudz, & à l'heure leur nudité, ordure & 
viUenye, est d'autant trouvée plus layde que la couver- 
ture est diâe honnorable. 

— Il n'est rien plus plaisant, » dist Nomerfide, 

« que de parler naïfvement ainsi que le cueur le pense. 

— C'est pour en gausser, » respondit Longarine, 
a & je croy que vous donnez vostre opinion selon 
vostre condition. 

— Je vous diray, » dist Nomerfide, « je voy que 
les folz, si on ne les tue, vivent plus longuement que 
les saiges, 6c n'y entendz que une raison, c'est qu'ilz 
ne dissimuUent point leurs passions. S'ils sont cour- 
roucez, ils frappent; s'ils sont joieux, ilz rient, & 
ceuk qui cuydent estre saiges dissimulent tant leurs 
imperfeâions qu'ils en ont tous les cueurs empoison- 
nez. 

— Et je pense, » dist Geburon, « que vous dides 
vérité & que l'hypocrisie, soit envers Dieu, ou envers 
les hommes ou la Nature, est cause de tous les maulx 
que nous avons. 

— Ce seroyt belle chose, » dist Parlamente, « que 
nostre cueur fiist si remply par foy de Celluy qui est 
toute vertu & toute joye, que nous le puissions libre- 
ment monstrer à chacun. 

— Ce sera à l'heure, » dist Hircan, « qu'il n'y aura 
plus de chair sur nos os. 

— Si est ce, » dist Oisille, « que l'Esperit de Dieu, 
qui est plus fort que la Mort, peult mortifier nostre 
cueur, sans mutation ne ruyne de corps. 

— Ma Dame, » dist Safircdent, « vous parlez d'un 
don de Dieu qui n'est encores commung aux hommes. 

— Il est commung, » dist Oisille, a à ceuk qui ont 
la foy, mais, pour ce que ceste matière ne se laisseroit 
entendre à ceulx qui sont charnelz, sçachons à qui 
Simontault donne sa voix. 

— Je la donne, » dist Simontault, « à Nomerfide, 



Digitized by VjOOQ IC 



XXXIIJ* NOUVELLE 319 

car, pnisqu'eUe a le caeur joyeolx, sa paroUe ne sera 
poinà triste. 

— Et vrayement, » dist Nomerfide, « puisque vous 
avez envie de rire, je vous en voys prester l'occasion &, 
pour vous monstrer combien la paour & l'ignorance 
nuyst, & que feute d'entendre ung propos est souvent 
cause de beaucoup de mal, je vous diray qu'il advint à 
deux Cordeiiers de Nyort, lesquelz, pour mal entendre 
le langaige d'un Boucher, cuydérent morir. 

' Deux CordeJiers, escouians le secret où Von ne Us avoit appelé:^, 
pour avoir mal entendu le langage d'un Boucher meirent leur 
vie en danger. 

L y a ung villaige entre Nyort & Fors, 
nommé Grip, lequel est au Seigneur de 
Fors. Ung jour advint que deux Corde- 
liers, venans de Nyort, arrivèrent bien 
tard en ce lieu de Grip Se logèrent en la maison 
d'un Boucher. 

Et, pour ce que entre leur chambre & celle de 
THoste n'y avoyt que des aiz bien mal joindz, leur 
prînt envye d'escouter ce que le mary disoyt à sa 
femme, estans dedans le lid, & vindrent meâre 
leurs oreilles tout droid au chevet du lid du mary, 
lequel, ne se doubtant de ses hostes, parloyt à sa 
femme privément de son mesnage, en luy disant : 
« M'amye, il me fault demain lever matin pour 

Hept. IL 41 



Digitized by CjOOQ IC 



322 IIIJ* JOURNÉE 

aller veoir nos Cordeliers, car il y en a tmg bien 
gras, lequel il nous fault tuer; nous le sallerons 
incontinant & en ferons bien nostre proffiâ. » 

Et, combien qu'il entendoyt de ses pourceauk, 
lesquelz il appelloit Cordeliers, si est ce que les deux 
pauvres Frères, qui oyoient ceste conjuration, se 
tindrent tout asseurez que c'estoyt pour euk & 
en grande paour & crainâe attendoient Faube du 
jour. 

Il y en avoyt ung d'eulx fort gras & Tautre assez 
maigre. Le gras se vouloyt confesser à son compaî- 
gnon, disant que ung Boucher, ayant perdu Tamour 
& crainâe de Dieu, ne feroyt non plus de cas de 
r assommer que ung heuf ou autre beste, &, veu 
qu'ilz estoient enfermez en leur chambre, de la- 
quelle ik ne povoient sortir sans passer par celle de 
THoste, ik se debvoient tenir bien seurs de leur 
mort & recommander leurs âmes à Dieu. Mais le 
jeune, qui n'estoit pas si vaincu de paour que son 
compaignon, luy dist que, puysque la porte leur 
estoyt fermée, fallo}t essayer à passer parlafenestre 
& que aussy bien ilz ne sçauroient avoir pis que la 
mort, à quoy le gras s'accorda. 

Le jeune ouvrit la fenestre &, voyant qu'elle 
n'estO}t trop haulte de terre, saulta legièrement en 
bas & s'enfiiyt le plus tost & le plus loing qu'il 
peut, sans attendre son compaignon, lequel essaya 
le dangier; mais la pesanteur le contraingnyt de 

demeurer en bas, car, aa lieu de saulter, il tumba 
si lourdement qu'il se blessa fort en une jambe. 

Et, quant il se veid abandonné de son compai- 
gnon & qu'il ne le povoyt suyvre, regarda à l'en- 
tour de luy où il se pourroyt cacher & ne veid 
rien que un teâ à pourceauk, où il se traina le 
mieulx qu'il peut, &, ouvrant la porte pour se 
cacher dedans, en eschappa deux grands pour- 
ceaulx, en la place desquelz se meist le pauvre Cor- 
delier & ferma le petit huys sur luy, espérant, 
quant il orroyt le bruid des gens passans, qu'il 
appelleroyt & trouveroit secours. 

Mais, si tost que le matin fut venu, le Boucher 
appresta ses grands cousteaulx & dist à sa femme 
qu'elle luy tint compaignye pour aller tuer son 
pourceau gras, &, quant il arriva au teft auquel le 
CordeUer s'estoyt caché, commencea à cryer bien 
hault en ouvrant la petite porte : « Saillez dehors, 
Maistre Cordelier ; saillez dehors, car aujourd'huy 
j'auray de vos boudins». 

Le pauvre Cordelier, ne se povant soustenir sur 
sa jambe, saillyt à quatre piedz hors du teâ, criant, 
tant qu'il povoyt, miséricorde. Et, si le pauvre 
Frère eust grand paour, le Boucher & sa femme 
n'en eurent pas moins, car ilz pensoient que saind 
François fiist courroucé contre eulx de ce qu'ilz 
nommoient une beste Cordelier & se mirent à 
genoulx devant le pauvre Frère, demandans pardon 

à sainâ François & à sa Religion, en sorte que le 
Cordelier cryoyt d'un costé miséricorde au Bou- 
cher & le Boucher à luy d'aultre, tant que les ungs 
& les aultres furent ung quart d'heure sans se po- 
voir asseurer. 

A la fin, le beau Père, congnoissant que le Bou- 
cher ne lui vouloit poinâ de mal, luy compta la 
cause pourquoy il s'estoit caché en ce ted, dont 
leur paour tourna incontinant en ris, sinon que le 
pauvre Cordelier, qui avoyt mal en la jambe, ne 
se povoyt resjouyr, mais le Boucher le mena en sa 
maison, où il le feit très bien penser. 

Son compaignon, qui l'avoyt laissé au besoing, 
courut toute la nuyâ tant que au matin il vint en 
la maison du Seigneur de Fors, où il se plaingnoyt 
de ce Boucher, lequel il soupsonnoit d'avoir tué 
son compaignon, veu qu'il n'estoyt poind venu 
après luy. Ledid Seigneur de Fors envoia incon- 
tinant au lieu de Grip pour en sçavoir la vérité, 
laquelle scène ne se trouva poind matière de pleu- 
rer, mais ne faillyt à le racompter à sa Maistresse, 
Madame la Duchesse d'Angoulesme, mère du Roy 
Françoys, premier de ce nom. 



« Voylà, mes Dames , comment il ne faut pas bien 
escouter le secret là où on n*est poînd appelle & en- 
tendre mal les paroUes d'aultruy. 

— Ne sçavois-je pas bien, » dist Simontault, « que 

Nomerfide ne nous fercyyt poinâ pleurer» mais bien 
fort rire, en quoy il me semble que chacun de nous 
s'est bien acquiâé. 

— Et qu'est-ce à dire? » dist Oisille, « que nous 
sommes plus enclins à rire d'une foUye que d'une 
chose sagement faiâe. 

— Pour ce, » dist Hircan, « qu'elle nous est plus 
agréable, d'autant qu'elle est plus semblable à nostre 
nature qui de soy n'est jamais saige, & chacun prent 
plaisir à son semblable, les folz aux folyes & les saiges 
à la prudence. Je croy, » dist-il, « qu'il n'y a ne saiges 
ne folz qui se sçeussent garder de rire de ceste his- 
toire. 

— Il y en a, 3» dist Gebnron, « qui ont le cueur tant 
adonné à l'amour de sapience que, pour choses qu'ilz 
sçeussent oyr, on ne les sçauroyt faire rire, car ilz ont 
une joye en leurs cueurs & un contentement si modéré 
que nul accident ne les peut muer* 

— Où sont ceux-là ? » dist Hircan. 

— Les Philosophes du temps passé », respondit Ge- 
buron, « dont la tristesse & la joye est quasi poinâ 
sentye, au moins n'en monstroyent ilz nd semblant, 
tant ilz esûmoient grand vertu se vaincre eulx mesmes 
& leur passion, & je trouve aussi bon comme ilz font 
de vaincre une passion vicieuse; mais d'une passion 
naturelle, qui ne tend à nul mal, ceste viâoire là me 
semble inutille. 

— Si est ce, » dist Geburon, « que les Anciens esti- 
moient ceste vertu grande. 

— Il n'est pas àià aussi, » respondit Saffiedent, 
« qu'ilz fussent tous saiges, mais y en avoit plus d'ap- 
parence de sens &. de vertu qu'il n'y avoyt d'effeâ. 

— Toutesfbis voas verrez qu'ils reprennent toutes 
choses mauvaises, » dist Geburon, « & mesmes Dio- 
génës marche sur le lia de Platon, qui estoit trop cu- 
rieux à son grey, pour monstrer qu'il desprisoyt & 
voulo]^ meâre sous le pied la vaine gloire & convoy- 
tise de Platon, en disant : Je conculque & desprise Vinr- 
gudl de Platon. 

— Mais vous ne diâes pas tout, » dist Saffredent, 
«r car Platon luy respondit que c'estoyt par ung aultre 
oj^eil. 

— A dire la vérité, » dist Parlamente, « il est 
impossible que la viâoire de nous -mesmes se 
Ëice par nous-mesmes sans ung merveilleux orgueil, 
qui est le vice que chacun doibt le plus craindre, car 
il s'engendre de la mort & ruyne de toutes les aultres 
vertuz. 

— Ne vous ay je pas leu au matin, » dist Oisille, 
« que ceulx, qui ont cuydé estre plus saiges que les 
autres hommes & qui par une lumière de raison sont 
venuz jusques à congnoistre ung Dieu créateur de 
toutes choses, toutesfoys pour s'attribuer ceste gloire 
& non à CeUuy d'ont elle venoyt, estimans par leur 
labeur avoir gaingné ce sçavoir, ont été faiûz non seul- 
ement plus ignorans & desraisonnables que les aultres 
hommes, mais que les bestes brutes ? Car, ayans erré en 
leurs esperitz, s'attribuans ce que à Dieu seul appar- 
tient, ont monstre leurs erreurs par le désordre de 
leurs corps, oblians & pervertissans Tordre de leur 
sexe, comme saind Pol aujourd'huy nous monstre en 
l'Epistre qu'il escripvoyt aux .Romains, 

— Il n'y a nul de nous, » dist Parlamente, « qui 
par ceste Epbtre ne confesse que tous les péchés exté- 

rieors ne sont que les fruiâz de Tinfélkitë int&rienre, 
laquelle, plus est couverte de vertu & de mirade, plus 
est dangereuse à arracher. 

— Entre nous hommes, » dist Hircan, « sommes plus 
prés de nostre salut que vous autres, car, ne dissi- 
molans poinâ nos fruiâs, congnoissons &dllement 
notre racine; mais vous, qui ne les osez meâre dehors 
& qui Ëuâes tant de belles oeuvres apparantes, i grand 
peine congnoistrez vous cette racine d'orgueil, qui 
croist sous si belle couverture. 

— Je vous confesse, » dist Longarine, « que, si la 
paroUe de Dieu ne nous monstre par la foy la lèpre 
d'infidélité cachée en notre cueur. Dieu nous ùiâ grand 
grâce quant nous trébuchons en quelque offense visible 
par laquelle notre peste couverte se puisse veoîr. Et 
bien heureux sont ceulz que la foy a tant humiliez 
qu'ils n'ont poind besoing d'expérimenter leur nature 
pécheresse par les effeâs du dehors. 

— Mais regardons, » dist Simoutault, « de là où 
nous sommes venus. En partant d'une très grande folye 
nous sommes tombez en la Philosophye & Théologie. 
Laissons ces disputes à ceulx qui savent mieux resver 
que nous, & sçachons de Nomerfide à qui elle donne 
sa voix. 

— Je la donne, « dis-elle, « à Hircan, mais je luy 
recommande l'honneur des dames. 

— Vous ne le pouvez dire en meilleur endroid, » 
dist Hircan, « car l'histoire que j'ai apprestée est toute 
telle qu'il la feult pour vous obéyr. Si est ce que 
par là je vous aprandray à confesser que la nature 
des femmes & des honmies est de soi encline à tout 
vice si die n'est préservée de Celluy à qui l'hon- 

neur de tome viâoire doibt estre rendu , &, pour 
vous abattre Taudace qne vous prenez quant on en dit 
à vostre honneur, je vous en ^liray une aultre, une très 
véritable : 

L'opinion d'un* Dame de Pampelune, — qui, cuydant Vamour 
spirituelle n'estrepoinâ dangereuse, s'estait efforcée d'entrer en la 
bonne grâce d'un Cordelier,-^fut tellement vaincue par la pru- 
dence de son tnary que, sans luy déclarer qu'il entendist rien de 
son affaire, luy fait mortellement hayr ce que plus elle avait 
aymé, & s'addonna entièrement à son mary, 

IN la Ville de Pampelune y avo]^ une 
Dame, estimée belle & vertueuse & la 

plus chaste & dévote qui fût au pays. 

[lElle aymoyt son mary & luy obéissoyt 
si bien que entièrement il se confioyt en elle. Geste 
Dame fréquentoyt incessamment le service divin 
& les sermons, & persuadoyt son mary & ses en- 
fants à y demeurer comme elle, laquelle, estant en 
Taage de trente ans que les fenmies ont accoustumé 
de quiâer le nom de belles pour estre nommées 
saiges, en ung premier jour de Karesme alla à l'é- 
glise prendre la mémoire de la mort, où elle trouva 

le sermon que commençoyt ung Cordelier, tenu 
de tout le peuple ung sainâ homme pour sa très 
grande austérité & bonté de vie, qui le randoyt 
meigre & pasle, mais non tant qu'il ne fût ung 
des beaulx hommes du monde. 

La Dame escouta dévotement son sermon, ayant 
les oeilz fermes à regarder ceste vénérable per- 
sonne, & l'oreille & l'esperit prestz à l'escouter, 
par quoy la doulceur de ses paroUes pénétra les 
oreilles de ladide Dame jusques au cueur, & la 
beaulté & grâce de son visaige passa par les oeilz 
& blessa si fort l'esperit de la Dame qu'elle fiit 
comme une personne ravye. Après le sermon re- 
garda soigneusement où le Prescheur diroyt la 
messe, & là assista & print les cendres de sa main, 
qui estoit aussi belle & blanche que Dame la sçau- 
roit avoir, ce que regarda plus la dévote que la 
cendre qu'il luy bailloyt. 

Croyant asseurément que un tel amour spirituel 
& quelques plaisirs qu'elle en sentoj^ n'eussent 
sçeu blesser sa conscience, elle ne failloyt poind 
tous les jours d'aller au sermon & d'y mener son 
mary, & l'un & l'autre donnoient tant de louange 
au Prescheur que en tables & ailleurs ilz ne tenoient 
aultres propos. Ainsy ce feu, soubz tiltre de spiri- 
tuel, fut si charnel que le cueur qui en fut si em- 
brasé brusla tout le corps de ceste pauvre Dame> 
&, tout ainsy qu'elle estoyt tardive à sentyr ceste 

flamme, aînsy elle fat prompte à enflamber & sentyt 
plus tost le contentement de sa passion qu'elle ne 
congneut estre pationnée, &, comme toute sur- 
prinse de son etinemy amour, ne résista plus à nul 
de ses commandemens. Mais le plus fort estoyt 
que le médecin de ses doulleurs estoyt ignorant de 
son mal, par quoy, ayant mis dehors toute la 
crainde qu'elle debvoyt avoir de monstrer sa folye 
devant ung si saige homme, son vice & sa mes- 
chanceté à ung si vertueux & homme de bien, se 
meit à lui escripre l'amour qu'elle luy portoit le 
plus doulcement qu'elle peut pour le commence- 
ment, & bailla ses leâres à ung petit Paige, luy 
disant ce qu'il y avoyt à faire & que surtout il se 
gardast que son mary ne le veit aller aux Corde- 
Uers- 

Le Paige, serchant son plus dired chemyn, 
passa par la rue où son Maistre esto}rt assis en une 
boutique. Le Gentil homme, le voyant passer, 
s'advancea pour regarder où il alloyt, &, quant le 
Paige l'apperçeut, tout estonné se cacha dans une 
maison. Le Maistre, voiant ceste contenance, le 
suivyt &, en le prenant par le bras, luy demanda 
où il alloyt &, voiant ses excuses sans propos & 
son visaige efFroyé, le menassa de le bien battre 
s'il ne luy disoyt où il alloyt. Le pauvre Paige luy 
dist : « Hélas, Monsieur, si je le vous dis, Madame 
me tuera. » Le Gentil homme, doubtant que sa 

femme feist ang marché sans lay^ asseora le Paige 
qu'il n*auroit nul mal, s'il luy disoyt vérité, & 
qu'il lui feroyt tout plain de bien, aussy que, s'il 
mentoyt, il le medroyt en prison pour jamais. Le 
petit Paige, pour avoir du bien & pour éviter le 
mal, luy compta tout le faid & luy monstra les 
ledres que sa Maistresse escripvoit au Prescheur, 
dont le mary fut autant esmerveillé & marry comme 
il avoyt esté tout asseuré toute sa vie de la loyaulté 
de sa femme, où jamais n'avoyt congneu faulte* 

Mais luy, qui estoyt saige, dissimula sa collère 
&, pour congnoistre du tout l'intention de sa fem- 
me, va faire une response comme si le Prescheur 
la mercyoit de sa bonne volunté, luy déclarant 
qu'il n'en avoyt moins de son costé. Le Paige, 
ayant juré à son Maistre de mener saigement cest 
affaire, alla porter à sa Maistresse la leâxe contre- 
faiâe, qui en eut telle joye que son mary s'apper- 
çeut bien qu'elle avo)rt changé son visaige, car, en 
lieu d'enmagrir pour le jeusne du Karesme, elle 
estoyt plus belle & plus fresche que à Karesme pre- 
nant. 

Desjà estoyt la my Karesme que la Dame ne 
laissa, ne pour Passion ne pour Sepmaine sainde, 
sa manière accoustumée de mander par ledres au 
Prescheur sa furieuse fantaisye, & luy sembloyt, 
quant le Prescheur toumoit les oeilz du costé où 
elle estoyt ou qu'il parloyt de l'amour de Dieu, 

que tout estoyt pour l'amour d'elle, &, tant que 
ses oeilz povoient monstrer ce qu'elle pensoyt, elle 
ne les espargnoyt pas. Le mary ne falloyt poind à 
lui faire pareille response. 

Après Pasques, il luy rescripvit au nom du Pres- 
cheur, qui la prioyt luy enseigner le moïen qu'il 
la peust veoir secrettement. Elle, à qui l'heure tar- 
doyt, conseilla à son mary d'aller visiter quelques 
terres qu'ilz avoient dehors, ce qu'il luy promist, 
& demeura caché en la maison d'ung sien amy. La 
Dame ne faillyt poind d'escripre au Prescheur qu'il 
estoyt heure de la venir veoir parce que son mary 
estoit dehors. 

Le Gentilhomme, voulant expérimenter jusques 
au bout le cueur de sa femme, s'en alla au Pres- 
cheur, le priant, pour l'amour de Dieu, luy vouloir 
prester son habit. Le Prescheur, qui estoit homme 
de bien, luy dist que leur Reigle le défendoyt & 
que pour rien ne le presteroyt pour servir en 
Masques. Le Gentil homme l'asseura qu'il n'en 
vouloyt poinâ abuser & que c'estoyt pour chose 
nécessaire à son bien & salut. Le Cordelier, qui le 
congnoissoyt homme de bien & dévot, luy prcsta, 
& avecq cest habit, qui couvroyt tout le visaige 
en sorte que l'on ne povoyt veoir les oeilz, print 
le Gentil homme une faulse barbe & ung faulx nez 
semblables à ceux du Prescheur ; aussy avecq du 
liège se feyt de sa propre grandeur. 

Aitisy habillé, s'en vint an soir en la chambre 
de sa femme, qui Tattendoyt en grand dévotion. 
La pauvre sotte n'attendyt pas qu'il vint à elle, 
mais, comme femme hors du sens, le courut em- 
brasser. Luy, qui tenoyt le visaige baissé de paour 
d'estre congneu, commenceà à faire le signe de k 
croix, faysant semblant de la fuyr en disant tous- 
jours, sans aultre propos : « Tentation, tentation! » 
La Dame luy dist : « Hélas, mon Père, vous avez 
raison, car il n'en est poind de plus forte que celle 
qui vient d'Amour, à laquelle vous m'avez promis 
donner remède, vous priant, maintenant que nous 
en avons le temps & loisir, avoir pitié de moy »; 
&, en ce disant, s'esforceoyt de l'embrasser, lequel, 
fuyant par tous les costez de la chambre avecq 
grands signes de croix, cryoit tousjours : « Tenta- 
tion, tentation! » Mais, quant il veit qu'elle le 
serchoyt de trop près, print ung gros baston qu'il 
avoyt soubz son manteau & la battit si bien qu'il 
luy feit passer sa tentation sans estre congneu 
d'elle. S'en alla incontinant rendre les habitz au 
Prescheur, l'asseurant qu'ilz luy avoyent porté 
bonheur. 

Le lendemain, faisant semblant de revenir de 
loing, retourna en sa maison, où il trouva sa fem- 
me au lia, &, comme ignorant sa maladie, luy 
demanda la cause de son mal, qui luy respondit 
que c'estoyt ung caterre & qu'elle ne se povoyt 

aider de bras ne de jambes. Le mary, qui avoyt 
belle envye de rire, feit semblant d'en estre bien 
marry &, pour la resjouir, lui dist sur le soir qu'il 
avoyt convié à soupper le sainâ homme Prédica- 
teur. Mais elle luy dist soubdain : « Jamais ne vous 
advienne, mon amy, de convier telles gens, car ilz 
portent malheur en toutes les maisons où ilz vont. 
— Comment, m'amye, » dist le mary, « vous 
m'avez tant loué cestuy cy ! Je pense, quant à moy, 
s'il y a ung saind homme au monde, que c'est 
luy. » La Dame luy respondit : « Ils sont bons en 
l'église & en la prédication, mais aux maisons sont 
Antéchrist; je vous prie, mon amy, que je ne le 
voye poind, car ce seroyt assez, avecq le mal que 
j'ay, pour me faire mourir. » Le mary lui dist : 
a Puisque vous ne le voulez veoir, vous ne le 
verrez poind, mais si luy donneray je à soupper 
céans. — Faides, » dist elle, « ce qu'il vous 
plaira, mais que je ne le voye poind, car je hay 
telles gens comme Diables. » 

Le mary, après avoir baillé à soupper au beau 
Père, luy dist : « Mon Père, je vous estime tant 
aymé de Dieu qu'il ne vous refusera aucune re- 
queste; par quoy je vous supplie avoir pitié de ma 
pauvre femme, laquelle depuis huid jours en çà 
est possédée du Malin Esperit, de sorte qu'elle 
veult mordre & esgratiner tout le monde. Il n'y a 
croix ne eaue benoiste dont elle face cas. J'ay 

ceste foy que si vous medez la main sur elle, que 
le Diable s'en ira, dont je vous prie autant que je 
puis. » Le beau Père dist : « Mon filz, toute chose 
est possible au croyant. Croiez vous pas fermement 
que la bonté de Dieu ne refuse nul qui en foy luy 
demande grâce ? — Je le croy, mon Père, » dist 
le Gentil homme. — « Asseurez vous aussy, mon 
filz, » dist le Cordelier, « qu'il peut ce qu'il veut 
& qu'il n'est moins puissant que bon. Allons, fortz 
en foy, pour résister à ce lyon rugissant & lui arra- 
cher la proye qui est acquise à Dieu par le sang 
de son filz Jésus Christ. » 

Ainsy le Gentil homme mena cest homme de 
bien où estoyt sa femme couchée sur ung petit lia, 
qui fiist si estonnée de le veoir, pensant que ce 
fust celluy qui l'avoyt battue, qu'elle entra en mer- 
veilleuse collère, mais, pour la présence de son 
mary, baissa les oeilz & devint muette. Le mary 
dist au saind homme : « Tant que je suis devant 
elle, le Diable ne la tormente guères, mais, si tost 
que je m'en iray, vous luy gederez de l'eau be- 
noiste ; vous verrez à l'heure le Malin Esperit faire 
son office. » 

Le mary le laissa tout seul avecq sa femme & 
demeura à la porte pour veoir leur contenance. 
Quant elle ne veid plus personne que le beau Père, 
elle commencea à cryer comme femme hors du 
sens, en l'apellant meschant, villain, meurtrier, 

trompeur. Le beau Père, pensant pour vray qu'elle 
fust possédée d'un Malin Esperit, luy vouloit 
prandre la teste pour dire dessus les oraisons; 
mais elle l'esgratina & mordeyt de telle sorte qu'il 
fat contraind de parler de plus loing &, en gedant 
force eaue benoiste, disoyt beaucoup de bonnes 
oraisons. 

Quant le mary veid qu'il en avoyt bien faiâ son 
debvoir, entra en la chambre & le mercya de la 
peyne qu'il en avoyt prinse, & à son arrivée sa 
femme cessa ses injures & malédidions, & baisa 
la croix bien doulcement pour la crainde qu'elle 
avoyt de son mary. Mais le saind homme, qui 
l'avoyt veue tant enragée, croyoyt fermement que 
à sa prière Nostre Seigneur eust geâé le Diable 
dehors, & s'en alla louant Dieu de ce grand mi- 
racle. 

Le mary, voiant sa femme bien chastiée de sa 
folle fantaisie, ne lui voulut poind déclairer ce 
qu'il avoyt faiâ, car il se contentoyt d'avoir vaincu 
son opinion par sa prudence & l'avoir mise en telle 
sorte qu'elle hayoit mortellement ce qu'elle avoyt 
aymé, &, détestant sa folye, se adonna du tout au 
mary & au mesnaige mieulx qu'elle n'avoyt faid 
paravant. 

« Par cecy, mes Dames, povez vous congnoistre le 
bon sens d'un mary & la fragilité d'une femme de 

bien, & je pense, quant vous avez bien r^ardë en ce 
mirouer, au lieu de vous fier en vos propres forces, 
vous aprendrez à vous retourner à Celluy en la main 
duquel gist vostre honneur. 

— Je suys bien ayse, » dist Parlamente, de quoy 
vous estes advenu prescheur des Dames, & le serois 
encores plus si vous vouliez continuer ces beaux ser- 
mons i toutes celles à qui vous parlez. 

— ^Toutes les fois, » dist Hircan, « que vous me voul- 
drez écouter, je vous asseure que je n'en diray pas moins. 

— C'est-à-dire, » dist Simontault, «c que, quant vous 
n'y serez pas, il dira aultrement. 

— Il en fera ce qu'il luy plaira, » dist Parlamente, 
« mais je veuk croire pour mon contentement qu'il did 
toujours ainsi. A tout le moings l'exemple qu'il a allé- 
guée servira à celles qui cuydent que l'amour spiri- 
tuelle ne soit poind dangereuse, mais il me semble 
qu'elle l'est plus que toutes les aultres. 

— Si me semble il, » dist Oisille, «c que ajrmer ung 
homme de bien, vertueux & craingnant Dieu, n'est 
poinâ chose à despriser & que l'on n'en peult que 
mieulx valloir. 

— Madame, » dist Parlamente, « je vous prie croyre 
qu'il n'est rien plus sot ne plus aysé tromper que une 
femme qui n'a jamais aymé; car amour de soy est une 
passion qui a plustost saisy le cueur que l'on ne s'en 
advise, & est ceste passion si plaisante que, si elle se 
peut ayder de la vertu pour luy servir de manteau, d 
grand peyne sera elle congneue qu'il n'en vienne quel- 
que inconvénient. 

— Quel inconvénient sçauroit il venir, » dist Oisille, 
« d'aymer ung homme de bien ? 

— Madame, » respondit Parlamente, « il y a assez 
d'hommes estimez hommes de bien ; mais estre hom- 
mes de bien envers les Dames, garder leur honneur & 
conscience, je croy que de ce temps ne s'en trouveroyt 
point jusques à ung, & celles qui se fient, le croyant 
autrement, s'en trouvent en fin trompées & entrent en 
ceste amityé de par Dieu dont bien souvent ilz en 
saillent de par le Diable, car j'en ay assez veu qui, 
soubz couleur de parler de Dieu, commençoient une 
amityé dont à la fin se vouloient retirer & ne po- 
voient, pour ce que l'honneste couverture les tenoit 
en subjeâion; car une amour vitieuse de soy mesmes 
se défaiâ & ne peut durer en ung bon cueur, mais 
la vertueuse est celle qui a les liens de soie si dé- 
liez que l'on en est plus tost prins que l'on ne les peut 
veoir. 

— Ad ce que vous diâes, » dist Ennasuiâe, « ja- 
mais femme ne vouldroyt aymer homme; mais vostre 
loy est si aspre qu'elle ne durera pas. 

— Je le sçay bien, » dist Parlamente, ce mais je ne 
lairray pour cella désirer que chascun se contentast de 
son mary comme je faidz du mien. » 

Ennasuifte, qui par ce mot se sentyt touchée, en 
changeant de couleur luy dist : « Vous debvez juger 
que chacun a le cueur comme vous, ou vous pensez 
estre plus parfaiâe que toutes les autres. 

— Or, » ce dist Parlamente, « de paour d'entrer en 
dispute, sçachons à qui Hircan donnera sa voix. 

— Je la donne, » dist-il, « à Ennasuide pour la ré- 
compenser contre ma femme. 

— Or, puisque je suis en mon rang, » dist Ennasuide, 
« je n'espargneray homme ne femme, afin de faire tout 

esgal, & voy bien que vous ne povez vaincre vostre 
cueur à confesser la vertu & bonté des hommes, qui 
me Êdâ reprendre le propos dernier par une semblable 
histoire. » 

Par le nioyen d'une salade un Président de Grenoble se vengea 
d'un sien Clerc, du quel sa femme ï estait amourachée, & sauva 
^honneur de sa Maison, 

ri^EST que en la Ville de Grenoble y avoyt 
Sung Président dont je ne diray pas le 
{nom, mais il n'estoyt pas François. Il 
3 avoyt une bien belle femme, & vivoient 
ensemble en grande paix. 

Geste femme, voiant que son mary estoyt viel, 
print en amour ung jeune Glerc, nommé Nicolas. 
Quant le mary alloyt au matin au Palais, Nicolas 
entroyt en sa chambre & tenoyt sa place, de quoy 
s'apperçeut ung serviteur du Président, qui Tavoyt 
bien servy trente ans &, comme loyal à son 
Maistre, ne se peut garder de luy dire. 

Le Président, qui estoyt saige, ne le voulut 
croyre légièrement, mais dist qu'il avoyt envye de 

medre division entre luy & sa femme, & que, si 
la chose estoyt vraye comme il disojrt, il la luy 
pourroit bien monstrer, &, s*il ne la luy mons- 
trojrt, il estimerojrt qu'il auroyt controuvé ceste 
mensonge pour séparer Tamityé de luy & de sa 
femme. Le Varlet Tasseura qu'il luy feroyt veoir 
ce qu'il luy disoj^, & ung matin, si tost que le 
Président fiit allé à la Court & Nicolas entré en la 
chambre, le serviteur envoia l'un de ses compai- 
gnons mander à son Maistre qu'il povoyt bien ve- 
nir, & se tint tousjours à la porte pour guetter que 
Nicolas ne saillist. 

Le Président, si tost qu'il veid le signe que luy 
feyt ung de ses serviteurs, faingnant se trouver 
mal, laissa la Court & s'en alla hastivement en sa 
maison, où il trouva son viel serviteur à la porte de 
la chambre, l'asseurant pour vray que Nicolas es- 
toyt dedans, qui ne faisoyt. guères que d'entrer. 

Le Seigneur luy dist : « Ne bouge de ceste porte, 
car tu sçays bien qu'il n'y a autre entrée ne yssue 
en ma chambre que ceste cy, sinon ung petit ca- 
binet duquel moy seul porte la clef. » 

Le Président entra en la chambre & trouva sa 
femme & Nicolas couchez ensemble, lequel en 
chemise se geâa à ses piedz & luy demanda par- 
don ; sa femme de l'aultre costé se print à pleurer. 

Lors dist le Président : « Combien que le cas que 
vous avez faid soit tel que vous povez estimer, si 

est ce que je ne veulz pour vous que ma Maison 
soyt deshonorée & les filles que j'ay eu de vous 
desavancées, par quoy, » dist il, « je vous com- 
mande que vous ne pleurez poind & oyez ce que 
je feray, & vous, Nicolas, cachez vous en mon 
cabinet & ne faiâes ung seul bruiâ. » 

Quant il eut ainsy faid, va ouvrir la porte & 
appela son viel serviteur, & lui dist : « Ne m'as 
tu pas asseuré que tu me monstrerois Nicolas avecq 
ma femme ? & sur ta paroUe je suys venu icy en 
dangier de tuer ma pauvre femme; je n*ay rien 
trouvé de ce que tu m'as diâ. J'ay cherché 
partout ceste chambre, comme je te veulx mon- 
trer. » Et, en ce disant, feyt regarder son Varlet 
soubz les liâz & par tous coustez. Et, quant 
le Varlet ne trouva rien, tout estonné dist à son 
Maistre : « Il fault que le Diable l'ajrt em- 
porté, car je l'ay veu entrer icy, & si n'est poind 
sailly par la porte; mais je voy bien qu'il n'y est 
pas. » 

A l'heure le maistre lui dist : « Tu es bien mal- 
heureux serviteur de vouloir medre entre ma fem- 
me & moi une telle division, par quoy je te donne 
congé de t'en aller &, pour tous les services que 
tu m'as faidz, te veulx paier ce que je te doibtz & 
davantage, mais va t'en bien tost & te garde d'estre 
en ceste Ville vingt-quatre heures passées, » Le 
Président luy donna cinq ou six paiemens des 

années à advenir &, sçachant qu'il estoit loyal, 
espérojrt luy faire autre bien. 

Quant le serviteur s'en fut allé pleurant, le Pré- 
sident feyt saillyr Nicolas de son cabinet &, après 
avoir did à sa femme & à luy ce qu'il luy sembloyt 
de leur meschanceté , leur défendit de faire aucun 
semblant à personne, & commanda à sa femme de 
s'abiller plus gorgiasement qu'elle n'avoyt accous- 
tumé & se trouver en toutes compaignyes, dances 
& festes, & à Nicolas qu'il eust à faire meilleure 
chère qu'il n'avoyt faid auparavant, mais que, si 
tost qu'il luy diroit à l'oreiUe : « Va t'en », qu'il 
se gardast bien de demeurer à la Ville trois heures 
après son commandement, &, ce faiô, s'en re- 
tourna au Palais, sans faire semblant de rien. Et, 
durant quinze jours, contre sa coustume, se meîst 
à festoier ses amys & voisins, & après le bancquet 
avoyt des tabourins pour faire dancer les Dames. 

Ung jour — il voyoit que sa femme ne dansoyt 
poind, — commanda à Nicolas de la mener dancer, 
lequel, cuydant qu'il eust oblyé les faultes passées, 
la mena dancer joieusement; mais, quant la dance 
fut achevée, le Président, faingnant luy commander 
quelque chose en sa maison, luy dist à l'oreille : 
« Va t'en, & ne retourne jamays. » Or fut Nicolas 
bien marry de laisser sa Dame, mais non moins 
joieulx d'avoir la vie saulve. 

Après que le Président eut mis en l'opinion de 

tous ses parens & amys, & de tout lé pâïâ, la 
grande amour qu'il portoyt à sa femme, ung beau 
jour du moys de may, alla cuyllîr en son jardin 
une sallade de telles herbes que, si tost que 
sa femme en eust mangé, ne vesquit pas vingt 
quatre heures, dont il feyt si grand deuil par 
semblant que nul ne povoyt soupsonner qu'il 
fust occasion de ceste mort, & par ce moien se 
vengea de son ennemy & saulva l'honneur de sa 
Maison. 

a Je ne veuk pas, mes Dames, par cela louer la 
conscience du Président, mais ouy bien monstrer la 
légiéreté d'une femme & la grand patience & pru- 
dence d'un homme, vous suppliant, mes Dames, ne 
vous courroucer de la vérité qui parle quelquefois 
aussi bien contre nous que contre les hommes, & 
les hommes & les femmes sont communs aux vices & 
vertuz. 

— Si toutes celles, » dist Parlamente, « qui ont 
aymé leurs Varlets estoient contraindes à manger 
de telles sallades, j'en congnoys qui n'aymcroient 
poinâ tant leurs jardins comme elles font, mais en 
arracheroient les herbes pour éviter celle qui 
rend l'honneur à la lignée par la mort d'une folle 
mère ». 

Hircan, qui devinoyt bien pour quoy elle le disoyt, 
respondit en collére : 

Qc Une femme de bien ne doibt januis juger ung 
aultre de ce qu'elle ne vouldroyt faire. » 

Hept. IL 44 

Parlamente respondit : 

« Sçavoir n'est pas jugement & sottize; si est ce 
que ceste pauvre femme là porta la peyne que plu- 
sieurs méritent, & croy que le mary, puisqu'il s'en 
vouloit venger, se gouverna avecq une merveilleuse 
prudence & sapience. 

— Et aussi avecques une grande malice, » ce dist 
Longarine, « & longue & cruelle vengeance, qui mons- 
troyt bien n'avoir Dieu ne conscience devant les 
oeiîz. 

— Et que eussiez vous doncq voulu qu*il eust faift, » 
dist Hircan, a pour se venger de la plus grande injure 
que la femme peut faire à l'homme ? 

— J'eusse voulu, » dist elle, « qu'il l'eust tuée en 
sa coUére, car les Dodeurs dient que le péché est ré- 
missible pour ce que les premiers mouvemens ne sont 
pas en la puissance de l'homme, par quoy il en eust pu 
avoir grâce. 

— Ouy, » dist Geburon, « mais ses filles & sa race 
eussent à jamais porté ceste notte. 

— Il ne la debvoit poinâ tuer, » dist Longarine, 
« car, puisque sa grande collére estoit passée, elle eust 
vescu avecq luy en femme de bien & n'en eust jamais 
esté mémoire. 

— Pensez-vous, » dist Sai&edent, « qu'il fust ap- 
paisé pour tant qu'il dissimulast sa collére ? Je pense, 
quant à moy, que, le dernier jouriju'il feyt sa sallade, 
il estoit aussi courroucé que le premier, car il y en a 
aucuns desquels les prgniers mouvemens n'ont jamays 
intervalle jusques ad ce qu'ilz ayent mys à effeâ leur 
passion, & me faiâes grand plaisir de dire que les 

Théologiens estiment ces péchez là Êidlles à pardon- 
ner, car je suys de leur opinion. 

— Il fsdà bon regarder à ses parolles, » dist Parla- 
mente, « devant gens si dangereux que vous; mais ce 
que i'ay diâ se doibt entendre quant la passion est si 
forte que soubdainement elle occupe tant les sens que 
la raison n'y peult avoir lieu. 

— Aussy, 9 dist Saffi^dent, « je m'arreste à vostre 
paroUe Se veulx par cela conclure que ung homme bien 
fort amoureux, quoy qu'il face, ne peult pécher sinon 
de péché véniel; car je suis seur que, si l'Amour le 
tient parfaiâement lié, jamais la Raison ne sera escou- 
tée, ny en son cueur, ny en son entendement, &, si 
nous voulons dire vérité, il n'y a nul de nous qui n'ayt 
expérimenté ceste furieuse foUye, que je pense non 
seullement estre pardonnée facillement, mais encores 
je croy que Dieu ne se courrouce poinâ d'un tel pé- 
ché, veu que c'est ung degré pour monter à l'amour 
parfaiâe de luy, où jamais nul ne monta qu'il n'ayt 
passé par l'eschéle de l'amour de ce monde, car sainâ 
Jehan diâ : 

Comment aymerei vous Dieu, que vous ne voyei poinâ, 
si vous n'aymei celluy que vous voye\? 

— Il n'y a si beau passaige en l'Escripture, » dist 
Oisille, « que vous ne tirez à vostre propos. Mais gar- 
dez vous de flaire^ comme l'arignée, qui convertyt 
toute bonne viande en venin, & si vous advisez qu'il 
est dangereux d'alléguer l'Escripture sans propos & 
nécessité. 

— Appelez vous dire vérité estre sans propos ne 
nécessité » dist Safifredent? « Vous voulez donc- 
ques dire que, quant en parlant à vous aultres in- 

crédules, nous appelions Dieu à nostre ayde, nous 
prenons son nom en vain; mais, s'il y a péché, vous 
seule en debvez porter la peyne, car vos incrédulitez 
nous contraingnent à chercher tous les sermens 
dont nous nous pouvons adviser, & encores ne 
povons nous allumer le feu de charité en voz cueurs 
de glace. 

— C'est signe, » dist Longarine, « que tous vous 
mentez, car, si la vérité estoyt en vostre parolle, 
elle est si forte qu'eUe vous feroyt croyre, mais il y a 
dangier que les filles d'Eve croyent trop tost ce ser- 
pent. 

— J'entens bien, Parlamente, » dist SaflBredent, que 
les femmes sont invincibles aux hommes, par quoy je 
me tairay, afin d'escouter à qui Ennasuiâe donnera sa 
voix. 

— Je la donne, » dist-eDe, « à Dagoucin, car 
je croy qu'il ne vouldroyt poinû parler contre les 
Dames. 

— Pleust à Dieu, » dist Dagoucin, « quelles respon- 
dissent autant à ma faveur que je vouldroys parler 
pour la leur. Et, pour vous monstrer que je me suis 
estudyé de honorer les vertueuses en ramentevant 
leurs bonnes œuvres, je vous en voys racompter une, 
& ne veuk pas nyer, mes Dames, que la patience du 
Gentil homme de Pampelune & du Président de Gre- 
noble n'ait esté grande, mais la vengeance n'en a esté 
moindre. Et, quant il fault louer ung homme vertueulx, 
il ne fault poinft tant donner de gloire à une seulle 
vertu qu'il faille la faire servir de manteau à couvrir 
ung très grand vice ; mais celluy est louable qui pour 
r amour de la vertu seulle Ëdâ œuvre vertueuse, comme 

j'espère vous faire veoir par la patience de vertu 
d'une Dame, qui ne serchoyt autre fin en toute sa 
bonne œuvre que le bonheur de Dieu & le salut de 
son mary. 



Digitized by VjOOQ IC 



Digitized by VjOOQ IC 




TRENTE SEPTIESME NOUVELLE 

Madame de Loué par sa grand patience & longue attente gangna 
si bien son tnary qu'elle U retira de sa mauvaise vie, & vécu- 
rent depuis en plus grande amityé qu'auparavant. 

> L y avoit une Dame, en la Maison de 
Loué, tant saige& vertueuse qu'elle es- 
toyt aymée & estimée de tous ses voi- 
sins. Son mary, comme il debvoyt, se 
fioyt en elle de tous ses affaires, qu'elle conduisoit 
si saigement que sa maison, par son moyen, de- 
vint une des plus riches maisons & des mieulx 
meublées qui fût au pays d'Anjou ne de Touraine. 
Ayant vescu ainsy longuement avecq son mary, 
duquel elle porta plusieurs beaulx enfans, la félicité, 
à laquelle succède tousjours son contraire, com- 
mencea à se diminuer pour ce que son mary, 
trouvant Thonneste repos insuportable, l'aban- 
donna pour chercher son travail, & print une 



Digitized by VjOOQ IC 



3S2 inj« JOURNÉE 

coustume que, aussy tost que sa femme estoyt en- 
dormie, se levoyt d'auprès d'elle & ne retoumoyt 
qu'il ne fiist près du matin. La Dame de Loué 
trouva ceste façon de faire mauvaise, tellement 
que, en entrant en une grande jalousie de laquelle 
ne vouloyt faire semblant, oublya les affaires de la 
maison, sa personne & sa famille, comme celle 
qui estimoyt avoir perdu le fruid de ses labeurs 
qui estoyt le grand amour de son mary, pouf lequel 
continuer n'y avo3rt peyne qu'elle ne portast vo- 
luntiers. Mais, l'ayant perdue comme elle voyo)^, 
fut si négligente de tout le demeurant de la maison 
que bientost l'on congneut le dommaige que son 
absence y faisoyt, car son mary d'un costé despen- 
doyt sans ordre & elle ne tenoyt plus la main au 
mesnaige, en sorte que la maison fut bien tost ren- 
due si embrouillée que l'on commenceoyt à coup- 
per les hauts boys & engaiger les terres. 

Quelc'un de ses parens, qui congnoissoit la 
malladie, luy remonstra la faulte qu'elle faisoyt &, 
que si l'amour de son mary ne luy faisoyt aymer 
le proffiâ de sa maison, que au moins elle eust 
regard à ses pauvres enfans, la pitié desquelz luy 
feyt reprendre ses espritz & essaya par tous moyens 
de regaingner l'amour de son mary. Et ung jour 
feyt le guet quant il se levoyt d'auprès d'elle, & se 
leva pareillement avec son manteau de nuid, 
faiso3^ faire son lid &, en disant ses Heures, atten- 

doit le retour de son mdry» &, quant il entroyt, 
allojrt au devant de luy le baiser & luy portoit ung 
bassin & de Teaue pour laver ses mains. Luy, 
estonné de ceste nouvelle façon, luy diâ qu'U ne 
venojTt que du retraiâ & que pour cela n'estojrt 
mestier qu'elle se levast. A quoy elle respondit 
que, combien que ce n'estoit pas grand chose, si 
estoit il bonneste de laver ses mains quant on ve- 
noit d'un lieu ord & salle, désirant par là luy faire 
congnoistre & abhominer sa mescbante vie. Mais 
pour cela il ne s'en corrigeoit poinâ, & continua 
ladiâe Dame bien ung an ceste façon de faire. 

Et, quant elle veid que ce moien ne luy servoyt 
de rien, ung jour, aâendant son mary qui demeu- 
royt plus qu'il n'avoyt de coustume, luy print en- 
vye de l'aller chercher, & tant alla de chambre en 
chambre qu'elle le trouva couché en une arrière 
Garde-robbe & endormy avecq la plus layde, orde 
& salle Chamberière qui fût léans. Et lors se pensa 
qu'elle lui apprendroit à laisser une si honneste 
femme pour une si salle & orde, print de la paille 
& l'aluma au milieu de la chambre; mais, quant 
elle veid que la famée eust aussy tost tué son mary 
que esveillé, le tira par le bras, en cryant : « Au 
feu ! Au feu ! » Si le mary fat honteux & marry, 
estant trouvé par une si honneste femme avecq une 
telle ordure, ce n'estoit pas sans grande occasion. 
Lors sa femme luy dist : « Monsieur, j'ay essayé 

ung an dorant à vous retirer de ceste malhenrtè 
par doulceur & patience, & vous monstrer que en 
lavant le dehors vous deviez neâoier le dedans; 
mais, quant j'ay veu que tout ce que je faisoys 
estoit de nulle valleur, j'ay mis peyne de me ayder 
de l'élément qui doibt meâre fin à toutes choses, 
vous asseurant, Monsieur, que, si ceste cy ne vous 
courrige , je ne sçay si une seconde fois je vous 
pourrois retirer du dangier comme j'ay faid. Je 
vous supplie de penser qu'il n'est plus grand dé- 
sespoir que l'amour &, si je n'eusse eu Dieu devant 
les yeus, je n'eusse poind enduré ce que j'ay faid. » 
Le mary, bien ajrse d'en eschapper à si bon 
compte, luy promist jamais ne luy donner occasion 
de se tormenter pour luy, ce que très voluntiers la 
Dame creut &, du consentement' du mary, chassa 
dehors ce qu'il luy desplaisoyt. Et depuis ceste 
heure là vesquirent ensemble en si grande amityé 
que mesmes les faultes passées par le bien qui en 
estoyt advenu leur est03rt augmentation de con- 
tentement. 



« Je vous supplie, mes Dames, si Dieu vous donne 
de telz mariz, que vous ne vous desespériez poind 
jusques ad ce que vous ayez longuement essayé tous 
les moiens pour les réduire, car il y a vingt quatre 
heures au jour èsquelles l'homme peult changer d'op- 
pinion, & une femme se doibt tenir plus heureuse d'à- 

voir gaingné son mary par patience & longue attente 
que si la Fortune & les parens luy en donnoyent ung 
plus parÊdâ. 

— Voilà, 9 dist Oisille, « un exemple qui doibt ser- 
vir à toutes les femmes maryées. 

— n prandra cest exemple qui vouldra, » dist Parla- 
mente, « mais, quant à moy, U ne me seroyt possible 
d'avoyr si longue patience, car, combien que en tous 
estatz patience soyt une beUe vertu, j'ay oppinion que 
en mariage elle ameine enfin inimitié pour ce que, en 
souffrant injure de son semblable, on est contrainâ de 
s'en séparer le plus que l'on peut, & de ceste estrangeté 
là vient ung despris de la faulte du desloyal; & en ce 
despris, peu à peu l'amour diminue, car d'autant ayme 
l'on la chose que l'on en estime la valleur. 

— Mab il y a danger, » dist Ennasuiâe « que la 
femme impatiente trouve ung mary fiirieulx, qui luy 
donnera douleur en lieu de patience. 

— Et que sçauroyt Êdre ung mary, » dist Parla- 
mente, « que ce qui a esté racompté en ceste histoire? 

— Quoy? » dist Ennasuiâe; « battre très bien sa 
femme, la &ire coucher en la couchette, & celle qu'il 
aymeroyt au grand lia. 

— Je croy, » dist Parlamente, « que une femme de 
bien ne seroyt poinâ si marrie d'estre battue par col- 
1ère que d'estre desprisée pour une qui ne la vault 
pas, &, après avoir porté la peyne de la séparation 
d'une telle amityé, ne sçauroit fûre le mary chose 
dont elle se sçeust plus soulcier. Et aussy dit le compte 
que la peyne qu'elle print à la retirer fut pour l'amour 
qu'elle avoyt à ses enffims, ce que je croy. 

— Et trouve2s-vous grand patience à die, 9 dist No- 

merfide^ « d*âller meâre le feu soabz le lid où son 
ouuy dormoyt ? 

— Ouy, » dist Longarinc, « car, quant elle veid la 
fumée, eUe Tasveilla, & par aventure ce fut où elle feyt 
plus de faulte, car de telz mariz que ceulx-là les cen- 
dres en seroient bonnes à £ure la buée. 

— Vous estes cruelle, Longarine, » ce dist Oisille; 
tf mais si n'avez vous pas ainsi vescu avecq le vostre. 

— Non, » dist Longarine, « car, Dieu mercy, ne 
m'en a pas donné l'occasion, mais de le regreter tonte 
ma vie en lieu de m'en plaindre. 

-^ Et si vous eust esté tel, » dist Nomerfide, « qu'eus- 
siez-vous Ma ? 

— Je ra3rmois tant », dist Longarine, « que je croy 
que je l'eusse tué & me fusse tuée, car morir après 
telle vengeance m'eust esté chose plus agréable que 
vivre loyaulment avecq un desloyal. 

— Âd ce que je voy, » dist Hircan, « vous n'aymez 
vos mariz que pour vous. S'ils vous sont selon vostre 
désir, vous les aymez bien &, s'ilz vous font la moindre 
Êiulte du monde, ilz ont perdu le labeur de leur sep- 
maine pour ung sabmedy. Par ainsy voulez vous estre 
maistresses, dont quant à moy j'en suis d'oppinion, 
mais que tous les mariz s'y accordent. 

— C'est raison, » dist Parlamente, c que l'homme 
nous gouverne comme nostre chef, mais non pas qu'il 
nous abandonne ou traiâe mal. 

— Dieu a mis si bon ordre, s> dist Oisille, « tant à 
l'homme que à la femme, que, si l'on n'en abbuse, je 
tiens mariage le plus beau & le plus seur esut qui 
soyt au monde, & suy seure que tous ceuk qui 
sont icy, quelque mine qu'ils en faceut, en pensent au- 

tant. Et, d'autant que l'homme se diâ plus saige que la 
femme, il sera plus reprins si la Ëiulte vient de son 
cousté ; mais, ayans assez mené ce propos, sçachons 
à qui Dagoucin donne sa voix. 

— Je la donne, » dist-il, « à Longarine. 

— Vous me feiftes grand plaisir, » dist elle, « car 
j'ay un compte qui est digne de suivre le vostre. Or, 
puisque nous sommes à louer la vertueuse patience 
des Dames, je vous en monstreray une plus louable 
que celle de qui a esté présentement parlé, & de tant 
plus est elle à estimer qu'elle estoit femme de viDe, qui 
de leur coustume ne sont nourryes si vertueusement 
que les autres. 

Une Bourgeoise âe Tours pour tant de mauvais traitemens qu'eUe 
avoit reçeus âe son mary luy rendit tant de biens que, quittant 
sa maîtresse qi^iî entretenoit paisiblement, fen retourna vers 
sa femme, 

[IN la Ville de Tours y avoyt une Bour- 
^geoise belle & honneste, laquelle pour 
ses vertuz est03rt non seullement ajrmée, 
mais crainâe & estimée de son mary. 
Si est ce que, suyvant la fragilité des hommes qui 
s'ennuyent de manger bon pain, il fut amoureux 
d'une Mestayère qu*il avoyt & souvent s'en par- 
toyt de Tours pour aller visiter sa mestayrie, où il 
demeuroit tousjours deux ou trois jours, &, quant 
il retoumoyt à Tours, il estoit tousjours si mor- 
fondu que sa pauvre femme avoyt assez à faire à 
le guarir. Et, si tost qu'il estoyt sain, ne failloyt 
poind à retourner au lieu où pour le plaisir oblyoyt 
tous ses maulx. 

Sa femme, qui surtout ajrmoît sa vie & sa santé, 
le voiant revenir ordinairement en si mauvais es- 
tât, s'enalken la mestayrie, où elle trouva la jeune 
femme que son maiy aymoyt, à laquelle sans col- 
lère, mais d'un très gratieux courage, dist qu'elle 
sçavoyt bien que son mary la venoit veoir souvent, 
mais qu'elle estoyt mal contante de ce qu'elle le 
traiâoyt si mal qu'il s'en retournoyt tousjours mor- 
fondu en la maison. La pauvre femme, tant pour 
la révérence .de sa Dame que pour la force de la 
vérité, ne luy peut nyer le faid, duquel elle luy 
requist pardon. 

La Dame voulut veoîr le lid & la chambre où 
son mary couchoyt, qu'elle trouva si froide & sale 
& mal en poinâ qu'elle en eust pitié. Incontinant 
envoia quérir ung bon lia gamy de linceux, mante 
& courtepoinde , selon que son mary l'aymoyt; 
feit accoustrer & tapisser la chambre, luy donna de 
la vaisselle honneste pour le servir à bojrre & à 
manger, une pippe de bon vin, des dragées & con- 
fitures, & pria la Mestayère qu'elle ne luy ren- 
voiast plus son mary si morfondu. 

Le mary ne tarda guères qu'il ne retoumast, 
comme il avoyt accoustumé, veoir sa Mestayère, 
& s'esmerveilla fort de trouver son pauvre logis si 
bien en ordre, & encores plus quant elle luy donna 
à boyre en une couppe d'argent, & luy demanda 
d'ont estoient venuz tous ses biens. La pauvre 

femme Iny dist en pleurant que c'estoyt sa femme^ 
qui avoyt eu tant de pitié de son mauvais traiâe* 
ment qu'elle avoyt ainsy meublé sa maison & luy 
avo]rt recommandé sa santé. 

Luy, voiant la grande bonté de sa femme que, 
pour tant de mauvais tours qu'il luy avoyt faiâz, 
luy rendoyt tant de biens, estimant sa faulte aussy 
grande que Thonneste tour que 'sa femme luy avoyt 
faiâ &, après avoir donné argent à sa Mestayère, 
la priant pour Tadvenir vouloir vivre en femme de 
bien, s'en retourna à sa femme, à laquelle il con- 
fessa la debte & que, sans le moien de ceste grande 
doulceur & bonté, il estoit impossible qu'il eust 
jamais laissé la vie qu'il menoyt* Et despuis yç^ 
quirent en bonne paix, laissant entièrement la vie 
passée. 

« Croyez, mes Dames, qu'il y a bien peu de mariz 
que patience & amour de la femme ne puisse gaingoer 
à la bngue, ou ik sont plus durs qu'une pierre, que 
l'eaue foible & molle par longueur de temp3 vknX i 
caver. » 

Ce dist Parlamente : « VoyU une femme âaQ3 CDeur^ 
sans fiel & sans foie, 

— Que vouliez vous, » dist Longarine, « elle expé» 
rimentoit ce que Dieu commande, de aire bien i côilx 
qui font maL 

-— Je pense, » dist Hircao, 4 qu'elle estoit amao*» 
reow de qoelipe Conktof qm toyavrà àomt en 
H^. n. 4$ 



Digitized by CjOOQ IC 



362 IHJ** JOURNÉE 

pénitence défaire si bien traider son mary aux champs 
que, ce pendant qu'il yroit, elle eut le loisir de le bien 
traifter en la ville. 

— Or çà, » dist Oisille, <r vous monstrez bien la 
malice en vostre cueur; d'ung bon ade faides ung 
mauvais jugement. Mais je croy plus tost qu'elle estoit 
si mortiffiée en l'amour de Dieu qu'elle ne se soulcyoit 
plus que du salut de l'ame de son mary. 

— Il me semble, » dist Simontault, « qu'il avoyt 
plus d'occasion de retourner à sa femme quand il avoyt 
froid en sa mestairie que quant il y estoit si bien 
traidé. 

— A ce que je voy, » dist Saffredent, « vous n'estes 
pas de l'opinion d'un riche homme de Paris, qui n'eust 
sçeu laisser son accoustrement, quant il estoit couché 
avecq sa femme, qu'il n'eust esté morfondu, mais, 
quand il alloyt veoir sa Chamberiére en la cave, sans 
bonnet 8c sans souliers, au fons de l'jTver, il ne s'en 
trouvoyt jamais mal, & si estoit sa femme bien belle 
& sa Chamberiére bien layde. 

— N'avez vous pas oy dire, » dist Geburon, « que 
Dieu ayde tousjours aux folz, aux amoureux & aux 
ivroignes ? Peut estre que cestuy là estoyt luy seul tous 
les trois ensemble. 

— Par cela vouldriez vous conclure, » dist Parla- 
mente, « que Dieu nuyroit aux sages, aux chastes & 
aux sobres ? Ceulx qui pai'eulz mesmes se peuvent ay- 
der n'ont poind besoing d'ayde. Car celluy qui a dist 
qu'il est venu pour les mallades, & non poind pour 
les sains, est venu par la loy de sa miséricorde secou- 
rir à noz infirmitez, rompant les airestz de la rigueur 
de sa justice, & qui se cuyde saige est fol devant Dieu. 



Digitized by CjOOQ IC 



. XXXVIIJ« NOUVELLE 363 

Mais, poor finer vostre sennon, i qui donnera sa voix 
Longarine? 

— Je la donne, » dist elle, « à Saffi'edent. 

— J'espère doncqnes, » dist SafB-edent, « vous 
monstrer par exemple que Dieu ne âvorise pas aux 
amoureux^ car, nonobstant, mes Dames, qu'il ayt esté 
did par cy devant que le vice est commung aux fem- 
mes & aux honmies, si est ce que l'invention d'une 
finesse sera trouvée plus promptement & subtilement 
d'une femme que d'un homme, & je vous en diray une 
exemple. 

ii Seignmr de Orignaux délivra sa maison d^un Esprit, qui avoit 
tant tourmenté sa femme qu^eUe ^en estoit absentée fespau de 
deux ans. 

1KG Seigneur de Grignauk, qui estoyt 
jQievalier d'honneur à la Royne de 
iFrance, Ânnej Duchesse de Bretagne, 
V retournant en sa maison dont il avojrt 
esté absent plus de deux ans, trouva sa femme en 
une autre terre là auprès, & se enquërant de Toc- 
casion, luy dist qu'il revenoyt ung Esperit en sa 
maison, qui les tormentoyt tant que nul n'y po- 
vojrt demorer. Monsieur de Grignauk, qui ne 
croyoit poinâ en bourdes, luy dist, que quant ce 
seroyt le Diable mesmes, qu'il ne le craingnoyt, & 
emmena sa femme en sa maison. 

La nuiâ feyt allumer force chandelles, pour 
veoir plus clairement cest Esperit, &, après avoir 
veillé longuement sans rien oyr, s'endormyt; mais 
incontinant fut resveillè par ung grand soufflet 

qa'on luy donna sur la joue, & ouyt une voix 
cryant : « Brenigne, Brenigne », laquelle avoit esté 
sa grand mère. Lors appella la Chamberière, qui 
couchoyt auprès d'eulz, pour allumer de la chan- 
delle, parce qu'elles estoient toutes estaindes, mais 
elle ne s'osa lever. Incontinant sentyt le Seigneur de 
Grignaulz qu'on luy ostoyt la couverture dedessus 
luy & ouyt ung grand bruid de tables, tresteauk 
& escabeUes, qui tomboient en la chambre, lequel 
dura jusques au jour. Et fut le Seigneur de Grignaulx 
plus fasché de perdre son repos que de paour de 
l'Esperit, car jamais ne creut que ce fost ung Esperit • 
La nuid ensuyvant se délibéra de prendre cest 
Esperit & , ung peu après qu'il fut couché, feyt 
semblant de ronfler très fort & mdt la main toute 
ouverte près son visaige. Ainsy qu'il attendoit cest 
Esperit, sentyt quelque chose approcher de luy, 
par quoy ronfla plus fort qu'il n'avoit accoustumè, 
d'ont l'Esperit s'esprivoysa si fort qu'il luy bailla 
ung grand soufflet. Et tout à l'instant print ledid 
Seigneur de Grignaulx la main de dessus son vi- 
sage, criant à sa femme : a Je tiens l'Esperit », 
laquelle incontinant se leva & alluma de la chan- 
delle, & trouvèrent que c'estoyt la Chambrière qui 
couchoyt en leur chambre, laquelle, se medant à 
genouk, leur demanda pardon & leur promist con- 
fesser vérité, qui estoyt que l'amour qu'elle avOTt 
longuement portée à ung serviteur de céans luy 

avoyt faid entreprendre ce beau mistère pour 
chasser hors de la maison Maistre & Maistresse, 
afin que euk deux, qui en avoient toute la garde, 
eussent moien de faire grande chère, ce qu'ilz fai- 
soient quand ilz estoient tous seulz. Monseigneur 
de Grignaulx, qui estoyt homme assez rude, com- 
manda qu'ilz fussent batuz en sorte qu'il leur sou- 
vint à jamais de l'Esperit, ce qui fut faiâ, & puis 
chassez dehors. Et par ce moien fat délivrée la 
maison du torment des Esperitz, qui deux ans du- 
rant y avoient joué leur rolle. 

« C'est chose esmerveillable, mes Dames, de pen- 
ser aux efFeâs de ce puissant Dieu Amour qui, ostant 
toute crainâe aux femmes, leur apprend à faire toute 
peyne aux hommes pour parvenir à leur intention. 
Mais, autant que est vitupérable Tintention de la Cham- 
beriére, le bon sens du Maistre est louable, qui sçavoit 
très bien que l'Esperit s'en va & ne retourne plus. 

— Vrayment, » dist Geburon, « Amour ne favorisa 
pas à ceste heure le Varlet & la Chamberière, & con- 
fesse que le bon sens du Maistre luy servyt beaucoup. 

— Toutesfois, » dist Ennasuifte, « la Chamberière 
vesquit long temps par sa finesse à son aise. 

— C'est ung aise bien malheureux, » dist Oisille, 
« quant il est fondé sur péché & prent fin par honte & 
pugnition. 

— II est vray, ma Dame, » dist Ennasuite, « mais 
beaucoup de gens ont de la douleur & de la peyne 
pour vivre justement, qui n'ont pas le sens d'avoir en 
leur vie tant de plaisir que ceuk icy. 

. — Si snis je de ceste opmion, » dist Oisille, c qu'il 
n'y a nul parfàiâ plaisir si la conscience n'est /en repos. 

— Comment, » dist Simontault, « l'Italien veult 
maintenir que, tant plus le péché est grand, de taat 
plus il est pkdsant. 

— Vrayçpient celluy qui a inventé ce propos, » dist 
Oisille, <r est luy mesmes vray Diable; parquoy lais- 
sons le là de sçachons à qui Saffi-edent donnera sa voix. 

— A qui? Jtt dist-il. «r U n'y a plus que Parlamente 
â tenir son ranc; mais, quant il y en auroit un cent 
d'autres, je luy donneray tousjours ma vok d'estre 
celle de qui nous debvons aprendre. 

— Or, puisque je suys pour medrc fin à la jour- 
née, » dist Parlamente, n de que je vous prdmeiz hier 
devons dire l'occasion pourquoy le père de Rolandine 
feyt Êdre le chasteau où il la tint si longtemps prison- 
nière, je la vois doncques racompter. 



Digitized by VjOOQ IC 



QUARANTIESME NOUVELLE 

La seur du Comte de Jossebdin, après avoir épousé au desçeu 
de son frère un Gentil homme qi^ilfeit tuer, combien qu'il se 
Veut souvent souhaité pour heau-frère s'il eut esté de mesme 
Maison qu^elle, en grand patience & austérité de vie usa le 
reste de ses jours en un ermitage. 

ïïB Seigneur, père de Rolandine, qui 
Ss'appelloyt le Comte de Jossebelin, eut 
{^plusieurs seurs, dont les unes furent 
3mariées bien richement, les autres Reli- 
gieuses , & une qui demeura en sa maison sans 
estre maiyée, plus belle sans comparaison que 
toutes les autres, laquelle aimoyt tant son frère 
que luy n'avoyt femme ny enfans qu'il préférast 
à eUe. 

Âussy fut demandée en mariage de beaucoup de 
bons lieux, mais, de paour de Tesloigner & par 
trop aymer son argent, n'y voulut jamais entendre, 

Htpt. IL 47 

qui (ht la caase dont elle passa grande partie de 
son aage sans estre mariée, vivant très honeste- 
ment en la maison de son frère, où il y avoyt 
mig jeune & beau Gentil homme, nourry dès 
son enfance en la diâe maison, lequel creut en 
sa croissance tant en beaulté & vertu qu'il gou- 
vemoit son Maistre tout paisiblement, tellement 
que, quant il mandoyt quelque chose à sa seur, 
estoyt tousjours par cestuy lî, & luy donna tant 
d'auâotitè & de privanlté, l'envoyant soir & 
matin devers sa seur, que à la longue fré- 
quentation s'engendra une grande amityé entre 
euk. 

Mais^ craîngnant le Gentil homme sa vie, s'il 
offensoyt son Maistre, & la Damoiselle son hon- 
neur, ne prindrent en leur amityé autre contente- 
ment que de la parolle jusques ad ce que le Seigneur 
de Jossebelin dist souvent à sa seur qu'il vouldroit 
qu'il luy eust cousté beaucoup Se que ce Gentil 
homme eust esté de Maison de mesme elle, car il 
n^avoyt jamais veu homme qu'il aymast tant pour 
son beau'-frère que luy. 

Il lui redist tant de foys ces propos que, les 
ayans debatuz avecq le Gentil homme, estimèrent 
que, s'ilz se marioyent ensemble, on leur pardon- 
neroit aisément. Et Amour, qui croyt volontiers 
ce qu'il veult, leur feyt entendre qn'il ne leur en 
pourroit que bien venir, & sur cestc espérance 

conclurent & perfeirent le mariage sans que per- 
sonne en sçeut rien que ung Prebstre & quelques 
femmes. 

Et, après avoir vescu quelques années au plaisir 
que honmie & femme mariez peuvent prendre en- 
semble, comme l'un des plus beaux couples qui 
fût en la Chrestienté & de la plus grande & par- 
faide amityé. Fortune, ennuyeuse de veoîjr deux 
personnes si à leurs ayses, ne les y voulut sous&ir, 
mais leur suscita ung ennemy qui, espiant ceste 
Damoiselle, apperçeut sa grande félicité, ignorant 
toutesfoys le mariage, & vint dire au Seigneur de 
JossebeÛn que le Gentil homme, auquel il se fyoit 
tant, alloyt trop souvent en la chambre de sa 
seur, & aux heures où les hommes ne doibvent 
entrer, ce qui ne fut creu pour la première 
foys, de la fiance qu'il avoyt à sa seur & au 
Gentil homme. 

Mais l'autre rechargea tant de fois, comme cel- 
luy qui aimoyt l'honneur de la Maison, qu'on y 
meist ung guet tel que les pauvres gens, qui n'y 
pensoient en nul mal, furent surprins; car, ung 
soir que le Seigneur de Jossebelin fut adverty que 
le Gentil homme estoit chez sa seur, s'y en alla 
incontinant & trouva les deux pauvres aveuglez 
d'amour couchez ensemble. Dont le despit luy 
osta la parolle &, en ostant son espée, courut après 
le Gentil honmie pour le tuer. Mais luy, qui estoit 

aisé de sa personne^ s'enfuyt toat en chemise &, 
ne povant eschapper par la porte, se geâa par une 
fenestre dedans ung jardin. 

La pauvre Damoiselle tout en chemise se geâa 
à genouk devant son frère & luy dist : 

« Monsieur, saulvez la vie de mon maiy, car 
je Tay espousé &, s'il y a offense, n'en pugnissez 
que moy parce que ce qu'il en a faiâ a esté à*ma 
requeste ». 

Le frère, oultré de courroux, ne luy respond si- 
non t « Quant il seroyt vostre maiy cent mille 
foys, si le pugnyray je comme ung meschant 
serviteur qui m'a trompé ». 

En disant cela, se mist à la fenestre & cria tout 
hault que l'on le tuast, ce qui fut promptement 
exécuté par son commandement 8c devant les oeilz 
de luy & de sa seur, laquelle, voyant ce piteux 
spectacle auquel nulle prière n'avoyt sçeu remé- 
dier, parla à son frère comme une femme hors du 
sens : 

c Mon frère, je n'ay ne père ne mère, & suys 
en tel aage que je me puis marier à ma volunté. 
J'ay choisy celluy que maintesfo3rs vous m'avez 
dift que vouldriez que j'eusse espousé &, pour 
avoir faiâ par vostre conseil ce que je puis selon 
la Loy faire sans vous, vous avez faiâ mourir 
l'homme du monde que vous avez le mieulx aymé. 
Or, puisque ainsy est que ma prière ne l'a peu 

garantir de la mort, je vous suplie, pour toute Fa- 
mityé que vous m'avez jamais porté, me faire en 
ceste mesme heure compaigne de sa mort comme 
j'ay esté de toutes ses fortunes. Par ce moien, en 
satisfaisant à votre cruelle & injuste collère, vous 
meâxez en repos le corps & Tame de celle qui ne 
veult ny ne peult vivre sans luy. » 

Le frère, nonobstant qu'il fust esmeu jusques à 
perdre la raison, si eut il tant de pitié de sa seur 
que, sans luy accorder ne nyer sa requeste, la laissa 
&, après qu'il eut bien considéré ce qu'il avoyt 
faidéc entendu que le Gentil homme avoyt espousé 
sa seur, eust bien voulu n'avoir poinâ conmiis ung 
tel crime. Si est ce que la crainâe qu'il eut que sa 
seur en demandast justice ou vengeance luy feit 
faire ung chasteau au meillieu d'une forest, auquel 
il la meist, & défendit que aucun ne parlast à 
eUe. 

Après quelque temps, pour satisfaire à sa con- 
science, essaya de la regaingner & luy feyt parler 
de mariage, mais elle luy manda qu'il luy en avoit 
donné ung si mauvais desjuner qu'elle ne vouloit 
plus souper de telle viande & qu'elle espéroit vivre 
de telle sorte qu'il ne seroit poind l'homicide du 
second mary ; car à peyne penseroit elle qu'il par- 
donnast à ung autre d'avoir faid ung si meschant 
tour à l'homme du monde qu'il aymoyt le mieulx 
& que, nonobstant qu'elle fust foible & impuis- 

santé pour s'en venger, qu'elle espèroyt en Cel- 
luy, qui estO}rt vray juge & qui ne laisse mal 
aucun impugny, avecq Tamour duquel seul elle 
vouloyt user le demorant de sa vie en son her- 
mitage. Ce qu'elle feyXy car jusques à la mort elle 
n'en bougea, vivant en telle patience & austé- 
rité que après sa mort chacun y courojrt comme 
à une sainâe. 

Et, depuis qu'elle fut trespassée, la Maison de 
son frère alloyt tellement en ruyne que de six fîlz 
qu'il avoyt n'en demeura ung seul, & morurent 
tous fort misérablement, & à la fin l'héritage de- 
moura, comme vous avez oy en l'autre compte, à 
sa fille Rolandine, laquelle avoyt succédé à la pri- 
son faiâe pour sa tante. 

«r Je prie à Dieu, mes Dames, que cest exemple 
vous soyt si profitable que nulle de vous ayt envye 
de soy marier pour son plaisir, sans le consentement 
de ceulx à qui on doibt porter obéissance; car mariage 
est ung estât de si longue durée qu'il ne doibt estre 
commencé legiérement ne sans l'opinion de nos meil- 
leurs amys & parens. Encores ne le peult on si bien 
faire qu'il n'y ayt pour le moins autant de peine que de 
plaisir. 

— En bonne foy, i> dist Oisille, « quant il n'y au- 
royt poind de Dieu ne Loy pour aprendre les filles à 
estre saiges, cest exemple est suffisant pour leur don- 
ner plus de révérence à leus rparens que de s'adresser 
à se marier à leur volunté. 

*** Si est ce, ma Dame, » dist Nomerfi(le,<qticqiiia 
nng bon jour en l'an n'est pas toute sa yie œalheoreux. 
Elle eut le plaisir de voir & de parler longuement à 
celluy qu'elle aymoit plus qu'elle mesmes, & puis en 
eut la joissance par mariage, sans scrupule de con- 
science. J'estime ce contentement si grand qu'il me 
semble qu'U passe Tennuy qu'elle porta. 

— Vous voulez doncqnes diie, » dist Saffiredent, 
« que les femmes ont plus de plaisir de coucher avecq 
nng mary que de desplaisir de le veoir tuer devant 
leurs oeUz. 

— Ce n'est pas mon intention, » dist Nomerâde, 
c car je parlerois contre l'expérience que j'ay des fem- 
mes; mais je entends que ung plaisir non accoustumé, 
comme d'espouser l'homme du monde que l'on ayme 
le mieuk, doibt estre plus grand que de le perdre par 
mort, qui est chose commune. 

— Ouy, > dist Geburon, « par une mort naturelle; 
mais ceste cy estoit trop cruelle, car je trouve bien 
estrange, veu que le Seigneur n'estoit son père ny son 
mary, mais seullement son frère, Se qu'elle estoit en 
l'aage que les lohc permeâent aux filles d'euk marier 
à leur volunté, comme il osa exercer une telle 
cruaultë. 

— Je ne le trouve poînô estrange, » dist Hircan, 
ff car il ne tua pas sa seur qu'il ajrmoit tant & sur qui 
il n'avoit poinâ de justice, mais se print au Gentil 
homme, lequel il avoyt nourry comme filz & aymé 
comme frère, &, après l'avoir honoré & enrichi à son 
service, pourchassa le mariage de sa seur, chose qui 
en rien ne luy appartenoit 

— Aussy, » dist Nomerfide, « le plaisir n'est pas 

commnng ny acconstumé ^ae ane femme de si grande 
Maison espouse ung Gentil homme serviteur par 
amour. Si la mort est estrange, le plaisir aussy est 
nouveau 8c d'autant plus grand qu'il a pour son con- 
traire Toppinion de tous les saiges hommes, & pour 
son ayde le contentement d'un cueur plain d'amour, & 
le repos de l'ame, veu que Dieu n'y est poind offensé. 
Et, quant à la mort que vous diâes cruelle, il me 
semble que, puisqu'elle est nécessaire, que la plus 
briefve est la meilleure, car on sçait bien que ce 
passaige est indubitable ; mais je tiens heureux ceulx 
qui ne demeurent poinâ longuement aux faulxbourgs, 
& qui de la félicité qui se peut seulle nommer en 
ce monde félicité volent souldain à celle qui est éter- 
nelle. 

— Qu'appelez vous les faulxbourgs de la mort, » 
dist Simontault? 

— Ceulx qui ont beaucoup de tribulations en l'es- 
périt, D respondit Nomerfide, « ceulx aussi qui ont esté 
longuement malades & qui, par extrémité de douleur 
corporelle ou spirituelle, sont venus à despriser la 
mort & trouver son heure trop tardive, je dis que 
ceulx là ont passé par les faulxbourgs, & vous diront 
les hostelleries où ilz ont plus cryé que reposé. 
Geste Dame ne povoit faillir de perdre son mary par 
mort, mais elle a esté exempte par la^ coUére de son 
frère de veoir son mary longuement malade ou Êis- 
ché, & elle, convertissant l'ayse qu'elle avoyt avecq 
luy au service de Nostre Seigneur, se povoyt dire bien 
heureuse. 

— Ne Êuftes vous poind cas de la honte qu'elle 
reçeut, » dist Longarine, «r 6c de sa prison ? 

~ J'estime, » distNomcrfide, «c qae la personne qui 
tyroit pai£dâement^ d^on amour joinâ an commen- 
dément de son Dieii) ne congnoist honte ne deshon- 
neur, sinon qnant elle dë&nlt on diminue de la per- 
feâion de son amour, car la gloire de bien aymer 
ne congnoist honte, &, quant à la prison de son corps, 
je croy que, pour k liberté de son cueur qui estoit 
pinâe à Dieu & à son mary, ne la sentoyt poinâ, mais 
estimoit la soUtude très grande liberté ; car qui ne peuh 
veoir ce qu'il ayme n'a ntd plus grand bien que d'y 
penser incessamment, âc la prison n'est jamais estroiâe 
où là pensée se peult pourmener à son ayse. 

— Il n'est rien plus vray que ce que dist Nomef- 
fide, » dist Simontault, « mais celluy qui, par fureuTp 
feit ceste séparation, se devoyt dire malheureux, car il 
offensoyt Dieu, l'Amour & l'Honneur. 

— En bonne foy, » dist Geburon, « je m*esbahys 
des différentes amours des femmes, èc voy bien que 
celles qui ont plus d'amour ont plus de vertu, mais 
celles qui en ont moins, se voulans £dndre vertueuses, 
le dissiinullent. 

— n est vray, * dist Parkmente, « que le cueur 
honneste envers Dieu & les hommes ayme plus foit 
que ceUuy qui est vitieux & ne cndnâ poinft que 
l'on voye le fonds de son intention, 

— J'ay tousjours oy dire, » dist Simontault, « que 
les hommes ne doibvent point estre reprins de pour- 
chasser les femmes, car Dieu a mis au cueur de 
l'homme l'amour & la hardiesse pour demander & en 
celluy de k femme k crainfte & k chasteté pour refu- 
ser. Si l'homme, ayant usé des puissances qui luy sont 
données, a esté puny, on ky kiâ tort. 

Hept. n, 4S 

— Mais c'est grand cas, » dist Longarinc, « de Ta- 
voir longuement loué à sa seur, & me semble que ce 
soyt folye ou cruaulté à celluy qui garde une fontaine 
de louer la beaulté de son eaue à ung qui languyt de 
soif en la regardant, & puis le tuer quant il en veult 
prendre. 

— Pour vray, » dist Parlamente, « le frère fut oc- 
casion d'allumer le feu par si doulses paroUes, qu'il ne 
debvoit poinâ estaindre à coups d'espées. 

— Je m'esbahys, * dist Saffi-edent, « pour quoy l'on 
trouve mauvays que ung simple Gentil homme, ne 
usant d'autre force que de service & non de suppo- 
sitions, vienne à espouser une femme de grande 
Maison, veu que les saiges Philosophes tiennent que 
le moindre homme de tous vault mieulx que la plus 
grande & vertueuse femme qui soyt. 

— Pour ce, » dist Dagoucin, « que, pour entretenir 
la chose publicque en paix, l'on ne regarde que les 
degrez des Maisons, les aages des personnes & les or- 
donnances des Loix, sans peser l'amour & les vertuz 
des hommes, afin de ne confondre poinâ la monarchye, 
& de là vient que les mariages, qui sont faiâz entre 
pareils & selon le jugement des parens & des hommes, 
sont bien souvent si diflférens de cueur, de complexions 
& de conditions que, en lieu de prendre ung estât 
pour mener à Salut, ilz entrent aux faulxbourgs d'Enfer. 

— Aussi en a Ton bien veu, » dist Geburon, « qui 
se sont prins par amour, ayant les cueurs, les condi- 
tions & complexions semblables, sans regarder à la 
différence des Maisons & de lignaige, qui n'ont pas 
laissé de s'en repentir, car ceste grande amitié indis- 
crète tourne souvent à jalousie & en fureur. 

— Il me semble, » dist Parlamente, « que ne Tune 
ne l'autre n'est louable, mais que les personnes qui se 
submeâent à la volunté de Dieu ne regardent ny à la 
gloire, ny à l'avarice, ny à la volupté, mais pour une 
amour vertueuse & du consentement des parens dési- 
rent de vivre en Testât de mariage comme Dieu & 
Nature l'ordonnent, &, combien que nul estât n'est 
sans tribulation, si ay je veu ceulx là vivre sans repen- 
tance, & nous ne sommes pas si malheureux en ces te 
compaignie que nul de tous les mariez ne soyt de ce 
nombre-lâ. » 

Hircan, Geburon, Simontault & Sa&edent jurèrent 
qu'ilz s'estoient mariez en pareille intention & que 
jamais ilz ne s'en estoient repentiz, mais, quoy qu'il 
en fust de la vérité, celles à qui il touchoit en furent 
si contantes que, ne povans oyr ung meilleur pro- 
pos à leur gré, se levèrent pour en aller randre 
grâces à Dieu, où les Religieux estoient prestz à dire 
Vespres. 

Le Service finy, s'en allèrent souper, non sans plu- 
sieurs propos de leurs mariages, qui dura encores tout 
du long du soir, racomptans les fortunes qu'ilz avoient 
eues durant le pourchas du mariage de leurs femmes. 
Mais, par ce que l'un rompoit la parolle de l'autre, l'on 
ne peut retenir les comptes tout du long, qui n'eussent 
esté moins plaisans à escripre que ceulx qu'ilz disoient 
dans le pré. Ilz y prindrent si grand plaisir & se amu- 
sèrent tant que l'heure de coucher fut plus tost venue 
qu'ilz ne s'en apperçeurent. 

La Dame Oisille départyt la compaignye, qui s'alla 
coucher si joyeusement que je pense que ceulx qui 
estoient mariez ne dormirent pas plus longtemps que 

les aultres, racomptans leurs aoiitiéz passées & dé- 
monstraos la présente. 

Âinsy se passa doulcement la nuyâ jusques au 
matiii. 

